
Acest număr este ilustrat cu lucrări ale artistei Emilia Persu 


Emilia Persu pictează cu spontaneitate, forță 
și grație fiindcă ea face parte dintre artiștii care 
îmbină gestul performativ pe pânză cu forța unui 
mental apt să esențializeze / abstractizeze cu 
grație din realitatea reală, forme ce devin simboluri 
arhaice sau construcții cu trimitere la natură. 

Picturile sale de dimensiuni mari ne invită în 
multiple universuri cromatice luminoase sau 
tenebroase, arhive de emoţii și trăiri autentice, 
care i-au marcat existenţa, și cu care empatizăm. 

Obiectele și instalaţiile se constituie din 
asamblaje și reconfigurări ale imaginii, desen și 
picto-obiect, în prezențe dinamice care transformă 
spațiul expozițional într-un environment complex - 
bidimensionalul se continuă în tridimensional, 
pictura se transfigurează în obiect, gestul se regă- 
sește în textură iar culoarea le unifică într-un 
traseu inițiatic care ne ajută să descoperim lumea 
nevăzută a creatoarei. Există o relaţie armonioasă 
între detaliu și întreg, plin și vid în compoziții 
aparent minimaliste. Construcţiile / Forme bine 
definite, susținute de suprafețe cromatice aflate în 
contrast, sunt îmbrăcate într-o epidermă picturală 
în care se simte gingășia atingerii pânzei, o 
respiraţie tactilă, feminină. 

Există un dincolo de imagine în care ne 
regăsim trecând prin ecranul mnemonic al 
propriilor stări și intrăm într-un spațiu al 
contemplaţiei și reflecției pe care Emilia Persu ni-l 
oferă cu bucuria împlinită a creatorului care 
consideră arta un dar. 


Marilena Preda Sânc 
lanuarie 2020 


Artist vizual, absolventă a Institutului de Arte 
Plastice „Nicolae Grigorescu”, 1998, pictură, 
clasa Florin Mitroi. 

Membră a Uniunii Artiștilor Plastici din România 
din 1998. Membră în Consiliul Director al Uniunii 
Artiștilor Plastici din România 2012-2016. 
Președinta Filialei de Grafică a Uniunii Artiștilor 
Plastici din România 2010-2012. Membră a 
Fundaţiei HAR din București. Membră a 
Asociaţiei Gravorilor din Budapesta. Director 
artistic al Festivalului „Printemps des poetes”, 
România. Manager cultural al Galeriei „Conta 18”, 
al Galeriei „Art Jazz Club”. 


Expoziţii personale: 

2020: „Geomorfism”, Galeria „Új Kriterion / New 
Criterion”, Miercurea Ciuc; 2019: „Geomorfism”, 
Muzeul Județean Gorj „Alexandru Ștefulescu” 
Târgu Jiu;  „ART3”, Centrul Cultural „Arcuo” 
Sfântu Gheorghe; 2018: „| Sight”, Centrul 
Cultural Palatele Brâncovenești, Galeria Foișor 
București; 2017: „Inside Garden”, Muzeul „Casa 
Robev”, Ohrid, Macedonia; 2016: „ODD 
SPOT42”, Galeria ODD București; „Cut Yourself 
Ar, Galeria „Art Yourself” — București; 2011: 
„Front Page”, Galeria Jennifer Norbach Chicago, 
SUA; 2010: „Interferențe”, Muzeul de Artă, 
Silistra, Bulgaria; „After East”, Galeria „Spazio 
Ligera” Milano, Italia; 2009: „Ab Initio”, Galeria 


„Transavanguardia”, Padova, Italia; 2008: 
„Genuine”, Galeria „Ad - Ella”, Eforie Nord; 2007: 
„Traces”, Ambasada României Washington, SUA; 
„Spots”, Galeria „9”, Budapesta, Ungaria; 2006: 
„Patern”, Galeria „Căminul Artei - parter” 
București; 2005: „The Wall” Berlin, Institutul 
Român „Titu Maiorescu” Germania; 2003: „By 
Myself”, Galeria „Art Jazz Club” București, 
România; 2002: „Despre Mine”, Galeria „Căminul 
Artei - parter” București; 2001: „Paysages 
Aeriens”, Centrul Cultural Român Paris, Franţa; 
„Despre Mine”, Galeria „Căminul Artei - parter” 
București; 2000: „Germinaţie”, Galeria „Căminul 
Artei - parter” București; 1996: „The Wall”, 
Centrul Cultural Român „Aula Romaniae” Viena, 
Austria. 

Participă în mod constant la expoziţii de grup, 
saloane naţionale, bienale, târguri de artă din 
țară și din străinăte: Corea, Italia, Slovenia, Por- 
tugalia, Albania etc. 

Ateliere de creație, Simpozioane, Festivaluri: 
2018 — Taipei, Taiwan, AICA Symposium; 2016 — 
Calangute, Goa, India; Sankt Peteresburg, Rusia, 
„Winter Art Insomnia”, 2014 — Marrakech, Maroc, 
„DFEWA 26me AGHMAT *; 2013 — Simpozionul 
„Atelier an der Donau”, Poechlarn, Austria; 
Jaipur, India; 2011 — Briare, Franţa etc. 

Lucrări în colecţii publice și private din România, 
Macedonia, Grecia, Austria, India, Marea 
Britanie. 

Curator al expoziției de artă contemporană 
românească „ART at EP” - Parlamentul 
European, Bruxelles, Belgia, 2019. 
Organizatoare a mai multor expoziții naționale și 
internațonale: Stand Galeria „Simeza” în cadrul 
„Art Safari” 2014, 2015; Târgul de Artă C.A.R. 
Contemporary Art Ruhr — Essen, Germania; Stan- 
dul Galeriei „Simeza” 2015; Grafica Românească 
2016 - expoziţie finanțată de Primăria Capitalei; 
Muzeul Literaturii Române, Expoziţia Winterart 
2017 — expoziție finanțată de Primăria Capitalei, 
ARCUB; expoziţii în cadrul evenimentelor cultu- 
rale Noaptea Galeriilor, Ateliere Deschise în 
cadrul Festivalului Enescu în parteneriat cu 
Asociaţia Contemporanii etc. 
www.emiliapersu.com 


„Capturile de imagini din ultimele mele lucrări 
sunt o privire din interior asupra lucrurilor simple, a or- 
dinii naturale, transformate în «dezordine» subiectivă. 

Ochiul percepe culorile primare și le amestecă 
în substanța unor materii pre-concepute - mare, 
soare, pământ, apă, foc, aer. Simboluri matrice 
preluate din lumea invizibilă se materializeză în 
structuri - cerc, diagonale, cruce, zig-zag etc. O 
agitaţie a minţii se desfășoară prin imagini ca o 
desfășurare a impactului lumii asupra conștiinței. 
Lucrurile se așează și devin uniforme odată cu per- 
ceperea asemănărilor dintre elementele funda- 
mentale. | SIGHT este delimitarea conștientă a 
haosului de ordinea naturală. Negrul și albul parcurg 
rețele de structuri fine în toată imagistica produsă 
de privirea interioară. Este acea constantă a lumii 
văzute și nevăzute. Conceptul acestei serii de 
lucrări definește păstrarea originii lucrului, a centrului 
ideilor indiferent de expansiunea lor.” (Emilia Persu) 


„Emilia Persu lucrează în tradiţia picturii 
formale și expresioniste: investește procesul pic- 
tural cu semnificație și dezvoltă teme moderniste 
precum relația dintre personaj și fundal. Privește 
arta ca pe o călătorie în care trebuie să te desprinzi 
de propria persoană pentru a te putea regăsi. Arta 
produce dezordine, dar aceasta la rândul ei este 
sursa noului și a creaţiei.” (Cristina Bogdan) 


Acest număr al Memoria - revista gândirii 
arestate este ilustrat cu lucrări ale artistei Emilia 
Persu prezentate în expoziția „| Sight”, un moment 
de crudă sinceritate a cărui intimitate dezavuată 
dorim în secret să o vedem dar de a cărui fragilitate 
evităm să ne atingem fiindcă în fiecare dintre noi 
sălășuiesc aceleași frici și suferințe. 


„<l Sight» transformă spaţiul expozitiei într-un 
vartej de semne contorsionate în tonuri mono- 
crome a căror materie se zvârcolește pe suportul 
ireal de fin al hârtiei ca o metaforă a fragilităţii 
sufletului sfâșiat de proprii demoni amestecată pe 
pereți cu frânturi de amintiri care ne intorc nostalgic 
în timpul imemorial al copilăriei.” (Suzana Dan) 

NICOLAE M. CONSTANTINESCU 


Sfântul Apostol Pavel, 
model pentru refacerea morală 


a societăţii românești post-comuniste 


După 1989 societatea românească a 
simțit nevoia curătirii de păcatele care au 
culminat cu crimele din decembrie 1989, 
oferind concetățenilor noștri o gamă 
variată de modalități impuse de convingeri- 
le politice ale fiecăruia: de la afirmarea, de 
către unii, a comunismului cu fată umană, 
care nu-și reproșează nimic — la blamarea, 
de către alții, „in corpore”, atât a doctrinei, 
cât și a celor care au aderat la partidul 
comunist; de la ne răzbunăm, la — iertăm, 
dar nu uităm, ajungându-se ca astăzi, în 
condițiile în care în jur de 90% dintre 
români ne declarăm creștini, să fie aplicate 
cu osârdie toate metodele malefice care 
ne-au înveninat viața și în special să fie 
reînviat sub o formă mult mai perfidă 
„dosarul de cadre”, care a distrus atâtea 
vieți și a curmat atâtea cariere. 

Să mă explic — și fac acest lucru mai 
ales pentru cei tineri: începând cu 1948 s-a 
instituit în România obligativitatea autobio- 
grafiei pentru a permite „descifrarea” origi- 
nii sociale în funcţie de care intrai sau nu la 
o facultate, erai sau nu admis într-o între- 
prindere sau instituție, puteai sau nu să 
urmezi un doctorat etc. O autobiografie în 
care treceai că erai negustor / fiu de 
negustor, țăran înstărit / fiul lui, proprietar / 
fiu de proprietar, fabricant / fiu de fabricant, 

membru PNȚ sau PNL / fiul lui, jandarm / 
fiu de jandarm, ofițer pe frontul din Rusia, 
mai ales dacă fuseseși și decorat / fiul lui, 
ca să nu mai vorbim de fiii de diplomati, de 
preoți, de medici care aveau cabinete me- 
dicale particulare, de moșieri — într-un 
cuvânt de categoria socială denumită bur- 
ghezo-moșierime, deci o asemenea auto- 
biografie echivala cu un stigmat pentru 
toată viața, care-ţi bara drumul indiferent 
de valoarea pe care o demonstrai prin 
munca și realizările tale. 

Destul de repede românii s-au lămurit 
că nu mai trebuie să consemneze în auto- 
biografie lucrurile considerate „compro- 
mițătoare” de către puterea comunistă. Și 
atunci a fost inventat dosarul de cadre, în 
care se adunau informări obținute „pe 
teren” de către oamenii din serviciul de 
cadre, care chestionau vecinii, colegii de la 
serviciu ai părinților sau petentului, antura- 
jul — asupra meseriei, averii, atitudinii poli- 
tice, credinței religioase, asupra persoane- 
lor care te vizitează — și pe baza acestor 
note informative se alcătuia profilul indivi- 
dului, ca un răspuns la o singură întrebare: 
este sau nu respectiva persoană atașată 
regimului democrat-popular? 


Acest material actualizează un eseu similar scris și vorbit, 
prezentat de autor în ultimii ani. 


Dr. Nicolae Constantinescu, membru de onoare al 
Academiei Oamenilor de Știință și m.t. al Academiei de 
Științe Medicale din România 

Pentru regimul comunist oamenii de 
încredere erau cei proveniți din familii fără 
nici o avere — țărani săraci sau muncitori — 
sau chiar fără părinti; mulți dintre orfani au 
intrat, de altfel, în rândurile Securităţii sau 
Miliției. Motivul ne este nouă foarte clar: 
acești oameni erau complet dependenți 
social, deci pentru a trăi erau dispuși să-și 
vândă trupul, dar și sufletul, celui/celor, 
care-i plăteau. 

Marele paradox al materialismului dia- 
lectic și istoric era că, deși prona sus și tare 
teoria evoluției omului, în practică menținea 
cu strictețe „stigmatul originii sociale a indi- 
vidului, care se transmitea de la părinți la 
copii și chiar la nepoți. Puteai să fii oricât de 
performant, dar dacă în dosarul tău de ca- 
dre se menționa, spre pildă, că tatăl tău a 
avut o fabrică de încălțăminte sau un atelier 
de croitorie, în care a avut angajaţi mai multi 
lucrători, deci a fost un „exploatator” al mun- 
cii altora, atunci ţi se bara accesul pe scara 
socială pe care doreai să te sui prin munca 
ta, fiind pus în imposibilitatea de a putea 
ajunge medic, arhitect, etc. ca să nu mai 
vorbim de posibilitatea de a fi trimis în străi- 
nătate cu o bursă pe care o câștigaseși tu. 


Am amintit aceste lucruri dureroase din 
istoria trăită de mine a ultimilor 70 de ani, 
gândindu-mă la istoria Sfântului Apostol 
Pavel, Apostolul Neamurilor, considerat de 
Sfântul Evanghelist loan ca fiind cel mai 
însemnat scriitor și gânditor dintre Apostoli. 

Ce ar putea însemna Sfântul Apostol 
Pavel pentru noi astăzi, în ce mod ar putea 
contribui viața și opera lui întru lisus Hristos 
la limpezirea gândurilor și faptelor noastre, 
de ce cred că după modelul Hristic, pe care 
ar trebui să-l urmeze orice creștin doritor să 
se mântuiască, al doilea model de compor- 
tare ar trebui să fie, pentru noi, cel al 
Sfântului Apostol Pavel? 

Sfântul Apostol Pavel a trăit saltul de la 
Saul la Pavel fiind „străluminat” de lisus 
Hristos și apoi sfințit de Duhul Sfânt prin Taina 
Botezului săvârșită de Sfântul Anania. 
Intrebarea pe care mi-am pus-o mie — și o pun 
şi celor care citesc aceste rânduri — este una 
simplă, dar cu conotații grave: Cum ar fi fost 
considerat și respectat Sfântul Apostol Pavel 
de către creștinii din România, dacă el ar fi 
trăit în zilele noastre, cunoscută fiind și activi- 
tatea lui din perioada în care se numea Saul? 

Dar să vedem faptele. Saul (adică cel 
dorit) se naște în Tars, oraș dezvoltat, capi- 
tala provinciei Cilicia din Asia Mică, din 
părinți evrei cu o bună stare materială, care 
aveau și cetățenie romană. Extrem de dotat 
intelectual, este trimis de tânăr la Ierusalim, 
unde se instruiește în legea mozaică, la 
școala rabinului Gamaliel. 

In timpul activităţii publice a lui lisus 
Hristos, Saul trăia la Tars ca rabin. Intrucât 
fariseii, saducheii și toți cărturarii legii evre- 
iești îl urau pe Hristos și pe cei care aderau 
la noua religie, Saul a venit la Ierusalim, 
unde s-a pus cu toată ființa în slujba celor 
care-i persecutau pe creștini, devenind el 
însuși un înverșunat anticreștin. 

lată un fapt care definește această ură: 
Saul era rudă cu Ștefan, considerat prin 
martiriu Sfântul Intâiul Mucenic și 
Arhidiacon Ștefan. Intrucât Ștefan deveni- 
se adept al lui Hristos, evreii i-au hotărât 
pieirea, iar Saul a asistat la uciderea 
acestuia cu pietre, păzind hainele crimi- 
nalilor. 

Saul a pustiit Biserica din Ierusalim, 
intrând prin case, târând spre temniță 
bărbaţi și femei (Fapte 8,3; 22,4). După ce 
a distrus comunitatea creștină din 
lerusalim, Saul s-a îndreptat cu aceleași 
gânduri spre Damasc, oraș situat la 200 
km NE de Ierusalim, fiind însoțit de o gardă 
dată de Sinedriu. 

Pe drum, în apropiere de Damasc, s-a 
petrecut faptul extraordinar care a schim- 
bat cu totul viața și misiunea pe pământ a 
rabinului Saul, convertindu-l brusc la 
creștinism. Ziua în amiaza mare, într-o 
lumină strălucitoare, i s-a arătat lisus 
Hristos, care i-a zis: „Saule, Saule, de ce 
mă prigonești”? lar el a spus: „Cine ești 
Doamne”? Și Domnul a zis: „Eu sunt lisus, 
pe care tu II prigoneșt? (Fapte 9, 4-5). 

Orbit și uimit, sufletul iudeului Saul a 
suferit brusc o transformare profundă, în 
urma căreia persecutorul de creștini Saul a 
devenit Apostolul Pavel, care a început să 
predice prin sinagogi că: „lisus este Fiul lui 
Dumnezeu”, atrăgând asupra sa furia 
nemăsurată a mai marilor iudeilor, dar și a 
iudeilor de rând, care-l auzeau și comen- 
tau: „Oare nu este acesta, acela care în 
lerusalim gonea pe cei ce chemau numele 
lui lisus Hristos”? 

Toate aceste amănunte le știm mai 
bine decât la ceilalți Apostoli, deoarece ele 
apar în Faptele Apostolilor, scrise de uce- 
nicul său Luca și sunt menţionate și în 
Epistolele Sfântului Apostol Pavel. 

Şi acum să revenim în contemporanei- 
tate. Dacă toate aceste fapte s-ar fi petre- 
cut în zilele noastre, dacă viata Sfântului 
Apostol Pavel ar fi fost supusă actualelor 
criterii de evaluare, tot ceea ce a făcut bun 
pentru creștini și mai ales activitatea sa de 
misionar întru Hristos ar fi fost anulat prin 
decredibilizare pentru ceea ce săvârșise 
cât s-a numit Saul. Ar fi început o campa- 
nie în mass-media de denigrare, de pre- 
zentare de documente, de aducere de 
martori, prin care să se demonstreze că un 
om care i-a persecutat pe adepții lui lisus 
Hristos nu poate fi credibil atunci când se 
arată adept al lui lisus, cu alte cuvinte că 
are el un motiv ascuns, că deci adevă- 
ratele lui convingeri sunt altele, și că, deci, 
trebuie desființat ca propovăduitor. 

Problema fundamentală care ne des- 
parte pe cei care credem cu tărie în adevă- 
rurile biblice - de creștinii „de conjunctură”, 
este că noi știm că schimbarea de la Saul 
la Apostolul Pavel s-a făcut prin pocăință, 
printr-o cumplită suferință, care a dus la 
pierderea vederii, deci se poate vorbi de o 
adevărată „metanoia”. Invățătura creștină 
este clară: orice schimbare începe. prin 
pocăință, prin smerenie și prin părere de 
rău pentru faptele rele pe care le-ai 
săvârșit. Doar atunci se produce purifica- 
rea, doar atunci se curățește sufletul pen- 
tru a primi noile trăsături pe care le implică 
schimbarea, doar atunci devii vasul ales 
pentru a primi noile calități pe care ti Le-a 
hărăzit Dumnezeu. 

Am asistat în România de după 1989 la 
numeroase cazuri de oameni care s-au 
pus onest în slujba ideilor democrației, ale 
libertăţii de exprimare, a primatului legii, 
care n-au cerut nimic pentru ei înșiși, și 
care au fost cu obstinație urmăriți, puricaţi 
și „demascați” pentru că au fost membri 


PCR sau au avut funcţii de conducere în 
instituții ale statului. 

Tâlcul ascuns al acestei „vânători de 
vrăjitoare” era demobilizarea de la orice 
inițiativă de implicare civică sau politică din 
partea unor autentice valori, cărora li se 
imputau fapte, atitudini sau apartenențe 
manifestate înainte de 1989. 

Exemplul pe care vreau să-l relatez 
fiindcă am fost martor îl privește pe regre- 
tatul Octavian Paler, spirit critic şi lucid al 
României ultimilor 50 de ani. După 1989, 
Octavian Paler a aderat cu entuziasm la 
mișcarea civică, a fost unul din animatorii 
Alianţei Civice. In 1990, la una din 
conferințele de presă ale Alianţei Civice 
nou formate, la Hotelul București, unde 
Octavian Paler împreună cu Mihai Șora și 
Ana Blandiana au expus telurile proaspăt 
înființatei organizaţii civice, la întrebări s-a 
ridicat o persoană, poetă, membră PRM, 
care i-a aruncat în fată toate funcţiile pe 
care le-a avut în perioada comunistă și 
care, deci, — în opinia respectivei — îl 
decredibilizau în noua postură, adică nu-i 
mai permiteau să emită nici o judecată de 
valoare, îl anulau ca reprezentant al 
societății civile. Șocul suferit de Octavian 
Paler a fost destul de mare. Nimeni nu i-a 
luat apărarea, nimeni nu a arătat că un om 
se poate schimba fundamental și sincer, că 
pocăința și smerenia se pot arăta prin 
fapte prin care să dovedească hotărârea 
de a se pune în slujba celorlalti fără să soli- 
cite nimic în schimb. Octavian Paler a ieșit 
din activitatea civică, a rămas un solitar cu 
accente cinice, dispus să critice tot ceea 
ce vedea în fata ochilor. Mărturisesc că și 
astăzi îmi pare rău pentru această minte 
ascuțită și profund românească, pe care 
nu am fost capabili să o recuperăm în folo- 
sul societății civile de la noi. 


Pentru mine a devenit evident că planul 
de minimalizare/anulare a valorilor autenti- 
ce, de strivire a oricărui imbold lăuntric în 
vederea realizării unor acţiuni care să ducă 
la instaurarea legii în tara noastră, la o 
informare corectă și la timp a cetățenilor, la 
instaurarea spiritului civic așa cum s-a pro- 
pus în Proclamaţia de la Timișoara și în 
Piaţa Universităţii, acest plan, deci, a fost 
pus în aplicare în modul cel mai profesio- 
nist cu putință, în special prin televiziune și 
prin o parte a presei. 

Paralela pe care am făcut-o între viața 
Sfântului Apostol Pavel şi societatea 
românească a ultimilor aproape 33 de ani 
poate părea forțată, neavenită sau chiar 
pângăritoare. Ea este susceptibilă la critici 
şi primul critic voi fi eu însumi. Principala 
critică ar putea veni din partea celor care 
ar vedea în pledoaria mea o încercare de 
a anula sau măcar de a mușamaliza ororile 
făcute la ordin sau din convingere/interes 
de cadrele Securităţii și de activiștii de par- 
tid, la care-i adaug pe lucrătorii din servicii- 
le de cadre, pe toți considerându.-i ca fiind 
reprezentaţi de personajul Saul. 

In special ar putea fi nemulţumiţi cei 
care au fost oprimaţi / asupriți / învinuiți și 
închiși pe nedrept / cu viaţa și cariera dis- 
truse, pentru că ar putea vedea în demer- 
sul meu o încercare de a-i absolvi pe crimi- 
nalii epocii comuniste de vinile lor. 

Repet: Sfântul Apostol Pavel s-a pocăit 
și acest lucru I-a făcut în mod public. El nu 
a devenit mai bogat pământește decât 
Saul, nu a avut o viață mai tihnită și lipsită 
de griji decât Saul. Singurul lucru pe care 
l-a câștigat Sfântul Apostol Pavel a fost 
respectul creștinilor care, iată, dăinuie de 
2000 de ani. In rest a fost bătut, închis, chi- 
nuit — deopotrivă de evrei și de romani — 
pentru ca să moară ca un martir la Roma 

în anul 67, pe timpul împăratului Nero, prin 
tăierea capului cu sabia. 

Toată pledoaria mea nu a avut deci 
decât un singur scop, și anume acela de a fi 
un apel pentru societatea românească de a 
impune judecăţi de valoare prin care oame- 
nii să fie taxaţi după faptele lor la care am 
fost martori, pentru sârgul cu care s-au 
arătat dispuși să se pună la dispoziția 
comunităților. Repet: omul trebuie judecat în 
principal după faptele lui actuale și nu 
numai după trecutul lui. 

Pe timpul comunismului dosarul de ile- 
galist era un cec în alb, pe baza căruia 
puteai fi absolvit inclusiv de vinovăţii penale. 
Statul de drept pe care-l dorim în România 
și în genere aplicarea legilor nu trebuie să 
mai permită ingerinţe nici în favoarea, nici în 
defavoarea cetățeanului ajuns în fata 
justiției. 

Perioada de „Saul” din viata unora dintre 
concetățenii noștri trebuie în primul rând 
asumată de către cei care ar dori să se afir- 
me în cadrul societății și apoi trebuie 
amendată conform  Punctului 8 din 
Proclamația de la Timișoara. Acest Punct 8 
interzice accesul la funcţii publice pe o 
perioadă determinată pentru oamenii care 
au lucrat în vechea Securitate și pentru foștii 
activiști politici ai PCR. Securiștii erau 
oamenii care s-au angajat de bunăvoie, 
fiind plătiți pentru a fi toată viata la dispoziția 
unor structuri de urmărire a vieții altor 
oameni, îndeobște a dușmanilor de clasă, 
iar activiștii PCR primeau leafă și o mulțime 
de alte foloase pentru a face propagandă 
comunistă și pentru a demasca și distruge 
același dușman de clasă. De fapt și securis- 
tul și activistul știau că primesc bani 
nemunciţi, dar acceptau foloasele din care 
se înfruptau, în schimbul obedienţei lor tota- 
le pentru puterea comunistă. Nimic însă 

nu-i oprește și pe acești oameni să-și 
recunoască greșelile și să se pună sincer la 
dispoziția concetățenilor lor pentru acţiuni 
de interes obștesc. 

In concluzie, chiar dacă ne aflăm la mai 
bine de 32 de ani de la abolirea comunismu- 
lui din România, este nevoie ca în viata 
noastră să se producă o transformare pro- 
fundă pe baza căreia să ne reconsiderăm 
atitudinea față de semenii noștri și pentru 
această lucrare Sfântul Apostol Pavel este 
cel mai bun model de urmat: 

- Saul a devenit Pavel atunci când 
Hristos i-a luminat ochii inimii și și-a impus 
ca linie de conduită pocăința și iubirea de 
oameni; 

- faptele sunt cele care-l definesc pe om; 

- omul este supus greșelii, care trebuie 
recunoscută în fata preotului și asumată în 
fața concetățenilor; 

- cei vinovaţi de păcate de moarte, care 
au schingiuit, torturat fizic și psihic semeni 
de-ai lor pentru simplul „delict de opinie”, 
trebuiesc îndepărtați din zona deciziilor 
administrative și lăsaţi să activeze doar pen- 
tru binele propriu sau în acţiuni de interes 
comunitar; 

- societatea românească trebuie să-și 
apere valorile umane, să nu le lase să fie 
mânjite, compromise, călcate în picioare. 

Cred că modul inept cu care am lăsat să 
fie trataţi un Brâncuși sau un Enescu în anii 
'50, trebuie să ne fie învățătură de minte 
nouă și generațiilor care ne vor urma. 

Mă închin deci în fata vieții și operei 
acestui mare discipol și propovăduitor al 
Mântuitorului nostru lisus Hristos, care a 
fost Sfântul Apostol Pavel, și-l rog ca în cali- 
tatea lui de Apostol al Neamurilor să se 
alăture Sfântului Apostol Andrei, ca ocroti- 
tori ai dreptei credințe a poporului român, 
reazemul nostru de nădejde dintotdeauna. 

DEZBATERE: 


Eroii necunoscuți 


din munti (Il) 


Evenimentul a avut loc în 23 august 2021, în cadrul Festivalului de Film și Istorii 
de la Râșnov, ediţia a XIII-a, și i-a avut ca invitați pe Gheorghe Onișoru (prof. univ. 
dr., Facultatea de Istorie și Geografie, Universitatea „Ștefan cel Mare”, Suceava), 
loana-Raluca Voicu-Arnăuţoiu (conf. univ. dr., Universitatea Naţională de Muzică, 
București), Delia Cornea (dr. muzeograf, Muzeul de Istorie Naţională și Arheologie, 
Constanţa), Gabriela Bica (prof. dr. Liceul Tehnologic „Sf. Dimitrie”, Teregova), 
Cornel Jurju (istoric, Cluj-Napoca). Moderator: Cosmin Budeancă (dr. habil., 


Fundaţia Culturală Memoria, București). 


Cosmin Budeancă: Trecem la par- 
tea a doua și mai facem un tur de pla- 
tou, legat de ce s-a întâmplat cu memo- 
ria acestor grupuri. Și aș vrea să spun 
că încă din anii '70, în mod paradoxal, 
subiectul rezistenței anticomuniste a 
ajuns în fata opiniei publice. Evident 
într-o manieră distorsionată, într-o 
manieră în care ideologia comunistă își 
pusese amprenta, și aş da doar trei 
exemple. Pe de o parte — și probabil că 
unii dintre cei mai experimentați de aici 
sau din fața ecranelor calculatoarelor, 
din cei ce ne urmăresc pe Facebook 
știu — în revista Pentru Patrie, în anii 
'70-80 mai existau periodic articole în 
care era prezentată lupta forțelor regi- 
mului cu „bandiții din munti” („banditi”, 
evident, era terminologia folosită de 

comuniști). De asemenea, tot în anii '70 
a apărut un roman, Feţele tăcerii, a lui 
Augustin Buzura, care are ca subiect 
exact ce s-a întâmplat în Munţii 
Apuseni, respectiv grupul Ș$ușman', 
carte după care în anii '90 Nicolae 
Mărgineanu a și făcut un film’. Şi pentru 
că suntem la un festival de film, aș 
aminti și un film din 1977, Impușcături 
sub clar de lună. Sigur, toate aceste 
trei exemple au, cum spuneam, o 
amprentă ideologică puternică. Insă 
după '90, în condiţiile prăbușirii regimu- 
lui comunist, am putut cu totii care la 
vremea respectivă aveam o anumită 
vârstă, să ne implicăm, să aflăm mai 
multe lucruri, să citim, să vedem o altă 
imagine a ceea ce s-a întâmplat în 
munți. Și în cei 31 de ani care s-au 


scurs de atunci, putem să repertoriem o 
serie întreagă de activități cu caracter 
de memorializare a rezistenței antico- 
muniste. Și aici aș menţiona ridicarea 
de troițe, proiectele educaţionale pe 
care unii profesori le-au făcut cu elevii 
sau cu studenții lor, numeroase cărti, 
interviuri cu urmași sau chiar cu partici- 
panti, cu actanți la rezistența anti- 
comunistă, în special în anii '90 când 
încă acest lucru mai era posibil. Apoi o 
serie întreagă de filme, filme documen- 
tare, conferințe sustinute de unii dintre 
cei care au fost implicaţi direct. Și aș da 
invitaţilor mei microfonul pentru a ne 
prezenta, în funcţie de zonele pe care le 
reprezintă, câteva exemple de astfel de 
proiecte care au încercat, în ultimii 31 
de ani, să aducă în fata opiniei publice 
acest subiect. Domnule profesor 
începeți dumneavoastră? 

Gheorghe Onișoru: Da, mulțumesc 
frumos. Sigur în Bucovina problemele 
sunt destul de complicate, pentru că 
acolo, pe lângă această problemă a 
rezistenței armate anticomuniste, mai 
sunt masacrele din 1940-1941, este 
Fântâna Albă“, ce au făcut autoritățile 
sovietice în perioada în care, timp de un 
de zile, au reluat partea de nord a 
Bucovinei. Noi am încercat, cu uneltele 
pe care le are istoricul, să aducem în 
atenția studenţilor și a opiniei publice, 
memoria acelor evenimente. Așa cum 
spuneati, despre rezistența în Bucovina 
există trei volume de documente editate 
de regretatul Adrian Brișcă?. Tot el este 
cel care a și publicat o bună parte, 
adică ceea ce s-a mai găsit din jurnalul 


lui Vasile Motrescu. În 1997, în ciclul 
Biblioteca Sighet, am publicat un volum 
de documente”. A fost prima oară când, 
cu ajutorul unor foști deținuți politici, am 
cules cât am găsit noi, toate sentințele 
politice la nivel naţional, și le-am publi- 
cat într-un volum de vreo 300-400 de 
pagini care „a spart” în momentul acela 
piața. Era o chestie la care orice editor 
ar fi spus că nu, „ce să faci cu niște 
sentințe?”. Romulus Rusan’, cu flerul 
pe care îl avea, a spus: Dom'le, dă-mi-o 
mie, că o scot. S-a epuizat într-o vară 
la Sighet volumul. Şi după aia au înce- 
put și alții să apară, ne căuta lumea: 
Dom'le am și eu sentință, vreau și eu să 
publicaţi, să afle lumea despre lucrul 
acesta! 

Aș vrea, pentru că tot mi-ai dat 
cuvântul, și cred că nu o sa mai apuc să 
îl mai iau încă o dată, să spun că din 
cele discutate aici — și au fost minute 
care nu am simțit când au trecut, și le 
felicit pe colegele și pe colegul meu de 
pe scenă - până la urmă care a fost 
cauza principală a rezistenţei anticomu- 
niste? Nu a fost, așa cum mi-a spus un 
fost deținut politic, de care m-a legat o 
prietenie extraordinară, când i-am zis: 
Dom'le, da’ matale de ce ai fugit în 
munţi?. Păi, zice: Mă ancheta unul miti- 
tel, pișpiriu. A văzut că stau la etajul trei, 
i-am șters o labă și ăla nu și-a revenit 
trei zile și m-am dus în munți și am stat 
ca să arăt că acest popor nu e făcut 
numai din oi, mai este și câte un ber- 
bec... Bun, n-a fost doar chestiune de 
berbeci, chestiunea principală, cauza 
principală a fost venirea americanilor. 

Peste tot, la toate grupurile găsim ches- 
tiunea asta că „or să vină americanii și 
or să spânzure golanii”. Și vreau să 
spun că și autoritățile erau terifiate de 
chestiunea aceasta, pentru că printre 
cei care au fost arestați — și cu asta 
închei — pentru că au spus că or să vină 
americanii s-a numărat și celebrul 
Petrache Lupu’ de la Maglavit, ciobanul 
care știți că l-a văzut pe... Ei, Petrache 
Lupu a spus în biserică pe 15 august, la 
Sfânta Marie, că până la Sfânta Marie 
aia mică vin americanii. A fost arestat, 
bătut, și profesorul Nicolae Mărgineanu”, 
care a stat în celulă cu Petrache Lupu, 
l-a întrebat: Da’ când e Sfânta Marie aia 
mică? Şi el, cum era peltic, [a spus]: Păi, 
nu... nu tiu... El săracul a spus că or să 
vină americanii, a fost bătut și vreo două 
luni a stat în pușcărie. 

Deci regimului îi era frică de acest 
Zvon, pentru că — să nu uităm — suntem 
în '49, se petrecuseră în câţiva ani niște 
modificări în plan geopolitic interna- 
tional de senzaţie. Nu? De la prietenia 
între Hitler și Stalin, la prietenia între 
Stalin, Churchill și Roosevelt. Ce vreti 
mai mult de atât? Toată lumea aștepta 
că americanii vor veni și îi vor elimina 
pe ruși, ceea ce nu era posibil în acel 
moment. Dar, din punctul meu de vede- 
re, asta a fost cauza principală, și 
anume... speranţa că vor veni america- 
nii. Mulţumesc și felicitări, Cosmin, pen- 
tru dezbatere. 

Cosmin Budeancă: Mulţumesc. 
Delia Cornea, la Constanţa — ca să anti- 
cipez, în cazul în care nu vei vrea să 
spui, din modestie — ai făcut o expoziție 

extraordinară la muzeu, în care inclusiv 
rezistența anticomunistă este prezentă. 
Dar pe lângă asta mai sunt și alte pro- 
iecte în care ai fost implicată și te rog să 
spui câteva lucruri. Sau despre altii din 
zona Dobrogea care au mai făcut... în 
afară de profesorul [Marian Cojoc]. 
Delia Cornea: Da, din păcate, într- 
adevăr, zona aceasta a Dobrogei, zic 
eu că a fost un pic lăsată în afara 
cercetării. Cred că am și explicat sufi- 
cient de bine de ce, această anatemă a 
legionarismului am simtit-o pe pielea 
mea. Eu sunt născută în satul Baia, 
județul Tulcea, unde acești haiduci ai 
Dobrogei se întâlneau, aveau această 
parolă, „haiducii Dobrogei”, și aveau 
întâlnirile la târgul de duminică din satul 
Baia. Acum, ca o mică paranteză, vreau 
să vă zic că eu am 43 de ani... am prins 
foarte puțin înainte de Revoluţie, dar 
cred că în '88 am fost protagonista unui 
incident care s-a petrecut acolo la 
școala din sat. M-am dus îmbrăcată cu 
sarafan și cu ciorapi verzi și am fost 
scoasă în careu și mi s-a zis: Marș 
afară, pui de legionari. La 10-11 ani nu 
ştiam ce înseamnă acest lucru. O parte 
din rudele mele au fost membri ai aces- 
tei mișcări de rezistență. Din păcate, 
însă, nu am apucat să vorbesc cu foarte 
multi. Nici măcar în timpul facultății nu 
am învățat despre aceste lucruri. 
Primele mele contacte cu acest univers 
au fost în momentul în care am ajuns în 
București și m-am angajat la Fundaţia 
Academia Civică. Deci în toti anii de 
facultate și de masterat nu am aflat 
nimic, nu au fost programe gândite care 


să releve și aceste aspecte. Intrând în 
contact cu acest univers am avut șansa 
să cunosc câţiva oameni, foști detinuti 
politici, care m-au ajutat pe mai depar- 
te. Unul a fost domnul, Constantin 
lonașcu', de care m-a legat și o relatie 
de rudenie, și după moartea acestuia 
toată arhiva personală mi-a revenit. 
Dânsul a avut, la fel, preocupări în rea- 
lizarea unei lucrări mai ample” pe care 
a editat-o în trei ediţii, însă vă 
mărturisesc sincer că, cu cât citesc mai 
mult, cu atât constat că știu mai putin. 
Deci sunt atât de multe loturi și atât de 
multe dosare... Am dat exemplu lotul 
acela din 1948, este un dosar cu aproa- 
pe 40 de volume. Cred că au fost unde- 
va la 30 de persoane care au fost ares- 
tate atunci și au făcut ani grei de 
pușcărie. Sigur că singura rezolvare 
este cercetarea pe mai departe. 

Din punct de vedere muzeal am 
încercat în cadrul unui proiect pe care l-am 
avut ca iniţiativă personală, să surprind și 
această parte a istoriei mai puțin cunos- 
cute. Sigur că au fost și păreri foarte bu- 
ne, a fost receptat, în general, foarte 
bine, dar au existat și opinii contra. Mi 
s-au adus acuze că susţin legionarii și 
că pun într-un muzeu de istorie fotogra- 
fii cu legionari, deși acelea erau foarte 
clar evidenţiate ca fiind fotografii din 
dosarele Securității și nu făceam lauda- 
tio, Doamne fereşte, Mișcării legionare. 
Dar, mă rog, percepția, v-am zis, este 
diferită. Sau se dorește a fi diferită, în 
funcţie și de anumite interese, zic eu. 

Pe mai departe... Și aici aduc în 
discuţie ceea ce acum vreo doi ani noi 


discutasem, Cosmin, ne-am propus să 
facem o școală de vară la Constanţa, 
care să urmărească, pe de o parte, 
mișcarea de rezistență, pe de altă parte 
să identificăm, ca să zic așa, dosare și 
material documentar legat de Canalul 
Dunăre - Marea Neagră și să încercăm 
o cartografiere a lagărelor, coloniilor de 
muncă și a taberelor acelea care erau 
de la kilometrul 35, la kilometrul 31, a 
punctelor de lucru, ca să zic așa. Din 
păcate, așa cum cred că unii din voi 
știți, sunt exclusiv intenţii personale, 
pentru că nu am sprijin din partea unor 
instituții. 

Un alt punct negativ este că majori- 
tatea protagoniștilor au murit. Cred că 
doar Cușa George“ mai trăiește, nu știu 
dacă mai trăiește și Cucoli'“, care ne-ar 
mai putea oferi informații. lar ca proiect 
de viitor îmi doresc, pe cât va fi posibil, 
să continui publicarea acestor loturi, să 
merg „la firul ierbii și să public prin studii 
de caz diferitele loturi. V-am zis, numai 
pentru anii '49-50 am identificat 12 
loturi însumând peste 250 de oameni 
care au fost arestați și condamnați. 
Mulţumesc. 

Cosmin Budeancă: Mulţumesc și 
eu. Doamna Arnăuțoiu, dumneavoastră 
v-ati implicat — cum spuneam și mai 
devreme -— încă din anii '90, ati publicat 
documente, ați realizat filme, ati făcut 
expozitii, cum aţi și menţionat. Spu- 
neţi-ne câte ceva despre ultimele 
realizări în domeniu, mai ales că anul 
acesta s-au și împlinit 100 de ani de la 
nașterea lui Toma Arnăuţoiu“” și cred că 
este un moment important. Și am tinut 

neapărat să vină doamna Arnăuțoiu 
astăzi aici și pentru a marca acest cen- 
tenar. 

(aplauze) 

loana-Raluca  Voicu-Arnăuţoiu: 
Pentru că ați amintit centenarul nașterii 
lui Toma Arnăuţoiu, pot să vă spun că 
am încercat, cât am putut, și am reușit 
să organizez câteva evenimente care 
să marcheze acest moment — fără aju- 
tor din partea instituțiilor la care am 
apelat iniţial pentru a fi partenere. La 
Cânpulung, cu sprijinul Asociaţiei 
Culturale Nicu Hagi și a Galeriei Arta, 
am organizat un mic festival intitulat 
Istorie și Muzică cu Istorie, care a inclus 
filmul documentar al Cristinei Chirvasie, 
Toma Arnăuţoiu, aripa din stâncă, spec- 
tacolul de poezie și muzică Cântecul 
memoriei și o expoziție. De asemenea, 
datorez prezența mea la Râșnov 
Fundaţiei Memoria și lui Cosmin 
Budeancă, care au avut inițiativa să mă 
invite la această discuţie și să introducă 
în programul festivalului întâlnirea mea 
cu studenții Școlii de vară și prezenta- 
rea documentarului despre Toma 
Arnăuţoiu. Proiectul de anul acesta 
continuă, într-un fel, un alt proiect al 
meu din 2009, când s-au împlinit 50 de 
ani de la procesele și execuțiile 
condamnaților din grupul de la 
Nucșoara. Am publicat atunci o ediţie 
revizuită și cu semnificative adăugiri a 
cărții mele de documente despre 
Grupul de rezistență anticomunistă de 
la Nucșoara, publicată în 1997 la 
Editura Vremea“, și am realizat, cu aju- 
torul Editurii Ars Docendi, o expoziție de 

fotografii și documente din Arhiva 
CNSAS, care a fost prezentată în câte- 
va orașe din tară și în străinătate. Am 
mai demarat atunci un proiect prin care 
am încercat să determin autoritățile să 
aprobe ca școlile din satele de pe valea 
Râului Doamnei, unde au trăit învățători 
și preoți care au fost executaţi, să le 
poarte numele. Nu am reușit să realizez 
acest lucru decât la Nucşoara, unde 
școala gimnazială poartă numele lui 
Toma Arnăuţoiu, Căminul cultural pe cel 
al lui lon Arnăutoiu”, tatăl fraților 
Arnăutoiu, și în satul Zboghițești, unde 
școala primară poartă numele învăţă- 
torului Alexandru Moldoveanu“, un om 
remarcabil, care a donat terenul pe care 
s-a construit prima școală primară din 
sat. In celelalte comune m-am izbit de 
votul consiliilor locale, care n-au tinut 
cont nici de aprobarea dată de ministrul 
Invățământului de atunci și nici de avi- 
zul favorabil al Inspectoratului școlar al 
judetului. De altfel, inspectoarea căreia 
i-am prezentat proiectul m-a prevenit că 
totul depinde de decizia consiliilor loca- 
le, iar consilierii nu au votat împotriva 
proiectului, ci s-au abținut. N-am înțeles 
de ce ar fi fost rău ca școala dintr-o 
comună în care a trăit un preot sau un 
învățător care a încercat să se opună 
comunismului și a sfârșit în fata pluto- 
nului de execuţie, să-i poarte numele. 
Anul acesta, în 14 februarie, ziua în 
care s-a născut Toma Arnăutoiu, a 
apărut în librării, tot sub sigla Editurii 
Vremea, a treia ediţie a cărții de docu- 
mente pe care am menționat-o. A fost 
inițiativa Editurii Vremea să publice o 


nouă ediţie, iar momentul apariţiei a fost 
foarte bine ales. Această a treia ediţie 
este cea mai completă și mai bine 
structurată. 

Tot în șirul evenimentelor dedicate 
centenarului, am publicat la Editura Ars 
Docendi un album calendar în paginile 
căruia se regăsesc numele tuturor celor 
condamnaţi, date importante din exis- 
tenta grupului, dar și scurte menționări 
ale unor evenimente politice și sociale 
semnificative petrecute între 1949, anul 
formării Grupului de rezistență de la 
Nucșoara, și 1959, anul proceselor și 
execuțiilor celor implicați în existența și 
activitatea lui. Fiecare elev și profesor 
de la Școala Gimnazială „Toma Arnău- 
toiu” din Nucșoara a primit câte un 
album calendar și cei mai mulţi dintre 
elevi au regăsit în paginile lui numele 
bunicilor, străbunicilor sau ale rudelor 
lor și câte ceva din poveștile vieților lor. 

Și pentru că aţi menţionat faptul că 
s-au ridicat monumente în memoria 
celor care s-au opus comunismului, aș 
vrea să mentionez că și în zona 
Muscelului au fost ridicate câteva 
monumente. dedicate luptei de rezis- 
tentă de la Nucșoara. In 2009 a fost 
ridicată, din iniţiativa familiilor Bășoiu și 
Mica, urmași a doi condamnaţi la moar- 
te și executaţi la Jilava”, o frumoasă 
cruce de marmură albă, care a fost 
amplasată la intrarea în comuna 
Domnești. Initial au vrut ca această 
cruce să fie la Nucşoara, dar primarul 
de atunci s-a opus. De asemenea, din 
inițiativa Elenei lon Arnăuţoiu”, sora lui 
Toma Arnăuţoiu, care a trăit 100 de ani, 


au fost ridicate două monumente: unul 
lângă Câmpulung, și o cruce de piatră 
în comuna Nucșoara, pe care au fost 
gravate numele tuturor celor care au 
fost condamnați sau executați pentru 
ajutorul dat Grupului de rezistență de la 
Nucșoara. Am primit de curând de la 
directorul școlii fotografii cu elevii școlii 
din Nucșoara care au dus flori la acest 
monument, în ziua Inălțării Domnului. 
„Cosmin Budeancă: Mulţumesc. 
Inainte de a-i da cuvântul, Gabrielei 
Bica, aș vrea să mai punctez un aspect 
legându-mă de ce a spus doamna 
Arnăuțoiu. In comunităţile în care au 
existat grupuri de opozanți antico- 
muniști să știți că nu este liniște. Există 
fracturi majore, chiar dacă au trecut 
peste 70 de ani de atunci. Incă există 
răni nevindecate. Şi situația de la 
Nucsoara nu este una singulară. La fel 
se întâmplă și în Răchițele, la fel se 
întâmplă și în alte localităţi, pentru că 
nu toti au fost, să spunem așa, de par- 
tea binelui, iar urmașii lor... 
loana-Raluca  Voicu-Arnăuţoiu: 
Dacă îmi permiteti, am să fac doar o 
paranteză. După Revolutie, la 
Nucșoara problemele între oamenii 
care au ajutat rezistenta și au fost în 
închisori și ceilalti consăteni au pornit 
din nou de la proprietatea asupra 
pământului, de la faptul că oamenilor 
care au avut condamnări cu confiscare 
le-au fost luate și terenurile. lar acestea 
au fost date de către autorități și folosite 
zeci de ani de cei care n-au fost 
implicaţi și nu au avut condamnări, iar 
unii dintre ei chiar au ajutat regimul 

comunist. În orice caz, după 1990 când 
a fost pusă în aplicare prima lege a fon- 
dului funciar, aceștia nu erau dispuși să 
dea înapoi pământul celor cărora le 
aparținea de drept, iar autoritățile, pri- 
marii, prefecţii, îi sprijineau. Văzându-l 
pe Antonie Popescu aici mi-am amintit 
de o cercetare pe care a făcut-o, la 
începutul anilor '90, Liga Studenţilor de 
la Facultatea de Drept pe tema aplicării 
Legii Fondului Funciar și a situațiilor 
dificile care erau peste tot la țară. Au 
rămas și ei uimiţi câtă ostilitate și ridicol 
— aş spune — conțineau explicaţiile pe 
care le dădea primarul de atunci, în 
legătură cu refuzul lui de a aplica legea. 
Cum o să dăm pământurile înapoi? — 
spunea el. Oamenii au fete de măritat, 
nu au ce să le dea de zestre dacă 
renunță la pământ. In mod paradoxal, 
cel care a fost primar în anii '50, și a 
ajutat Securitatea şi a semnat, în calita- 
te de secretar al Sfatului popular, proce- 
sele verbale de confiscare - poate și 
pentru a mai șterge imaginea de mare 
comunist pe care o avea —a declarat că 
pământul trebuie să fie dat înapoi celor 
care au avut confiscări, pentru că aveau 
acte de proprietate. 

Şi, nu în ultimul rând, trebuie să re- 
cunoaștem că legile de restituire ale te- 
renurilor, pădurilor, caselor, datorită am- 
biguităților pe care le conțineau, au creat 
mari probleme celor care revendicau 
ceea ce au avut, iar justitia a acționat cu 
mare lentoare pentru a le rezolva. 

Cosmin Budeancă: Mulţumesc. 
Gabriela... 

Gabriela Bica: Da. Pe meleagurile 

Banatului astăzi putem spune că me- 
moria este oarecum fixată prin monu- 
mentele, crucile, troițele care se re- 
găsesc în aceste locuri, iar în ceea ce 
mă privește și localitatea de unde vin, 
Teregova, am reuşit în 2006, de Ziua 
Eroilor, odată cu sfințirea unuia dintre 
monumentele care au fost ridicate în 
Teregova, să le acordăm diplome de 
onoare celor care încă mai erau în 
viață, foștilor detinuti politici sau mem- 
brilor familiilor celor care nu mai erau în 
viață. In 2019 am reușit să comemorăm 
morții de la Pietrele Albe” reușind, de 
asemenea, să adunăm cele câteva fiice 
ale foștilor detinuti care au fost atunci la 
Pietrele Albe și, în primul rând, Elena 
lonașcu”, care din păcate astăzi nu mai 
este. lar ceea ce consider cel mai 
important, este faptul că din 1998 am 
un opțional de istorie orală, o oră pe 
săptămână, și de atunci și până astăzi îi 
îndemn pe copii să ia interviuri. Bine, că 
astăzi sunt puţini cei care mai pot să 
povestească, însă mai sunt, totuși, 
membri în familiile lor care pot să le mai 
împărtășească din ceea ce au aflat și 
ei, la rândul lor, de la părinți sau bunici. 
In felul acesta am reușit cu copiii să 
participăm la diverse concursuri „Ce 
înseamnă comunismul pentru mine?”, 
„Familia mea în comunism”%, sau 
„Credinţă și mărturisire”, [acesta din 
urmă] organizat de Patriarhia Română. 
Insă dincolo de acestea, cel mai impor- 
tant este faptul că din 2003 și până 
astăzi, de Ziua Eroilor, la monumen- 
tul partizanilor anticomuniști din cen- 
trul comunei Teregova, după ce este 


oficiată slujba de pomenire, elevii școlii 
prezintă o scenetă pe care am realizat- 
o împreună cu ei, scenetă care reme- 
morează momentul de început al 
acțiunilor anticomuniste în Teregova și 
din care o să puteți să vedeți și 
dumneavoastră un fragment. Şi, de 
asemenea, interviul cu domnul Nicolae 
Ciurică” despre care poate știți, este 
considerat ultimul partizan în viată din 
România de astăzi. Tot așa, un interviu 
realizat de o elevă cu ocazia participării 
la un concurs. , 

Cosmin Budeancă: Inainte de a-l 
ruga pe colegul meu, Alin, să dea dru- 
mul celor două înregistrări, aș vrea să 
vă spun că astăzi domnul Ciurică ar fi 
trebuit să intre online cu noi. Acesta era 
planul nostru din momentul iniţial al 
organizării panelului, însă, din păcate, 
starea lui de sănătate nu i-a permis și, 
în compensație, am ales să redăm 
acest fragment de interviu realizat chiar 
de o elevă. 

Gabriela Bica: Am uitat să fac pre- 
cizarea la scenetă: anul acesta am 
reușit să facem cu copiii o repetiție chiar 
pe locul unde a fost pus la cale atacul 
de la primăria din Teregova”, în spatele 
grădinii avocatului Costescu Cornel“. A 
fost deosebit. 

[urmează sceneta și apoi interviul cu 
dl. Nicolae Ciurică. Cele două sunt in- 
cluse în înregistrarea dezbaterii între 
1:53 30” și 2:06'30”. Trascrierea inter- 
viului o reproducem în continuare] 

Cătălina Lungu: [Nicolae Ciurică], 
fost deținut politic, pe tema „Mărtu- 
risitori ai credinței în regimul comunist”. 


Nicolae Ciurică: M-am născut în 
județul Mehedinţi, localitatea Baia de 
Aramă, [în] 1931, 3 februarie. 

Cătălina Lungu: Dumneavoastră 
ati fost deţinut politic pentru că aţi luptat 
cu arma în mână între 1948 și 1954 în 
rezistența anticomunistă din munți, fapt 
recunoscut recent și prin distincţia 
Ordinul Naţional „Serviciul Credincios” 
acordat de președintele României în 
anul 2016. Felicitări, domnule Ciurică. 

Nicolae Ciurică: Multumesc. 

Cătălina Lungu: Dincolo de multele 
motive care i-au determinat pe români 
să se opună regimului impus de 
comuniști, consideraţi că apărarea cre- 
dinței în Dumnezeu de ateismul bol- 
șevic a fost o cauză a respingerii regi- 
mului comunist din România? Explicati- 
ne, vă rog frumos! 

Nicolae  Ciurică: Credinta în 
Dumnezeu m-a făcut să mai fiu astăzi 
aici, în fața dumneavoastră. Pentru că 
În cei patru ani cât am fost cu arma în 
mână în munti am fost încercuit de opt 
ori și Dumnezeu m-a scăpat de fiecare 
dată. Vă daţi seama, dacă eu fără să 
știu, am fost vândut și m-am culcat în 
cercul Securităţii, în cercul lor, între trei 
posturi a câte cinci persoane. Deci erau 
15 inși care mă așteptau noaptea. Eu n-am 
ştiut și am venit și m-am culcat, am dormit 
între ei. „Dimineaţa, când s-a făcut ziuă” 
— spun ei într-o carte — „am văzut pe 
banditul Ciurică și pe Stănescu 
Gheorghe” că s-au apropiat”. Eu nu m-am 
apropiat, că m-am sculat de jos, dar așa 
scriu ei în cartea aia unde și-au dat ei 
darea de seamă, raportul către șefii lor. 

„A somat și am tras” — spune securistul 
într-o carte. Și tot el spune: „După pri- 
mul foc mi s-a blocat pistolul”. Cine i-a 
blocat pistolul, stimată domnişoară, 
dacă nu numai Dumnezeu? Și nu 
numai atunci. De fiecare dată am fost 
salvat de puterea divină, de această 
credință. Pentru că noi, fiecare din 
luptători — așa cum ne batjocoreau co- 
muniștii că suntem bandiți — nu, noi n-am 
făcut rău la nimeni și fiecare în sacul de 
merinde aveam o carte de rugăciune. 
Eu aveam Noul Testament, care mi l-a 
împușcat într-o acţiune aici, în Munţii 
Semenicului. Această Biblie, această 
carte sfântă m-a scăpat, fapt pentru 
care o păstrez și astăzi. 

Cătălina Lungu: Íl mai aveţi? 

Nicolae Ciurică: Da. 

Cătălina Lungu: Pe dumneavoas- 
tră, personal, ce v-a determinat să vă 
opuneți regimului comunist? 

Nicolae Ciurică: Nemultumirile. 
Regimul comunist a fost impus cu tan- 
curile sovietice în România. Acest par- 
tid comunist, impus cu forța în 
România, era împotriva religiei, împotri- 
va credinței în Dumnezeu. Şi noi eram 
un popor independent, aveam o avere, 
o proprietate care trebuia să ne-o res- 
pecte. Ce au vrut să facă acești co- 
muniști care au venit? Să îţi ia averea, 
să îţi ia avutul tău, să te colectivizeze, 
să fii o formă de robot. Adică gamela la 
şold, la muncă, și cu asta basta. Iti luau 
tot ce aveai. 

Cătălina Lungu: Cum a fost viața 
dumneavoastră în anii de rezistență din 
munti? Nu v-a fost teamă? 

Nicolae Ciurică: Foarte grea a 
fost... A fost foarte grea. Teamă sigur că 
îți era pentru că tot timpul am avut un 
inamic în față. Tot timpul era... Și din 
stânga și din dreapta puteam să fim 
atacați de către trupele de Securitate 
care ne urmăreau. Sigur c-a fost greu, 
iarna să stai în zăpadă, în munte, să 
faci adăpost în pământ, să te aprovizio- 
nezi cu alimente din timpul verii... 
Sprijinul nostru și am rezistat datorită 
populaţiei. Toată lumea pe noi ne iubea, 
ne apăra, ne ajuta. E, sigur că a mai 
fost și câte un trădător, că pădure fără 
uscături nu e, dar ăștia erau foarte 
puțâni. Asta a fost nemultumirea. 
Daunele de război trebuia să le plătim 
noi, ce-au făcut nemții în război în 
timpu’ când a fost războiul împotriva 
Uniunii Sovietice. Aveam cotă de carne, 
cotă de lapte... tot felul de produse ali- 
mentare trebuia să dai. 

Cătălina Lungu: Din câte am citit, 
am aflat că luptătorii din grupurile de 
lupte anticomuniste obișnuiau să 
depună un jurământ de credință. 

Nicolae Ciurică: Da. 

Cătălina Lungu: Ce rol avea și cum 
se desfășura acest jurământ? 

Nicolae  Ciurică: Dragă, jură- 
mântul... în momentul când ajungeai în 
grup trebuia să depui un jurământ, cu 
mâna pe Biblie, că juri că nu vrei trăda 
și vei lupta pană la... riscul vieții și nu te 
vei preda viu. Pe mine m-au prins cul- 
cat, adormit. Așa de bine am fost vân- 
dut a opta oară de un ticălos, că s-au 
băgat securiştii în cameră, când m-am 
trezit cu o lovitură cu patu armei în 


piept. Și am fost legat, dus și cercetat 
un an de zile, bătut, schingiuit să spun... 
oamenii, să divulg organizația, lucru 
care nu l-am făcut. Dacă am fost de opt 
ori încercuit, a opta oară m-au prins, de 
fiecare dată am trecut pe lângă moarte, 
dar puterea lui Dumnezeu m-a scăpat. 

Cătălina Lungu: Când trăgeați cu 
arma în comuniști nu aveati remușcări? 

Nicolae Ciurică: Dragă, eu nicio- 
dată n-am tras cu arma într-un comu- 
nist. Eu m-am apărat împotriva 
Securităţii, nu ca să-i omor... Am tras ca 
să se culce, să pot fugi. [...] 

Viata în pușcărie a fost un chin. 
Pușcăria pe timpul dictaturii comuniste 
n-a fost o pușcărie, a fost lagăr de 
exterminare. Eu la vârsta de... 23 de ani 
am avut atunci când comuniștii mi-au 
dat 25 de [ani de] temniţă grea. Mi-au 
cerut condamnarea la moarte la proces, 
însă nu a reieșit din nicio declaraţie, din 
nicio parte, c-aș fi omorât pe cineva. 
Fapt pentru care mi-a' schimbat înca- 
drarea și am primit 25 de ani. La 23 de 
ani am fost condamnat, la 33 am fost 
eliberat. Deci după 10 ani 3 luni și 8 zile 
de închisoare am fost eliberat. Dar în 
timpul detenţiei, eu, care am 1,80 m 
înălțime, cântăream... 39 de kg. Nici 40 
de kg n-aveam. Vă daţi seama... eram 


atât de slăbit că oasele se mai țâneau 
doar în piele. Pentru că ăsta era regimul 
alimentar: teroare, teroare și iar teroare. 
Ciorbă de coji de cartofi dacă dumnea- 
tale știi ce Înseamnă asta. Ciorbă de 
coji de cartofi, ciorbă de morcovi acri. 
Da’ așa formă de ciorbă, că nu era mult 
cine știe ce morcovi. Cândva, o dată la 
o săptămână sau asta, dădea’ arpacaș, 
care era mai consistent. 

Cătălina Lungu: In ce închisori ati 
fost? 

Nicolae Ciurică: Craiova, Gherla, 
Jilava, Aiud, Baia Sprie. Și din Gherla 
m-am și eliberat. Acolo în pușcărie, 
dragă, a fost spuma Țării Românești. 
Profesori universitari, oameni care vor- 
beau câte 10 limbi. Puteai să înveţi 
orice limbă posibilă și puteai să ai cea 
mai mare facultate să poti să o înveți, 
dar n-aveai posibilităţi, pentru că n-aveai 
hârtie, n-aveai creion, n-aveai nimic. In 
pușcărie dacă îţi găsea un ac, luai 
pedeapsă izolare la „Neagra” 3 zile, 7 
zile, 10 zile. Vă dați seama ce în- 
seamnă „Neagra”? „Neagra” era o ce- 
lulă întunecoasă, umedă, jos cu apă, nu 
aveai lumină, nu aveai nimic, și te bă- 
ga... nu-ți da două zile de mâncare ni- 
mic, decât o cană cu apă caldă două 
zile, a treia îti dădea mâncarea care era 
pe celular, proastă și aia. Deci două zile 
nu mâncai, a treia mâncai. Și așa pri- 
meai 7, 10 zile sau 3 zile, mă rog, cât îti 
cerea milițianul ăla care îti făcea rapor- 
tul. 

In celulă cu mine, unde am fost eu, 
erau vreo șapte inși. Unul moare. Fiind 
bolnav, tratament nimic... moare. Și nu 

I-am declarat mort... o zi, ca să căpătăm 
mâncare, ca să primim ratia lui, să o 
împărtim între noi. Dar după aia trebuia 
să spunem, că să strica acolo. Asta o 
fost viața în pușcărie pe perioada 
comuniștilor. [...] 

Tinerii de astăzi ar trebui să învețe 
istoria română, istoria noastră, pentru 
că acest popor a luptat pentru tara asta 
și acum, iacătă, comuniștii de astăzi, că 
tot ei sunt... spuneau atunci la Revoluţie 
că „dacă vine la putere Coposu“ ne 
vinde țara”. Așa spuneau comuniștii, 
„ne vinde tara, Coposu”. Uite că nu o 
vândut-o Coposu, și-o vândut-o ei 
acuma. Avem la peste nu știu câte mii 
de hectare de teren bun vândut 
străinilor. Ce popor mai putem noi fi, 
când n-ai o proprietate a ta? Nu ai pro- 
prietatea ta... Nu mai te poți numi un 
popor. Deci tinerii ar trebui să stea în 
tara lor, să lucreze, că avem o tară 
bogată, frumoasă și avem ce să mun- 
cim, nu să se ducă să strângă căp- 
șunele străinilor și în țară sunt pârloage 
terenurile nelucrate. Deci să învețe isto- 
ria poporului român. Să vadă suferin- 
tele și să nu se mai repete... 

Cosmin Budeancă: Cred că dom- 
nul Ciurică a reușit să sintetizeze foarte 
bine în câteva minute un mesaj extrem 
de important pentru cei tineri, și nu 
numai. În continuare o să îi dau micro- 
fonul lui Cornel pentru a prezenta un 
proiect, din multele proiecte derulate în 
zona Huedin în ultimii 30 de ani. Și 
vreau să subliniez că Festivalul de Film 
și Istorii de la Râșnov este implicat și 

sustine acest proiect, „Versantul parti- 
zanilor”. 

Cornel Jurju: Multumesc, Cosmin. 
Sigur că și despre grupul „Teodor 
Șușman” și despre celelalte organizații 
anticomuniste din Apuseni și din zona 
Huedinului există o anume producție 
editorială, un interes mediatic, sunt și la 
capitolul monumente unele realizări, în 
centrul orășelului Huedin... este un 
monument al rezistenței anticomuniste 
din zona Huedinului ridicat cu sprijinul 
domnului Gavril Dejeu”, fost ministru 
de interne. Apoi în munte, pe o proprie- 
tate foarte greu redobândită de urmașii 
familiei Șușman -— care sigur nu mai 
sunt În Huedin, ei trăiesc în Cernavodă, 
unde i-a aruncat valul represiunii comu- 
niste — este ridicată o troiță. La acea 
troiță de vreo doi ani asociaţia clujeană 
Clubul Monarhiștilor Clujeni a organizat 
un eveniment comemorativ, de fiecare 
dată în 2 februarie, atunci când se 
împlinește un număr de ani de la moar- 
tea cumplită a fraților Șușman“. Refe- 
rindu-mă la ceea ce spunea Cosmin, 
totul a plecat de la o anumită idee, care 
nu este mai veche de nouă luni de zile. 
Atunci am discutat cu familia Șușman, 
de fapt, cu Costel Șușman“ și cu soția 
dumnealui și ne-am gândit să găsim o 
soluţie prin care să eternizăm cumva 
existența acestor grupuri de partizani, 
acestor oameni, acestor caractere, 
până la urmă. De la idee am ajuns la un 
proiect cred că destul de bine închegat, 
el se numește „Versantul partizanilor 
din Apuseni”. Și avem în intenţie trei 


direcţii pe care să ne mișcăm, sau pe 
care să făptuim — să sperăm că vom și 
reuși. Partea editorială... cât de repede 
cred că va fi reeditată „Suferinta nu se 
dă la frați” mărturia Lucreţiei Jurj despre 
rezistența anticomunistă din Apuseni, 
cu un studiu istoriografic care valorifică 
mult mai intens, să zic așa, și mărturia 
orală, dar şi documentele din arhiva 
fostei Securități, pentru că iniţial nu 
prea am avut noi acces, la începutul 
anilor 2000, la dosarele Securităţii. De 
asemenea, cred că se justifică publica- 
rea unei monografii a grupului Șușman. 
Aş vedea-o în mod diferit, va lua mai 
mult timp, cred. De asemenea, vrem să 
facem un traseu al partizanilor în 
Apuseni... In Apuseni oricum sunt tra- 
see turistice foarte interesante și care 
atrag destul de mult interes. Acest tra- 
seu se va numi „Calea partizanilor”... Şi 
cea mai importantă încercare a noastră 
ar fi, de fapt, aceea de a ridica un com- 
plex memorial în Apuseni, chiar în 
munte, și care ar trebui să cuprindă 
fosta casă a familiei Șușman, care a 
fost distrusă în comunism. Noi am vrea 
să o reconstruim și ea să devină un 
spaţiu muzeal și o șură moțească... Din 


acest punct de vedere cred că proiectul 
ar avea și o oarecare relevanță etno- 
grafică, cu trimitere la Ţara Motilor și la 
acești oameni extraordinari care, mă 
rog, din punct de vedere cultural cred 
că încep să nu mai fie, din păcate. Și tot 
acolo am vrea să ridicăm... locul ne 
ajută foarte mult, o cazemată sau un 
adăpost sau un bordei, ca cele pe care 
le-au folosit partizanii din grupul 
Șușman. Ei de obicei își așezau lângă 
un izvor acest adăpost și pe terenul pe 
care l-a primit familia Șușman, și unde 
este și amplasată o troiță a grupului 
Șușman, există un asemenea izvor 
chiar la marginea pădurii. Credem că ar 
îi un loc foarte potrivit pentru așa ceva. 

Intrebarea este cât vom putea reuși 
din acest proiect, care pentru lumea de 
astăzi care își pune alte întrebări deja, 
nu ce a fost comunismul — suntem la 
alte întrebări și căutăm cu totul alte 
răspunsuri — cât vom reuși noi de aici. 
Pentru că e o problemă financiară des- 
tul de complicată, dar sunt relativ opti- 
mist în privința ei, pentru că deși proiec- 
tul a fost lansat mediatic în luna iunie, a 
strâns un portofoliu consistent de sus- 
ținători și reprezentanții unora dintre 
acești susținători sunt chiar în această 
sală. Mă refer la părintele Borz® din 
Bădăcin, care ne-a oferit, spun eu, și un 
foarte însemnat sprijin financiar prin 
Fundatia luliu Maniu; mă refer la dom- 
nul Ionut Gherasim” care nu numai că 
sprijină proiectul, dar ne-a dat și o mică 
susținere financiară, dar foarte impor- 
tantă pentru noi, din partea Fundatiei 

Corneliu Coposu. Și mai avem o pro- 
blemă, pe care o simțim tot mai com- 
plicată, și se referea la ea doamna 
Arnăutoiu, anume administrația și biro- 
crația românească. Cred că până la 
urmă acesta va fi principalul obstacol în 
calea acestui proiect. Gândiţi-vă că de 
două luni de zile... — noi ne gândeam că 
va fi foarte simplu, de fapt vrem să 
facem o cărare marcată prin pădure cu 
câteva panouri. Bine, va fi ea de vreo 
20 de km, pentru că ea și din punctul de 
vedere al distanței trebuie să fie suges- 
tivă pentru ceea ce a însemnat viața 
acestor oameni din grupul Șușman - 
dar am ajuns la o corespondenţă săptă- 
mânală, lunară cu o puzderie de organi- 
zaţii care ne dau tot alte direcţii prin 
pădure, alţii ne trimit să cercetăm 
legislația Parcului Natural Apuseni 
ș.a.m.d. Nu știu cum vom răzbi, dar 
încercăm să fim consecvenți și, cât vom 
putea, să fim demni de cei pentru 
memoria cărora noi ne luptăm astăzi, 
pentru apărarea memoriei lor. Vom 
vedea cât vom reuși. 

Lucrurile arată, deocamdată, mult 
mai optimist, culmea, în ceea ce 
privește „casa Șușman”. Aici am par- 
curs niște etape, am primit sprijin și am 
observat interes din partea arhitectului 
șef al Consiliului Județean Cluj și, prac- 
tic, suntem în situația în care studiul de 
oportunitate este aprobat de Comisia 
de urbanism a Consiliului Județean Cluj 
și, din câte am aflat și am înţeles eu, e 
o etapă importantă asta. In mod normal 
Consiliului Județean va emite autori- 

zatia de constructie, dar apoi vor urma 
avizele și vom ajunge la domnul de la 
Parcul Natural Apuseni. Sigur că la 2-3 
km de locul în care noi vrem să 
amplasăm acest complex memorial 
sunt case somptuoase, luxoase, cu 
sticlă, cu marmură, cu tot ce vrei, dar 
presupun că nouă s-ar putea să ne 
spună că o casă din materiale absolut 
ecologice, că așa erau casele moților, 
din lemn, piatră... s-ar putea să deran- 
jeze Parcul Natural Apuseni. 

loana-Raluca  Voicu-Arnăuţoiu: 
Bine că ați recuperat... 

Cornel Jurju: Păi... la ce vă referiti 
când spuneți? 

Cosmin Budeancă: La casă, dar 
nu... 

Cornel Jurju: Păi casa nu există. 
Casa a fost dărâmată. 

loana-Raluca  Voicu-Arnăuţoiu: 
Bine că aţi recuperat terenul. Tot e 
ceva. 

Cornel Jurju: Bine, și acel teren din 
câte știu a fost obținut foarte greu. N-a 
fost restituit pe vechiul amplasament, 
le-au dat terenul pe tot felul de râpe și, 
într-un final, le-au atribuit o pășune de 
vreo două hectare. Familia Șușman 
avea vreo şapte hectare de teren, mare 
avere, ce-i drept... 

loana-Raluca Voicu-Arnăuţoiu: E 
bine că nu a dorit pășunea un om bo- 
gat. Atunci să vedeti când se dau titluri 
de proprietate peste alte titluri de pro- 
prietate. Vă spun din experiență... 

Cornel Jurju: Da, e o pășune, nu- 
mai că între timp drumul județean s-a 


asfaltat, pășunea e chiar lângă drumul 
județean. Dar vom vedea... 

Cosmin Budeancă: O să-l rog pe 
Alin să dea drumul la un scurt filmulet 
de prezentare realizat de puţină vreme 
de Alexandru Munteanu“. Sunt trei ast- 
fel de clipuri, dar din considerente de 
timp o să dăm drumul numai la unul dar, 
dacă veți avea curiozitatea, pe versan- 
tulpratizanilor.ro sau pe pagina de 
Facebook a proiectului puteţi să aflati 
mai multe detalii. 

[urmează un clip al proiectului, dis- 
ponibil la adresa https:/Awww.youtube. 
com/watch?v=OTVqg—jz1BM] 

Cosmin Budeancă: Asta a fost par- 
tea de dezbatere. Acum, dacă sunt în- 
trebări din public vă rugăm să le adre- 
sati. Scurte, pentru că timpul este deja 
foarte înaintat. 

Domnul [Cristian] Mititelu vrea să 
facă un mic comentariu. 

Cristian Mititelu: Da, aș vrea să să 
ridic, totuși, un semn de întrebare în 
legătură cu ipoteza că factorul comun în 
apariția acestor grupuri de rezistență ar 
fi fost credinţa că vin americanii. Nu știu 
pe ce se bazează această afirmaţie. 


Am lucrat multi ani la BBC, m-am inte- 
resat pe cât posibil care a fost linia 
editorială după război, foarte greu de 
aflat în ziua de astăzi. Dar toate 
indicațiile sunt că s-a încercat tocmai 
temporizarea oricărei speranțe. Așa 
cum știți bine și din cele scrise și spuse 
de lvor Porter și din misiunea lui era: 
„Nu putem face nimic”. Asta îi spune și 
ministrul de Externe Bevin”, regelui 
Mihai în noiembrie 1947, când merge la 
[Londra]... „Nu putem face nimic pentru 
voi.” Deci de unde această credință? Să 
zicem că americanii aveau altă linie și 
poate încurajau mai mult. Mă îndoiesc. 
Americanii erau preocupaţi de alte 
lucruri, se punea problema unei pierderi 
a influenței totale în Iran, a înaintării co- 
munismului în Europa Occidentală. Ru- 
şii deja construiseră și ei o armă 
atomică. Deci ideea ca ei să intervină 
ca să salveze România de comunism... 
- România care fusese inamic în timpul 
războiului și cu americanii și cu englezii 
— mi se pare mie o fantezie. Acum, sigur 
că au fost oameni și știu așa... citind 
printre rânduri, de exemplu, că, colone- 
lul Gheorghe Arsenescu, care era un 
om — ce să zicem? — putin famfaron, și 
ca să asigure, ca să inspire încredere 
celor cu care a colaborat la Nucșoara și 
poate și la Dragoslavele, ar fi spus că 
are relaţii importante și știe că america- 
nii vor interveni. Poate că e așa... Dar 
ca să credem astăzi că oameni pe care 
i-am cunoscut, Gheorghe Rizea“ sau 
Marina Chirca” oameni foarte 
inteligenți, foarte suspicioși în contacte- 

le noi cu oamenii — au putut să creadă 
că vin americanii... Cred că nici nu știau 
unde sunt americanii, darămite să 
creadă că vin. Și de-aia se angajează 
într-o luptă de rezistență? Mie mi se 
pare o fantezie. Eu cred că ei au făcut 
acest lucru — cred, n-am documente să 
dovedesc — pentru că pierduseră cam 
tot, că au sperat că dacă se schimbă 
regimul recuperează ceva sau o parte 
din statutul lor și pentru că România era 
sub ocupaţie sovietică, nu numai de 
trupe până în 1958, dar de consilieri 
sovietici în toate ministerele, inclusiv în 
Ministerul Cultelor până în 1964. Deci, 
dacă erai puțin patriot și nu erai un 
mare oportunist, care imediat se înscria 
în Partidul Comunist ca să își asigure 
pâinea de mâine, aveai de ce să te 
indignezi. 

Gheorghe Onișoru: Mi se adre- 
sează întrebarea, mulțumesc, domnule 
Mititelu. Sigur, am studiat și eu docu- 
mentele britanice și americane și așa 
este. La un moment dat, chiar în '46, 
dacă nu mă înșel, luliu Maniu are o 
discuție cu Burton Berry, șeful Misiunii 
militare americane, și Maniu îi spune: 
„Tara e alături de mine, regele e alături 
de noi, ati văzut la 8 noiembrie ce a fost 
în București. Dati-mi un semnal că ne 
sustineti și eu pornesc războiul împotri- 
va comuniștilor”. Și reprezentantul ame- 
ricanilor îi spune „Nu, nu e momentul” 
ș.a.m.d. Și s-a transmis, Într-adevăr, 
acest semnal la nivelul cel mai înalt, 
până la regele Mihai, până pe 30 
decembrie '47. Insă afirmaţia mea se 

bazează pe mii de documente pe care 
le-am văzut personal, care încep să 
apară în arhive de prin 1945. Toate 
rapoartele pe care le făceau inspectora- 
tele și legiunile de jandarmi în mediul 
rural, Inspectoratul de Poliţie și de 
Siguranță în mediul urban, în toate se 
vorbește despre faptul că în masele 
largi este răspândită această psihoză a 
venirii americanilor. Au fost oameni 
care au făcut pușcărie pentru că la o 
nuntă s-a îmbătat nașul și a spus ora... 
până nu știu când vin americanii. Am 
dat exemplul cu Petrache Lupu că mi s-a 
părut mai sugestiv așa... Și personajul 
este mai deosebit. Dar, repet, există mii 
de documente... începând din '45 și 
până în '49-50 și încă mult timp... mult 
timp apar aceste informaţii. Deci fusese 
indus acest sentiment în masele largi. 
Era o chestiune în starea de spirit. Pur 
și simplu, probabil situația în care se 
afla România, ocupaţia sovietică, regi- 
mul comunist, au indus în popor aceas- 
tă speranță. Deci era, dacă vreți, spe- 
ranta spânzuratului care crede că funia 
se va rupe. Deci sunt informaţii foarte 
multe în arhivele noastre și pe asta mi-am 
bazat afirmaţia și o sustin. 

Cristian Mititelu: Credeţi că aceste 
informaţii ale unor jandarmi din sate 
sunt atât de credibile? 

Gheorghe Onişoru: Dar nu sunt 
doar jandarmii. 

Cristian Mititelu: Unele știrbesc 
motivele esenţiale pentru care s-a por- 
nit o rezistență. Așa cred. 

Gheorghe Onişoru: Da. 


Cosmin Budeancă: Cornel, voia să 
facă o scurtă [intervenţie]... Nu? Te rog. 

Cornel Jurju: Nu, nu neapărat. Aici 
eu pot să confirm integral ce a spus 
domnul profesor Onișoru. Asta am 
observat și eu. Bun, ar trebui văzute — 
dar asta ar fi o muncă de documentare 
serioasă... — benzile posturilor occiden- 
tale de la începutul anilor '50. S-ar 
putea să fie asemenea mesaje. Cel 
putin dacă mă refer la grupul Șușman, 
aici nu suntem legaţi doar de documen- 
tul scris, avem și niște mărturii orale... 
însăși Lucretia Jurj care... ea spune 
„Noi aveam un aparat de radio”. Era — 
cum să spun — cel mai grozav suvenir 
pe care ei îl puteau avea, un aparat de 
radio, atunci. „Și am auzit pe la nu știu 
ce post de radio că nu mai e mult și vor 
veni americanii.” Dar, pe de altă parte, 
eu cred că putem vorbi de o realitate 
psihologică și imaginară. Dacă ne 
ducem puțin spre cum funcţionează 
imaginarul social, care mitologizează 
niște realităţi, și care apoi se transmit cu 
o viteză extraordinar de mare, mai ales 
în situaţii de criză, în situaţii tensionate, 
poate că am putea să înțelegem aceas- 
tă omniprezentă a așteptării americanu- 
lui sau occidentalului eliberator. Pentru 
că România era ocupată militar de o 
mare putere și imaginarul a încercat să-i 
contrapună o altă putere, care se putea 
confrunta cu Uniunea Sovietică. Şi aceas- 
tă putere la sfârșitul celui de al Doilea 
Război Mondial nu puteau să fie, pentru 
nivelul de cunoaștere și de informare a 
unor oameni de prin sate, decât ameri- 


canii. E o direcţie prin care putem în- 
telege mai bine fenomenul. 

Cosmin Budeancă: Avem o între- 
bare în spate. Sergiu Musteaţă... 

Sergiu Musteaţă: Bună ziua tuturor. 
Eu doar aș vrea să confirm cele 
spuse... In Basarabia s-a întâmplat 
același lucru, deși astăzi nu s-au evocat 
grupurile de rezistență din Basarabia, 
care au fost și ele. Neavând munți, ori- 
cum au găsit păduri și s-au ascuns și, la 
fel, până la mijlocul anilor '50 au încer- 
cat să opună rezistență. Dar aceeași 
voce se întâlnește: „Vor veni america- 
niil”. Cine a fost în spate și a promovat 
această idee este greu de spus. Cu 
siguranță nu postul de radio Europa 
Liberă. Pot să vă spun cu certitudine că 
am luat filă cu filă din '49 până în '91 
toată arhiva de la Hoover, și nu este un 
astfel de mesaj acolo. Din contra, regu- 
lamentele interne interziceau să promo- 
veze, mai ales după situația de la 
Budapesta, care cumva la fel s-a enun- 
tat pe undele locale de acolo că vor veni 
americanii și a încurajat acea opoziție. 
Deci nu a fost, din punct de vedere ofi- 
cial, un discurs din partea americană. 
Probabil, așa cum a spus Cornel, ceva 
din interior, o speranță naivă că va veni 
cineva să îi salveze. Şi au crezut că 
aceștia vor fi americanii. Dar cu sigu- 
ranță în satele Basarabiei era același 
mesaj. 

Cornel Jurju: Fantasma venirii 
americanilor, că probabil e o fantasmă, 
nu avea legătură cu realitatea geopoli- 
tică, poate că nici cu realitatea emisiuni- 

lor posturilor occidentale care emiteau 
în limba română, dar fantasma în sine 
era o realitate și era în mintea foarte, 
foarte multora. 

Gheorghe Onișoru: Erau terenuri 
de aterizare, să vină cu... numai să îi 
dea foc... Deci sunt zeci de documente, 
am văzut eu. Mai ales în zonele astea 
unde era platou ș.a.m.d. Numai se 
aştepta momentul, care tot se amâna... 

Cosmin Budeancă: Aș menţiona 
faptul că în dimineața aceasta a rulat un 
film, „Ține, Doamne, partizanii, până vin 
americanii“, inspirat de o carte”, și 
regizorul lui este aici alături de noi. 
Dragoș Zămosteanu, te salut și mă 
bucur că ai reușit să ajungi. Alte 
întrebări? Adrian, te rog. 

Adrian Istrate Paul: Da, Adrian 
Istrate Paul mă numesc. Am o întreba- 
re: care sunt cele mai des întâlnite mi- 
turi despre mișcarea de rezistență, în 
mass-media și în percepția publicului 
larg, nu neapărat în rândul academi- 
cienilor? 

Gheorghe Onișoru: Asta e temă de 
conferință, dragul meu. (râde) 

loana-Raluca Voicu-Arnăuțoiu: La 
ce perioadă vă referiti? 

Adrian Istrate Paul: Anii '40, anii 
'50, mai ales, în special. 

Gheorghe Onișoru: Da, multu- 
mesc, loana. 

loana-Raluca Voicu-Arnăuţoiu: Nu 
cred că se vorbea prea mult despre par- 
tizani. 4 

Gheorghe Onișoru: In presă nu 
apare nicio informaţie, dacă luaţi presa 

scrisă sau Radio București, pentru că 
era un control strict, era cenzura, care a 
functionat chiar și după ridicarea ei 
oficială. Ceea ce vorbeam noi și, într- 
adevăr, nu este doar această temă care 
circulă... sunt lucruri care apar din 
documentele care privesc starea de 
spirit a populatiei. De exemplu, pentru 
alegerile din 1946 — și anul 1946 este o 
bucurie pentru istoric, pentru că ai ce să 
găsești în arhivă... — sunt foarte multe 
teme pe care le-a lansat Partidul 
Naţional Țărănist și care au prins de o 
manieră extraordinară, pentru că au 
venit exact În întâmpinarea a ceea ce 
credea electoratul. De exemplu, spu- 
neau: „Dacă ies comuniștii, «soarele»” 
- mă rog, la alegeri — „veti trece la col- 
hoz și veti mânca la cazan”. „Dacă vin 
comuniștii o să se desființeze Biserica”. 
„Dacă vin comuniștii o să vi se ia copiii 
și o să îi ducă în Siberia” ș.a.m.d. 
Temele astea au prins atât de bine, 
încât în ciuda faptului că un întreg apa- 
rat a lucrat pentru ca Partidul 
Comunist... Și alături de el mai erau și 
Tătărăscu și alţii... Și sprijiniti din toate 
punctele de vedere, și din punct de 
vedere ideologic, au pierdut alegerile 
de o manieră strălucită. In București se 
și spunea că a intrat în urnă Maniu și a 
ieșit Groza. Pentru că asta a fost. Deci 
să câștigi 70%, aproape, din voturi, cam 
așa din ce am calculat eu, cam pe acolo 
ne ducem, 70-73% ar fi obținut Maniu... 
deci arată că aceste teme au prins. 
După aia, însă, ele s-au estompat încet, 
încet. Ce spune domnul Mititelu e foarte 


interesant, și cred că aici e o temă în 
care ar trebui să luăm și sociologi și psi- 
hologi, să vedem chiar de ce a prins 
atât de mult această idee. Și eu sub- 
scriu la ce spunea colegul Sergiu, și îl 
salut, și mă bucur că a venit de la 
Chișinău până aici. Probabil că era 
această dorință - și cum a spus și 
Cornel — omul avea nevoie de cineva 
puternic care se bate... îi vedea pe ruși 
că sunt peste tot. Avea nevoie de cine- 
va... Dacă vreţi e mitul lui Rambo de la 
americani. Au pierdut războiul în 
Vietnam, a venit Stallone și l-a inventat 
pe Rambo care i-a bătut de i-a nenorocit. 

Cornel Jurju: Pe de altă parte, că 
vorbim de mitologie. E și mitologia așa 
zis oficială, produsă de propaganda co- 
munistă cu privire la grupurile de parti- 
zani. Și aici vorbim și de concepte, de 
termeni: bandiți, bande ș.a.m.d. Au fost 
foarte activi, numai că această propa- 
gandă, culmea, n-a prins în societate. 
Societatea avea miturile ei, avea teme- 
le ei și se ducea mai departe cu ele. Era 
o falie, să zicem așa... mie așa mi se 
pare, de comunicare... era ca uleiul cu 
apa, între ce se vorbea sus, ce se trans- 
mitea de sus, ce se emitea de sus, și 


felul în care gândea și funcționa socie- 
tatea atunci. Mai ales în zona rurală, 
dar și în zona urbană cred. 

Gheorghe Onișoru: Vreau să mai 
spun o chestiune. Nu uitati că în 1947, 
81,6% din populaţia României locuia la 
sate şi că știutori de carte nu erau nici 
jumătate dintre ei. Și atunci sigur că 
prindeau o chestie din asta. Mai ales că 
multe teme au fost colportate cu ajuto- 
rul preoților și învăţătorilor, care erau 
oameni de mare autoritate în lumea 
satului. Ă 

Cosmin Budeancă: |n spate, 
Dragoș Zămosteanu vrea să intervină. 
Un microfon, se poate? lar apoi domnul 
Antonie Popescu. 

Dragoș Zămosteanu: Vreau să vă 
spun că în „Ţine, Doamne, partizanii...” 
film pe care l-am filmat și la Sighet, m-am 
întâlnit cu domnul Octavian Bjoza“ și fix 
întrebarea asta i-am pus-o: Care era 
temeiul acestor așteptări? Și îmi 
răspunde că postul de radio Vocea 
Americii, care anunta permanent că nu 
mai este mult ziua când vor veni. 
Regretatul domn Șerban Papacostea, 
istoric și membru... [inregistrarea s-a 
întrerupt] 

Antonie Popescu: O întrebare pen- 
tru fiecare dintre dumneavoastră. 

Cosmin Budeancă: Foarte scurte, 
că deja am depășit cu mult timpul. 

Antonie Popescu: Unde aţi desco- 
perit factorul NKVD în represiune? 
Pentru că sunt elemente care seamănă 
şi în Ucraina și în Basarabia și în restul 
Rusiei. 

Gheorghe Onișoru: Ministerul de 
Interne avea consilieri și Direcţia 
Securităţii Statului... erau consilierii 
NKVD care hotărau ce și cum. Ei spu- 
neau: „Scoteţi-l pe ăsta!” „Mai 
încălziţi-i!”; „Lu ăsta mai dati-i o mamă 
de bătaie... Până și în cazul lui Vasile 
Luca“, care fusese numărul 3-4 în par- 
tid, la fel. Sunt documente pe care le-am 
văzut, de la Moscova, care spuneau... 
consilierul sovietic se ducea și îi spunea 
ministrului, îi spunea lui Drăghici: „Mai 
încălziţi-l! N-a fost frăgezit bine. Mai 
trăgeți-i o mamă de bătaie!. Deci 
NKVD-ul a fost în toate. Ştiţi că era poe- 
zia aia cu „Partidul e în toate, în cafeaua 
mea cu lapte”. In represiune a fost pes- 
te tot. Și ei sunt cei care au dat direcţia. 
Asta pe bază de documente vă spun. 

Delia Cornea: Din punctul meu de 
vedere, tot așa, se poate observa foarte 
bine în decizia executării celor care 
erau șefii de loturi. Din câte îmi aduc 
aminte, Dumitru Lăcătușu a avut un 
articol” despre execuțiile de la 
Timișoara și de la Pitești. Cei care erau 
şefi de loturi şi erau consideraţi foarte 
periculoși, dar care nu fuseseră con- 
damnati la moarte, că nu aveau cum să 
îi condamne chiar pe toti, au fost scoși, 
după ce au ajuns în penitenciare, și au 
fost executaţi. Din studiul pe care l-a 
avut Dumitru Lăcătușu, înțeleg că 
aceasta a fost o hotărâre care a fost 
luată la nivel înalt și oricum... probabil 
că nici nu o să aflăm foarte multe des- 
pre firul exact al întâmplărilor.“ Cât pri- 
vește ceea ce am amintit înainte, in- 

fluenta, impactul pe care existența a- 
cestui comandament în Dobrogea l-a 
avut, din păcate, vă spun sincer, eu nu 
am reușit să intru încă în arhivele aces- 
tea de la Pitești. Dar e o directie de cer- 
cetare și cred că atunci când voi avea 
acces o să îmi reconfigurez, ca să zic 
aşa, cercetarea. Mulţumesc. 4 

loana-Raluca Voicu-Arnăuţoiu: In 
documentele la care am avut eu acces 
referitoare la arestări și anchete, nu am 
găsit nici o referire sau măcar ceva care 
să îmi sugereze că NKVD-ul ar fi avut 
vreun rol. Nu este imposibil ca NKVD-ul 
să fi avut vreun rol, dar eu nu am ajuns 
la documente care să ateste lucrul 
acesta. 

Gheorghe Onișoru: loana, e expli- 
cabil. Ştii de ce? Pentru că aceste dis- 
poziții se dădeau verbal, de regulă. De 
exemplu, eu am văzut chestiunea asta 
în cazul Luca... după aceea au apărut 
rapoartele. lar în '57 Gheorghiu-Dej a 
cerut retragerea consilierilor KGB din 
România și am fost prima tară socialistă 
din care s-au retras. Și atunci e posibil... 
Dar deveniseră ai noștri NKVD-iști între 
timp, așa că... 

Gabriela Bica: Din mărturiile oame- 
nilor care au fost pe frontul de est și apoi 
au trecut prin represiunea din închisorile 
comuniste se poate identifica modelul 
acesta sovietic. Și în ceea ce ei poves- 
tesc, se regăsesc mărturii care fac refe- 
rire la modelul sovietic de represiune. 

Cosmin Budeancă: Dacă mai sunt 
întrebări? Da, te rog. O ultimă întrebare 
avem aici și apoi închidem. 


Narcis Gheorghiță: Mulţumesc. 
Narcis mă numesc și aș vrea să vă 
întreb cam care ar fi numărul de parti- 
zani din zona Dobrogei, dacă știți așa 
un număr aproximativ? Mulţumesc. 

Delia Cornea: După unele studii ar 
fi cam 2.000. Mie mi se pare totuși foar- 
te mult... V-am zis, din loturile care au 
fost arestate în '49-50, când a fost prin- 
cipalul val de arestări, am identificat 
250 de persoane. In afară de 3 sau 4 
persoane cărora nu le-am găsit foile 


matricole și dosarele, pentru toti ceilalți 
am date... Chiar la unii am reușit să sur- 
prind și aspecte din evoluţia de după 
eliberare. Ulterior au mai fost însă vreo 
10-12 loturi. Unele sunt aproape necu- 
noscute. De exemplu apare o singură 
filă într-un dosar de la CNSAS, lotul 
„Spânoche Dumitru”. Nu apare decât 
fotografia și numele membrilor. Atât se 
știe. Oricum, mai mult de 250, dar nu aș 
merge totuși la 2.000. Dar în acești 
2.000, să zicem, aș băga oamenii care 
i-au ajutat pe aceștia să reziste. 
Gândiţi-vă că Pariza Hristu a rezistat 
până în '57 în toamnă, într-o groapă, 
ascuns în curtea părinților. Deci îmi este 


greu să cred că numai părinții știau. 
Deci ei au fost ajutaţi efectiv, pentru că 
nu aveau altă formă de subzistență... 
Cum au spus și ceilalți invitați... au fost 
ajutaţi de oameni. Ciolacu“, de exem- 
plu, după ce a fost arestat, au fost 
arestaţi toți cei care l-au găzduit sau 
care l-au ajutat. O soră a bunicii, care 
avea trei copii mici, a fost luată. A dispă- 
rut efectiv și a apărut după aproape 
şase ani. Nici n-a știu ce s-a întâmplat 
cu copii ei. Doar pentru că îi dăduse 
hrană. 

Cosmin Budeancă: Mulţumesc. 
Trebuie să punem punct aici dezbaterii. 
A fost mai lungă decât era estimat, însă 
cred că a meritat efortul de a fi aici 
alături de noi. 

Un fenomen complex... Sigur, așa 
cum se spunea și mai devreme, cu cât 
căutăm mai mult în arhivă, cu atât aflăm 
că știm mai puţin. Dar poate unii dintre 
cei de aici, în special din cei tineri, ni se 
vor alătura și în anii următori vom afla 
mai multe despre ceea ce a însemnat 
rezistența anticomunistă din munți. 

Vă mulțumesc tuturor, invitaţilor, 
participanților, celor din online și vreau 
să vă fac o precizare: transcrierea 
acestei discuţii va fi publicată în Revista 
Memoria. Așadar, dacă veti dori să o și 
citiți sau să o urmăriți mai cu atentie, 
veți putea să faceți acest lucru, probabil 
peste 6 luni, în numărul 118. Vă multu- 
mesc. (aplauze) 

Note 

` Înregistrarea dezbaterii poate fi urmărită la 
https:/Avww.youtube.com/watch?v=Rbw_nRWQAPw&t=41s. 
Transcrierea a fost realizată de Anda Sima. Intervenţiile pe 
transcriere au fost minimale: corectii minore la unele formu- 
lări, adăugarea în paranteze pătrate a unor cuvinte de legă- 
tură, a unor prenume și marcarea pauzelor generate de pro- 
bleme tehnice prin „|...]”. De asemenea, au fost adăugate 
note biografice sau explicative atunci când am considerat 
necesar. Multumiri ACSB Events din Sibiu, care a realizat 
transmisiunea live a dezbaterii. 

' Grupul de luptători anticomuniști „Teodor 
Șușman” a actionat în zona Munţilor Apuseni (ju- 
dețele Cluj, Alba, Bihor) în perioada 1948-1958. 

* Undeva, în Est, r. Nicolae Mărgineanu, 1991. 

* Impușcături sub clar de lună, r. Mircea 
Mureșan, 1977. 

* In masacrul de la Fântâna Albă din 1 aprilie 
1941, rușii au omorât câteva mii de locuitori ai 
satelor de pe Valea Siretului care încercau să se 
refugieze din Uniunea Sovietică în România. 

* Adrian Brișcă, Radu Ciuceanu, Rezistenţa 
armată din Bucovina 1944-1950, vol. |, Institutul 
Naţional pentru Studiul  Totalitarismului, 
București, 1998; Adrian Brișcă, Rezistenţa armată 
din Bucovina 1950-1952, vol. Il, Institutul Naţional 
pentru Studiul Totalitarismului, București, 2000; 
Adrian Brișcă, Gabriel Ciuceanu, Rezistenţa 
armată din Bucovina 1952-1958, vol. III, Institutul 
Naţional pentru Studiul  Totalitarismului, 
București, 2006. 

* Adrian Brișcă, Jurnalul unui partizan: Vasile 
Motrescu și rezistența armată din Bucovina, 1944- 
1958, Institutul Naţional pentru Studiul 
Totalitarismului, București, 2005. Vasile Motrescu 
(1920-1958). Din 1944 a făcut parte din grupul 
condus de Vladimir Macoveiciuc. După moartea 
acestuia a stat ascuns prin păduri, iar la 10 aprilie 
1949 s-a alăturat grupului condus de Constantin 
Cenușă. În septembrie 1950 a fost condamnat în 
contumacie la 8 ani închisoare. S-a predat la 26 
iunie 1951. In 1952 Securitatea a încercat să-l 
folosească pentru prinderea partizanilor din 
grupul lui lon Gavrilă, din Munţii Făgăraș. | s-a 
înlesnit evadarea și a fost pus în legătură cu trei 
securiști pe care i-a însoțit în munţi în căutarea 
partizanilor. A reușit să îi avertizeze pe aceștia din 
urmă, iar securiştii au fost împușcați. A fugit în 
Bucovina şi i s-a alăturat lui Vasile Vatamaniuc. 
După arestarea lui Vatamaniuc, a stat ascuns prin 
Obcinele Bucovinei. In 1956 a fost condamnat la 
moarte în contumacie. A fost prins la 13 ianuarie 


1958, în urma unei trădări și executat la 29 iulie 
1958, la penitenciarul Botoșani. Cicerone lonitoiu, 
Victimele terorii comuniste. Arestaţi, torturați, 
întemnițați, uciși. Dicţionar. M, Editura Mașina de 
Scris, București, 2004, pp. 389-390. 

7 Cu unanimitate de voturi. Seniinţe politice 
adunate și comentate de Marius Lupu, Cornel 
Nicoară și Gheorghe Onișoru, Fundaţia Academia 
Civică, București, 1997. 

* Romulus Rusan (1935-2016). Scriitor, co- 
fondator al Fundaţiei Academia Civică și a 
Memorialului Victimelor Comunismului și al 
Rezistenței. În cadrul acestuia din urmă a fost 
director științific al Centrului Internaţional de 
Studii asupra Comunismului. 

* Petrache Lupu (1907-1994). Cioban din 
Maglavit, Dolj. In 1935 a pretins că a avut viziuni 
divine, generând un fenomen de masă, numeroși 
oameni mergând la Maglavit în pelerinaj. A fost 
arestat în 1950 și anchetat de Securitatea Craiova. 
A trecut și prin închisoarea Jilava. Cicerone 
lonitoiu, Victimele terorii comuniste. Arestaţi, tor- 
turați, întemnițați, uciși. Dicţionar. H, |, J, K, L, 
Editura Mașina de Scris, București, 2003, p. 411. 

* Nicolae Mărgineanu (1905-1980). Doctor în 
psihologie, cercetător și conferenţiar universitar, 
fondatorul școlilor profesionale din România. A 
fost arestat la 14 aprilie 1948 și condamnat la 25 
de ani muncă silnică. A executat pedeapsa în 
închisorile Văcărești, Malmaison, Jilava, Pitești, 
Aiud, Cluj-Tribunal, Gherla, Dej. A fost eliberat la 
26 iunie 1964. Informaţii din fișele matricole 
penale din Arhiva Administraţiei Naţionale a 
Penitenciarelor (AANP). A scris volumul de 
memorialistică, Amfiteatre și închisori, Editura 
Dacia, Cluj-Napoca, 1991. 

" Constantin lonașcu (1924-2011). Student, 
după alegerile din 1946 s-a ascuns și a asigurat 
legătura cu mișcarea de rezistență organizată de 
Alecu Popp. A fost arestat de pe stradă, la 1 
aprilie 1948. A reușit să evadeze după 10 zile. 
Rearestat la 4 mai 1948 și condamnat la 5 ani 
închisoare corecțională. A executat pedeapsa în 
închisorile Jilava, Aiud, Gherla, Peninsula. A fost 
eliberat la 17 septembrie 1954 cu domiciliu obliga- 
toriu pe șantierele din Dobrogea. După 1992 a 
fost unul dintre colaboratorii apropiați ai lui 
Corneliu Coposu, secretar executiv al PNȚCD. 
Cicerone lonițoiu, Victimele terorii comuniste. 
Dicţionar. H, |, J, K, L..., p. 139; fișa matricolă 
penală din AANP. 


* Constantin lonașcu, Rezistenţa anticomunistă 
din Dobrogea, Editura Ex Ponto, Constanţa, 2000, 
2005; Fundaţia Academia Civică și Societatea de 
Cultură Macedo-Română, 2001. 

' George Cușa, născut la 22 februarie 1926 în 
Bazargic, în Bulgaria de astăzi. A fost arestat la 
28 septembrie 1948 ca student în anul III la 
Medicină veterinară și condamnat la 4 ani 
închisoare corecțională. A executat pedeapsa în 
închisorile Pitești, Gherla, Văcărești, Jilava. A fost 
eliberat la 5 septembrie 1953. Informații din fișa 
matricolă penală din AANP. 

“Gheorghe Cucoli, născut la 20 februarie 1917 
în Veria, Grecia. A fost arestat la 15 mai 1948 și 
condamnat la 20 de ani muncă silnică, pedeapsă 
redusă ulterior la 15 ani. A executat pedeapsa în 
închisorile Pitești, Gherla, Aiud, Jilava, 
Constanţa, Ostrov. A fost eliberat la 11 mai 1963. 
Informații din fişele matricole penale din AANP. 

“Toma Arnăuţoiu (1921-1959). Ofițer de cava- 
lerie, lider al grupului de rezistență anticomunistă 
„Haiducii Muscelului” care a activat pe versantul 
sudic al Munţilor Făgăraș. A fost arestat la 20 mai 
1958 și condamnat la moarte. A fost executat la 
18 iulie 1959 la Jilava. Informaţii din fișa matricolă 
penală din AANP. 

“ loana-Raluca Voicu-Arnăuţoiu, Luptătorii din 
munți. Toma Arnăuţoiu, grupul de la Nucșoara. 
Documente ale anchetei, procesului, detenției, 
Editura Vremea, București, 1997. 

7 loan „lancu” Arnăuţoiu (1887-1962). A fost 
arestat la 28 aprilie 1949 și condamnat la 2 ani 
închisoare corecțională. La expirarea pedepsei a 
fost internat administrativ pentru 24 de luni. A 
executat pedepsele în închisorile Jilava, Aiud, 
Ocnele Mari. A fost eliberat la 10 mai 1953. 
Rearestat la 22 iunie 1958 și condamnat la 18 ani 
temniță grea. A executat pedeapsa în închisorile 
Văcărești, Jilava, Galaţi, Pitești, Botoșani. A 
decedat la 4 august 1962 în închisoarea Botoșani. 
Informații din fișele matricole penale din AANP. 

* Alexandru Moldoveanu (1904-1959). Căpitan 
în rezervă. A fost condamnat la moarte și executat 
la Jilava. Cicerone lonitoiu, Victimele terorii comu- 
niste. Dicţionar. M..., p. 354; Toma Arnăuţoiu (1921- 
1959). 100 de an ide la naștere, album-calenaar 
alcătuit de loana-Raluca Voicu-Arnăuţoiu, Editura 
Ars Docendi, București, 2021, p. 5. 

* Filofteia Bășoiu, născută la 13 noiembrie 
1913 în Stănești, Argeș. Casnică. A fost arestată 
la 28 iunie 1958 și condamnată la 15 ani de 
închisoare corecțională. A executat pedeapsa în 


închisorile Pitești, Jilava, Miercurea Ciuc, Arad, 
Oradea. A fost eliberată la 15 aprilie 1964; 

Gheorghe Bășoiu, născut la 13 noiembrie 1913 
în Stănești, Argeș. Agricultor. A fost arestat la 28 
iunie 1958 și condamnat la 20 de ani muncă sil- 
nică. A executat pedeapsa în închisorile Pitești, 
Jilava, Giurgeni, Văcărești, Gherla, Dej. A fost 
eliberat la 14 aprilie 1964; 

Nicolae Bășoiu (1900-1959). Țăran, membru al 
grupului de opozanți anticomuniști „Haiducii 
Muscelului”. A fost arestat la 22 iunie 1958 și con- 
damnat la moarte. A fost executat la 18 iulie 1959 
în închisoarea Jilava. Cicerone loniţoiu, Victimele 
terorii comuniste. Arestaţi, torturați, întemnițați, 
uciși. Dicţionar A-B, Editura Mașina de Scris, 
București, 2000, p. 162. Romulus Rusan (coord.), 
Cartea morţilor din închisori, lagăre, deportări, 
Fundaţia Academia Civică, București, 2013, p. 75; 
fişele matricole penale din AANP. 

Elena Mica, născută la 4 mai 1930 în Corbi, 
Argeș. Casnică. A fost arestată la 25 aprilie 1959 
pentru legături cu grupul de opozanți antico- 
muniști „Haiducii Muscelului” și condamnată la 12 
ani muncă silnică. A executat pedeapsa în 
închisorile Pitești, Jilava, Miercurea Ciuc, Arad, 
Văcărești. A fost eliberată la 23 aprilie 1964. 

lon Mica (1923-1959). Invățător, membru al 
grupului de opozanți anticomuniști „Haiducii 
Muscelului”. A fost arestat la 22 iunie 1958 și con- 
damnat la moarte. A fost executat la 18 iulie 1959 
în închisoarea Jilava. Romulus Rusan (coord.), 
op. cit., p. 279. 

2 Elena lon Arnăutoiu (1919-2019). A fost 
arestată la 12 decembrie 1950 și internată admi- 
nistrativ la Ghencea, Ocnele Mari și Pipera până 
la 22 februarie 1952. Rearestată la 22 iunie 1958 
și condamnată la 5 ani inchisoare corecțională. A 
executat pedeapsa în închisorile Jilava, 
Miercurea Ciuc și Arad. A fost eliberată la 21 

februarie 1962. Cosmin Budeancă (coord.), 
Experiente carcerale în România comunistă, V, 
Editura Polirom, lași, 2011, pp. 11-39; fișa matri- 
colă penală din AANP. 

*' La Pietrele Albe, în 22 februarie 1949, a avut 
loc o confruntare între luptătorii anticomuniști și 
trupele de Securitate în urma căreia au fost uciși 
Petru Anculia zis Miloi și Gheorghe Urdăreanu zis 
Tunariu. Petru Anculia (1919-1949), cojocar și 
croitor, unul din principalii colaboratori ai notarului 
Gheorghe lonescu și membru în grupul lui Spiru 
Blănăru. Gheorghe Urdăreanu (1902-1949), 
agricultor, membru în grupul de partizani al fraţilor 
Duicu, ulterior în grupul colonelului lon Uţă, 
respectiv în grupul notarului Gheorghe Ionescu și 
avocatului Spiru Blănaru. Cicerone lonițoiu, 
Victimele terorii comuniste. Dicţionar. A-B..., p. 
43; idem, Victimele terorii comuniste. Arestaţi, tor- 
turaţi, întemnițați, uciși. Dicţionar $, T, T, U, V, W, X, 
Y, Z, Editura Mașina de Scris, București, 2010, p. 351. 

2 Elena lonașcu a fost fiica lui Petru Anculia. 

“ Concursuri de eseuri și artă grafică pentru 
elevi organizate de IICCMER în 2007, 2010. 

* Nicolae Ciurică, născut la 15 februarie 1931, 
în Mărășești, Mehedinţi. Agricultor, membru în 
grupul anticomunist Ișfănuț-Mutașcu. A fost ares- 
tat la 22 aprilie 1954 și condamnat la 25 de ani 
muncă silnică. A executat pedeapsa în închisorile 
Craiova, Jilava, Oradea, Timișoara, Baia Sprie, 
Gherla. A fost eliberat la 30 iulie 1964. Cosmin 
Budeancă (coord.), Experiența carcerale în 
România comunistă, IV, Editura Polirom, lași, 
2010, p. 147; fișa matricolă penală din AANP. 

* Atacul asupra Postului de Jandarmi din 
Teregova a avut loc în noaptea de 12/13 ianuarie 
1949 și au fost eliberaţi Anculia Moise zis Păsule 
și Grigore lenășiga zis Ionescu. Gabriela Bica, 
„Rezistenţa armată anticomunistă din zona 
Teregova-Domașnea-Cornereva-Verendin”, în, 
Mișcarea de rezistență anticomunistă din România, 
vol. |, volum îngrijit de Valentin Orga și Anca Ifrim, 
Editura Argonaut, Cluj-Napoca, 2015, p. 22. 

* Cornel Costescu, născut la 17 octombrie 
1914 în Teregova. Avocat. A fost arestat la 25 
iulie 1947 și condamnat la 8 ani închisoare 
corecțională. A executat pedeapsa în închisorile 
Caransebeș, Gherla, Valea Neagră, Aiud, Nistru, 
Alba lulia. A fost eliberat la 13 octombrie 1955. 
Informații din fișele matricole penale din AANP. 

* Gheorghe Stănescu, născut la 1 februarie 
1908 în Mărășești, Mehedinţi. A fost arestat la 22 


aprilie 1954 și condamnat la muncă silnică pe 
viață, pedeapsă redusă ulterior la 25 de ani 
închisoare. A executat pedeapsa în închisorile 
Craiova, Jilava, Galaţi, Făgăraș, Aiud, Ostrov. A 
fost eliberat la 27 iunie 1964. Informaţii din fișele 
matricole penale din AANP. 

2 Corneliu Coposu (1914-1995). Om politic, 
președinte al PNȚCD (1989-1995). A fost arestat 
la 14 iulie 1947 și condamnat la 15 ani detenţie 
grea. A executat pedeapsa în închisorile 
Văcărești, Rahova, Jilava, Bragadiru, Pitești, 
Malmaison, Craiova, Aiud, Popești-Leordeni, 
Poarta Albă, Capul Midia, Gherla, MAI, Râmnicu 
Sărat. A fost eliberat la 9 iulie 1962 cu domiciliu 
obligatoriu în comuna Rubla. http://memorialul- 
ramnicusarat.ro/corneliu-coposu (accesat la 
13.07.2017); fişele matricole penale din AANP. 

2 Gavril Dejeu, născut la 11 septembrie 1932 în 
Poieni, Cluj. Avocat, om politic, fratele lui 
Alexandru Dejeu, lider al grupului de opozanti 
anticomuniști „Capota-Dejeu”. Cosmin Budeancă 
(eds.), Rezistenţa anticomunistă din România. 
Grupul „Capotă-Dejeu” (1947-1957). Mărturii, 
Cluj-Napoca, Argonaut, 2005, p. 116. 

“ In 2 februarie 1958 fraţii Teodor și Avisalon 
Șușman au fost înconjurați de trupele de 
Securitate într-o șură din satul Tranișu, jud. Cluj, 
iar pentru a fi forțați să se predea aceasta a fost 
incendiată. 

* Constantin Șușman este nepotul lui Teodor 
Șușman sn. 

2 Pr. Cristian Borz a coordonat proiectul de 
restaurare al Casei Memoriale luliu Maniu de la 
Bădăcin. 

= lonuț Gherasim, președinte executiv al 
Fundaţiei Corneliu Coposu. 

* Alexandru Munteanu, producător și regizor de 
televiziune, cunoscut pentru seriale cum ar fi 
Memorialul durerii sau Arheologia crimei. 

% Ernest Bevin (1881-1951). Om politic laburist 
britanic, ministru de Externe (1945-1951). A fost 
unul dintre adepții Planului Marshall și întemeietor 
al NATO. https://dexonline.ro/definitie/bevin/ 
524094 (accesat la 7.12.2021). 

% Gheorghe Rizea, născut la 16 noiembrie 1900 
în Nucșoara, Argeș. A fost arestat la 28 aprilie 
1950 și condamnat la 15 ani muncă silnică. A exe- 
cutat pedeapsa în închisorile Pitești, Jilava, 
Gherla, Oradea, Aiud, Galaţi, Botoșani. A fost 
eliberat la 18 decembrie 1963. Informatii din fișa 
matricolă penală din AANP. 


* Marina Chirca (1915-2013). A ajutat grupul de 
rezistență anticomunistă „Haiducii Muscelului” de 
la înființarea lui, în 1949, până în 1958. A fost 
arestată la 4 iunie 1963, după ce a reușit să stea 
ascunsă timp de 5 ani. A fost condamnată la 15 
ani muncă silnică. A executat pedeapsa în 
închisorile Văcărești și Jilava. A fost eliberată la 
27 iulie 1964. Omul-Aripă, volum, îngrijit de 
Cristina Chirvasie, Editura Fundaţiei Culturale 
Memoria, București, 2022, p. 51; fișa matricolă 
penală din AANP. 

% „Ţine, Doamne, partizanii, până vin ameri- 
canii!”, r. Dragoș Zămosteanu, 2016. 

% Aristina Pop Săileanu, „Să trăiască partizanii, 
până vin americanii”. Povestiri din munţi, din 
închisoare și din libertate, interviu de Liana 
Petrescu, postdocumentare, aparat critic Virginia 
lon, editor Romulus Rusan, Fundaţia Academia 
Civică, 2008. 

“ Octav Bjoza, născut la 11 august 1938 în lași. 
A fost arestat ca student la 25 iunie 1958 și con- 
damnat la 15 ani muncă silnică, pedeapsă redusă 
ulterior la 4 ani. A executat pedeapsa în închisorile 
Gherla, Salcia, Periprava, Văcărești, Galaţi, Grind, 
Bacul 4-Grind, Codlea. A fost eliberat la 23 iunie 
1962. Din 2009 este președintele Asociaţiei 
Foștilor Deținuți Politici din România. Cosmin 
Budeancă (coord.), Experiente carcerale în 
România comunistă, III, Editura Polirom, laşi, 
2009, pp. 109-131. 

“ Vasile Luca (n. László Luka, 1898-1963). 
Membru al Partidului Comunist din România din 
1924. Arestat și închis pentru asta în 1924-1928, 
1933-1939. Rearestat în 1940 pentru tentativă de 
trecere a frontierei în URSS și închis pentru 8 luni 
la închisoarea din Cernăuţi, de unde a fost eliberat 
de sovietici în iunie 1940. Revenit în România în 
septembrie 1944, a ocupat mai multe functii 
importante (ministrul Finanţelor, vicepreședinte al 
Consiliului de Miniștri ș.a.). In contextul luptei pen- 
tru putere din cadrul Partidului Muncitoresc 
Român, a fost eliminat din viața politică, arestat la 
14 august 1952 și condamnat la muncă silnică pe 
viață, pedeapsă redusă ulterior la 25 de ani. A 
executat pedeapsa în închisorile Jilava, Râmnicu 
Sărat, MAI, Aiud. A decedat la 27 iulie 1963 în 
închisoarea Aiud. Florica Dobre (coord.), Membrii 
CC al PCR. Dicţionar, Editura Enciclopedică, 
București, 2004, p. 365; ACNSAS, fond Penal, 
dosar nr. 148, vol. 1-184, passim; fişele matricole 
penale din AANP. 

# Dumitru Lăcătușu, „Chipurile Răului: Eugen 
Alimănescu și execuțiile sumare la începutul 
regimului comunist”, în Revista 22, anul XXV, nr. 
16 (1257), 22-28 aprilie 2014, pp. 10-11. 

* Detalii despre aceste execuții sumare se gă- 
sesc și în Gheorghe Petrov „Crimele Securităţii. 
Execuţiile din aprilie 1950 de lângă orașul Bistrița 
și comuna Teaca”, în Memoria - revista gândirii 
arestate, nr. 116, 3/2021, pp. 133-136; idem 
„Crimele Securităţii. Execuţii săvârșite în anii 1949- 
1950 în zona orașului Lugoj”, în Memoria - revista 
gândirii arestate, nr. 119, 2/2022, pp. 48-88. 

“ Dumitru Spânoche, născut la 16 aprilie 1907 în 
Mereni, Constanţa. Invățător. A fost arestat la 18 
septembrie 1948 și condamnat la 15 ani muncă sil- 
nică. A executat pedeapsa în închisorile Baia 
Sprie, Cavnic, Gherla, Aiud, Jilava, Constanţa. A 
fost eliberat la 14 septembrie 1963. Informatii din 
fișa matricolă penală din AANP. 

“5 Hristu Pariza, născut la 8 septembrie 1922 în 
Gramaticova, Grecia. Agricultor. A fost arestat la 
18 octombrie 1957 și condamnat la 25 de ani 
muncă silnică. A executat pedeapsa în închisorile 
Constanţa, Jilava, Aiud. A fost eliberat la 28 iulie 
1964. Informaţii din fișa matricolă penală din 
AANP. 

£ Nicolae Ciolacu, născut la 15 august 1902 în 
Rachitova, Bulgaria. Plugar. A fost arestat în 1942 
și condamnat la 3 ani de închisoare. Implicat în 
mișcarea de rezistență din Dobrogea. Rearestat la 
24 octombrie 1951 și condamnat la 25 de ani 
muncă silnică. A executat pedeapsa în închisorile 
Gherla, Constanţa, Jilava, Aiud. A fost eliberat la 
31 iulie 1964. Informaţii din fișa matricolă penală 
din AANP. 


MEMORIA 


35 


36 


ILIE POPA 


Comandor av. Petru 


Domășneanu 


(24.09.1902, lablaniţa, Caraș-Severin 
- 16.07.1949, Pădurea Verde, Timişoara) 


După absolvirea ciclului primar, părinţii au căutat să-i 
dea o educaţie aleasă și l-au înscris la liceu, iar după 
absolvirea liceului, atras fiind de cariera militară a aviaţiei, 
s-a înscris și a urmat Școala de Ofiţeri de Aviaţie, pe care 
o finalizează în 1926", devenind pilot cu gradul de sublo- 
cotenent. 

Ofițerul Petru Domășneanu profesează meseria de 
pilot și avansează până la gradul de comandor. Dar în 1 
iunie 1938, din cauza unor probleme tehnice, avionul pe 
care îl pilota se prăbușește și este rănit grav. Deși a fost 
spitalizat și operat în spitale din Germania, rămâne totuși 
cu o infirmitate de gradul doi și este trecut în retragere, 
fiind nevoit să renunțe la pilotaj. 

Ca persoană civilă, revine și se stabilește în comuna 
natală, lablaniţa, judeţul Caraș-Severin, devenind proprie- 
tar al unei ferme agricole moderne pentru acel timp, iar la 
29 iunie 1940 se căsătorește cu Eugenia Mihuţescu. 

Intr-un articol“ se spune că a fost un simpatizant al 
Partidului Naţional Țărănesc, fără să aibă legături cu 
Mișcarea Legionară, așa după cum îl prezenta 
Securitatea ulterior. Atât el cât și familia sa se bucurau de 
un deosebit respect din partea sătenilor. 

Chiar după actul de la 23 August 1944, din toamnă, 
mulți militari care luptaseră pe Frontul de Est și văzuseră 
mizeria în care trăiau țăranii sovietici, s-au refugiat la fami- 
liile lor, luând asupră-le și armamentul din dotare. Printre 
ei erau și numeroși ofițeri cu vederi anticomuniste. La 
aceștia se adăugau unii dezertori de pe Frontul de Vest și 
alţii care nici nu se prezentaseră la unităţile lor. Fiind 
declarați dezertori, ei erau urmăriţi de jandarmi și, pentru 

a nu fi arestaţi, luau calea pădurilor, deve- 
nind partizani, adică haiduci.” Victor 
Frunză afirma: „Probabil că cei care s-au 
retras în munți pentru a organiza deta- 
șamentele de luptă anticomuniste au mizat 
pe un război popular pentru răsturnarea 
regimului. El însă nu s-a pornit, iar aceste 
formaţii de rezistență n-au fost capabile 
să-l declanșeze, cu toate că starea de spi- 
rit predominantă era ostilă regimului”. 

De altfel, Alexandru Popescu afirmă 
că, începând cu anul 1945, după încheie- 
rea celui de-al Doilea Război Mondial, în 
conștiința românilor, „comunismul a fost 
asociat cu barbaria, durerea, sânge și 
lacrimi”. 

După alegerile parlamentare din 1946, 
câștigate, de fapt, de Partidul Naţional 
Țărănesc, dar însușite de comuniști prin 
fraudă, comunismul era considerat cel mai 
mare dușman al democrației din România 
şi trebuia luptat împotriva lui chiar cu prețul 
vieții.” 

In sudul Banatului, Mișcarea Naţională 
de Rezistență a fost inițiată și organizată 
de profesorul Filon Verca: din Caransebeș, 
în colaborare cu organizaţiile regionale ale 
Frăţiilor de Cruce ale elevilor și studenților. 
Au început cu întocmirea planurilor de 
rezistență și procurarea armamentului ne- 
cesar, dar fiind sub urmărirea Sigurantei, ei 
s-au retras în munti.” Acţiunea a început 
chiar din 1945, în plasa Teregova, fiind 
inițiată de avocatul Spiru Blănaru”, unul 
dintre liderii marii mișcări din anii 
următori.” 

In vara anului 1947, comandorul Petru 
Domășneanu organizează strângerea de 
ajutoare materiale pentru familiile celor 
arestaţi." 

In 1948 existau grupuri deja consolida- 
te în preajma Teregovei, fiind conduse de 


Spiru Blănaru, de colonelul în retragere lon 
Ută“, fost prefect al județului Severin, de 
comandorul aviator în retragere Petre 
Domășneanu (numit de autorități 
„Domoșneanu”) și de notarul Gheorghe 
lonescu* din Teregova." Chiar de la înce- 
putul acţiunilor de luptă, ei au conceput 
mișcări de ocupare a unor instituții publice, 
iar pe parcursul iernii imediat următoare, 
au trecut la răspândirea unor manifeste în 
localităţile bănăţene, cu următorul conținut: 
„Români! Neamul nostru a fost silit să 
străbată de la 6 martie 1945 încoace cea 
mai întunecată epocă din istoria sa. In 
acest timp, România a fost transformată 
într-un câmp de experiență a comunismu- 
lui, cunoscând întreaga gamă de dezastre 
morale și materiale ale acestei nefaste 
concepții de viață. Guvernarea roșie a 
răsturnat toate instituțiile noastre din teme- 
lie, precum Monarhia, Biserica, Armata, 
Justiția, Invățământul și altele. Armata a 
fost dezorganizată, instalând în fruntea ei 
cadre fără nici un fel de pregătire, în timp 
ce ofițerii noștri, făuritori de eroism și mân- 
drie naţională, zac în închisori sau sunt 
alungaţi din mijlocul familiilor lor””. 

Deși distincte, în timp, aceste grupuri 
au colaborat între ele în lupta comună 
împotriva autorităților comuniste care se 
instalaseră deja cu ajutorul armatei sovieti- 
ce, iar mai târziu au ajuns chiar să fuzione- 
ze. Grupul colonelului lon Ută, fost coman- 
dant al Regimentului 17 Infanterie din 
Lugoj, se intitula Mișcarea de Rezistență 
Naţională.“ 

Grupul condus de învățătorul Zaharia 
Marineasa“ s-a desprins, încă din primă- 
vara lui 1948, din grupul lui Spiru Blănaru, 
Marineasa alegând această cale deoarece 
era strict urmărit de organele represive 
comuniste pentru a fi arestat. Chiar acest 

grup a inaugurat, în Banat, seria ciocnirilor 
deschise cu trupele de Securitate, în 
august 1948, pe peronul gării din Băile 
Herculane. lată cum a avut loc prima cioc- 
nire. Când Marineasa însoţit de mai multi 
membri ai grupului său se întorceau de la 
o întâlnire cu comandorul Domășneanu ce 
avusese loc la o casă a acestuia aflată pe 
un deal din apropiere, pe peronul gării se 
aflau 150-200 de călători care așteptau 
trenul pentru Caransebeș, între ei fiind 
infiltrati și agenţi ai Securităţii, care i-au 
somat pe partizani să se predea. Imediat 
Marineasa a scos din traistă un pistol- 
mitralieră, a tras o rafală în sus, punându-i 
pe fugă pe securiști. In timp ce îi somau pe 
partizani, soția lui Domășneanu, Eugenia, 
i-a rugat pe securiști să nu se lege de 
ceilalți călători care așteptau trenul. Gestul 
ei a deranjat securiştii și, după putin timp, 
ea a fost arestată. Acest eveniment l-a 
determinat și pe Domășneanu, după câte- 
va luni, să ia drumul munților.“ 

Grupul Marineasa a fost, însă, anihilat 
câteva luni mai târziu, Marineasa fiind 
arestat în noiembrie 1948 și încarcerat 
timp de 16 ani. Supraviețuitorii grupului, în 
frunte cu comandorul Domășneanu, au 
intrat imediat (în aceeași lună) în organi- 
zatia lui Spiru Blănaru și au activat acolo 
până în ianuarie 1949 când, la sfatul lui 
Blănaru, Domășneanu s-a retras, cu câțiva 
partizani, din nou în plasa Orșova, de unde 
urma să acţioneze pe o suprafață întinsă 
formată din zona Almăjului, văile Cernei și 
Belarecăi, cu ascensiuni multiple în Muntii 
Cernei, Munţii Mehedinţiului, parcurgând 
întreaga zonă muntoasă din Mehedinţi și 
Gorj și identificând numeroși susținători și 
oameni de încredere. 

Grupul Domășneanu Își luase misiunea 
de a captura la Băile Herculane pe capii 

regimului comunist care veneau în stațiune 
la tratament balnear: Ana Pauker, Teohari 
Georgescu, Alexandru Drăghici, Gheorghe 
Gheorghiu-Dej. Ministrul de Interne 
Teohari Georgescu a fost cel mai aproape 
să cadă răpus de gloanțele partizanilor în 
apropierea actualului hotel „Roman”. 
Membri grupului erau: Gogu Cristescu” din 
Plugova, Constantin (Tică) Artimescu“” din 
Mehadia, Gheorghe Danilescu” și Dumitru 
Bașulescu“, ambii din Valea Bolvașniţa, 
llie Domășneanu* din Petnic etc. Grupul 
de sprijin care i-a fost de cel mai mare aju- 
tor lui Domășneanu a fost tot din vechiul 
grup de sprijin al lui Marineasa, și anume 
cel condus de învățătorul Nicolae Târziu” 
din lablanița, născut în Luncaviţa.” 

In scrisoarea lui Zaharia Marineasa 
pentru posteritate, printre altele, el scrie: 
„AŞ vrea să mentionez că organizarea de 
luptă anticomunistă în regiunea muntoasă 
a Banatului a început încă din anul 1946 și 
aparține profesorului Filon Verca. Spiru 
Blănaru, comandorul Domășneanu și tă- 
ranul Gogu Cristescu ne-au fost camarazi 
de luptă, despărțindu-mă de dânșii din 
cauza arestării și condamnării mele, care a 
avut loc înainte de apariția legii de con- 
damnare la moarte. La prima ciocnire pe 
care am avut-o, rolul principal mi-a apar- 
ținut și a fost favorabil pentru mine... 

In încheiere mi-aș exprima dorința, 
adresată ca rugăciune lui Dumnezeu, ca 
sutele de vieți care au fost curmate de 
comunism, pentru că s-au opus comunis- 
mului, să fie primite ca jertfe la făurirea 
României Creștine.” 

In noiembrie 1948, conducătorii comu- 
niști ai plasei Orșova care își mutaseră 
reședința la Mehadia pentru a nu fi prea 
aproape de frontiera cu Iugoslavia lui Tito, 
aveau o petrecere în sala singurului local 


din comună și, chiar în timpul petrecerii, 
din două direcţii opuse, în sală au pătruns 
Petre Domășneanu și Gogu Cristescu, cu 
pistoalele automate gata de tragere. Au și 
tras în aer pentru intimidare, „i-au pus pe 
ștabi să ridice mâinile la ceafă, după care 
Domășneanu le-a ținut o cuvântare morali- 
zatoare în care le-a arătat că slujeau un 
regim nedrept, făcând o politică impusă de 
sovietici și servind prin aceasta niște cauze 
străine de neamul românesc. In continua- 
re, el a comandat băutură pentru oamenii 
săi, plătind-o integral barmanului, spre sur- 
prinderea tuturor. După care a părăsit loca- 
lul, lăsându-le celor prezenti o deosebită 
impresie de curaj și demnitate”*. 

Grupul comandorului Domășneanu 
avea în dotare, la 12 noiembrie 1948, două 
mitraliere, șapte puști mitralieră, carabine, 
pistoale și grenade. 

La intrarea în grup, partizanii trebuiau 
să depună un jurământ cu următorul text: 
„Văzând situaţia în care se află țara astăzi, 
sub regimul comunist, compus din cei mai 
răi oameni, dușmani ai religiei și datinilor 
strămoșești, mă înscriu în Organizaţia 
Naţional-Creștină, pentru răsturnarea 
acestui regim și pedepsirea membrilor lui. 
Jur că voi lupta prin orice mijloace pentru 
distrugerea cruntei terori comuniste””. 

Trebuie menţionat faptul că grupurile 
conduse de Spiru Blănaru și de comando- 
rul aviator Domășneanu au dat luptele cele 
mai înverșunate și de cele mai mari pro- 
porții împotriva trupelor de Securitate.” 

lată cum prezintă Atanasie Berzescu”, 
unul dintre partizani și fost deținut politic, 
luptele de la Teregova.” „Cam prin 9-10 
ianuarie 1949, în comuna Teregova, seara, 
trupele de Securitate arestează pe Grigore 
lenășiga“ și pe Moise Anculia”, membri 
activi ai organizației din comună, toată co- 


muna fiind în alertă. Membri organizației se 
temeau de denunţarea celor doi arestaţi în 
cazul în care, torturați fiind în anchete, ar fi 
cedat, punând în mare pericol existenta 
grupului și a organizaţiei. Pentru a evita 
această situație, oamenii lui Spiru Blănaru 
se hotărăsc să atace primăria comunei, 
unde erau cei doi arestaţi și, după orele 
22:30 ei încep atacul asupra primăriei. 
Speriaţi, toți ostașii și jandarmii fug îm- 
preună cu ofițerii de pază. Imediat, partiza- 
nii intră în primărie și îi eliberează pe cei 
doi arestaţi. Moise Anculia se alătură gru- 
pului, iar Grigore lenășiga pleacă singur în 
pădure. In ziua următoare, Securitatea a 
adus în comuna Teregova, un batalion de 
ostași pentru luptă. [...] 

In 16 ianuarie 1949 apare legea care 
prevedea pedeapsa cu moartea pentru toti 
aceia despre care se dovedea că luptă 
împotriva statului, pricinuind moartea în 
rândurile Securităţii. De acum nu puteau 
decât să ducă o luptă pe viață și pe moar- 
te. In 23 lanuarie 1949, eu m-am dus la 
Spiru Blănaru pentru a ne înțelege asupra 
a ceea ce aveam de făcut și, după lungi 
discuţii, am căzut de acord cu tot grupul, în 
frunte cu Spiru Blănaru și Petru 
Domășneanu, să nu se răspundă la pro- 
vocările Securităţii și să nu se dea un atac 
frontal. Este mai bine ca tot grupul să se 
retragă spre granița cu Iugoslavia. In cazul 
când vor fi surprinși, atunci se vor apăra 
luptând. În vremea aceea, Gheorghe 
lonescu, notarul public din Teregova, se 
ocupa de aprovizionarea cu arme și ali- 
mente pentru grup. El conducea orga- 
nizația din comună."* 

Două zile mai târziu, pe 25 ianuarie 
1949, Atanasie Berzescu, profesor la 
Slatina-Timiș, este arestat de agentii de 
Securitate, chiar de la catedră. 

Trebuie precizat că, prin Ordinul nr. 
11816/21 ianuarie 1949, generalul de 
Securitate Gheorghe Pintilie” a constituit 
la Caransebeș un Comandament Unic și, 
la Mehadia, Orșova, Teregova și în alte co- 
mune au fost aduse batalioane din trupele 
de Securitate.” 

La începutul lunii februarie 1949, gru- 
pul Spiru Blănaru avea următorii membrii: 
din Teregova, Spiru Blănaru, Petru 
Domășneanu, Gheorghe Ionescu și alți 18 
membri; din Domașnea, 5; din Feneș, 2 
(până la dezmembrarea grupului în 12 
martie 1949). Susţinători, peste o sută.” 

Au urmat luptele de la Pietrele Albe, în 
apropiere de Teregova. In ziua de dumini- 
ca, 21 februarie 1949, partizanii au prins 
doi agenţi ai Securităţii, Spiru Blănaru și 
Gheorghe Ionescu așteptându-se la un 
iminent atac. Pentru a fi pregătiţi, s-au 
deplasat la Pietrele Albe și s-au așezat în 
linie de apărare. Ziua următoare, 
Securitatea a deschis focul cu toate arme- 
le, dar partizanii conduși de Spiru Blănaru 
au respins atacul. Au căzut multi morți de 
partea Securităţii și doi partizani“, dar 
lupta a continuat până noaptea târziu, 
când partizanii au reușit să scape de 
urmărire. Spiru Blănaru, Petru 
Domășneanu și Gheorghe lonescu, de 
comun acord, hotărăsc să împartă grupul 
în mai multe părti și să dispară din raza de 
acțiune a armatei. Gheorghe Ionescu 
pleacă spre Orșova, Petru Domășneanu 
se retrage spre lablanița, iar Spiru Blănaru 
se retrage spre muntele Țarcu, la Feneș. 

La începutul lunii martie 1949, 
Securitatea organizează urmărirea în 
întreaga zonă și încep arestările masive. 

Cum timpul trecea și perspectiva venirii 
americanilor să elibereze România de 
bolșevismul sovietic nu se întrezărea, 

numărul și optimismul partizanilor care 
împânziseră țara se reducea continuu 
datorită asprimii iernilor și a condiţiilor de 
luptă, multiplicării substanțiale a efectivelor 
de Militie și Securitate, înmulţiri agenților 
provocatori. O parte dintre partizani fuse- 
seră împușcați în confruntări, alţii capturati 
și arestaţi, mai ales când se adăposteau în 
sate (unii dintre aceștia fiind chiar uciși, 
extrajudiciar). Altii renunțaseră la luptă 
încercând să se reintegreze în viața civilă. 
Puţini au reușit să rămână ascunși și să 
continue rezistența pentru perioade mai 
îndelungate. 

Arestarea comandorului Petru 
Domășneanu a avut loc în noaptea de 7 
spre 8 februarie 1949. lată cum prezintă 
această arestare Cicerone lonițoiu“: „La 
unul din sălașele acestei comune ce se 
găsea situată între lablanița și Mehadia, 
anume la sălașul lui Bașulescu Dumitru, 
zis Radoslav, se bănuia prezenta coman- 
dorului Domășneanu Petre. 

Securitatea care infiltrase grupurile de 
partizani, a reușit prin informatorul ei din 
com. Valea Bolvașnița să convingă pe par- 
tizanul Bacilă loan? care se găsea în gru- 
pul comandorului Petre Domășneanu, să 
se predea că nu va avea de suferit. Aces- 
ta, împreună cu arma sa, s-a predat și a 
fost dus la Securitatea din Caransebeș 
unde a dat amănunte despre componența 
grupului și sălașul unde se află ascuns 
Domășneanu Petre și o parte din oamenii 
lui. 

In aceeași noapte de 7/8 Februarie 
1949 și la aceeași oră, 2 din noapte, a fost 
dat asaltul asupra sălașului lui Bașulescu 
Dumitru cu un pluton condus de slt. de 
Securitate Sărățeanu Vasile ajutat de plut. 
maj. Dobre Dumitru, șeful postului 
Mehadica. Luaţi prin surprindere și tinuti 


sub focul armelor au fost arestați: 
Comandorul de aviație Domășneanu Petre 
din Băile Herculane, Danilescu Gheorghe, 
țăran din com. Valea Bolvașnitei, și 
Bașulescu Dumitru zis Radoslav, țăran din 
Valea Bolvașnitei. Au scăpat de la aresta- 
re, Cristescu Gheorghe și Constantin 
Artimescu din Mehadia care erau plecati 
după alimente.” 

Viorel Anghel, în articolul său, afirmă 
următoarele: „Deși avea asupra sa arma- 
ment şi grenade, acesta (Petru 
Domășneanu, n.n.) a ieșit din ascunză- 
toare cu mâinile ridicate. Lupta ar fi fost 
inegală. A evitat să ucidă soldaţi nevi- 
novati, trimişi la ordin.”® 

In aceeași noapte, prin trădare, a fost 
împușcat și colonelul Ută.“ 

In următoarele lupte de la Feneș, din 
12 martie 1949, Spiru Blănaru a fost rănit 
la picior, arestat și încarcerat la 
Securitatea din Caransebeș. A mai fost o 
încercare de rezistenţă în zilele de 13 și 14 
martie 1949, dar fără succes, și cei care au 
scăpat de urmărire au ajuns în fostul grup 
al colonelului Uţă.* 

Petru Domășneanu a fost torturat cu 
sălbăticie în anchete la Securitate, judecat 
în „Lotul Spiru Blănaru” de Tribunalul 
Militar Timișoara (între 22 și 25 iunie 1949) 
şi condamnat la moarte (Sentința nr. 
1091/25 iunie 1949), pentru „crimă de par- 
ticipare la organizaţie de tip fascist” (cf. art. 
209, partea a III-a, C.P.); „crimă de uneltire 
contra ordinii sociale prin organizarea și 
conducerea unei organizaţii de tip fascist 
politice și paramilitare” (cf. art. 209 C.P. 
combinat cu art. 3 din Legea nr. 16/1949); 
„delictul de port ilegal de armă” (cf. art. 
101, 103 C.P. combinat cu Decretul-Lege 
nr. 956/1947).* El a fost executat în 16 
iulie 1949, când avea vârsta de 47 de ani, 


în Pădurea Verde de lângă Timișoara. 

In Procesul Verbal se menţiona: 
„Având în vedere că sentinţa nr. 1091 din 
25 iunie 1949, prin care condamnaţii la 
moarte Spiru Blănaru, Domoșneanu Petre, 
Tănase lon”, Pușchiţă Petru zis Mutașcu“, 
și Marițescu Romulus“, a rămas definitivă 
prin respingerea recursiunilor și cererilor 
de grațiere, prin D[ecizia] nr. 1201/1949. 
Astăzi data de mai sus, la orele 3:30, ne- 
am transportat la Pădurea Verde 
Timișoara, poligonul de tragere, pentru a 
asista la executarea susnumiţilor con- 
damnati la moarte. După ce grefierul a citit 
sentința în fata condamnaților și a plutonu- 
lui de execuţie, legându-i cu spatele la plu- 
tonul de execuție, legați la ochi, coman- 
dantul plutonului a ordonat deschiderea 
focului. Medicul legist, care se afla de fată, 
reprezentat prin medicul închisorii 
Timişoara, a constatat moartea, încheind 
un proces verbal separat. La o oră după 
executare, am dispus înmormântarea 
cadavrelor fără nici o ceremonie." 

Echipa de execuţie a fost formată din: 
Stănescu Simion, It. col. magistrat, procu- 
ror militar șef pe lângă Tribunalul Militar 
Timișoara; Câmpeanu Cornel, It. maj.; 
Stoica Nicolae, grefier; medicul închisorii 
Timișoara și plutonul de execuție.” 

In articolul său, Viorel Anghel aduce 
următoarele detalii: „Propaganda comunis- 
tă a organizat mitinguri la sate și orașe, 
unde o serie de indivizi aleși pe sprân- 
ceană, cu epoleţi pe sub salopete, cereau 
pedeapsa cu moartea a celor din boxa 
acuzaților. In sala de judecată, procurorul 
militar Nicolae Constantinescu l-a acuzat 
pe comandor că a fost organizatorul și 
conducătorul unei bande teroriste de tip 
fascist, că a uneltit contra ordinii sociale 
din țară. Invinuitul a mai fost acuzat de 

„LIBERTATEA ARE CHIPUL LUI 


'DUMNEZEU “ 


“PENTRU LIBERTATE, 


CU CREDINȚĂ ÎN DUMNEZEU, 
DIN DRAGOSTE DE NEAM ŞI ȚARĂ, 
AU LUPTAT ŞI AU MURIT PENTRU NOI 
VAJNICII LUPTĂTORI 
ALE CĂROR NUME LE DESTINĂM 
POSTERITĂȚII 


«misticism burghez» și că ar fi urmărit 
crearea de condiţii favorabile acţiunilor de 
răsturnare a regimului de democraţie 
populară și de reîntoarcere la regimul 
monarho-fascist. 

Prin sentința 1091, Petre Domășneanu 
a avut trei condamnări: 1. condamnare la 
25 de ani de muncă silnică, 10 ani degra- 
dare civică şi confiscarea averii pentru 
crima de participare la organizaţii de tip 
fascist, politice și paramilitare; 2. condam- 
nare la moarte prin împușcare și confisca- 
rea averii pentru crima de uneltire contra 
ordinii sociale, prin iniţierea și conducerea 
unei organizaţii de tip fascist, politice și 
paramilitare; 3. condamnare la 5 ani de 
închisoare și la 5.000 de lei amendă 
corecțională pentru delictul de port ilegal 
de armă. Conform legii, s-a pus în aplicare 
pedeapsa cea mai grea. 

In dimineaţa zilei de 16 iulie 1949, orele 
3:30, i-au fost scoase lanţurile de la picioa- 
re și cătușele de la mâini, după care a fost 

dus la poligonul din Pădurea Verde de 
lângă Timișoara. A fost așezat cu spatele 
la plutonul de execuţie, în rând cu ceilalți 
condamnați la moarte - căpitanul loan 
Tănase, locotenentul Spiru Blănaru, Petru 
Puschiță și Romulus Mariţescu. 

Comandorul Petre Domășneanu le-a 
strigat soldaților din spatele său: «Trageti, 
băieți și omorâți-mă mai repede, foc!» 

Au fost aruncaţi într-o groapă comună, 
necunoscută până astăzi.” 

Atanasie Berzescu, fost partizan în gru- 
pul lui Blănaru, scrie în cartea sa că Radu 
Ciuceanu* în volumul Potcoava fără noroc 
- Memorii II, Editura Meridian, 1994, 
deformează adevărul privind lupta partiza- 
nilor din Banat: „am rămas surprins de 
lipsa de obiectivitate în relatarea eveni- 
mentelor și a datelor istorice din capitolul: 
«Partizanii din Banat»"*. 

In memoria celor care au fost executaţi 
în Pădurea Verde de lângă Muzeul Satului 
din Timișoara, din iniţiativa AFDP - Timiș și 


a Fundaţiei Culturale Memoria, la 16 iulie 
1992 s-a înălțat un monument cu o sfântă 
cruce. Legat de aceasta, Atanasie Berzescu, 
în aceeași carte, afirmă: „...crucea a fost 
ridicată și sfințită pe locul unde a fost 
execuția, în cinstirea memoriei martirilor 
neamului nostru: Spiru Blănaru, Petru 
Domășneanu, Romulus Mariţescu, lon Tănase, 
Petru Pușchiţă-Mutașcu, care în lupta lor au 
mers până la jertfa supremă. lar în data de 
2 august 1949, alți membri ai grupului, deși 
nu erau condamnați la moarte, au fost 
executați în același loc. Ei sunt: Aurel 
Vernichescu*, Gheorghe Popovici”, Teodor 
Ungureanu”, Gheorghe Smultea*, Petru 
Pușchiță-Liber” și Nicolae Ghimboașă- 
Micluţ”. Comuniștii s-au năpustit cu o înver- 
șunare drăcească asupra memoriei lui 
Spiru Blănaru, contestându-i chiar eroismul." 

Prezentăm imaginea foto a monumen- 
tului și a unui detaliu al acestuia.” 

Ca și majoritatea liderilor marilor gru- 
puri de rezistență anticomunistă, mari 


patrioți, convinși fiind că vin americanii și 
ne eliberează tara de bolșevismul sovietic, 
Petru Domășneanu a pierit în fata plutonu- 
lui de execuţie. Mai trist este că toti acești 
mari lideri au fost capturați prin trădare, 
adesea de foști colaboratori apropiați. 
Marele istoric roman de origine greacă 
Lucius Claudius Cassius Dio scrie în 
monumentala sa operă întinsă pe 80 de 
volume, Istoria Romei (Romaika, scrisă în 
limba greacă), partea care prezintă răz- 
boaiele daco-romane (cărțile 67 și 68)%, că 
un anume Bicillis, nobil dac apropiat al 
regelui Decebal, poate chiar rudă a lui, a 
dezvăluit romanilor planul de apărare al 
dacilor și, după moartea lui Decebal, locul 
unde era ascunsă comoara dacilor, trans- 
formând o parte a marelui și bogatului 
Regat Dac în provincie a Imperiului 
Roman. Să urmărească, oare, acest 
popor, păcatul ancestral al trădării venit ca 
un blestem de undeva din îndepărtata 
noastră negură a vremurilor? 

* Gheorghe „Gogu” Cristescu, născut la 18 iulie 1911 în 
Plugova, Caraș-Severin. A fost arestat și a trecut prin Închi- 
soarea Timișoara. Potrivit fișei matricole penale a decedat 
la 29 octombrie 1950 în Lugoj. Cicerone loniţoiu, Victimele 
terorii comuniste. Arestaţi, torturați, întemnițați, uciși. 
Dicţionar C, Editura Mașina de scris, București, 2002, p. 
265; fișa matricolă penală din AANP. 

* Tică Artimescu. A fost arestat la 7/8 februarie 1949 pe 
Valea Bolvașnitei, împreună cu grupul Domășneanu. A fost 
condamnat. Cicerone lonitoiu, Victimele terorii comuniste. 
Arestați, torturați, întemnițați, uciși. Dicţionar A-B..., p. 86. 

% Gheorghe Danilescu, din Bolvașniţa. Caraș-Severin. 
Activ în mișcarea de rezistenţă, curier și gazdă a comando- 
rului Petre Domășneanu. A fost arestat în noaptea de 7/8 
februarie 1949, în apropierea comunei, împreună cu 
comandorul Domășneanu și cu un alt țăran din comuna sa, 
Dumitru Bașulescu. Cicerone lonițoiu, Victimele. terorii 
comuniste. Arestaţi, torturați, întemnițați, uciși. Dicţionar D- 
E, Editura Mașina de scris, București, 2002, pp. 26-27. 

* Dumitru Bașulescu, născut la 8 octombrie 1912 în 
Valea Bolvașnița, Caraș-Severin. Plugar. A fost arestat la 8 
februarie 1949 și condamnat la 2 ani închisoare 


corecțională. A excutat pedeapsa în închisorile Timișoara, 
Poarta Albă. A fost eliberat la 1 aprilie 1951. Informaţii din 
fișa matricolă penală din AANP. 

* lie Domășneanu, născut în 21 ianuarie 1912 în Petnic, 
Caraș-Severin. Plugar. A fost arestat la 29 ianuarie 1949 și 
condamnat la 3 ani închisoare corecțională. A executat 
pedeapsa în închisoarea Timișoara. A decedat la 9 septem- 
brie 1950 în spitalul din Timișoara. Romulus Rusan 
(coord.), Cartea morţilor din închisori, lagăre, deportări, 
Fundația Academia Civică, București, 2013, p. 159; fișa 
matricolă penală din AANP. 

* Nicolae Târziu, născut la 8/26 decembrie 1917 în 
Luncavița, Caraș-Severin. Învățător. A fost arestat la 1 
februarie 1949 și condamnat la 8 ani închisoare corec- 
țională. A executat pedeapsa în închisorile Timișoara, Valea 
Neagră, Baia Sprie, Gherla, Jilava. A fost eliberat la 29 
ianuarie 1957 cu domiciliu obligatoriu în Luncaviţa. 
Rearestat la 29 octombrie 1958 și internat administrativ 
pentru 48 de luni. A executat pedeapsa în închisorile 
Formaţiunea 0967 Constanţa, Culmea, Periprava, 
Văcărești. A fost eliberat la 29 octombrie 1962. Informaţii 
din fișele matricole penale din AANP. 

* „Mărturii privind amploarea mișcării de rezistență 
anticomunistă din Banat’, disponibil online la 
http://www.vestul.ro/stiri/3257/marturii-privind-amploarea- 
miscarii-de-rezistenta-anticomunista-din-banat- 
(7).htm?action=print (accesat la 1.11.2021); Vezi și 
„Zaharia Marineasa, luptătorul anticomunist...”. 

* „Zaharia Marineasa, luptătorul anticomunist...”. 

2 „Mărturii privind amploarea mișcării...” 

“ Viorel Anghel, art. cit.. 

“ Mircea Rusnac, Studii privind mișcarea..., p. 26. 

“ Atanasie Berzescu, născut la 4 martie 1921 în 
Teregova, Caraș-Severin. Profesor. A fost arestat în 1943 și 
condamnat la 1 an. Rearestat la 21 ianuarie 1949 și con- 
damnat la 10 ani muncă silnică. A executat pedeapsa în în- 
chisorile Timișoara, Aiud. A fost eliberat la 27 noiembrie 
1957 cu domiciliu obligatoriu pentru 24 de luni la Lătești, în 
Bărăgan. Rearestat la 12 septembrie 1958 și internat admi- 
nistrativ pentru 36 de luni, pedeapsă majorată ulterior cu alte 
36 de luni. A executat pedeapsa în închisorile Formațiunea 
0967 Constanţa, Culmea, Periprava. A fost eliberat la 6 mai 
1964. Informaţii din fișele matricole penale din AANP. 

“ Atanasie Berzescu, „Grupul de rezistență armată îm- 
potriva comunismului din comuna Teregova, Banat, 1948- 
1949”, în Gazeta de Vest, august 1992, disponibil online la 
http:/Awww.miscarea.net/rezisten.htm (accesat la 5.04.2021). 

“ Grigore lenășiga. născut în 1891. Țăran din Teregova, 
Caraș-Severin. Membru în grupul lui Spiru Blănaru. Prins 
de jandarmi, în noaptea de 12 ianuarie 1949 a reușit să 
evadeze. Prins de Securitate, la 28 ianuarie 1949 a fost 
condamnat la 4 ani închisoare, de Tribunalul Militar 
Timișoara. Cicerone lonițoiu, Victimele terorii comuniste. 
Arestaţi, torturați, întemnițați, uciși. Dicţionar H-L, Editura 
Mașina de scris, București, 2003, p. 106. 

= Anculia Moise zis Păsule (1915-1985). Agricultor din 
Teregova, Caraș-Severin. A făcut parte din grupul condus 


de notarul Gheorghe Ionescu și de avocatul Spiru Blănaru. 
A fost arestat la 12 ianuarie 1949 și supus unei anchete 
dure. A fost eliberat din Primăria Teregova în urma unei 
acțiuni în forță organizate de cei doi lideri. A continuat lupta 
de partizani până la 7 ianuarie 1950 când a fost descoperit 
și arestat. A fost condamnat la 20 ani temniţă grea. A exe- 
cutat pedeapsa în închisorile Timișoara, Jilava, Aiud, Nistru, 
Lugoj, Galaţi, Gherla, Botoșani, Dorohoi. A fost eliberat la 
26 iunie 1964 din colonia de muncă Măcin. Informaţii de la 
Gabriela Bica-Otescu (Teregova); fișa matricolă penală din 
AANP. 

* Atanasie Berzescu, „Grupul de rezistență armată...” 

“ Gheorghe Pintilie (Pantelei Bodnarenko, 1902-1985). 
În 1925-1926 a fost încadrat în Secţia NKVD din Tiraspol. În 
1928 a trecut clandestin Nistrul, cu acte false, cu misiunea 
să sprijine Partidul Comunist din România. În 1937 a fost 
condamnat la 20 ani temniţă grea pentru spionaj în favoa- 
rea Uniunii Sovietice din care a executat 7. După 23 august 
1944, ca principal agent al serviciilor secrete sovietice, a 
contribuit la sovietizarea țării. La 28 august a fost numit 
șeful Direcţiei Generale a Securităţii Poporului și adjunctul 
ministrului de Interne. După Congresul al IX-lea al PCR a 
fost îndepărtat din structurile Securităţii. Marius Oprea, 
Banalitatea râului. O istorie a Securităţii în documente, 
Editura Polirom, lași, 2002, pp. 556-558. 

% Viorel Anghel, art. cit.. 

“ Atanasie Berzescu, „Grupul de rezistență armată...”. 

“Cei doi care au murit în luptă au fost Petru Anculia zis 
Miloi (născut în 1919 în Teregova, Caraș-Severin, cojocar și 
croitor) și Gheorghe Urdăreanu zis Tunariu (născut în 1902 
în Cornereva, Caraș-Severin, agricultor. Cei doi au fost 
exhumaţi de echipa de arheologi de la IICCR, la 18-19 iunie 
2009. 

* Cicerone lonitoiu, Rezistenţa anticomunistă din munții 
României, 1946-1958, ediția a II-a, revizuită și completată, 
Gîndirea Românească, 1993, disponibilă online la 
http://Awww.procesulcomunismului.com/marturii/fonduri/ioa- 
nitoiu/rmunti/docs/rezistenta_3a.paf, p. 10 (accesat în 
12.04.2021). 

“ lon Bacilă, născut la 8 februarie 1907 în Globurău, 
Caraș-Severin. Funcţionar/plugar. A fost arestat la 7 februa- 
rie 1949 și condamnat la 5 ani închisoare corecțională. A 
executat pedeapsa în închisorile Timișoara, Poarta Albă, 
Valea Neagră. A fost eliberat la 11 mai 1954. Informaţii din 
fişa matricolă penală din AANP. 

Viorel Anghel, art. cit.. 

“ Cicerone lonitoiu, Rezistenta anticomunistă..., 
disponibilă online la http://www.procesul comunismului. 
com/marturii/fonduri/ioanitoiu/rmunti/docs/rezistenta_ 
3a.pdf, p. 11 (accesat la 12.04.2021); Vezi și Mircea 
Rusnac, Studii privind mișcarea..., p. 10. 

“ Atanasie Berzescu, „Grupul de rezistență armată...”. 

“ Livia Dandara, Victimele genocidului: militari, pp. 74, 
75, disponibil online la http://www.procesulcomunismului. 
com/cdandara (accesat la 1.11.2021). 

“ lon Tănase (1913-1949). Membru în grupul colonelului 
Ută. A fost arestat la 17 martie 1949 și condamnat la moar- 

te. A fost executat la 16 iulie 1949. Cicerone lonitoiu, 
Victimele terorii comuniste. Dicţionar Ș, T, T, U, V, W, X, Y, 
Z.., p. 133. 

“ Petre Pușchiţă, născut la 31 august 1910 în 
Domașnea, Caraș-Severin. A fost arestat în septembrie 
1948 și condamnat la 3 luni de închisoare. A reușit să eva- 
deze din arest și s-a alăturat grupului de partizani condus 
de lon Ută. A fost arestat la 13 martie 1949 și condamnat la 
moarte. A fost executat la 16 iulie 1949 la Pădurea Verde, 
lângă Timișoara. Cicerone lonițoiu, Victimele terorii comu- 
niste. Arestaţi, torturați, întemnițați, uciși. Dicţionar P, Q, 
Editura Mașina de scris, București, 2006, p. 498. 

“ Romulus Maritescu zis Fiert, născut la 16 mai 1923 în 
Teregova, Caraș-Severin. Țăran, membru în grupul lui 
Spiru Blănaru. A fost arestat la 7 martie 1949 și condamnat 
la moarte pentru „acte de teroare”. A fost executat la 16 iulie 
1949 la Timișoara. Cicerone lonitoiu, Victimele terorii comu- 
niste. Arestaţi, torturați, întemnițați, uciși. Dicţionar M, 
Editura Mașina de scris, București, 2004, p. 115. 

% Livia Dandara, Victimele genocidului: militari..., 
pp, 74, 75. 

Cu unanimitate de voturi. Sentinţe politice adunate și 
comentate de Marius Lupu, Cornel Nicoară, Gheorghe 
Onișoru, Editura Fundaţiei Academia Civică, București, 1997. 

„Viorel Anghel, art. cit. 

Radu Ciuceanu, născut la 16 aprilie 1928 în Arad. 
Membru în Mișcarea Naţională de Rezistență din Oltenia 
condusă de generalul lancu Carlaonţ. A fost arestat la 18 
septembrie 1948 și condamnat la 15 ani temniță grea. A 
executat pedeapsa în închisorile Craiova, Pitești, Jilava, 
Târgșor, Gherla, Dej, Jilava, Văcărești, Poarta Albă. A fost 
eliberat la 18 septembrie 1963. Cicerone lonitoiu, Victimele 
terorii comuniste. Arestaţi, torturați, întemnițați, uciși. 
Dicţionar C... p. 152; https://totalitarism.ro/?page_id=891 
(accesat la 1.11.2021); fișa matricolă penală din AANP. 

Atanasie Berzescu, Lacrimi și sânge..., p. 332. 

5 Aurel Vernichescu (1898-1949). Inginer. Urmărit de 
Securitate, s-a refugiat la Vârciorova în mai 1947, unde a 
format un grup de rezistență armată. A fost arestat la 6 
mai/25 iunie 1949 și condamnat la muncă silnică pe viață. 
A executat pedeapsa în închisoarea Timișoara. A fost ridi- 
cat din ordinul lui Alexandru Nicolschi pentru reluarea 
cercetărilor și executat fără sentință la 2 august 1949 lângă 
Timișoara. http://www.miscarea.net/Brisca.htm (accesat la 
3 iulie 2021); Marius Oprea, op. cit., p. 330; Gabriela Bica, 
op. cit, pp. 28, 42; fișa matricolă penală din AANP. 

Gheorghe Popovici, născut la 3 iunie 1906 în fosta 
localitate Sfântu Gheorghe, Timiș. A fost implicat într-o 
organizație care-și propunea răsturnarea regimului comu- 
nist printr-o revoltă în mai multe județe din vestul tării în 
noaptea de 18-19 martie 1949. A multiplicat manifeste și a 
ascuns În casă armament. A fost arestat la 25 iunie 1949 și 
condamnat la muncă silnică pe viată. A fost executat la 2 
august 1949. Cicerone loniţoiu, Victimele terorii comuniste. 
Dicţionar P, Q..., p. 401; fișa matricolă penală din AANP. 

* Teodor Ungureanu, născut la 16 februarie 1916 în 
Petricani, Neamţ. A fost arestat la 18 martie 1949 și con- 
damnat în contumacie la 20 de ani muncă silnică. A execu- 
tat pedeapsa în închisoarea Timișoara. Deși în acte apare 
ca făcând parte din lotul „Teregova”, executat la 2 august 
1949, în realitate, Ungureanu a fost ucis în torturi în timpul 
anchetei de la Timișoara încă din 3 aprilie 1949. Informaţii 
din fișa matricolă penală din AANP; Dorin Dobrincu (editor), 
op. cit., p. 92; Marius Oprea, op. cit., p. 330, n. 535. 

= Gheorghe Smultea, născut la 17 martie 1928 în 
Teregova, Caraș-Severin. Membru al grupului condus de 
Spiru Blănaru. A fost arestat la 23 mai 1949 și condamnat 
la 20 de ani muncă silnică. A fost ridicat din ordinul lui 
Alexandru Nicolschi pentru reluarea cercetărilor și executat 
fără sentință la 2 august 1949 lângă Timișoara. Cicerone 
lonițoiu, Victimele terorii comuniste. Arestaţi, torturați, 
întemnițați, uciși. Dicţionar S, Editura Mașina de scris, 
București, 2008, pp. 266-267; Marius Oprea, op. cit., p. 331; 
fișa matricolă penală din AANP. 

* Petru Pușchiţă „Liber”, născut la 20 martie 1915 în 
Domașnea, Caraș-Severin. A fost arestat la 23 februarie 
1949 și condamnat la 15 ani muncă silnică. A executat 
pedeapsa în închisorile Timișoara, Aiud. A fost ridicat din 
ordinul lui Alexandru Nicolschi pentru reluarea cercetărilor 
și executat fără sentință la 2 august 1949 lângă Timișoara. 
Cicerone lonitoiu, Victimele terorii comuniste. Dicţionar P, 
Q..., p. 498; Marius Oprea, op. cit, p. 331; fișa matricolă 
penală din AANP. 

® Nicolae P. Ghimboașă, născut la 3 iunie/iulie 1901 în 
Teregova, Caraș-Severin. Membru al grupului condus de 
Spiru Blănaru. A fost prins la 22 februarie 1949 și condam- 
nat la 20 de ani muncă silnică. A fost executat la 2 
august 1949 la Timișoara. Cicerone lonitoiu, Victimele tero- 
rii comuniste. Arestaţi, torturați, întemnițați, uciși. Dicţionar 
F-G, Editura Mașina de scris, București, 2002, p. 208; 
Octavian Roske (coord.), op. cit., pp. 443-444. 

*' Atanasie Berzescu, Lacrimi și sânge..., p. 377. 

* „Mărturii privind amploarea mișcării...”, disponibil onli- 
ne la http://www.vestul.ro/stiri/3257/marturii-privind-am- 
ploarea-miscarii-de-rezistenta-anticomunista-din-banat- 
(7).htm?action=print (accesat la 1.11.2021). 

* https://penelope.uchicago.edu/ Thayer/E/ Roman/ 
Texts/ Cassius_Dio/home.html; https;//ro.wikipedia. org/ 
wiki/Dio_Cassius (accesate în 13.02.2022). 

* Cosmin Pătrașcu Zamfirache, Adevărul despre 
războaiele dintre daci și romani. De ce a vrut Traian să 
cucerească Dacia și cine a provocat conflictul , 21.06.2018, 
https://adevarul.ro/locale/botosani/cum-incaput-mainile- 
imparatului-traian-comoara-fabuloasa-decebal-adevarul- 
despre-tradatorul-bicilis-omul-predat-romanilor-aurul-dacic- 
1_B5eee282feaafab2c639b9d/index.html; https://ro.wiki- 
pedia.org/wiki/R%C4%83zboaiele_daco-romane (accesate 
la 13.06.2022). 

GHEORGHE PETROV 


Crimele Securităţii 
Execuţii săvârșite în anii 1949-1950 


în zona orașului Lugoj 


După instaurarea regimului comunist, 
conducerea politică a statului a iniţiat un 
adevărat plan de contracarare și nimicire a 
oricărei forme de opoziție. Metodele folosite 
pentru eliminarea celor care se împotriveau 
noului regim au fost condamnarea pentru 
infracţiuni politice la pedeapsa cu moartea, 
încarcerarea în penitenciare și colonii de 
muncă, ori executarea arbitrară a adversari- 
lor în lipsa unor sentințe judecătorești. Incă 
de la înființarea sa, Securitatea a reprezen- 
tat principala unealtă aflată la îndemâna 
regimului comunist, prin intermediul căruia 
acesta s-a putut menține la putere până la 
sfârșitul său oficial, în decembrie 1989. Ca 
instrument represiv, Securitatea, cu acordul 
conducerii Partidului, a folosit în primele 
două decenii ale regimului mijloace brutale 
pentru eliminarea opozanților și inocularea 
fricii în rândul populaţiei, iar apărarea regi- 
mului s-a realizat prin încălcarea flagrantă a 
legislației comuniste în cazul acelor fapte ce 
erau considerate drept potrivnice acestuia. 
Asasinate fără judecată au avut loc pe tot 
cuprinsul țării mai ales în perioada instaurării 
și consolidării regimului comunist. Numeroa- 
sele „dispariţii” de persoane din acea perioa- 
dă sunt explicate prin aceste execuţii, 
săvârşite în afara legilor și cu acoperirea 
autorităților statului. Unele din aceste 
disparitii le vom prezenta și noi în cele ce 
urmează. 

Prezenta lucrare are ca punct de plecare 
o parte din informatiile cuprinse într-o sesi- 
zare penală pe care am alcătuit-o, după o 
temeinică documentare, în numele Institu- 
tului de Investigare a Crimelor Comunismului 
și Memoria Exilului Românesc (IICCMER), 
care a fost înaintată în februarie 2018 către 
Parchetul Militar de pe lângă Tribunalul 
Militar Timișoara. Prin conţinutul său, de- 
nunțul penal făcea referire la asasinarea mai 
multor persoane arestate și condamnate la 
detenție pentru fapte îndreptate împotriva 
regimului comunist, care au fost suprimate 
în mod arbitrar în perioada anilor 1949-1950 
de organele represive ale statului în zona 
orașului Lugoj din județul Timiș. Demersul 
juridic incrimina o serie de persoane cu sta- 
tut de militari și civili, care atunci se aflau 
încadrate în serviciul Securităţii, Miliției și 
Justiției fostului regim comunist. Conform 
datelor cuprinse în documentele vremii și a 
dovezilor obținute din mărturii, aceste per- 
soane se fac vinovate pentru săvârșirea de 
infracțiuni contra umanităţii, prevăzute de 
articolul 439 aliniatul 1) litera a) din Codul 
Penal, în sarcina acestora fiind reținut faptul 
că au ordonat, sprijinit și executat prin 
împușcare mai multe persoane ce s-au opus 
regimului și care, inițial, au fost condamnate 
de instanțele militare de judecată la pedepse 
privative de libertate, sau au fost pur și sim- 
plu ucise după ce au fost arestate și au tre- 


cut prin anchetele și torturile Securității. 

În urma investigaţiilor noastre am identi- 
ficat o serie de probe ce constau în docu- 
mente de arhivă, mărturii și anumite ele- 
mente ori situaţii depistate pe teren, care 
indică faptul că în perioada anilor 1949- 
1950, în zona orașului Lugoj au fost ucise 
prin împușcare un număr de cel puţin 25 de 
persoane cu identitate cunoscută. In cazul a 
două dintre asasinatele documentate și pre- 
zentate în continuare, din care au rezultat 
23 de victime, execuțiile au fost înfăptuite de 
o echipă mixtă alcătuită din cadre de securi- 
tate și miliție, dispunerea omorurilor fiind 
hotărâtă și coordonată de înalți responsabili 
din conducerea Ministerului Afacerilor Interne. 

La începutul lunii august 1949, un număr 
de șapte persoane ce făcuseră parte din 
organizaţiile de rezistență anticomunistă din 
zona Banatului au fost ucise, prin împuș- 
care, într-o pădure situată undeva în împre- 
jurimile orașului Lugoj. Banatul a fost una 
dintre regiunile în care s-au înregistrat mai 
multe grupuri de rezistență armată antico- 
munistă, acestea manifestându-se mai in- 
tens împotriva regimului începând din anul 
1948. In vremurile acelea nesigure nu prea 
mai contau deosebirile ideologice și doctri- 
nare între membrii rezistenței și nu se mai 
făcea deosebire între ţărănişti, liberali, legio- 
nari sau militari. Toţi erau, până la urmă, 
români, cu o singură mare datorie, aceea de 
a se opune și apăra ființa neamului de 
dușmanii de la răsărit, bolșevicii. 

In prima parte a anului 1949 au avut loc 
numeroase confruntări armate între parti- 
zani și trupele de securitate, soldate cu dis- 
trugerea și anihilarea acestor grupări, multi 
membri ai acestora fiind arestați sau uciși în 
luptă. Liderii rezistenței, împreună cu câțiva 
partizani ce proveneau din mai multe 
grupări, în total 12 oameni, au fost constituiți 
într-un lot de acuzaţi pentru care autoritățile 


au organizat un proces demonstrativ, care 
s-a desfășurat în iunie 1949 la Timișoara. 
Lotul a fost numit generic „Spiru Blănaru”, 
după numele unuia dintre inculpați. 
Alegerea acestuia ca șef de lot era 
artificială, întrucât nu exista o unitate 
deplină între diversele grupuri de opozanti 
anticomuniști. Nominalizând însă ca și cap 
de listă o persoană cu idei legionare, pentru 
că aceștia s-au dovedit a fi peste tot cei mai 
înverșunați opozanti ai regimului, Secu- 
ritatea a urmărit astfel să agraveze situaţia 
prin punerea unei etichete false de fascist 
oricărui membru al rezistenței. 


Lotul Blănaru în timpul procesului 


Prin Sentința nr. 1091 din 21 iunie 1949, 
pronunțată de Tribunalul Militar Timișoara și 
citită în ședință publică în 25 iunie', cinci din- 
tre inculpați (Spiru Blănaru“, Petru Domă- 
șneanu:, Petru Puşchiţă zis Mutașcu', 
Romulus Mariţescu zis Fert?, lon Tănase”) 
au fost condamnați la moarte, iar după res- 
pingerea recursurilor individuale la instanta 
superioară și apoi a cererilor de grațiere, au 
fost executaţi prin împușcare în dimineaţa 
zilei de 16 iulie 1949 la Timișoara, în poligo- 
nul de tragere de la Pădurea Verde. Trupu- 
rile victimelor au fost îngropate pe ascuns 
într-un loc, care, pentru multă vreme, a ră- 
mas necunoscut”. Ceilalţi șapte inculpați au 
primit condamnări privative de libertate cu 
termene de timp cuprinse între 10 ani și 
închisoare pe viață, pe care urmau să le 
execute în penitenciarele regimului’. Iden- 
titatea acestor persoane este următoarea: 

1. Gheorghe Luminosu - născut la 27 
iulie 1914 în satul Fădimac, com. Balint, jud. 
Timiș, fiul lui Vasile și 
Maria, cu ultimul 
domiciliu în Lugoj, 
strada V.I. Lenin nr. 3 
(în prezent, str. 20 


Decembrie 1989). 
Căsătorit cu Ana 
Ștefănescu, având 


împreună trei copii, 
două fete și un băiat. 
Ocupaţia: gardian public și apoi comerciant 
de băuturi în Lugoj. Despre perioada cât a 
activat ca și gardian, conform unui docu- 
ment de familie, cunoaștem că a fost șeful 
detașamentului de gardieni publici din 
cadrul Poliţiei orașului Turda, jud. Cluj. A 
făcut parte din organizaţia anticomunistă 
condusă de colonelul lon Uță?. Arestat la 16 
februarie 1949 și condamnat pentru crimă 
de uneltire contra ordinei sociale la 10 ani 
închisoare corecțională și 5 ani interdicție 
corecțională. 

* Registru special - Primăria Timișoara / 
Decedat în 2 august 1949, ora 10.00, la 
Timișoara. Cauza mortii: Insuficienţă 
cardiacă / Act de Moarte (AM) nr. 101; 
Certificat de Moarte (CM) nr. 370615. Data 
întocmirii actului de deces: 14 august 1957. 
Declarant: Vasile Nica”. 

2. Nicolae Ghimboașă (poreclă: 
Micluţ)“ - născut la 3 iunie 1901 în com. 
Teregova, jud. Ca- 
raş-Severin, fiul lui 
Petre și Sofia, cu ulti- 
mul domiciliu în loca- 
litatea natală. Căsă- 
torit cu Ana Damian, 
având împreună cinci 
| copii. Ocupaţia: țăran 
agricultor. A fost par- 
tizan în grupul din 


Teregova, condus de notarul Gheorghe 
Ionescu. Arestat la 22 februarie 1949 și con- 
damnat pentru crimă de uneltire contra ordi- 
nei sociale la 20 de ani muncă silnică și 10 
ani degradare civică. 

* Registru special - Primăria Timișoara / 
Decedat în 2 august 1949, ora 12.00, la 
Timișoara. Cauza morţii: TBC pulmonar / 
AM nr. 102; CM nr. 370616. Data întocmirii 


actului de deces: 14 august 1957. 
Declarant: Vasile Nica. 
3. Gheorghe Popovici - născut la 3 


iunie 1906 în satul Sângeorge, com. Birda, 
jud. Timiș, fiul lui 
Vasa și Lucreția, cu 
ultimul domiciliu în 
Timişoara, strada | 
Eternităţii nr. 1. Că- f 
sătorit în 1931 cu 
Alosia Vuiu, având 
împreună două fete; 
în 1948 divorțează și 
se recăsătorește cu 
Maria Scherer, cu 
care a avut un băiat. Ocupaţia: blănar, 
având un atelier în Timișoara. A fost mem- 
bru în Organizaţia Naţional-Creștină de 
Luptă Impotriva Comunismului - Partizanii 
României Mari, condusă de lon Tănase. 
Arestat la 16 martie 1949 și condamnat pen- 
tru crimă de uneltire contra ordinei sociale la 
muncă silnică pe viață și confiscarea averii. 

* Registru special - Primăria Timișoara / 
Decedat în 2 august 1949, ora 12.00, la 
Timișoara. Cauza morţii: Miocaralită cronică 
/ AM nr. 103; CM nr. 370617. Data întocmirii 
actului de deces: 14 august 1957. 
Declarant: Vasile Nica. 

4. Petru Pușchiţă (poreclă: Liber) - 
născut la 20 martie 1915 în com. Domaș- 
nea, jud. Caraș-Severin, fiul lui loan și Ana, 
cu ultimul domiciliu în localitatea natală. 
Căsătorit cu Stana Pepa, având împreună 


un băiat. Ocupaţia: 
țăran agricultor. A 
fost membru în 
organizatia de parti- 
zani condusă de 
Spiru Blănaru. Ares- 
tat la 13 martie 1949 © 


crimă de uneltire 
contra ordinei socia- 
le la 15 ani muncă silnică și 10 ani degrada- 
re civică. 

* Registru special - Primăria Timișoara / 
Decedat în 2 august 1949, ora 12.00, la 
Timișoara. Cauza mortii: Hipertensiune ar- 
terială / AM nr. 104; CM nr. 370618. Data 
întocmirii actului de deces: 14 august 1957. 
Declarant: Vasile Nica. 

5. Gheorghe Smultea - născut la 17 
martie 1928 în com. Teregova, jud. Caraş- 
Severin, fiul lui Traian 
și Elena, cu ultimul 
domiciliu în localita- 
tea natală. Absolvent 
al Liceului Comercial 
din Lugoj. Nu a fost 
căsătorit. A fost mem- 
bru în organizația 
anticomunistă din 
Teregova condusă de 
notarul Gheorghe Ionescu, dar a fost impli- 
cat și în acțiuni desfășurate alături de grupa- 
rea lui Spiru Blănaru. Arestat la 22 februarie 
1949 și condamnat pentru crimă de uneltire 
contra ordinei sociale la 20 de ani muncă 
silnică și 10 ani degradare civică. 

* Registru special - Primăria Timișoara / 
Decedat în 2 august 1949, ora 13.00, la 
Timișoara. Cauza morţii: TBC pulmonar / 
AM nr. 105; CM nr. 370619. Data întocmirii 
actului de deces: 14 august 1957. 
Declarant: Vasile Nica. 


6. Aurel Vernichescu - născut la 24 mai 
1898 în satul Vârciorova, com. Bolvașniţa, 
jud. Caraș-Severin, 
fiul lui Martin (preot) 
și Silvia, cu ultimul 
domiciliu în Lugoj. A 
fost căsătorit cu 
Margareta Korondy 
de care a rămas vă- 
duv, având împre- 
ună doi copii. Ocu- 
patia: inginer agro- 
nom, licentiat al Facultăţii de Agronomie din 
Cluj; anterior acestei școli superioare a 
absolvit şi Academia Teologică din 
Caransebeș. Fiind urmărit de autorități s-a 
refugiat în zona localităţii natale, unde, în 
iulie 1947, a înființat un grup de rezistență 
armată anticomunistă pe care l-a condus 
până în momentul arestării sale. A fost 
reținut la 6 mai 1949, fiind anchetat și apoi 
condamnat pentru crimă de uneltire contra 
ordinei sociale la muncă silnică pe viaţă și 
confiscarea averii. 

* Registru special - Primăria Timișoara / 
Decedat în 2 august 1949, ora 13.00, la 
Timișoara. Cauza morții: Insuficienţă circu- 
latorie, Hipertensiune arterială / AM nr. 106; 
CM nr. 370620. Data întocmirii actului de 
deces: 14 august 1957. Declarant: Vasile Nica. 

7. Teodor Ungureanu - născut la 16 
februarie 1913 în satul Prași, com. Petricani, 
jud. Neamt, fiul lui Mihai și Maria, cu ultimul 
domiciliu în Arad, strada Armata Roșie nr. 
63 (în prezent Calea luliu Maniu). Căsătorit 
cu Livia Ciurdar, având împreună un copil. 
Ocupaţia: gardian public în Arad, apoi a 
devenit comerciant prin cumpărarea unui 
birt și ulterior a unui restaurant în oraș. A 
fost membru în organizația anticomunistă 
Partizanii României Mari condusă de lon 
Tănase. Arestat la 18 martie 1949 și con- 

damnat pentru crimă de uneltire contra ordi- 
nei sociale la 20 de ani muncă silnică și con- 
fiscarea averii. 

* Registru special - Primăria Timișoara / 
Decedat în 2 august 1949, ora 13.00, la 
Timișoara. Cauza morţii: TBC pulmonar / 
AM nr. 107; CM nr. 370621. Data întocmirii 
actului de deces: 14 august 1957. 
Declarant: Vasile Nica. 


După proces, conform informaţiilor 
înscrise în fişele matricole penale, cei șapte 
condamnaţi au rămas deținuți în penitencia- 
rul din Timișoara, situat pe strada Popa 
Șapcă”. De aici, în dimineaţa zilei de 2 
august 1949, pe timp de noapte, au fost 
scoși și transportaţi cu o mașină în zona 
Lugojului unde au fost executați prin 
împușcare. leșirea deținuților din peniten- 
ciarul Timișoara a fost acoperită formal 
printr-un document (Adresa nr. 10658 din 2 
august 1949) semnat de directorul închiso- 
rii, Stelian Tomulescu, adresat penitenciaru- 
lui din Aiud, prin care oamenii erau 
transferați fictiv spre noua destinaţie de 
detenție pentru continuarea executării 
pedepsei. Transferul persoanelor se făcea 
„In conformitate cu ordinul D-nului Ministru 
al Afacerilor Interne Marin Jianu..”, prin 
intermediul organelor D.R.S.P. Timișoara și 
împreună cu dosarele ce conțineau actele 
de condamnare ale fiecăruia. În finalul adre- 
sei sunt menţionate efectele vestimentare 
cu care fiecare deținut era echipat, fiind 
solicitată restituirea ulterioară a acestora 
prin colet poștal („| veston, 1 pereche pan- 
taloni, 1 pereche bocanci, 1 cămașă, 1 pere- 
che izmene, 1 bonetă...”). Pe document mai 
apare scris de mână, cu creionul, cuvântul 
„Executaţii”. Un alt amănunt ce se regăsește 
în această adresă îl reprezintă faptul că 
deținuții au fost preluaţi din închisoare de un 
locotenent de miliție, care semnează cu 

nume indescifrabil, deși la începutul textului 
se invocă faptul că preluarea și transferul 
deținuților s-a făcut de către organele 
Securităţii“. După cum vom arăta în conti- 
nuare, așa cum rezultă dintr-un document 
ce a fost descoperit în urmă cu câţiva ani, s-a 
putut stabili și identitatea acelui cadru de 
miliție, care a fost chiar unul dintre asasini. 

In fișele matricole penale ale deținuților, 
la rubrica leșiri definitive, este consemnat 
faptul că în ziua 2 august 1949 aceștia au 
fost predati către Securitate, iar la rubrica 
Observaţiuni - leșiri apare că în data de 3 
august 1949 deținuții au fost transferați 
către Penitenciarul Aiud pentru continuarea 
executării pedepsei, prin organele D.R.S.P. 
Timișoara și în baza adresei amintite mai 
sus (nr. 10658 /2 august 1949). Dar, în ziua 
când în mod artificial se invocă transferul la 
Aiud, toți acești oameni erau deja morti și 
îngropaţi. Moartea acestor persoane a fost 
oficializată mult mai târziu, în 14 august 
1957, când la Sfatul Popular (Primăria) al 
orașului Timișoara au fost completate și 
înregistrate certificatele de deces, sau acte- 
le de moarte cum se numeau atunci, nume- 
rotate de la poziția 101 până la 107. Aceste 
documente s-au întocmit pe baza unor cer- 
tificate medicale de constatare a morții 
false, conform cărora toți acești oameni ar fi 
încetat din viață, din cauze medicale, în 
aceeași zi de 2 august 1949. 

Un alt asasinat petrecut tot în zona 
orașului Lugoj a avut loc în martie 1950, 
când au fost executate prin împușcare alte 
16 persoane, toate provenind din Dobrogea. 
Și în spațiul dobrogean grupările de 
rezistență armată au ridicat mari probleme 
autorităților regimului comunist, care au 
intervenit în forță în vara anului 1949, 
reușind să anihileze în mare măsură 
opoziția anticomunistă ce se manifesta în 
această zonă a ţării. Pentru intimidarea și 


inducerea fricii în populaţie, Securitatea a 
luat diferite măsuri, inclusiv executarea 
sumară a mai multor persoane, cadavrele 
acestora fiind abandonate în mod demons- 
trativ pe câmpuri sau la margine de 
localități. Partizanii și sprijinitorii lor, care au 
început să fie arestaţi în număr mare înce- 
pând din vara anului 1949, au fost anchetați 
și trimiși încă din toamna aceluiași an în fata 
Tribunalului Militar Constanţa. Inculpații au 
fost împărțiți și constituiți în șase loturi de 
judecată, fiind ordonati descrescător după 
gravitatea faptelor ce le-au fost imputate. 
Pentru fiecare lot s-a organizat câte un pro- 
ces public, toate acestea desfășurându-se 
în intervalul de timp cuprins între lunile 
octombrie 1949 și ianuarie 1950. 

Intre timp au continuat acțiunile 
Securității pe întreg teritoriul Dobrogei pen- 
tru urmărirea și reprimarea tuturor opo- 
zanților anticomuniști. Ca urmare, în cursul 
anului 1950 au fost destructurate și anihilate 
și alte centre de rezistență, fiind arestate 
numeroase persoane“. Acestea au fost 
constituite în alte șase loturi de inculpati, 
care au fost trimise în judecată la același 
Tribunal Militar din Constanţa, procesele 
acestor loturi desfășurându-se în intervalul 
lunilor iunie-decembrie 1950*. 

Revenind la persoanele arestate și jude- 
cate în primele șase loturi, constatăm că 
dintre toți cei condamnaţi de instanță, doar 
patru“, încadraţi în lotul nr. 1, au primit 
pedeapsa cu moartea, restul fiind pedepsiţi 
cu ani grei de închisoare sau muncă silnică 
pe viață. Securitatea a declarat recurs împo- 
triva tuturor pedepselor privative de liberta- 
te, considerându-le prea blânde pentru fap- 
tele săvârșite de acuzaţi, însă justiţia le-a 
menținut neschimbate. Majoritatea condam- 
naților din prima serie de loturi dobrogene, 
reținuți pe timpul anchetelor și proceselor în 
arestul Regionalei de Securitate și la 


Închisoarea Militară din Constanta, au fost 
repartizaţi pentru executarea pedepselor la 
penitenciarele din Gherla și Aiud. Din 
dispoziția Securităţii, în primăvara anului 
1950, mai mulți deținuți au fost scoși din 
aceste penitenciare, fiind transportați și 
omorâţi în diferite părți ale tării. Dintre 
aceștia, un număr de 16 deținuți au fost 
transferați, în februarie 1950, la 
Penitenciarul Timișoara, 12 fiind trimiși de la 
Penitenciarul Gherla și patru de la 
Penitenciarul Aiud. Identitatea acestor per- 
soane este următoarea: 

1. Manea Duţu - născut la 16 mai 1901 
în satul Râmnicu de Sus, com. Cogealac, 
jud. Constanţa. A 
fost fiul lui loan și 
Maria, cu ultimul do- 
miciliu în com. Târ- 
gușor din același ju- 
det. Căsătorit cu Au- 
relia Șerban, având 
împreună patru copii. 
Ocupaţia: țăran agri- 
cultor dar a fost și 
comerciant, având o crâșmă. Arestat la 13 
iulie 1949 și condamnat pentru crimă de 
uneltire contra ordinei sociale la 25 de ani 
muncă silnică și 10 ani degradare civică 
(Lotul nr. 3). A fost trimis de la Inchisoarea 
Militară Constanţa la Penitenciarul Gheria, 
unde a fost primit și înmatriculat în 24 
decembrie 1949. In 24 februarie 1950 a fost 
transferat la Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 18.00, la 
Timișoara. Cauza morții: Sincopă cardiacă / 
Act de Moarte (AM) nr. 109; Certificat de 
Moarte (CM) nr. 370623. Data întocmirii 


actului de deces: 14 august 1957. 
Declarant: Vasile Nica. 
2. Nicolae Dobromir - născut la 15 


noiembrie 1907 în satul Nistorești, com. 

Pantelimon, jud. 
Constanţa, fiul lui 
Stan și Dumitra, cu 
ultimul domiciliu în 
com. Casimcea, jud. 
Tulcea. A fost că- 
sătorit cu Niculina 
Diş, neavând copii 
împreună. Ocupatia: 
tăran agricultor. 
Arestat la 22 mai 1949 și condamnat pentru 
crimă de uneltire contra ordinei sociale la 20 
de ani muncă silnică și 10 ani degradare 
civică (Lotul nr. 3). A fost trimis de la 
Inchisoarea Militară Constanţa la Peni- 
tenciarul Gherla, unde a fost primit și înma- 
triculat în 24 decembrie 1949. In 24 februa- 
rie 1950 a fost transferat la Penitenciarul 
Timișoara. 

* Registru special - Primăria Timișoara / 
Decedat în 10 martie 1950, ora 13.00, la 
Timişoara. Cauza morţii: TBC pulmonar / 
AM nr. 110; CM nr. 370624. Data întocmirii 
actului de deces: 14 august 1957. 
Declarant: Vasile Nica. 

3. lon Filip - născut la 28 august 1904 în 
satul Pantelimon de Jos, com. Pantelimon, 
jud. Constanţa, fiul 
lui Nicolae și Stoia- 
na, cu ultimul domi- 
ciliu în satul Dună- 
rea, com. Seimeni 
din același judet. 
Căsătorit cu Teodora 
Buricea, având îm- 
preună două fete. 
Ocupaţia: învăţător. 
Arestat la 22 august 1949 și condamnat 
pentru crimă de uneltire contra ordinei 
sociale la 15 ani muncă silnică și 7 ani 
degradare civică (Lotul nr. 3). A fost trimis de 
la Inchisoarea Militară Constanţa la 
Penitenciarul Aiud, unde a fost primit și 

înmatriculat în 24 decembrie 1949. În 25 
februarie 1950 a fost transferat la 
Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 13.00, la 
Timișoara. Cauza morţii: TBC pulmonar / 
AM nr. 111; CM nr. 370625. Data întocmirii 


actului de deces: 14 august 1957. 
Declarant: Vasile Nica. 
4. Gheorghe Gușiţă - născut la 8 


noiembrie 1903 în localitatea Leaskovo, 
regiunea Plovdiv, 
Bulgaria, fiul lui Nico- 
lae și Elena, cu ulti- 
mul domiciliu în com. 
Casimcea, jud. Tul- 
cea. Căsătorit cu Da- 
fina Caciauna, având 
împreună șase copii, 
doi băieți și patru 
fete. Ocupația: țăran 
agricultor. Arestat la 9 august 1949 și con- 
damnat pentru crimă de uneltire contra ordi- 
nei sociale la 15 ani muncă silnică și 7 ani 
degradare civică (Lotul nr. 3). A fost trimis de 
la Inchisoarea Militară Constanţa la 
Penitenciarul Gherla, unde a fost primit și 
înmatriculat în 24 decembrie 1949. In 24 
februarie 1950 a fost transferat la 
Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 14.00, la 
Timișoara. Cauza morții: Insuficienţă circu- 
latorie / AM nr. 112; CM nr. 370626. Data 
întocmirii actului de deces: 14 august 1957. 
Declarant: Vasile Nica. 

5. Nicolae lordan” - născut la 15 iulie 
1904 în com. Casimcea, jud. Tulcea, fiul lui 
loan și Maria, cu ultimul domiciliu în localita- 
tea natală. Căsătorit cu Sofica, având 
împreună opt copii. Ocupaţia: țăran agricul- 
tor. Arestat la 22 mai 1949 și condamnat 
pentru crimă de uneltire contra ordinei 


„= 
K ! 


sociale la 18 ani 
muncă silnică şi 10 
ani degradare civică 
(Lotul nr. 3). A fost 
trimis de la Inchisoa- 
rea Militară Con- 
stanta la Peniten- | 
ciarul Gherla, unde a 
fost primit și înmatri- 
culat în 24 decem- 
brie 1949. In 24 februarie 1950 a fost trans- 
ferat la Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 14.00, la 
Timișoara. Cauza morţii: TBC pulmonar / 
AM nr. 115; CM nr. 370629. Data întocmirii 
actului de deces: 14 august 1957. 
Declarant: Vasile Nica. 

6. Dumitru Negroiu - născut la 8 octom- 
brie 1910 în com. Plopii Slăvitești, jud. 
Teleorman, fiul lui 
Constantin și loana, 
cu ultimul domiciliu 
în com. Saraiu, jud. 
Constanta. Căsătorit 
cu Elena Jelesneac 
cu care a avut trei 
copii, două fete și un 
băiat. Ocupaţia: per- 
ceptor, având studii 
superioare comerciale, psi mențiunii 
existente în fișa matricolă penală întocmită 
la Penitenciarul Aiud. Arestat la 13 mai 1949 
și condamnat pentru crimă de uneltire con- 
tra ordinei sociale la 25 de ani muncă silnică 
și 10 ani degradare civică (Lotul nr. 3). A fost 
trimis de la Inchisoarea Militară Constanţa la 
Penitenciarul Aiud, unde a fost primit și 
înmatriculat în 24 decembrie 1949. În 25 
februarie 1950 a fost transferat la 
Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 15.00, la 


Timișoara. Cauza morţii: TBC pulmonar / 
AM nr. 116; CM nr. 370630. Data întocmirii 
actului de deces: 14 august 1957. 
Declarant: Vasile Nica. 

7. lon Piţigoi - născut la 26 octombrie 
1923 în com. Saraiu, jud. Constanţa, fiul lui 
lon și Elena, cu ulti- 
mul domiciliu în 
localitatea natală. 
Căsătorit cu Maria 
Braşoveanu, având 
împreună doi copii, 
un băiat și o fată. 
Ocupaţia: țăran agri- 
cultor. Arestat la 14 
iulie 1949 și con- 
damnat pentru crimă de uneltire contra ordi- 
nei sociale la 15 ani muncă silnică și 7 ani 
degradare civică (Lotul nr. 3). A fost trimis de 
la Inchisoarea Militară Constanţa la 
Penitenciarul Gherla, unde a fost primit și 
înmatriculat în 24 decembrie 1949. În 24 
februarie 1950 a fost transferat la 
Penitenciarul Timişoara. 

* Registru special - Primăria Timișoara / 
Decedat în 10 martie 1950, ora 15.00, la 
Timișoara. Cauza morţii: TBC pulmonar / 
AM nr. 117; CM nr. 370631. Data întocmirii 
actului de deces: 14 august 1957. 
Declarant: Vasile Nica. 

8. Nicolae Roșculeţ - născut la 12 iunie 
1919 în com. Casimcea, jud. Tulcea, fiul lui 
Gheorghe și Elisa- 
beta, cu ultimul do- 
miciliu în orașul Con- 
stanta, strada An- 
ghel Saligny nr. 17. 
Nu a fost căsătorit și 
nu a avut copii. Ocu- 
patia: agricultor și 
mecanic, fiind fiu de 
moșier  expropriat. 
Arestat la 18 mai 1949 și condamnat pentru 

crimă de uneltire contra ordinei sociale la 25 
de ani muncă silnică și 10 ani degradare 
civică (Lotul nr. 3). A fost trimis de la Inchi- 
soarea Militară Constanţa la Penitenciarul 
Gherla, unde a fost primit și înmatriculat în 
24 decembrie 1949. In 24 februarie 1950 a 
fost transferat la Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 15.00, la 
Timișoara. Cauza morții: TBC pulmonar / 
AM nr. 118; CM nr. 370632. Data întocmirii 
actului de deces: 14 august 1957. 
Declarant: Vasile Nica. 

9. Stere Stercu - născut la 5 martie 
1906 în localitatea Leaskovo din regiunea 
Plovdiv, Bulgaria, fiul 
lui Anastase și 
Elena, cu ultimul do- 
miciliu în com. Ca- 
simcea, jud. Tulcea. 
A fost căsătorit cu 
Chirața, având îm- pă 4 
preună cinci copii, [i 
patru băieți și o fată. 
Ocupaţia: țăran agri- 
cultor. Arestat la 9 august 1949 și condam- 
nat pentru crimă de uneltire contra ordinei 
sociale la 20 de ani muncă silnică și 10 ani 
degradare civică (Lotul nr. 3). A fost trimis de 
la Inchisoarea Militară Constanţa la 
Penitenciarul Gherla, unde a fost primit și 
înmatriculat în 24 decembrie 1949. In 24 
februarie 1950 a fost transferat la 
Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 15.00, la 
Timișoara. Cauza mortii:  Congestie 
pulmonară / AM nr. 119; CM nr. 370633. 
Data întocmirii actului de deces: 14 august 
1957. Declarant: Vasile Nica. 

10. Constantin Tudoran - născut la 24 
august 1915 în com. Saraiu, jud. Constanţa, 
fiul lui Dima și Riveica, cu ultimul domiciliu în 

localitatea natală. 
Căsătorit cu Elena 
Stănei, având îm- 
preună trei copii, 
două fete și un băiat. 
Provenea dintr-o fa- 
milie înstărită a cărei 
sursă de venit o 
reprezenta lucrarea 
unei suprafețe apre- 
ciabile de teren și creșterea animalelor, în 
special a oilor. Absolvise școala primară și a 
făcut patru clase de liceu militar la Chișinău. 
La începutul războiului a fost mobilizat, fiind 
trimis pe front unde a fost rănit grav la înce- 
putul lui septembrie 1941. In iulie 1942 a 
fost demobilizat și clasat ca invalid partial de 
război. Arestat la 26 aprilie 1949 și condam- 
nat pentru crimă de uneltire contra ordinei 
sociale la 15 ani muncă silnică și 7 ani 
degradare civică (Lotul nr. 3). A fost trimis de 
la Inchisoarea Militară Constanţa la 
Penitenciarul Gherla, unde a fost primit și 
înmatriculat în 24 decembrie 1949. In 24 
februarie 1950 a fost transferat la 
Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 16.00, la 
Timișoara. Cauza morţii: TBC pulmonar / 
AM nr. 120; CM nr. 370634. Data întocmirii 


actului de deces: 14 august 1957. 
Declarant: Vasile Nica. 
11. lon Topârceanu - născut la 23 


august 1905 în com. Târgușor, jud. Con- 
stanta, fiul lui Dumi- 
tru și Aneta, cu ulti- 
mul domiciliu în loca- 
litatea natală. Căsă- 
torit cu Anca Cornea, 
având împreună cinci 
copii, patru fete și un 
băiat. Ocupaţia: tă- 
ran agricultor. Ares- 


tat la 15 mai 1949 și condamnat pentru 
crimă de uneltire contra ordinei sociale la 15 
ani muncă silnică și 7 ani degradare civică 
(Lotul nr. 3). A fost trimis de la Inchisoarea 
Militară Constanţa la Penitenciarul Gherla, 
unde a fost primit și înmatriculat în 24 
decembrie 1949. În 24 februarie 1950 a fost 
transferat la Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 16.00, la 
Timișoara. Cauza morții: insuficienţă circu- 
latorie / AM nr. 121; CM nr. 370635. Data 
întocmirii actului de deces: 14 august 1957. 
Declarant: Vasile Nica. 

12. Gheorghe Tomoșoiu - născut la 13 
aprilie 1907 în satul Rahman, com. Casim- 
cea, jud. Tulcea, fiul 
lui Gheorghe și 
Maria, cu ultimul do- 
miciliu în Casimcea. 
Căsătorit cu Stoica 
Chirof, având împreu- 
nă doi copii, un băiat 
şi o fată. Ocupaţia: 
țăran agricultor, pro- 
fesând și ca briga- 
dier silvic. Arestat la 7 mai 1949 și condam- 
nat pentru crimă de uneltire contra ordinei 
sociale la muncă silnică pe viată și 10 ani 
degradare civică (Lotul nr. 3). A fost trimis de 
la Inchisoarea Militară Constanţa la Peni- 
tenciarul Gherla, unde a fost primit și înma- 
triculat în 24 decembrie 1949. In 24 februa- 
rie 1950 a fost transferat la Penitenciarul 
Timișoara. 

* Registru special - Primăria Timișoara / 
Decedat în 10 martie 1950, ora 16.00, la 
Timișoara. Cauza morții: TBC pulmonar / 
AM nr. 122; CM nr. 370636. Data întocmirii 
actului de deces: 14 august 1957. 
Declarant: Vasile Nica. 

13. Gheorghe Tofan - născut la 22 apri- 
lie 1908 în satul Calfa, com. Topolog, jud. 


Tulcea, fiul lui lon și 
Ștefana, cu ultimul do- 
miciliu în satul Sâm- 
băta Nouă, aparti- 
nător aceleiași co- 
mune. Căsătorit cu 
Elena Lungu (dece- N 
dată), având împreu- [E 
nă trei copii, toti 
băieți. Ocupaţia: învăţător, fiind absolvent al 
Școlii Normale, având și gradul militar de 
căpitan în rezervă. Arestat la 20 mai 1949 și 
condamnat pentru crimă de uneltire contra 
ordinei sociale la 17 ani muncă silnică și 10 
ani degradare civică (Lotul nr. 3). A fost tri- 
mis de la Închisoarea Militară Constanta la 
Penitenciarul Aiud, unde a fost primit și 
înmatriculat în 24 decembrie 1949. În 25 
februarie 1950 a fost transferat la 
Penitenciarul Timişoara. 

* Registru special - Primăria Timișoara / 
Decedat în 10 martie 1950, ora 16.00, la 
Timișoara. Cauza morţii: Miocaralită cronică 
/ AM nr. 123; CM nr. 370637. Data întocmirii 
actului de deces: 14 august 1957. 
Declarant: Vasile Nica. 

14. Alexandru Gogu - născut la 25 mar- 
tie 1910 în localitatea Apilegu din fosta 
lugoslavie“, fiul lui 
Zicu și Agona, cu 
ultimul domiciliu în 
com. Beidaud, jud. 
Tulcea. Căsătorit cu 
Sultana Caracostea, 
având împreună trei 
copii, un băiat și 
două fete. Ocupaţia: 
țăran agricultor. Ares- 
tat la 14 mai 1949 și 
condamnat pentru crimă de uneltire contra 
ordinei sociale la 15 ani muncă silnică (Lotul 
nr. 4). A fost trimis mai târziu de la Inchi- 
soarea Militară Constanţa la Penitenciarul 

Gherla, unde a fost primit și înmatriculat în 
data de 17 februarie 1950. Peste numai 
câteva zile, în 24 februarie 1950, a fost 
transferat la Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 14.00, la 
Timișoara. Cauza morţii: TBC pulmonar / 
AM nr. 113; CM nr. 370627. Data întocmirii 


actului de deces: 14 august 1957. 
Declarant: Vasile Nica. 
15. Costică Lache”? - născut la 20 


ianuarie 1913 în localitatea Suhovo din 
Bulgaria, fiul lui 
Constantin și Chira- 
ta, cu ultimul domici- 
liu în satul Vasile 
Alecsandri, com. 
Stejaru (fostă Eschi- 
baba), jud. Tulcea. 
Căsătorit cu Elena 
Biscu, având îm- 
preună trei copii, un 
băiat și două fete. Ocupaţia: țăran agricultor. 
Arestat la 5 iulie 1949 și condamnat pentru 
crimă de uneltire contra ordinei sociale la 15 
ani muncă silnică (Lotul nr. 4). A fost trimis 
de la Inchisoarea Militară Constanţa la Peni- 
tenciarul Gherla, unde a fost primit și înma- 
triculat în 24 decembrie 1949. În 24 februa- 
rie 1950 a fost transferat la Penitenciarul 
Timișoara. 

* Registru special - Primăria Timișoara / 
Decedat în 10 martie 1950, ora 14.00, la 
Timișoara. Cauza morții: Insuficienţă circu- 
latorie / AM nr. 114; CM nr. 370628. Data 
întocmirii actului de deces: 14 august 1957. 
Declarant: Vasile Nica. 

16. Marin Cenușă - născut la 14 octom- 
brie 1901 în satul Radu Negru, com. 
Modelu, jud. Călărași, fiul lui Gheorghe și 
Zamfira, cu ultimul domiciliu în com. Baia, 
jud. Tulcea. Căsătorit cu Elena Ioniță, fără 
copii. La momentul reţinerii era plutonier- 


MEMORIA 
kkon 


major și șef al Postului de Militie din localita- 
tea Baia. Pentru că nu a luat măsurile nece- 
sare împotriva partizanilor din zona 
Babadag, a fost arestat la 9 august 1949 și 
condamnat pentru complicitate la crima de 
uneltire contra ordinei interne la 15 ani 
muncă silnică și 7 ani degradare civică, apli- 
cându-i-se și degradarea militară (Lotul nr. 
2). A fost trimis de la Inchisoarea Militară 
Constanța la Penitenciarul Aiud, unde a fost 
primit și înmatriculat în 24 decembrie 1949. 
In 25 februarie 1950 a fost transferat la 
Penitenciarul Timișoara. 

* Registru special - Primăria Timișoara / 
Decedat în 10 martie 1950, ora 16.00, la 
Timişoara. Cauza morţii: TBC pulmonar / 
AM nr. 124; CM nr. 370638. Data întocmirii 
actului de deces: 14 august 1957. 
Declarant: Vasile Nica. 


Persoanele menţionate la pozițiile 1-13 
fac parte din Lotul nr. 3 dobrogean, numit de 
unii autori și „Lotul Babadag”, care a fost 
alcătuit din 29 de inculpaţi ce au fost trimiși 
în judecată la data de 14 octombrie 1949. In 
urma procesului desfășurat la Tribunalul 
Militar Constanţa, aceștia au fost con- 
damnati la pedepse cu închisoarea prin 
Sentința nr. 557 din 21 octombrie 1949, 
pronunțată public în 24 octombrie”. Prin cei 
șase avocaţi desemnaţi din oficiu să-i repre- 
zinte în proces, majoritatea condamnaților 
au atacat sentința cu cereri individuale de 
recurs, dar toate au fost respinse prin 
Decizia nr. 858 din 6 aprilie 1950 a Curtii 
Supreme Militare”, care a menținut nemodi- 
ficate pedepsele stabilite de prima instanţă. 
Persoanele încadrate în acest lot, care a 
fost unul din cele mai numeroase loturi de 
inculpaţi din Dobrogea, au fost considerate, 
prin faptele imputate, mai putin importante 
decât cele din primele două loturi, pedepse- 
le pronunţate plecând de la doi ani de închi- 


soare și până la muncă silnică pe viaţă. Nici 
unul dintre inculpaţi nu a fost refugiat în 
pădure și nu a participat la confruntări arma- 
te cu autoritățile, ci doar i-au sprijinit pe 
combatanții implicaţi direct în organizarea 
rezistenței anticomuniste și care au complo- 
tat, prin activitatea lor subversivă, la submi- 
narea regimului. Din întregul efectiv al lotu- 
lui, 27 de inculpaţi au primit condamnări de 
natură politică în baza articolului 209 din 
Codul Penal, combinat cu prevederile Legii 
nr. 16/1949, unul (Vasile Oprea) fiind con- 
damnat pentru o faptă ce ieșea din zona 
politicului, iar altul (Dumitru Grăjdan) a primit 
o pedeapsă cu suspendare pentru că era 
orb. Deși nici unul dintre membrii lotului nu 
fusese condamnat la moarte, pentru 13 din- 
tre ei, care primiseră pedepse privative de 
libertate cu termene de peste 15 ani, 
Securitatea a hotărât asasinarea lor în 
condițiile în care nici măcar nu s-a așteptat 
rezultatul deciziei în cazul recursului. Când 
s-a pronunțat oficial, toţi acești oameni erau 
deja morti și îngropaţi. Același lucru s-a 
întâmplat și cu persoanele de la poziţiile 14- 
16, care provin din alte două loturi de 
arestați dobrogeni, judecate tot de Tribunalul 
Militar Constanţa. Alexandru Gogu şi 
Costică Lache au fost condamnaţi în cadrul 
lotului nr. 4 prin Sentința nr. 570 din 25 
octombrie 1949, pronunțată în 28 octombrie, 
iar Marin Cenușă, încadrat în lotul nr. 2, a 
fost judecat separat de restul inculpaților, 
fiind condamnat individual prin Sentinta nr. 
554 din 18 octombrie 1949, pronunţată în 20 
octombrie”. 

După primirea sentințelor, condamnati 
au mai rămas pentru o perioadă de timp în 
regim de detenţie la Constanţa, fiind apoi 
repartizați și trimiși la penitenciarele din 
Gherla (12 persoane) și Aiud (patru persoa- 
ne), acestea fiind locurile stabilite pentru 
ispășirea pedepselor. Așa cum am arătat 

mai sus, în cazul celor ajunși la Gherla, con- 
form datelor consemnate în fișele matricole 
penale, 11 dintre ei au fost primiţi și înre- 
gistrați la acest penitenciar în 24 decembrie 
1949, iar unul (Alexandru Gogu) a fost adus 
mai târziu, la 17 februarie 1950. Pentru 
acești detinuti, între documentele de arhivă 
nu s-au găsit procesele-verbale de întem- 
nițare, care de regulă se întocmeau imediat 
după ce un condamnat era preluat de un 
penitenciar pentru executarea pedepsei. 
Ceilalţi patru detinuti, trimiși la Aiud, au fost 
primiţi în penitenciarul din localitate tot în 24 
decembrie 1949. Pentru ei există procesele- 
verbale de întemniţare, care au fost întocmi- 
te numai în 30 decembrie, la câteva zile 
după intrarea lor în penitenciar. In ceea ce 
privește transferul către Timișoara, pentru 
deţinuţii de la Gherla, în fișele matricole pe- 
nale se menţionează că trimiterea lor s-a 
făcut în 24 februarie 1950, iar pentru cei de 
la Aiud în ziua următoare, 25 februarie. 
Pentru cei veniţi de la Gherla există proce- 
se-verbale de preluare și întemnițare în Pe- 
nitenciarul Timișoara, datate pe 27 februarie 
1950, însă pentru cei aduși de la Aiud nu 
s-au identificat încă aceste documente. 

Cei 16 deținuți au fost scoși din 
Penitenciarul Timișoara în noaptea de 9 
spre 10 martie 1950, fiind predati Direcţiei 
Regionale de Securitate Timișoara, acest 
fapt fiind consemnat în fișele matricole 

penale. De la penitenciar, deținuții au fost 
transportați direct la Lugoj, unde au fost 
executați prin împușcare. Decesul acestor 
persoane a fost oficializat după mai bine de 
șapte ani, la 14 august 1957, când li s-au 
întocmit certificatele de deces, odată cu cele 
ale detinutilor executaţi la 2 august 1949. 
Din aceste acte rezultă că au fost întocmite 
pe baza unor certificate medicale de consta- 
tare a morţii, eliberate în fals de Spitalul 
Timișoara, decesul survenind pentru toate 
persoanele în ziua de 10 martie 1950, din 
cauza unor presupuse afecțiuni medicale. 
Certificatele de deces, sau actele de moarte 
cum se numeau atunci, au fost înregistrate 
la Sfatul Popular (Primăria) al orașului 
Timișoara, primind o numerotare de la 
poziția 109 până la 124%. 

Despre aceste asasinate, de-a lungul 
timpului, mai în secret și cu frică de a fi ros- 
tite public, au circulat unele informaţii prin 
anumite cercuri din zona Lugojului și nu 
numai, dar nu se știa nimic concret despre 
identitatea victimelor sau despre cum au 
fost înfăptuite asasinatele și cine au fost 
autorii. Discuţiile clandestine au avut un 
moment de amplificare mai ales după ce, în 
anul 1955, postul de radio BBC a mentionat 
aceste crime, specificând că vinovaţi de ele 
s-ar face conducerea și angajaţii de atunci 
ai Securităţii din Lugoj. Informaţii mai con- 
sistente despre aceste crime și despre iden- 
titatea victimelor au apărut abia după anul 
1990, mai întâi în presă, apoi treptat și în 
literatura legată de rezistența antico- 
munistă, ori în diferite luări de cuvânt publi- 
ce pe tematică. Necunoașterea unor infor- 
matii cuprinse în anumite documente ce s-au 
descoperit abia în anii din urmă a făcut ca 
majoritatea autorilor care au abordat subiec- 
tul să presupună și să susţină că cei din lotul 
partizanilor bănăţeni, uciși la 2 august 1949, 

ar fi fost executati și îngropati la Pădurea 
Verde din Timişoara. De asemenea, pentru 
partizanii dobrogeni s-a acreditat şi vehicu- 
lat multă vreme teoria cu „trenul morţii”, mij- 
locul de transport cu care deținuții au fost 
aduși la Timișoara de la Gherla și Aiud, și că 
ar fi fost uciși undeva pe traseu, într-un loc 
rămas necunoscut. 

Primele informaţii mai concrete despre 
crimele săvârșite de autoritățile comuniste 
în zona Lugojului, care conțineau unele 
detalii mai apropiate de adevăr, au apărut în 
august 1991 în paginile unui ziar local, într- 
un articol semnat de domnul Virgil Turcan, 
inginer de meserie, care a fost primul primar 
ales al orașului Lugoj după 1989”. Acesta 
aflase o serie de amănunte despre asasina- 
te de la anumiţi oameni din oraș și din 
localitățile limitrofe, care aveau cunoștință 
despre locul unde s-au înfăptuit și chiar des- 
pre anumite persoane care au participat la 
acțiunile criminale. 

Cazul a intrat în atenția autorităților cu 
competențe legale în domeniu ca urmare a 
unei adrese trimise în 22 mai 1997 de 
Asociaţia Foștilor Deținuți Politici din 
România, Filiala Timiș, către Procuratura 
judetului Timiș, prin care, fără a se oferi 
detalii, se solicita sprijin în vederea desco- 
peririi locului unde, în perioada anilor 1949- 
1950, au fost împușcați și îngropaţi 27 de 
detinuti politici, care nu erau nominalizați și 
despre care se credea că au fost închiși în 
arestul Securităţii din Lugoj. Procuratura 
Județeană a redirecționat adresa către 
Parchetul Militar Teritorial București, care a 
deschis în această cauză Dosarul de cerce- 
tare penală nr. 742/P/1997, instrumentat 
prin delegare de colonelul magistrat Petru 
Izdrescu din Timișoara. Cercetările s-au 
îndreptat în principal împotriva fostului 
maior Zoltan Kling, pe atunci șeful 


Serviciului Județean a Securității Poporului 
Severin cu sediul la Lugoj, precum și a altor 
şase angajaţi care au lucrat la acest Serviciu 
în perioada anilor 1949-1950. Din puţinele 
lucrări efectuate în acest dosar pe care am 
avut ocazia să-l cercetăm, rezultă că nu s-a 
putut stabili nimic concret în legătură cu 
numărul victimelor și despre cine au fost 
autorii asasinatelor. Deși în unele declaraţii 
scrise luate de la anumite persoane există 
relatări cu trimitere la presupusele locuri 
unde au avut loc execuțiile și unde au fost 
îngropate victimele, din motive lesne de 
înțeles cercetarea nu a fost extinsă și 
aprofundată pentru a se putea afla mai 
multe amănunte, deși atunci încă trăiau des- 
tui oameni care deţineau informaţii ce 
puteau duce măcar la descoperirea mormin- 
telor. Din păcate, mulţi dintre cei care atunci 
erau în viață și puteau să vorbească dar nu 
au fost întrebaţi, astăzi nu mai pot să o facă. 

Privitor la victime, s-a luat în discuţie 
doar cazul concret al numiţilor Gheorghe 
Cristescu” zis Gogu, și Petru Artinescu* 
zis Tică, partizani bănățeni capturați 
împreună în toamna 
anului 1949. După 
arestare, aceștia au 
fost anchetați și 
torturați timp înde- 
lungat la Securitate, 
în cele din urmă fiind 
executați amândoi, 
fără judecată, unde- 
va în zona orașului 
Lugoj, probabil în 
ziua de 29 octombrie 1950, dacă ar fi să 
dăm crezare informaţiilor oficiale”. Cazul lui 
Gheorghe Cristescu a fost introdus în dosa- 
rul 742/P/1997 ca urmare a unei plângeri pe 
care fiul acestuia, Corneliu-Dănilă lon 
Cristescu”, a depus-o în aprilie 1997 la 


Gheorghe Cristescu 


Inspectoratul de Poliţie al Judeţului Timiș, 
care a redirecţionat-o către Parchetul Militar 
Teritorial București”. Cazul acestui dublu 
asasinat, rămas nelămurit până în ziua de 
astăzi, poate fi reunit cu cazurile celor două 
asasinate ale loturilor de opozanți antico- 
muniști din Banat și Dobrogea. Și această 
dublă crimă a fost înfăptuită tot în zona 
Lugojului, iar executantii au fost cu siguranță 
unii dintre cei care au fost implicaţi și în cele- 
lalte două omoruri. 

Dosarul 742/P/1997 a fost închis prin 
rezoluția dată în 5 septembrie 1999 de către 
procurorul militar Petre Izdrescu, care a dis- 
pus neînceperea urmăririi penale în cauza 
privind infracțiunea de omor deosebit de 
grav, pe motiv că fapta sesizată, adică asa- 
sinarea arbitrară a unui mare număr de per- 
soane, faptă rămasă în continuare 
nelămurită, s-a prescris conform art. 122 
alin. 1) lit. a) din Codul Penal ce era atunci 
în vigoare. Nu s-a putut stabili nimic în ceea 
ce privește numărul victimelor, identitatea 
acestora și cine ar putea fi autorii crimelor. 

Printr-o adresă din 23 mai 2007, dosarul 
742/P/1997 a fost preluat de la Parchetul 
Militar Teritorial București de Parchetul 
Militar de pe lângă Curtea Militară de Apel, 
fiind încorporat în dosarul nr. 530/P/2006, 
deschis la această unitate de parchet militar 
la 14 iulie 2006 prin disjungere dintr-un 
dosar-cadru mai larg (19/P/2005), care pri- 
vea cercetarea a numeroase asasinate, 
individuale și colective, săvârșite în primele 
două decenii de existență ale regimului 
comunist. Acest din urmă dosar și-a datorat 
începuturile ca urmare a unei sesizări pena- 
le venită din partea Federaţiei Române a 
Foștilor Deținuți Politici și Luptători 
Anticomuniști, semnată de Constantin lulian 
şi Gheorghe Jijie, președintele și secretarul 
acestei organizaţii. Sesizarea a fost în- 

registrată inițial la Secţia Parchetelor 
Militare din cadrul Parchetului de pe lângă 
Înalta Curte de Casaţie și Justiţie sub nr. 
476 din 7 aprilie 2005. Ulterior, respectiva 
plângere a fost dezvoltată și printr-un alt 
memoriu adresat atât ministrului Justiției cât 
şi Secţiei Parchetelor Militare, care a fost 
redirecționat spre soluționare către 
Parchetul Militar de pe lângă Curtea Militară 
de Apel, unde a fost înregistrat la 18 mai 
2005%. In ceea ce privește dosarul 
530/P/2006, care îngloba și cercetările 
făcute în dosarul 742/P/1997, acesta a vizat 
în principal cazul morţii lui Gheorghe 
Cristescu". Dosarul a fost soluționat prin 
Rezoluţia din 7 februarie 2008, întocmită de 
colonelul magistrat Mihai Popov, procuror 
general militar al Parchetului Militar de pe 
lângă Curtea Militară de Apel din București. 
Așa cum era de așteptat, rezoluţia a 
„soluționat” respectivul dosar prin clasarea 
cauzei, invocându-se inexistența învinuiților 
și împlinirea termenelor pentru prescripția 
răspunderii penale. 

In privința asasinatelor din zona 
Lugojului, despre cum s-au petrecut în rea- 
litate lucrurile din teren, cine au fost 
executanții și cei care au decis aceste omo- 
ruri, există un document de o importanță 
deosebită, recuperat din arhiva fostei 
Securități, care oferă anumite lămuriri la 
multe din întrebările ce vreme îndelungată 
nu și-au aflat răspunsuri. Este vorba despre 
o declarație scrisă de mână pe nouă pagini, 
datată în 2 iulie 1954, care a fost dată în 
anchetă la Securitate de către fostul maior 
de miliție Eugen Alimănescu, un personaj 
care a fost implicat direct în asasinarea la 
ordin, în mai multe zone ale ţării, a câtorva 
zeci de deținuți politici ce fuseseră 
condamnați iniţial de instanțele militare la 
pedepse privative de libertate. In această 

declaratie, Alimănescu face dezvăluiri des- 
pre locurile din țară unde i-au fost încre- 
dințate misiuni criminale, despre metodele 
de actiune și persoanele care au participat 
și l-au sprijinit efectiv în teren, sau despre 
cum au fost îngropate cadavrele celor uciși. 
În Arhiva CNSAS, documentul original se 
păstrează în dosarul de anchetă al fostului 
ministru de Interne al României din perioada 
1945-1952, Teohari Georgescu”. 

În declaraţie se face referire la mai multe 
acțiuni în care Alimănescu a fost implicat și 
la care a participat nemijlocit alături de alte 
cadre de miliție și securitate în perioada ani- 
lor 1949-1950, toate aceste misiuni vizând 
scoaterea din anumite penitenciare sau 
spații de arest a unor deținuți politici deja 
condamnaţi, urmată de transportarea și 
omorârea lor în anumite locuri care erau 
dinainte stabilite. Pe lângă aceste misiuni 
criminale, în declarație mai sunt mărturisite 
și alte omoruri la comandă executate în 
diverse locuri din tară, săvârșite împotriva 
unor oameni care nu făceau parte din cate- 
goria detinutilor politici. Execuţiile care au 
implicat un număr mai mare de deținuți poli- 
tici ce trebuiau uciși au avut loc, primele 
două în zona Lugojului, acestea fiind și 
cazurile analizate de noi, iar celelalte în 
zona orașului Pitești, lângă orașul Bistriţa și 
în apropierea comunei Teaca din județul 
Bistrița-Năsăud“, precum și în împrejurimile 
Bucureștiului. 

Eugen Alimănescu este una dintre figu- 
rile controversate ale Poliţiei Române. La 
începutul anului 1945 a fost angajat la 
Prefectura Poliţiei Capitalei pe funcţia de 
informator, ulterior fiind avansat comisar, iar 
în 1946 a devenit chestor în Direcţia 
Generală a Poliţiei. După desființarea 
Poliției și înființarea Miliției la 23 ianuarie 
1949, Alimănescu a fost încadrat în această 


structură cu gradul de maior și funcţia de șef 
al Serviciului 4 Bande din Direcţia Miliției 
Judiciare. Serviciul era unul dintre departa- 
mentele aparatului de stat comunist implicat 
în acţiunile de urmărire și neutralizare ale 
partizanilor anticomuniști. In această calita- 
te, Eugen Alimănescu împreună cu alti 
subordonați au primit ordine și au participat 
la misiuni repetate de omucidere a mai mul- 
tor deținuți politici, foști membri ai grupărilor 
de rezistență anticomunistă“. 

Hotărârea pentru executarea unor 
deținuți politici deja condamnaţi a fost luată 
în cadrul unor ședințe secrete desfășurate 
în vara anului 1949 în clădirea Ministerului 
Afacerilor Interne, la care au participat 
Teohari Georgescu, Marin Jianu, Gheorghe 
Pintilie, Alexandru Nicolschi și, probabil, 
Avram Bunaciu. Teohari Georgescu, minis- 
trul de Interne, considera că din cauza 
situaţiei internaţionale de atunci nu toți cei 
arestaţi în loturile de „bandiţi” puteau fi 
executați deodată. Astfel, s-a decis ca doar 
unii dintre ei să fie condamnați la moarte de 
instanțe, iar ceilalţi să fie uciși ulterior printr- 
o altă procedură. Oamenii care trebuiau să 
moară au fost aleși în funcție de mărimea 
pedepsei primite, fiind vizati mai ales cei cu 
condamnări mai mari de 15 ani și care, 
înainte de arestare, au avut manifestări osti- 
le mai agresive împotriva organelor de stat. 
O astfel de decizie nu putea fi luată fără 
informarea și aprobarea, chiar și tacită, a 
unor persoane din conducerea superioară a 
Partidului. Teohari Georgescu a fost și cel 
care l-a desemnat pe Eugen Alimănescu ca 
executant principal al omorurilor printr-o 
indicație dată adjunctului său, Marin Jianu, 
cel care trebuia să coordoneze și să 
urmărească în teren desfășurarea activi- 
tăților criminale. Considerentul a fost că 
Alimănescu avea deja experiență în dome- 


niu, datorită faptului că în anii anteriori exe- 
cutase mai multi infractori de drept comun. 

Până în prezent, unii autori de studii și 
articole privind istoria regimului comunist au 
presupus, fără dovezi concludente, că 
execuțiile ar fi fost hotărâte și ordonate doar 
de către generalul Alexandru Nicolschi, care 
ar fi fost nemulțumit de pedepsele cu închi- 
soarea primite de unii deținuți. In realitate, 
aceste măsuri criminale au fost hotărâte, în 
comun, de principalii responsabili din cadrul 
Ministerului Afacerilor Interne. 

Ordinele de acţiune au fost date întot- 
deauna pe cale verbală, fiind transmise per- 
sonal lui Eugen Alimănescu de către minis- 
trul adjunct Marin Jianu, cel care era atunci 
mâna dreaptă și omul cel mai de încredere 
al ministrului Teohari Georgescu. Toate 
misiunile criminale ale echipei de milițieni 
conduse de Alimănescu au fost efectuate cu 
știința și aprobarea generalului Pavel 
Cristescu, șeful Direcţiei Generale a Miliției. 
Alegerea și stabilirea componenței echipei 
ce urma să execute asasinatele a rămas în 
sarcina lui Alimănescu, iar singura condiție 
pe care trebuia să o respecte era ca toti 
oamenii să fie membri de partid. Prima întâl- 
nire dintre Alimănescu și Marin Jianu a avut 
loc în cursul lunii iulie 1949. Atunci i s-a 
adus la cunoștință și prima misiune pe care 
trebuia să o îndeplinească, aceasta și cele 
ce vor urma fiind prezentate drept o sarcină 
primită din partea Partidului și a conducerii 
Ministerului de Interne. 

Prima deplasare într-o astfel de misiune 
a fost la Timișoara și apoi Lugoj unde, în 2 
august 1949, au fost executaţi cei șapte 
detinuti bănățeni. După ce a primit ordinul, 
în aceeași zi, Alimănescu a fost trimis la 
Timișoara pentru a căuta „cel mai bun loc” 
unde să facă execuţia comandată, acesta 
fiind găsit într-o pădure de lângă Lugoj. 

După cercetarea preliminară de teren, reve- 
nind la București pentru a raporta situaţia lui 
Marin Jianu, acesta din urmă nu se mai afla 
în capitală deoarece plecase la Timișoara. 
Ca urmare, superiorul său direct, generalul 
Pavel Cristescu, i-a ordonat să se 
reîntoarcă urgent la Timişoara unde era 
așteptat de Marin Jianu și comandanții locali 
ai Securităţii. Intoarcerea la Timișoara 
Alimănescu a făcut-o împreună cu trei 
subordonați ce fuseseră aleși ca membri în 
echipa sa de asasini, aceștia fiind locote- 
nent Mircea Săgeată, locotenent Radu 
Vișan și locotenent-major Alexandru Ghiţă. 

La sediul Securităţii, colonelul Coloman 
Francisc Ambruș, șeful Direcţiei Regionale a 
Securității Poporului Timișoara, i-a comuni- 
cat lui Alimănescu date despre identitatea 
persoanelor ce urmau să fie executate, care 
se aflau reținute în penitenciarul din oraș. 
Totodată, a fost îndrumat să meargă din nou 
la Lugoj unde, împreună cu un delegat de la 
Securitatea Timișoara și cu maiorul Zoltan 
Kling, șeful Serviciului Judeţean al 
Securității Poporului Severin, să mai facă o 
recunoaștere de teren asupra locului unde 
se va face execuția, care probabil era cel ce 
fusese stabilit într-o pădure cu ocazia primei 
deplasări a lui Alimănescu în zonă. 

Deţinuţii ce urmau să fie duși pe ultimul 
lor drum din viață au fost scoși din peniten- 
ciar de către locotenentul-major Alexandru 
Ghiţă. Conform afirmațiilor sale din decla- 
ratie, Alimănescu spune și cum a fost 
instruit să procedeze la execuție: „Sistemul 
mi-l spuse tov. Jianu și Ambruș adică să-i 
scoatem din mașină să-i împușcăm după 
aceea să săpăm gropile în care să-i băgăm 
și să avem grijă după ce acoperim groapa 
să presărăm frunze uscate deasupra”. După 
înfăptuirea omorului, afirmă că „până la ziuă 
au fost îngropaţi”, fapt ce presupune că vic- 

timele au fost scoase din penitenciar, trans- 
portate și apoi ucise pe timp de noapte. Tot 
Alimănescu precizează că la execuţie au 
participat, pe lângă cei trei ofițeri de miliție 
din echipa sa, maiorul Zoltan Kling și șoferul 
unui Gaz sovietic de la Securitatea din 
Lugoj, iar de la Securitatea din Timișoara un 
căpitan și șoferul dubei cu care au fost 
transportaţi deținuții, în total opt oameni”. 
Pentru execuţia deținuților dobrogeni din 
10 martie 1950, Alimănescu a primit ordin 
verbal tot din partea ministrului adjunct, 
Marin Jianu. Pentru îndeplinirea misiunii a 
plecat din nou la Timișoara unde, la sediul 
Securității, în prezenţa colonelului Coloman 
Francisc Ambruș și a maiorului Aurel 
Bartolomeu Moiș, s-au primit prin telefon de 
la Direcţia Generală a Securităţii din 
București numele deținuților care trebuiau 
ucişi. Apoi, spune Alimănescu, s-a făcut 
deplasarea la Lugoj unde s-a așteptat un 
timp până când a sosit „mașina Securităţii 
cu bandiții”, aduși de la penitenciarul din 
Timișoara, ei fiind executaţi în două serii de 
câte opt persoane. Tot el mărturisește că 
pentru „primii opt execuţia a decurs foarte 
bine însă la a doua a mers greu căci pe cei 
8 i-a adus cu cătușele nituite și nu am putut 
să le scoatem căci nu aveam scule lucrând 
la ele am ajuns la ora 5-6 dimineaţa și cum 
începuse să se lumineze de ziuă și circulația 
pe șosea se îndesea am luat hotărârea de 
a-i băga în groapă așa cu cătușe cu tot 
garantându-ne Kling că va lua el măsuri ca 
cineva să supravegheze să nu dea cineva 
peste ei. Lucrul acesta a uitat să-l facă și 
niște țărani dăduseră peste gropi însă sau 
luat măsuri ca nimeni să nu știe despre ce 
este vorba, iar cadavrele au fost mutate de 
acolo, după ce eu împreună cu oamenii mei 
am făcut să dispară și cătușele de la picioa- 
rele lor”. Totodată mai afirmă că la această 


execuţie a participat împreună cu echipa lui, 
alcătuită din cei trei ofițeri de miliție, Mircea 
Săgeată, Radu Vișan și Alexandru Ghiţă, 
alături de care s-au aflat maiorul Zoltan 
Kling, un căpitan de la Regionala de 
Securitate Timișoara și „șoferii de la 
Timişoara”. Din mărturia lui Alimănescu 
reiese că acțiunea criminală s-a desfășurat 
în două etape, care a presupus două trans- 
porturi de deținuți la locul execuţiei, fiecare 
cu câte opt persoane, separate între ele de 
un anumit interval de timp, în condiții de 
noapte. Având în vedere și referirea care se 
face la „șoferii de la Timişoara”, se poate 
înțelege că s-au folosit două mijloace de 
transport, acestea putând fi ambele de la 
Securitatea din Timișoara sau numai unul 
de acolo și celălalt de la Securitatea din Lugoj. 

Anumite întâmplări neprevăzute apărute 
în timpul desfășurării celei de-a doua 
execuţii, când au fost omorâți deținuții aduși 
cu cătușe, a făcut ca locul crimei să fie 
cunoscut chiar din acea zi de câţiva locuitori 
dintr-un sat apropiat, Săceni, aparținător 
comunei Traian Vuia, apoi informaţia s-a 
răspândit și printre locuitorii altor sate din 
zonă. O persoană implicată direct în eveni- 
mente a fost Bela Repaș din Săceni, dece- 
dat între timp, care a povestit peste ani des- 
pre aceste lucruri, mărturia lui fiind con- 
semnată și publicată ulterior într-un ziar 
local“. Trebuie să menţionăm că deși măr- 
turia acestui om dezvăluia detalii inedite 
despre niște crime ale fostei Securităţi, fap- 
tul nu a avut nici o consecință practică, 
dovadă că instituţiile îndreptățite ale statului 
nu au fost interesate să se autosesizeze. 
Coroborând mărturia lui Bela Repaș cu cele 
afirmate de Alimănescu în declarație, pre- 
cum și cu alte informații provenite din surse 
orale ce s-au transmis și consemnat în 
timp”, se poate reconstitui oarecum firul 


evenimentelor care privesc această execuţie. 

Locul unde deținuții dobrogeni au fost 
ucişi se află pe Dealul Ciura, la marginea 
unei păduri ce flanchează pe una dintre părti 
Șoseaua Naţională (DN 68A) ce leagă 
orașul Lugoj de comuna Traian Vuia și mai 
departe de orașele Făget și Deva. Reperul 
relativ din teren pentru locul crimei și al gro- 
pilor comune unde au fost înhumate victime- 
le este marcat de o bornă kilometrică, 
situată pe partea dreaptă a pantei de co- 
borâre a dealu- 
lui cum se vine 
dinspre Lugoj și 
se merge spre 
comuna Traian 
Vuia, care indică | 
în acel punct o EF 
distanta de 14 E 
km din oraș și 7 km până în comună. 

În dimineata zilei de 10 martie 1950, 
Bela Repaş s-a dus la moara din satul 
Sudriaş unde a auzit vorbindu-se că peste 
noapte s-au auzit focuri de armă dinspre 
Dealul Ciura, iar nişte muncitori la pădure, 
când au mers la lucru, au văzut sânge pe 
drumul ce străbate dealul. După ce Repaș 
s-a întors acasă, în Săceni, la câteva ore, 
împreună cu alți șapte consăteni, au plecat 
toți după bonuri de lemne la un pădurar ce 
stătea într-o colibă situată aproape de 
Dealul Ciura. La întoarcere, toti fiind curioși 
să afle ce s-a întâmplat pe deal, la propune- 
rea venită din partea unuia dintre ei, pe 
nume Mogoș, au schimbat direcția de mers 
şi au traversat pădurea, ieșind la drum în 
dreptul acelei borne kilometrice. Acolo, 
aproape de lizieră, la circa 15-20 de metri 
din drum (altă sursă indică o distanță de 30 
metri) au văzut două gropi proaspăt astupa- 
te, acoperite pe alocuri cu frunze uscate și 
cu câteva crengi înfipte în pământ. Deasu- 

pra unei gropi era înfipt un par pe care Bela 
Repaș a apăsat puternic până a dat de ceva 
moale, realizând imediat că obstacolul întâl- 
nit nu putea fi decât corpul unui om mort. 
Speriaţi, oamenii au părăsit imediat locul, 
plecând spre casă, pe drum înțelegându-se 
între ei să nu spună la nimeni ceea ce au 
văzut. Dar cum au ajuns acasă, Mogoș i-a și 
spus fratelui său, care, presupunând că ar 
putea fi vorba de niște hoți în pădure, a 
hotărât de unul singur că trebuie anunțate 
autorităţile. Acesta a mers imediat și l-a 
informat pe președintele Sfatului Popular, 
care în acea vreme era Vasile Angheloni 
(1901-1988)*. In dimineaţa zilei următoare, 
11 martie, Angheloni a alertat satul cu 
dubașul, mobilizând mai mulţi oameni cu 
care s-a deplasat în pădurea de pe Dealul 
Ciura, printre aceștia aflându-se și Bela 
Repaș. Acolo au început să sape pe locul 
unei gropi și la o adâncime relativ mică au 
dat peste cadavrul unui bărbat, care avea 
cătușe montate la mâini și la picioare”. 
După ce s-au întors în sat, Angheloni a 
anunțat Militia, iar în cursul aceleiași zile, 
însoțit de câțiva milițieni, a mers din nou pe 
deal, la locul mormintelor. Din alte surse 
rezultă că Militia ar fi fost anunţată și de unii 
locuitori din satele Sudriaș și Hezeriș“, care 
auziseră pe timpul noptii împușcăturile din 
pădurea de pe Dealul Ciura. 

La fata locului a sosit de la Lugoj o 
echipă de milițieni condusă de un anume 
lonescu, care fusese comisar în vechea 
Poliţie. Fiind deja seară, locul a rămas să fie 
păzit peste noapte de milițieni, urmând ca în 
dimineaţa zilei de 12 martie să înceapă 
cercetările. In jurul orei două din noapte, la 
locul respectiv și-a făcut apariția o mașină 
cu maiorul Zoltan Kling, Eugen Alimănescu 
și cei trei ofițeri din echipa sa. Imediat după 
sosire, aceștia au dispus ca milițienii să 
părăsească locul, deoarece paza zonei și 

cercetările urmau să fie asigurate de către 
organele de securitate“. Așa s-a întâmplat 
ca adevărații criminali să revină din nou la 
locul faptei. Zona a fost blocată temporar 
pentru circulaţie, iar făptașii au fost nevoiți 
să sape, să desfacă cele două gropi comu- 
ne și să dezvelească cadavrele pentru a tăia 
niturile cătușelor rămase pe membrele lor, 
ca să le recupereze, mortii fiind apoi din nou 
astupați cu pământ. 

Conform mărturiei lui Bela Repaș, după 
trei zile, probabil în 13 martie, prin dubașul 
satului, toți bărbaţii din Săceni care au fost 
la mormintele din pădure au fost convocati 
la Căminul Cultural. Aici, în prezența mai 
multor oficiali, majoritatea fiind de la 
Securitate, fiecare a fost interogat individual 
despre ce a auzit și văzut în legătură cu 
morții îngropați în pădure. După terminarea 
anchetei, s-a comunicat fiecăruia să-și ia de 
acasă câte o lopată și să se prezinte la locul 
mormintelor de pe Dealul Ciura, distanţa din 
sat și până acolo fiind de circa 3,5 km în linie 
dreaptă. La fata locului se aflau patru 
mașini, un camion și trei turisme, parcate la 
marginea pădurii. Maiorul Zoltan Kling, pre- 
zent acolo împreună cu mai mulți subalterni, 
le-a comandat sătenilor să dezgroape cada- 
vrele din cele două gropi, în fiecare aflându- 
se câte patru persoane ce erau înhumate la 
mică adâncime. Oamenii au văzut atunci că 
mortii erau toti bărbaţi și nici unul nu mai 
avea cătușe la mâini și picioare, iar în gropi 
se observau urme consistente de sânge 
închegat. Șapte victime erau îmbrăcate cu 
haine de oraș și încălțate cu bocanci, iar 
unul avea în picioare opinci. După lăsarea 
întunericului, cadavrele au fost urcate în 
camion, iar sătenii au fost nevoiţi să se 
aşeze lângă ele. Mașina a plecat spre 
Lugoj, a trecut prin oraș și s-a oprit în zona 
fostului Cimitir al săracilor din afara loca- 
lității, situat în partea dreaptă a drumului ce 


duce spre satul Jabăr. În cimitir aștepta un 
securist înarmat cu un pistol mitralieră, care 
asigura paza. Un ofițer a cerut oamenilor să 
sape două gropi mai mari, solul fiind nisipos 
și ușor de lucrat. In fiecare groapă au fost 
aruncate câte patru cadavre, dar înainte de 
acest moment, același ofițer le-a spus 
țăranilor să descalţe morții și să-și oprească 
pentru ei bocancii, lucru pe care aceștia, de 
frică, l-au făcut. După astuparea gropilor, 
oamenii au fost transportați cu același 
camion spre casă, fiind lăsaţi la marginea 
satului, pe drum primind și un litru de rom. 


Despre locurile unde 
au fost îngropate victimele 

In cadrul problematicii de ansamblu a 
celor trei cazuri de omoruri investigate, 
aspectul legat de locurile unde au fost înhu- 
mate victimele este cel mai greu de abordat 
în sensul găsirii unei soluţii practice care să 
conducă la descoperirea acestora. Absenta 
aproape totală din documentele oficiale a 
referințelor legate de soarta trupurilor celor 
uciși, trecerea unei perioade îndelungate de 
timp de la momentul săvârșirii faptelor, inter- 
val în care a survenit decesul majorităţii per- 
soanelor contemporane cu evenimentele, 
inclusiv a celor implicate direct în acţiunile 
criminale sau care au avut cunoștință de 
ele, fac ca cercetările, reconstituirile ori în- 
cercările de căutare pe teren a locurilor de 
înhumare să fie acum niște demersuri chi- 
nuite și extrem de anevoioase, care nu vor 
putea să aibă, în cele din urmă, decât niște 
rezolvări cel mult parțiale. 

1. Execuţia din 10 martie 1950. Cele 
mai concludente informaţii, care provin în 
cea mai mare măsură din mărturiile unor 
persoane, le detinem pentru execuția 
săvârșită în 10 martie 1950. Așa cum am 
arătat deja, aceasta a avut loc pe Dealul 


Ciura, în pădurea ce flanchează pe partea 
dreaptă șoseaua ce vine dinspre Lugoj și 
merge spre comuna Traian Vuia, apoi mai 
departe spre Deva, locul având ca reper 
relativ borna kilometrică ce indică distanța 
de 14 km din oraș și 7 km până în comuna 
menționată. |Impușcarea și îngroparea 
deținuților s-a făcut la o distanță relativ mică 
față de drum, sursele indicând între 15 și 30 
de metri. La o cercetare atentă a terenului 
pe care am făcut-o în zona respectivă, se 
mai pot observa încă presupusele urme ale 
celor două gropi comune în care au fost 
înhumate cele opt victime împușcate în a 
doua serie, băgate câte patru într-o groapă. 
După cum am relatat, ele au fost deshumate 
și apoi reîngropate în Cimitirul Săracilor de 
la marginea Lugojului. In acea pădure, într- 
un perimetru restrâns din zona unde au fost 
săpate cele două gropi, trebuie să se afle și 
mormintele comune care încă adăpostesc 
osemintele celorlalți opt detinuti dobrogeni, 
executați în prima serie. Pentru aceștia, pro- 
babil că au fost săpate tot două gropi de 
înhumare, așa cum s-a procedat și cu cei 
din seria a doua, fiind vorba de același 
număr de corpuri ce trebuiau îngropate. In 
cele trei periegheze de teren făcute în ultimii 
ani prin acel sector de pădure am identificat 
câteva locuri care prezintă unele anomalii la 
nivelul solului, ele putând să indice prezența 
acelor morminte comune, care vor trebui 
însă verificate prin săpătură. 

In ceea ce privește Cimitirul Săracilor din 
Lugoj, unde, în două gropi comune au fost 
reînhumate trupurile celor opt victime dez- 
gropate de pe Dealul Ciura, în urma 
investigațiilor noastre de teren am aflat că 
acesta a fost dezafectat încă din anii '70 ai 
secolului trecut, aici nemaifiind făcute de 
atunci înhumări. O parte însemnată din 
suprafața cimitirului a fost profund afectată 

pe la mijlocul acelui deceniu de excavările 
mecanizate făcute pentru construirea unui 
canal colector prin care apele uzate din oraș 
sunt transportate către o staţie de epurare. 
Intinderea aproximativă a fostului cimitir am 
reușit să o stabilim printr-o confruntare cu 
martori în teren”. Acesta se afla în afara 
orașului, pe partea dreaptă a drumului spre 
satul Jabăr, la circa 700 de metri după tra- 
versarea căii ferate care duce spre Timi- 
şoara. Terenul ocupat de cimitir se află între 
drum și calea ferată, fiind dispus pe o lungi- 
me de circa 100 de metri de-a lungul terasa- 
mentului liniei ferate și pe o lăţime apro- 
Ximată cam tot de 100 de metri din terasa- 
ment spre drum. Locul mai este marcat 
astăzi numai de putul abandonat al unei fân- 
tâni rămase de pe vremea când spaţiul 
funerar era folosit. In trecut, cimitirul era 
cunoscut de localnici și sub denumirea de 
„Cimitirul lui Moș Ponta”, după numele unui 
localnic care îşi avea casa în apropiere. Pe 
teren nu se mai află astăzi semne de 
suprafață sau alte repere care să indice 
prezența mormintelor, locul fiind întrebuințat 
pentru agricultură. Având în vedere situaţia 
actuală, în lipsa oricăror mărturii sau indicii 
de orientare, considerăm că o intervenție 
arheologică pentru căutarea celor două 
gropi comune ar fi inutilă. 

2. Execuţia din 2 august 1949. Despre 
execuţia celor șapte deținuți politici din 2 
august 1949 nu există informaţii concrete 
privitoare la locul unde au fost uciși și apoi 
îngropaţi. Ceea ce se știe sigur este doar că 
faptele s-au petrecut undeva într-o pădure 
din împrejurimile orașului Lugoj. Despre un 
loc anume unde a fost săvârșită crima există 
deocamdată numai niște presupuneri, baza- 
te pe intuiţie și într-o măsură mai mare pe 
anumite informaţii, destul de vagi, probate 
cu mărturiile unor persoane contemporane 

cu evenimentele. O variantă ce s-a discutat 
la un moment dat a fost că cei șapte deținuți 
au fost asasinati tot în pădurea de pe Dealul 
Ciura, însă acest lucru nu este susținut de 
nici o mărturie sau referință documentară. 
Mai plauzibilă este însă o altă variantă, care 
credem că poate corespunde realității, după 
care execuţia s-a făcut undeva în cuprinsul 
unei zone împădurite, cunoscută sub denu- 
mirea de Pădurea Biniș. Conform unor 
precizări primite din partea unei persoane 
din zonă care a lucrat în domeniul silvic, 
arealul ocupat de această pădure este situat 
între Dealul Biniș la vest, Valea Ghigeului la 
nord, iar în părțile de sud și est este flancat 
de traseul în buclă al șoselei (DN 68A / E 
673) care face legătura între Lugoj și comu- 
na Traian Vuia. Dealul Biniș se află la o 
distanță de 2,3 km spre răsărit față de mar- 
ginea satului Hezeriș, aparținător comunei 
Coșteiu. Suprafaţa de teren ocupată de 
această pădure este vastă, totalizând circa 
6,5 km pătraţi, ea fiind străbătută dinspre 
sud-est spre nord-vest de cursul pârâului 
Ceauș, care se varsă în Valea Ghigeului. 
Pentru susținerea acestei localizări există 
unele informaţii pronunțate în decursul tim- 
pului de anumite persoane, care au fost 
făcute publice în presa bănățeană din anii 
'90 ai secolului trecut“. Conform acestora, 
în pădurea Biniş s-ar afla o groapă comună 
cu mai multe victime împușcate de 
autoritățile comuniste. Informaţia a fost 
susținută și de numitul Aurel Benteu“, în 
prezent decedat, într-o declarație de martor 
dată la 17 august 1998 în fața unui procuror 
militar, document ce se află în dosarul 
742/P/1997. Acesta indica și nominaliza 
câteva persoane, unele aflate în viață, care 
aveau cunoștință despre crimă și posibila 
localizare a gropii comune“. Dacă toți acești 
oameni ar fi fost atunci imediat căutați și 


verificaţi, cei care mai trăiau puteau fi audiaţi 
de către procurorul ce instrumenta dosarul 
și poate, astfel, se puteau afla niște date 
concludente, care să conducă la căutarea și 
descoperirea mormântului comun ce 
adăpostește osemintele celor executaţi. Din 
păcate, din motive cunoscute dar pe care nu 
dorim să le comentăm aici, acest lucru nu 
s-a putut întâmpla atunci și nici în anii 
următori. Astăzi, ținând cont de mărimea 
suprafeței împădurite, de faptul că aproape 
toti contemporanii evenimentelor nu mai 
sunt în viată, la care se adaugă și lipsa 
totală a unor minime repere de sprijin în 
teren, o eventuală căutare a locului mor- 
mântului comun ar fi un demers aproape 
imposibil de realizat în condiţiile arătate. 

3. Execuţia din octombrie 1950. În 
ceea ce privește cea de-a treia execuție 
prezentată în cuprinsul lucrării, victimele în 
acest caz fiind Gheorghe Cristescu din 
Plugova și Petru Artinescu din Mehadia, 
uciși în zona Lugojului probabil la 29 octom- 
brie 1950, informaţiile despre locul unde 
aceștia au fost omorâţi și apoi îngropaţi sunt 
puține și incerte. Putem însă presupune, 
aproape cu siguranță, că asasinarea lor a 
fost săvârșită de angajaţi ai Securității din 
Lugoj. Singura informaţie de care dispunem 
și care poate fi pusă pe seama acestui dublu 
omor este conținută în mărturia unui local- 
nic, Petre Ciobanu, decedat în 1990, 
transmisă și fiului său care acum este în 
etate de 72 de ani. Conform afirmațiilor lui 
Petre Ciobanu, acesta se afla într-o zi cu 
vacile la păscut și a văzut, de la o anumită 
distanță, scena Împușcării a două persoane, 
care au fost însoțite la locul execuției de trei 
indivizi îmbrăcaţi în haine de culoare 
închisă. In mărturie se spune că fapta s-a 
petrecut într-un loc cunoscut sub denumirea 


Patru Fântâni, situat pe cursul superior al 
pârâului Ceauș, nu departe de izvorul aces- 
tuia, în zona unde cursul de apă preia debi- 
tul altor trei pârâiașe mai mici. Faţă de satul 
Hezeriș, aparținător comunei Coșteiu, locul 
se află la o distanță de circa 4,3 km în linie 
dreaptă spre răsărit, fiind situat în același 
areal al pădurii Biniș amintit anterior în con- 
textul prezentării locului execuției din 2 
august 1949. Accesul spre acel loc se face 
pe șoseaua ce pleacă din Lugoj și merge 
spre comuna Traian Vuia și apoi mai depar- 
te spre orașele Făget și Deva (DN 68A / 
E 673), urmând pantele Dealului Viilor până 
la km 8,2, punct care se află cu circa 1,2 km 
înainte de un cunoscut popas turistic din 
zonă, Hanul Ana Lugojana“. Din acest 
punct situat pe şosea, locul Patru Fântâni se 
află la o distanță de circa 550 de metri în 
linie dreaptă, parcurși prin pădure, spre 
direcția nord. In zonă, din șosea, pornind din 
cel puțin două puncte, există și drumuri de 
tară ce străbat peisajul forestier și permit 
accesul spre acel loc. Din spusele martoru- 
lui care a văzut întreaga scenă a executiei, 
rezultă că fapta criminală ar fi avut loc în 
anul 1950, fără alte precizări pentru o plasa- 
re mai restrânsă în timp. In opinia noastră, 
având în vedere că până în prezent nu 
avem cunoștință ca în zona Lugojului 
Securitatea să mai fi ucis în acea perioadă 
două persoane deodată, credem că 
execuția văzută de acest martor poate fi 
considerată ca fiind cea a lui Gheorghe 
Cristescu și Petru Artinescu, asasinați la 
sfârșitul lui octombrie 1950. Mărturia nu mai 
spune dacă cele două cadavre au fost 
îngropate în apropierea locului crimei, însă 
având în vedere practicile de atunci ale 
Securității în astfel de cazuri, putem aprecia 
că acest lucru a fost posibil. 

Persoane vinovate de crimă, care au 
hotărât, sprijinit și executat asasinatele 


1. Teohari Georgescu - născut la 31 
ianuarie 1908 în București, fiul lui 
Constantin și Aneta. 
Decedat la 30 ianua- 
rie 1976 în Bucu- 
rești. Ca studii, a 
parcurs patru clase 
primare, iar de me- 
serie a fost muncitor 
tipograf. A intrat în 
Partidul Comunist în 
1929, deținând functii : 
importante în conducerea acestuia. In apri- 
lie 1941 a fost arestat și condamnat pentru 
activitate ilegală la 10 ani de închisoare, 
fiind deținut la penitenciarele Văcărești și 
Caransebeș. După eliberare, la 4 noiembrie 
1944 este numit subsecretar de stat pentru 
probleme administrative în Ministerul 
Afacerilor Interne, fiind primul comunist care 
prelua o funcţie importantă în ministerul 
care se ocupase până nu demult de 
urmărirea comuniștilor. In perioada 6 martie 
1945 - 27 mai 1952 a deținut funcţia de 
ministru de Interne, iar între 17 martie 1950 
- 27 mai 1952 a fost și vicepreședinte al 
Consiliului de Miniștri. Membru al CC al 
PCR/PMR (21 octombrie 1945 - 27 mai 
1952). La Plenara CC al PCR din 26-27 mai 
1952 a fost eliberat din toate funcţiile de par- 
tid și de stat pentru motivul aderării la grupul 
fracționist antistatal și antipartinic Ana 
Pauker - Vasile Luca. În perioada 18 februa- 
rie 1953 - 20 ianuarie 1956 a fost arestat și 
anchetat, fără a fi însă judecat și condam- 
nat. După eliberare a fost angajat ca și 
corector și apoi a devenit director la 
Intreprinderea Poligrafică 13 Decembrie 
1918. A fost reabilitat la Plenara CC al PCR 
din aprilie 1968. In perioada cât a condus 

MAI s-a dovedit a fi un bun și docil execu- 
tant al ordinelor Partidului, coordonând tot 
ce a însemnat represiune în acest interval 
de timp. 

2. Gheorghe Pintilie (Nume real: Timo- 
fei Bodnarenko, cu- 
noscut cu diminutivul- | 
poreclă de Pantiușa) - 
născut la 9 noiembrie 
1902 în orașul Tiras- 
pol din Transnistria 
(Republica Moldova), 
de origine ucraineană. 
Decedat la 11 august 
1985 în București. De 
profesie a fost lăcătuș. După unele surse, în 
perioada 1925-1926 a fost încadrat în servi- 
ciile secrete sovietice, iar în 1928 a fost tri- 
mis în România sub numele fals de 
Gheorghe Pintilie. Avea ca misiune 
principală să asigure protectia contra- 
informativă a Partidului Comunist din 
România, activitate ce și-a asumat-o și după 
arestarea și încarcerarea sa în perioada 
1937-1944. În închisoare a devenit un apro- 
piat al lui Gheorghe Gheorghiu-Dej. După 
eliberare a păstrat legături strânse cu 
reprezentanții serviciilor secrete sovietice 
instalați la București. In perioada 1945-1948 
a coordonat activitatea de infiltrare a 
comuniștilor în structurile Ministerului Aface- 
rilor Interne și ale serviciilor secrete, în cali- 
tate de șef al Secţiei Organizatorice (Admi- 
nistrative) a PCR. In 1948 este ales deputat 
în Marea Adunare Naţională. In 15 august 
1948 a primit gradul de general-locotenent, 
iar după reorganizarea Sigurantei Statului în 
Direcţia Generală a Securităţii Poporului la 
30 august 1948, a fost numit director al 
DGSP (șeful Securităţii) și adjunct al minis- 
trului Afacerilor Interne (din 14 septembrie 
1948), funcţii deținute până în anul 1963 
când a fost pensionat. A condus în mod 


direct Securitatea în perioada august 1948 - 
septembrie 1952, dată la care este organi- 
zat Ministerul Securităţii Statului, condus de 
Alexandru Drăghici. In această perioadă au 
avut loc cele mai crunte acţiuni represive, 
când s-au înregistrat cele mai numeroase 
cazuri de abuzuri și crime. După 1952 a 
rămas unul din personajele cheie ale apara- 
tului represiv, acționând, într-un fel sau altul, 
în tot ce a presupus lichidarea oricărei 
opoziții anticomuniste. Membru al CC al 
PMR (11 iunie 1948 - 28 decembrie 1955). 

3. Marin Jianu - născut la 2 august 
1913 în com. Aninoasa, jud. Gorj, fiul lui 
Gheorghe și loana. Decedat în 1994 la 
București. Ca studii, a parcurs ciclul primar 
și a făcut o școală de ucenici. Profesia de 
bază a fost de ajustor. A intrat în serviciul 
Ministerului Afacerilor Interne imediat după 
6 martie 1945 ca agent informator, fiind 
avansat apoi detectiv și comisar-ajutor. La 
începutul anului 1948, având sprijinul lui 
Teohari Georgescu, a devenit secretar 
general al MAI, iar în 2 aprilie 1948 a fost 
numit ministru adjunct, funcţie pe care a 
deținut-o până la 26 iunie 1952. In această 
demnitate a răspuns de activitatea din închi- 
sori și lagăre de muncă, patronând practic 
toate fărădelegile petrecute în spațiile de 
detenție din perioada 1948-1952. După 
îndepărtarea din funcție, în februarie 1953 
este arestat și anchetat până în mai 1954, 
după care este eliberat. După o perioadă de 
reabilitare, în care a fost director la o Gos- 
podărie Agricolă de Stat, în 1958 a revenit în 
MAI unde a deținut doar conducerea unor 
unități economice. 

4. Alexandru Nicolschi (Nume real: 
Boris Grünberg) - născut la 2 iunie 1915 în 
Chișinău, fiul lui Alexandru și Rozalia, de 
origine evreiască. Decedat la 16 aprilie 
1992 în București. In privința educaţiei a 
făcut patru clase primare și trei clase de 


liceu, însă din lipsuri 
financiare, în 1928 a 
abandonat școala fă- 
ră să mai urmeze 
anul patru. In de- 
cembrie 1930 a intrat 
ca ucenic la un ate- 
lier de gravură și 
ștampile, iar în pe- 
rioada 1932-1937 a 
lucrat într-un atelier profilat pe lucrări de 
gravură și bijuterie. In timpul satisfacerii sta- 
giului militar (aprilie 1937 - noiembrie 1938) 
s-a calificat în meseria de operator de tele- 
foane și mecanic de transmisiuni. Incă din 
1932 a început să activeze în mișcarea 
sindicală controlată de comuniști, fiind coop- 
tat și în Uniunea Tineretului Comunist din 
România. După ocuparea Basarabiei de 
către URSS a colaborat cu autoritățile sovie- 
tice. In mai 1941 a fost trimis în România cu 
misiuni de spionaj, dar a fost prins de 
grănicerii români. In iulie 1941 a fost con- 
damnat pentru spionaj în favoarea Uniunii 
Sovietice la muncă silnică pe viață, fiind 
internat la penitenciarul din Aiud, de unde 
este eliberat la 28 august 1944. Venit la 
București, este angajat ca ajutor de respon- 
sabil politic al Formaţiunilor de Luptă 
Patriotice (organizatie paramilitară a 
Partidului Comunist), iar la 17 octombrie 
1944 este încadrat în Direcţia Generală a 
Poliţiei. In 15 mai 1945 a fost numit pe 
funcţia de șef al Corpului de Detectivi, iar la 
1 septembrie 1946 a fost avansat ca inspec- 
tor general la Direcţia Generală a Poliţiei. 
Ca urmare a reorganizării Direcţiei Generale 
a Poliţiei, la 17 aprilie 1947 a devenit inspec- 
tor general al Poliţiei de Siguranță. La 1 sep- 
tembrie 1948, a doua zi după înființarea 
Direcţiei Generale a Securităţii Poporului 
(DGSP), Alexandru Nicolschi a fost avansat 
general-maior de securitate, fiind numit sub- 

director general al DGSP (locţiitor al șefului 
Securității), funcţie pe care a deținut-o până 
în 1953. Din acel an a funcţionat ca secretar 
general al MAI până la 31 ianuarie 1961 
când a fost trecut în rezervă. In 11 februarie 
1959 a fost înaintat la gradul de general- 
locotenent de securitate. Indepărtarea sa 
din structurile ministerului a avut loc pe fun- 
dalul tentativelor lui Gheorghe Gheorghiu- 
Dej de a se emancipa de sub controlul 
sovietic, când s-a produs o epurare a cadre- 
lor pro-moscovite. A fost implicat în tot ceea 
ce a însemnat represiunea comunistă din 
acea vreme: arestări, torturi, deportări, 
muncă forțată, asasinate. 

5. Avram Bunaciu (Nume real: Abra- 
ham Gutman) - născut la 11 noiembrie 1909 


în satul Gurba, com. 
Șicula, jud. Arad, de 
origine evreiască. 
Decedat la 28 aprilie 
1983 în București. 


După studiile liceale 
făcute la Beiuș, în 
perioada 1929-1933 
a urmat cursurile 
Facultăţii de Drept 
din Cluj, iar după absolvire a devenit avocat. 
Incă din anii studenției a aderat la ideile 
social-democrate, dar după ce s-a mutat la 
București, în 1938, a devenit un simpatizant 
al Partidului Comunist. Ca avocat în baroul 
din București, a apărat în mai multe rânduri 
inculpaţi comuniști. In perioada 1945-1946 a 
fost acuzator public șef în comisia de acuza- 
tori publici a Tribunalului Poporului din 
București, instanță care a funcționat până în 
iunie 1946. In această calitate a fost implicat 
în procesele celor judecaţi pentru crime de 
război, crime împotriva umanităţii, în proce- 
sele politice și actele de represiune din anii 
stalinismului. In perioada anilor 1946 și 
1947 a ocupat funcţia de secretar general al 

Ministerului Afacerilor Interne. În 25 februa- 
rie 1948, după înlăturarea lui Lucrețiu 
Pătrășcanu, a fost numit ministru al Justiţiei, 
funcție deţinută până la 24 septembrie 
1949, în această calitate participând la întru- 
nirile secrete unde s-a hotărât asasinarea 
mai multor deținuți politici. A revenit pe 
această funcție pentru trei săptămâni, la 
sfârșitul anului 1957 și începutul celui 
următor. Intre 1954 și 1957 a fost secretar al 
Marii Adunări Naţionale, iar între ianuarie 
1958 și martie 1961 a fost ministru de 
Externe. In martie 1961, timp de câteva zile, 
a deținut și demnitatea de vicepreședinte al 
Consiliului de Stat. Totodată a funcţionat și 
în învățământ, fiind profesor universitar. Pe 
linie de partid a fost membru supleant al CC 
al PMR (24 februarie 1948 - 28 decembrie 
1955) și membru al CC al PMR/PCR (28 
decembrie 1955 - 12 august 1969). 

6. Pavel Cristescu (Nume real: Fifca 
Kleinman) - născut la 18 iunie 1913 în 
Basarabia, decedat la 26 mai 1986 în 
București, de origine evreiască. A fost un ile- 
galist al Partidului Comunist cu stagiu recu- 
noscut din anul 1931. A participat ca volun- 
tar la Războiul Civil din Spania în cadrul 
brigăzilor internaţionale. După înființarea 
Direcţiei Generale a Miliției, în 26 ianuarie 
1949 a fost numit director general al acestei 
instituții de forță a statului comunist, având 
gradul de general-locotenent. A deținut 
această poziție până în 1952. Ulterior a fost 
trecut în rezervă și numit director general la 
Ministerul Industriei Chimice, funcţie pe care 
a deținut-o timp de două decenii. 

7. Coloman Francisc Ambruș - născut 
la 24 februarie 1907 în satul Livada (de 
Câmpie), com. Tomești, jud. Hunedoara, fiul 
lui Balint și Ludovica. Decedat la 8 aprilie 
1987 în Brașov. A participat ca voluntar la 
Războiul Civil din Spania. A revenit în tară 
abia în anul 1945, punându-se la dispoziția 


Comitetului Jude- 
tean de Partid Timiș. 
In iulie 1947 a fost 
angajat ca inspector 
de poliție la Inspec- 
toratul de Siguranță 
din Timișoara. După 
înființarea Securității 
a primit gradul de 
locotenent-colonel, 
fiind numit directorul Direcţiei Regionale a 
Securității Poporului Timișoara, funcție pe 
care a deținut-o până la 1 februarie 1951. 
Din această poziție a coordonat represiunea 
împotriva grupărilor de partizani antico- 
muniști din Munţii Banatului și Mehedinţiului, 
făcându-se remarcat prin brutalitatea 
acțiunilor și deciziilor sale. In 1949 a fost 
avansat la gradul de colonel. La 1 februarie 
1951 a fost mutat la Sibiu ca șef al 
Regionalei de Securitate, iar apoi a fost din 
nou transferat, pe aceeași funcţie, la 
Securitatea Regiunii Brașov, pe care a con- 
dus-o din 22 iulie 1952 și până la 31 august 
1954, când a fost trecut în rezervă. In calita- 
te de civil, Coloman Francisc Ambruș a fost 
director administrativ la Uzina Steagul Roșu 
din Brașov până în 1958, iar din acest an și 
până la pensionarea sa, intervenită în 1967, 
a deținut funcţia de șef al Serviciului de 
Apărare Locală Antiaeriană din cadrul între- 
prinderii. 

8. Aurel Bartolomeu Moiș - născut la 6 
septembrie 1918 în Sighetu Marmaţiei, jud. 
Maramureș, fiul lui luliu și Maria. Decedat în 
1998 la București. In perioada 1946-1948 a 
ocupat funcţia de șef al Biroului de 
Siguranță din Chestura de Poliție Timișoara. 
După înființarea Securităţii a primit gradul 
de maior și funcţia de locţiitor al Direcţiei 
Regionale de Securitate Timișoara. In 
ianuarie 1949, când la Caransebeș s-a 
înființat Comandamentului Unic Timiș, Aurel 


Moiș a fost avansat la gradul de locotenent- 
colonel și numit la conducerea acestei struc- 
turi militarizate a Securității, calitate în care 
a condus operațiunile împotriva formatiuni- 
lor de partizani din zona Banatului Montan. 
La 1 februarie 1951 a fost numit director al 
Regionalei de Securitate Timiș, iar la 31 
august 1954 a fost mutat ca șef la 
Regionala de Securitate Brașov, funcție pe 
care a deținut-o până la 1 decembrie 1955. 
In același an a fost trimis cu misiuni pe linie 
de securitate la Ambasada României din 
Republica Democrată Germană. In 1957 
este rechemat în tară și avansat colonel. 
Intre decembrie 1955 și mai 1962 îndepli- 
nește funcţia de locțiitor al șefului Direcţiei | 
Informaţii Externe. In perioada mai 1962 - 
aprilie 1966 este șeful Secţiei auto din 
cadrul Comandamentului Trupelor MAI. 
Este trecut în rezervă la 15 iulie 1966. 

9. Zoltan Kling - născut la 25 mai 1912 
în Timișoara, fiul lui Eugen și Regina, de ori- 
gine evreiască. A ur- 
mat clasele primare, 
după care a făcut 
patru clase de liceu, | 8$ 
un curs comercial în | + 
Timișoara și o școa- 2 
lă de ucenici. De| * 
meserie a fost geam- 
giu, ca și tatăl său. 

In perioada anilor 

1927-1932 a lucrat la trei întreprinderi din 
Reșița, după care s-a stabilit în Timișoara. 
În primii doi ani ai războiului a fost trimis la 
muncă obligatorie în Piatra Olt și Lugoj, iar 
din 1942 și până în 1944 a lucrat la un ate- 
lier din Lugoj. După 23 august 1944 a deve- 
nit activist de partid, iar în 1945 a fost trimis 
să lucreze în Poliție. Aici a activat în functiile 
de secretar al Poliţiei Lugoj și șef al 
Serviciului de Siguranță Lugoj. După 
înființarea Securității a fost încadrat cu gra- 

dul de maior în functia de șef al Serviciului 
Județean al Securității Poporului Severin cu 
sediul la Lugoj, functie pe care a deținut-o 
până în septembrie 1950. A făcut parte și 
din Comandamentul Unic Timiș, înființat în 
ianuarie 1949 la Caransebeș. La 16 sep- 
tembrie 1950 a fost transferat în Serviciul de 
Informaţii al Armatei, activând la început ca 
șef de serviciu în cadrul Regiunii a Il-a 
Militară București, de aici fiind mutat, în 16 
decembrie 1950, pe o funcţie similară la 
Regiunea a Ill-a Militară Cluj. In aprilie 1951 
s-a îmbolnăvit, diagnosticul cunoscut fiind 
de tulburări vasculare și surmenaj intelec- 
tual. După ce starea sa de sănătate s-a mai 
îmbunătățit, la cerere, a fost reîncadrat în 
Securitate, ocupând alte functii: șef de birou 
la Comandamentul Trupelor de Securitate 
(iulie - noiembrie 1952), director adjunct al 
Direcţiei Regionale de Securitate Arad 
(noiembrie 1952 - mai 1953), director 
adjunct al Securității orașului Arad (mai - 
noiembrie 1953) și șef de serviciu la Direcţia 
de Pază a Ministerului de Interne (noiembrie 
1953 - septembrie 1954). In septembrie 
1954, din motive de sănătate a fost scos din 
cadrele active, fiind trecut în rezervă la 
sfârșitul acelui an cu gradul de locotenent- 
colonel. A murit în 1970, complet nebun, în 
Spitalul de bolnavi psihici din Lugoj. Cât a 
fost ofițer de securitate, mai ales în perioada 
anilor 1948-1950, s-a făcut remarcat prin 
zelul deosebit ce l-a depus în combaterea și 
reprimarea organizaţiilor anticomuniste care 
au activat în zona Banatului Montan. A par- 
ticipat la ambele execuţii ale deținuților poli- 
tici din 2 august 1949 și 10 martie 1950, dar 
a fost direct implicat și în anchetarea celor 
doi partizani bănăţeni, Gheorghe Cristescu 
şi Petru Artinescu. In afară de aceste cazuri, 
a fost angajat în multe alte anchete, torturi și 
crime îndreptate împotriva a numeroși 
opozanți anticomuniști din zona Banatului”. 

10. Eugen Alimănescu - născut la 27 
iulie 1916 în orașul Slatina, jud. Olt. Data și 
locul decesului sunt 
incerte (după unele 
informații, actul său de 
deces ar fi datat în anul 
1958). In 1938 a fost 
încorporat în armată, 
într-o unitate de trans- 
misiuni, cu care, înce- 
pând din iunie 1941, a 
participat la operaţiunile militare pe Frontul 
de Răsărit. După eliberarea din armată, la 
începutul anului 1945 s-a angajat la 
Prefectura Poliţiei Capitalei pe funcția de 
informator, devenind și membru al Partidului 
Comunist. In același an este avansat comi- 
sar-șef și numit șeful Echipei Fulger, iar în 
1946 este încadrat pe un post de chestor în 
Direcţia Generală a Poliţiei. Echipa Fulger 
avea ca principal obiectiv lichidarea 
bandiţilor și borfașilor din capitală și provin- 
cie. Aceștia erau executați în momentul 
reţinerii lor sub motivul că s-au opus 
arestării, sau în timpul reconstituiri faptelor 
pentru care au fost arestaţi sub pretextul că 
au încercat să fugă de sub escortă. Acţiunile 
lui Alimănescu din anii postbelici nu au con- 
stat doar în astfel de execuții. Documentele 
consemnează o serie de alte fapte, cum ar 
fi uciderea arbitrară a unor persoane nevi- 
novate sau foști infractori, batjocorirea unor 
femei, primirea de foloase necuvenite ori 
folosirea unor metode barbare de tortură în 
timpul anchetelor. După înființarea Miliției a 
fost încadrat în această structură cu gradul 
de maior și pe funcţia de șef al Serviciului 4 
Bande din Direcţia Miliției Judiciare. Ca 
urmare a gravelor sale abateri constatate în 
serviciu, la 12 aprilie 1951, Comisia de 
Partid din Direcţia Generală Politică a MAI a 
hotărât excluderea din Partid, îndepărtarea 
din cadrele Miliției și judecarea faptelor sale. 


Cazul a fost dezbătut apoi într-o ședință 
extraordinară de partid a Organizației de 
bază nr. 3 din Direcţia Miliției Judiciare, 
desfășurate în 25 mai 1951, când au fost 
expuse și analizate multe din faptele sale 
reprobabile, mai ales abuzurile și crimele 
săvârșite, nefiind însă menţionate și 
execuțiile deținuților politici din anii 1949- 
1950”. După scurt timp a fost arestat de 
Securitate, iar după anchetă, la 9 noiembrie 
1951, a fost internat pentru o perioadă de 
doi ani într-o unitate de muncă de la Canalul 
Dunăre - Marea Neagră, motivul invocat al 
condamnării fiind „neindeplinirea sarcinilor 
de serviciu și divulgarea secretului de stat”. 
Eliberat în 1953, ajunge gestionar la o tutun- 
gerie situată în zona Pietei Dorobanţi din 
București. In 1954 este arestat din nou de 
Securitate, anchetat, apoi dispare în 
circumstanțe necunoscute. A fost căsătorit 
și a avut doi copii. Ultimul său domiciliu a 
fost în București, str. Petru Vodă nr. 30. A 
participat la ambele execuții ale deținuților 
politici din zona Lugojului, care au avut loc la 
2 august 1949 și 10 martie 1950. A fost 
implicat direct în multe alte crime îndreptate 
împotriva opozanților anticomuniști și nu 
numai, săvârșite în mai multe zone din tară. 

11. Mircea Săgeată - nu detinem date 
de stare civilă sau informaţii mai detaliate 
despre parcursul său profesional. Se 
cunoaște că în perioada 1949-1950 era 
locotenent în cadrul Serviciului 4 Bande din 
Direcţia Miliției Judiciare. Din informaţiile 
cuprinse în unele declaraţii date de 
Alimănescu în 1951, după prima sa aresta- 
re, documente aflate în dosarul său de 
anchetă penală, rezultă că Mircea Săgeată 
a fost plutonier în armată și că a lucrat înain- 
te și în timpul războiului la Serviciul de 
Informaţii al Marelui Stat Major. Se mai 
spune că în armată a lucrat mult timp îm- 
preună cu colonelul Gheorghe Arsenescu, 


disponibilizat din cadrul activ în 1946, care, 
la începutul anului 1948, a înființat și condus 
o grupare de rezistență anticomunistă. 
Conform unei informaţii neverificate, în anul 
1953 Mircea Săgeată avea tot gradul de 
locotenent, fiind șeful Serviciului Inspectii 
din Centrala Securităţii (?). A participat la 
ambele execuţii ale deţinuţilor politici din 
zona Lugojului, care au avut loc la 2 august 
1949 și 10 martie 1950. A fost implicat direct 
în multe alte crime îndreptate împotriva 
opozanților anticomuniști și nu numai. 

12. Radu Vişan - nu detinem date de 
stare civilă sau informaţii despre parcursul 
său profesional. In perioada anilor 1949-1950 
era locotenent în cadrul Serviciului 4 Bande 
din Direcţia Miliției Judiciare. A participat la 
ambele execuţii ale deţinuţilor politici din 
zona Lugojului, care au avut loc la 2 august 
1949 și 10 martie 1950. A fost implicat direct 
în multe alte crime îndreptate împotriva 
opozanților anticomuniști și nu numai. 

13. Alexandru Ghiţă - nu detinem date 
de stare civilă sau informații concludente 
despre parcursul său profesional. In perioa- 
da anilor 1949-1950 era locotenent-major în 
cadrul Serviciului 4 Bande din Direcţia 
Miliției Judiciare. Despre soarta sa, în mai 
multe relatări documentare apare informaţia 
precum că, în 7 august 1950, a fost ucis 
undeva în Munţii Argeșului, pe valea râului 
Vâlsan, într-o confruntare armată cu parti- 
zani din organizația Haiducii Muscelului, 
condusă de Gheorghe Arsenescu și Toma 
Arnăuţoiu”!. A participat la ambele execuții 
ale deținuților politici din zona Lugojului, 
săvârșite în zilele de 2 august 1949 și 10 
martie 1950. A fost profund angajat în repri- 
marea rezistenței anticomuniste din munti, 
participând în mod direct, în mai multe locuri 
din țară, la asasinarea unor opozanți antico- 
muniști dar și a unor persoane ce nu erau 
implicate politic. 

Alte persoane 

care au participat la execuţii: 

- La execuția din 2 august 1949, conform 
afirmațiilor lui Alimănescu, au mai participat 
încă trei persoane. Este vorba de un căpitan 
și un șofer de la Securitatea din Timișoara, 
ambii cu identitate necunoscută, precum și 
șoferul Securității din Lugoj. Conform unei 
mărturii locale, cunoaștem că în acea 
perioadă la Securitatea din Lugoj au lucrat 
ca șoferi patru persoane (lon Munteanu, 
Ghiță Nedelcu, Muraru și Bumbescu”), una 
dintre acestea luând parte la acțiune. 

- La execuţia din 10 martie 1950, tot 
după spusele lui Alimănescu, au mai partici- 
pat încă trei persoane cu identitate 
neprecizată. In primul rând este pomenit tot 
un căpitan de la Regionala de Securitate 
Timișoara, fiind posibil ca acesta să fie 
același căpitan care a participat și la 
execuția din 2 august 1949. Apoi mai sunt 
amintiţi doi șoferi, care ar fi venit de la 
Securitatea din Timișoara. In cazul acestora 
lucrurile sunt interpretabile, rezultând două 
posibilități de înțelegere. In primul rând 
putem considera, așa cum spune chiar tex- 
tul mărturiei, că ambii șoferi erau de la 
Regionala de Securitate Timiș, care au con- 
dus fiecare câte o mașină în care au fost 
transportaţi câte opt deținuți. Se cunoaște 
că cei 16 detinuti nu au fost omorâţi 
împreună, ci au fost aduși pe rând, în două 
serii de câte opt persoane, iar între cele 
două execuţii a existat un interval neprecizat 
de timp. In această variantă, se poate pre- 
supune că unul din cei doi șoferi a participat 
și la execuţia din 2 august 1949. Intr-o altă 
interpretare a celor consemnate în 
declaraţia lui Alimănescu, având în vedere 
că despre maiorul Zoltan Kling de la Lugoj, 
participant la execuţie, se spune în acest 
context că este de la Securitatea din 
Timișoara, este posibil ca aici să fie vorba 

de o neatentie sau confuzie a declarantului, 
iar în realitate unul din cei doi șoferi să fi fost 
cel al Securităţii din Lugoj, poate chiar cel care 
a participat și la execuţia din 2 august 1949. 
Această exprimare neclară poate fi oarecum 
explicată prin faptul că Serviciul Județean a 
Securităţii Poporului Lugoj, condus de Zoltan 
Kling, se afla în directa subordonare a Direcţiei 
Regionale a Securităţii Timișoara. 

In privința celor 25 de persoane ce au 
căzut victime ale asasinatelor despre care 
s-a făcut referire aici, la care se mai pot 
adăuga și altele despre care știm că au dis- 
părut pentru totdeauna în zona Banatului 
din vina Securităţii, nu se mai pot face acum 
prea multe lucruri. Chiar dacă Procuratura 
Militară, la sesizarea noastră, a găsit de 
cuviință să deschidă un dosar de cercetare 
penală pe aceste cazuri, cei uciși nu mai pot 
fi readuși niciodată la viață, iar călăii lor, 
morți de multă vreme, nu mai pot fi trași la 
răspundere. După trecerea a peste 70 de 
ani de la săvârșirea crimelor, singurul și cel 
mai de preț lucru care se mai poate face 
pentru memoria și jertfa acestor oameni, ale 
căror rămășițe zac în gropi comune 
necunoscute, este de a se încerca, prin 
intervenții arheologice, căutarea și 
descoperirea locurilor unde au fost 
îngropaţi. In opinia noastră și nu numai, ast- 
fel de acţiuni sunt fapte creștinești, care 
încearcă să mai îndrepte câte ceva din 
fărădelegile trecutului recent, fiind singura 
cale prin care se poate face măcar o 
reparație morală pentru victime. Tocmai 
acest lucru încercăm să-l facem noi și în 
cazurile de față, dacă vom găsi sprijinul 
necesar și nu vom avea parte de împo- 
trivirea unor semeni care nu privesc cu sim- 
patie astfel de demersuri. Aceste victime 
mai au rude și urmași, care, de la căderea 
regimului comunist, încă mai tot așteaptă 
din partea autorităților statului adoptarea 


unor măsuri reale și practice, care să 
conducă la descoperirea mormintelor și la 
posibilitatea recuperării rămășițelor pămân- 
tești ale părinților și bunicilor lor. 

Revenind la sesizarea penală întocmită 
de către noi în numele IICCMER, așa cum 
am mai spus, ea a fost înaintată la 20 
februarie 2018 către Parchetul Militar de pe 
lângă Tribunalul Militar Timișoara. Drept 
urmare, pe rolul acestei unităţi de parchet 
militar a fost înregistrat Dosarul penal cu nr. 
41/P/2018, iar după trei zile, la 23 februarie, 
s-a emis o ordonanță prin care s-a dispus 
începerea urmăririi penale cu privire la 
comiterea infracțiunilor de omor și de omor 
calificat, conform prevederilor art. 188 și 189 
din Codul Penal în vigoare, raportate la arti- 
colele 174 și 176 din vechiul Cod Penal. 
După efectuarea unor cercetări preliminare 
care au constat din administrarea de acte de 
urmărire penală, constatări în teren și audie- 
rea unor martori, printr-o altă ordonanţă, 
emisă la 20 martie 2019, s-a dispus în 
această cauză extinderea urmăririi penale 
cu privire la comiterea de infracţiuni contra 
umanității, prevăzute de articolul 439 alin. 1) 
lit. a) din Codul Penal. Modificându-se înca- 
drarea penală a faptelor, conform prevederi- 
lor legale, Parchetul Militar Timișoara, prin 
ordonanța din 26 martie 2019, și-a declinat 
competența de efectuare a urmăririi penale 
către unitatea superioară de parchet militar. 
Ca urmare, dosarul a fost transferat către 
Parchetul Militar de pe lângă Curtea Militară 
de Apel din București, unde a fost înregistrat 
cu nr. 55/P/2019. 

Avându-se în vedere calitatea și înaltele 
funcţii deținute în stat de către unele din per- 
soanele suspectate că au dispus asasinate- 
le, Parchetul Curţii Militare de Apel, aplicând 
prevederile legii, prin ordonanța emisă în 8 
mai 2019 și-a declinat la rândul său 
competenţa în favoarea Secţiei Parchetelor 


Militare din cadrul Parchetului de pe lângă 
Inalta Curte de Casaţie și Justiție. După 
îndeplinirea unor proceduri judiciare inter- 
mediare, această unitate superioară de par- 
chet militar a putut înregistra dosarul numai 
în anul următor, cu indicativul 3/P/2020, 
urmând să continue cercetarea penală până 
la soluţionarea cauzei. Dacă pe linie penală 
nu mai este posibilă tragerea la răspundere a 
persoanelor implicate în omoruri datorită 
dispariţiei lor fizice, singurele activităţi viabile 
ce se mai pot sustine în aceste condiții, care 
vor conduce în primul rând la recuperarea și 
cinstirea memoriei victimelor, este de a se 
depune eforturi conjugate pentru descoperi- 
rea locurilor unde au fost îngropate, în acest 
demers fiind și noi angajaţi cu sufletul și fapta. 


Declaraţia maiorului de miliție 

Eugen Alimănescu din 2 iulie 1954* 

(Text reprodus parţial cu pasajele care 
fac referire la execuțiile din 2 august 1949 și 
10 martie 1950) 


Declaraţie 


Subsemnatul Alimănescu Eugen, fiul lui 
Ștefănuţ și al Mariei, născut în com. Slatina 
raionul Slatina Regiunea Pitești, în anul 
1916 luna lulie ziua 27, de profesiune con- 
tabil actualmente gestionar la o tutungerie a 
G.C.L. n: 4, cu domiciliu în București Str 
Petru Vodă n: 30 raionul Lenin, declar prin 
prezenta următoarele 

În anul 1949, prin luna lulie, am fost che- 
mat de către Tv. Gral Cristescu Pavel care 
atunci erea director general al Miliției care 
mi-a spus să merg imediat la Tv. Marin 
Jianu dela care am de primit o misiune 
importantă. 

Am mers imediat la Tv. Jianu care mi-a 
spus următoarele: 

Alimănescule, partidul î-ţi încredințează 

o misiune foarte importantă. Dacă partidul 
nu a ales pe altul înseamnă că pune bază 
pe devotamentul și curajul tău. 

Uite despre ce este vorba: avem o serie 
de bandiți foarte periculoși care de justiție 
nu au putut fi condamnaţi la moarte, iar ei și 
acu fiind arestaţi tot nu se potolesc și la 
închisoare duc acțiuni periculoase contra 
partidului. 

De aceia s-a luat hotărârea ca o parte 
din aceștia care meritau să fie condamnati 
la moarte și justiția nu a făcut-o să-i 
executăm noi. 

Să nu o socotești ca pe o povară 
această acțiune, ci ca pe o sarcină dată de 
partid și de conducerea ministerului de inter- 
ne pe care trebue s-o îndeplinești. 

liti alegi din oamenii pe care-i cunoști din 
miliție, un număr care crezi că-ţi va fi de 
folos și cu ei faci acțiunea. Toţi trebuie să fie 
membrii de partid. Nu-ţi indic eu pe cine să 
ei, ci i-i alegi tu și tu răspunzi de ei. Lor le 
spui tot ce a ce tiam spus eu tie. 

Primii care trebuie executați sunt niște 
membrii din banda lui Ută și se găsesc la 
Timișoara. Pleci chiar astăzi cu o mașină să 
faci o recunoaștere în jurul Timișoarei să vezi 
unde este locul cel mai bun pentru a face 
execuţia și după asta vii din nou la mine. 

Te duci la Cristescu care știe unde pleci 
spre a-ţi face formele de plecare. 

După ce am plecat am găsit că cel mai 
bun loc unde puteau fi executați, erea o 
pădure lângă Lugoj. 

Când am venit înapoi la București Tv. 
Cristescu mi-a spus să plec imediat înapoi. 
Tv. Cristescu mi-a spus să plec imediat la 
Timișoara căci Tv. Jianu mă așteaptă la 
Securitatea din Timișoara la Tv. Col Ambruș. 

Insoțit de Locot de miliție Săgeată 
Mircea Lt. Vișan Radu și It. major Ghiţă 
Alexandru am plecat la Timișoara, însă la 
Securitate nu am găsit pe nimeni. Atât Tv. 

Jianu cât și Tv. Col Ambruș și Tv. LtCol. 
Moiș erau plecaţi la Arad. 

După amiază a venit Tv. Col. Ambruș 
care mi-a spus că vom sta de vorbă cu D-sa 
căci a primit dispoziţie dela Tv. Jianu care m- 
a așteptat o zi apoi a plecat la Oradea Mare. 

Tv. Ambruș mi-a spus că la penitenciarul 
din Timișoara se găsesc 8 sau 9 membrii din 
banda lui Uţă și Vernichescu pe care 
urmează să-i executăm. Trebue să găsim 
un loc foarte bun pentru așa ceva și de 
aceia să mergem la Lugoj și să luăm 
legătura cu Tv. maior Kling șeful securităţii 
Lugoj și împreună cu el să facem recu- 
noașterea locului precum și execuțiile, iar 
după aceasta să venim din nou la el. 

După ce am mers cu Tv. Kling în recu- 
noaștere împreună cu un delegat al Securităţii 
am trimis pe It maj Ghiţă, care a scos din peni- 
tenciar pe cei care urma să-i împușcăm. 

Sistemul mi-l spusese Tv. Jianu și 
Ambruș adică să-i scoatem din mașină să-i 
împușcăm după aceia să săpăm gropile în 
care să-i băgăm și să avem grijă după ce 
acoperim groapa să presărăm frunze uscate 
deasupra. 

La execuție au luat parte Tv. maior Kling 
un Tv. Căpitan dela securitatea Timișoara 
şoferul dubei securităței Timișoara și șoferul 
după un Gaz sovietic dela securitatea Lugoj. 
Până la ziuă au fost îngropați. 

Dosarele lor de penitenciar au fost luate 
dela Penitenciarul Timișoara de Lt maj Ghiţă 
care a doua zi mi le-a dat mie. Când am citit 
dosarele, am văzut că toți făceau parte din 
banda lui Ută și aveau condamnări între 20- 
25 ani. Retin un nume al inginerului Verni- 
chescu ceilalţi nu-i mai ţin minte. Dosarele lor 
au stat în seiful din biroul meu până la ares- 
tare, când au fost luate de către Tv. Jianu. 

Când am plecat din Timișoara Tv. maior 
Kling și-a luat angajamentul să verifice din 
când în când pentru ca gropile să nu fie des- 


coperite de cineva sau să se strice camuflajul. 

In drum spre București am fost ajunși din 
urmă de mașina Tv. Jianu care m-a întrebat 
cum a decurs. l-am raportat totul apoi mi-a 
spus să vorbesc la oameni despre această 
acțiune că este o sarcină de partid pe care 
trebue s-o ducem la bun sfârșit. [...] 

- In luna Martie 1950, în timp ce mă gă- 
seam în acţiune pentru prinderea bandei 
Fundulea (Fudulea, n.n.) la Tulcea, am primit 
ordin telefonic dela Tv. Cristescu să plec cu 
primul tren la București să mă prezint la 
Tovarășul ministru imediat ce sosesc. 

Când am ajuns acesta mi-a spus că de 
data aceasta partidul văzând că mi-am 
îndeplinit misiunea m-a ales din nou să mai 
execut niște banditi, însă acum sunt cam 
mulți sunt în număr de 60. 

Să merg să recunosc locurile unde am 
putea să-i executăm iar după aceia merg la 
el să-mi spună unde mergem. 

După ce am făcut recunoașterea am 
mers din nou la el și mi-a spus: 

- Uite, ai 16 la Timișoara, 16 la Cluj, 16 
la Pitești și 10 la Jilava. — Deci să mergi spre 
a lua legătura cu Comandanții securităților 
regionale, care știu despre ce este vorba. 

În primul rând am plecat la Timișoara unde 
am luat legătura cu Tv. Moiș și Tov. Col. Ambruș. 

Aceștia știau că mă duc pentru a execu- 
ta niște banditi dar nu știau care sunt aceia. 
În fata mea au chemat Direcţia generală a 


Note 

"Illustratie: Fotografiile publicate în cadrul lucrării, 
dintre care unele sunt inedite, provin din diverse 
surse. În cazul victimelor, unele sunt preluate din 
fișele personale aflate în dosarele de anchetă întoc- 
mite la Securitate, iar altele au fost obținute prin 
bunăvoința rudelor și urmașilor. La trei victime, 
Teodor Ungureanu, Marin Cenușă și Petru Artinescu, 
nu am reușit să le aflăm chipurile. In cazul persoane- 
lor implicate în hotărârea și executarea omorurilor 
doar pentru unele s-au identificat imagini, care provin 
din surse publice. 


Securității de unde am primit și numele 
bandiților ce urma să-i împușc. 

După asta noi am plecat la Lugoj unde am 
așteptat să vină mașina Securităţii cu bandiții. 

Execuţia am făcut-o de două ori câte 8 
de fiecare dată în apropierea Lugojului. La 
execuţie a luat parte Maior Kling dela secu- 
ritatea Timișoara, un Căpitan de (la) Direcţia 
Securității Timișoara, șoferii dela Timișoara 
şi Lt maj. Ghiţă, Lt maj Săgeată Mircea, Lt 
Vișan Radu. 

Primii opt execuția a decurs foarte bine, 
însă la a doua a mers greu căci pe cei 8 i-a 
adus cu cătușele nituite și nu am putut să 
l-e scoatem căci nu aveam scule. Muncind 
la ele am ajuns la ora 5-6 dimineaţa și cum 
începuse să se lumineze de ziuă și circulația 
pe șosea se îndesea am luat hotărârea de 
a-i băga în groapă așea cu cătușe cu tot, 
garantându-ne Kling, că va lua el măsuri ca 
cineva să supravegheze să nu dea cineva 
peste ei. Lucrul acesta a uitat să-l facă și 
niște țărani dăduseră peste gropi însă sau 
luat măsuri ca nimeni să nu știe despre ce 
este vorba, iar cadavrele au fost mutate de 
acolo, după ce eu împreună cu oamenii mei, 
am făcut să dispară și cătușele dela picioa- 
rele lor. 

[...] 

Declar susțin și semnez. 

Alimănescu 

2 lulie 1954 


"Conform normelor juridice din acea perioadă și 
nu numai, data oficială a unei sentințe judecă- 
torești era ziua începerii procesului, în cazul de 
fată 21 iunie 1949. Sentința era pronunțată și 
citită public după desfășurarea procedurilor și 
activităților specifice unui proces și după delibe- 
rarea completului de instanţă, în acest caz ultima 
zi fiind 25 iunie 1949. Sentinta nr. 1091/1949 a 
Tribunalului Militar Timișoara se întinde pe un 
număr de 99 de pagini și repetă în mare măsură 
ideile cuprinse în referatul introductiv de trimitere 

în judecată a inculpaților din lotul Spiru Blănaru, 
datat în 2 iunie 1949. Referatul a fost întocmit de 
locotenent-colonel magistrat Simion Stănescu, 
procuror șef al Parchetului de pe lângă Tribunalul 
Militar Timișoara. Aceste documente (Referatul și 
Sentința) se păstrează în Arhiva Consiliului 
Naţional pentru Studierea Arhivelor Securității 
(ACNSAS), fond Penal, dosar 34431, vol. 3. 
Selecţiuni din conținutul acestor documente sunt 
publicate în lucrarea lui Adrian Brișcă, Rezistenţa 
armată din Banat, vol. | (1945-1949), București, 
2004, pp. 281-290 (doc. nr. 110) și pp. 291-293 
(doc. nr. 112). 

* Spiru Blănaru, născut la 23 iunie 1919 în satul 
Crăiești, com. Vârlezi din fostul județ Tecuci, 
astăzi în judetul Galaţi, fiul lui Gheorghe și 
Melania. Ultimul domiciliu l-a avut în comuna 
Domașnea, jud. Caraș-Severin, localitatea natală 
a soției sale. După terminarea liceului la Cernăuţi, 
în 1941 a fost încorporat în armată pentru satis- 
facerea stagiului militar la termen redus. A fost 
trimis cu Regimentul 8 Vânători pe front unde a 
fost rănit. Fiind de o inteligență deosebită, după 
retragerea lui de pe front a fost trimis la Școala de 
Ofițeri din Lugoj. Conform unor informații, după 
actul de la 23 august 1944 a părăsit școala mili- 
tară, dezertând din armată, și a intrat în legătură 
cu câţiva legionari parașutați de nemti în spatele 
frontului, care au fost sprijiniți de unii locuitori din 
Domașnea, în special de familia lui Nicolae 
Horescu, ce fusese șeful garnizoanei legionare 
din plasa Teregova. După război, Spiru Blănaru a 
urmat cursurile Facultăţii de Drept din lași, 
obținând licenta în 1946, fiind pregătit pentru a 
urma o carieră de avocat. Incă înainte de ter- 
minarea facultăţii a hotărât să se stabilească în 
Banat, în Domașnea, unde este „adoptat” de 
familia Horescu. Apropierea de această familie 
devine deplină după ce se va căsători cu fata 
gazdei, Maria Horescu, născută în martie 1921. 
Aceștia vor avea împreună un copil, Corneliu 
Horescu, născut la 28 iulie 1946, care trăiește 
astăzi în Timișoara. Ca orientare politică a fost 
legionar, fiind șef de cuib în facultate. In 1946 a 
fost numit șeful organizaţiei legionare din plasa 
Teregova, iar din 1947 a îndeplinit funcţia de șef 
al organizației legionare din sudul fostului judet 
Severin. Datorită profesiei de avocat și afilierii 
politice, a intrat în vizorul Securităţii după aca- 
pararea puterii în România de către comuniști. In 
vara anului 1948, împreună cu mai mulți cama- 
razi, se retrage în munţi unde constituie un grup 
de rezistență anticomunistă, colaborând în- 

deaproape cu alte grupări similare din zonă, în 
special cu grupul condus de notarul Gheorghe 
lonescu din Teregova, membru al Partidului 
National Liberal. Pe fondul unei trădări venite din 
partea socrului unuia dintre partizani, a fost rănit 
la un picior și capturat la 12 martie 1949 în timpul 
unei lupte cu Securitatea, desfășurate în zona 
satului Feneș, com. Armeniș, jud. Caraș-Severin. 
După arestare a fost transportat la Caransebeș 
unde a fost depus în arestul Securităţii. Din acel 
moment, pentru Spiru Blănaru a început calvarul, 
care s-a sfârșit în fața plutonului de execuție. 

° Petru Domășneanu, născut la 24 septembrie 
1902 în com. lablaniţa, jud. Caraș-Severin, fiul lui 
Petru și Drăgălina, cu ultimul domiciliu în locali- 
tatea natală. A fost ofiter de aviație, promoția 
1926, cadru activ până la 1 iunie 1938 când, în 
urma unui accident cu avionul petrecut în anul 
1935, rămâne infirm și este trecut în rezervă cu 
gradul de locotenent-comandor (maior). In iunie 
1940 se căsătorește cu Eugenia Mihuţescu, dar 
nu a avut copii. Aceasta a fost arestată în mai 
1948, fiind acuzată pentru favorizarea infractoru- 
lui, deoarece a luat apărarea unor persoane 
urmărite de autorități pentru activitate anticomu- 
nistă. Fiind permanent urmărit și supravegheat de 
autorități, pentru a evita iminenta sa arestare, la 
11 noiembrie 1948 se retrage în munti unde orga- 
nizează și comandă un grup restrâns de partizani 
anticomuniști. La început se alătură grupului de 
legionari condus de Spiru Blănaru, devenind 
adjunctul acestuia. După numai 13 zile grupul se 
scindează, iar Domășneanu împreună cu cinci 
partizani se stabilesc în zona localităţilor Verendin 
și Lăpușnicel. Prin trădare, în noaptea de 7 spre 8 
februarie 1949, a fost prins și arestat de 
Securitate la un sălaș din zona satului Valea 
Bolvașniţa, com. Mehadia, jud. Caraș-Severin. 

* Petru Pușchiţă, zis Mutașcu, născut la 31 
august 1910 în com. Domașnea, jud. Caraş- 
Severin, fiul lui lon și Eva, cu ultimul domiciliu în 
localitatea natală. A învățat meseria de cojocar, 
dar s-a ocupat cu agricultura și cu negustoria de 
miei și ţuică. Căsătorit cu Maria Benghia, având 
împreună trei copii, un băiat și două fete. De ori- 
entare politică era simpatizant al Partidului 
Naţional Țărănesc (Maniu). A fost membru în 
grupul de partizani condus de colonelul lon Ută. In 
13 martie 1949 a fost arestat în gara din 
Domașnea, în timp ce aștepta trenul spre 
Timișoara unde dorea să ajungă pentru a se 
putea ascunde la niște prieteni. 

* Romulus Mariţescu, zis Fert, născut la 14 mai 


1923 în comuna Teregova, jud. Caraș-Severin, fiul 
lui Romulus și Anastasia, cu ultimul domiciliu în 
localitatea natală. De ocupaţie a fost țăran agricul- 
tor. Căsătorit cu Ana Stoichescu, fără copii. 
Membru în gruparea de partizani condusă de Spiru 
Blănaru. Impreună cu alți doi camarazi a fost cap- 
turat și arestat de trupele de Securitate în 12 martie 
1949, în urma unei confruntări armate desfășurate 
în zona Poiana Bradu Moșului, la circa 1 km spre 
sud-est față de localitatea Brebu Nou. 

lon Tănase, născut la 18 aprilie 1913 în com. 
Bratovoești, jud. Dolj, fiul lui Florea și Elena, cu 
ultimul domiciliu în com. Biled, jud. Timiș. 
Căsătorit, fără copii. De ocupaţie a fost funcționar 
particular. A fost mobilizat în armată, participând 
pe front la campania din Răsărit. După război, în 
ianuarie 1946 a devenit membru al Partidului 
Naţional Țărănesc (Maniu). În noiembrie 1948 a 
înființat Organizația Naţional-Creștină de Luptă 
împotriva Comunismului - Partizanii României 
Mari, care a avut organizaţii locale în multe local- 
ități din județele Timiș și Arad, stabilind și legături 
de colaborare cu unele grupuri de partizani din 
zona Banatului Montan. Scopul declarat al organi- 
zatiei era de a dărâma regimul comunist cu forța 
armelor. Prin trădare, a fost arestat de Securitate 
în ziua de 18 martie 1949. 

"După unele păreri, cadavrele ar fi fost înhu- 
mate undeva în cuprinsul acelei păduri aflate la 
marginea orașului. O altă variantă susține că 
trupurile au fost aruncate într-o groapă comună ce 
a fost săpată chiar lângă locul execuţiei, acesta 
presupunându-se că ar fi fost chiar pe amplasa- 
mentul unde s-a ridicat ulterior Monumentul 
Rezistenței Anticomuniste din Banat, realizat din 
inițiativa Asociaţiei Foștilor Deținuți Politici, Filiala 
Timiș, cu sprijinul Primăriei Timișoara. Acest monu- 
ment reprezentativ a fost sfinţit la 2 august 2014, 
pe locul lui existând anterior o troiță din lemn ce a 
fost ridicată și sfințită la 16 iulie 1992, tot din 
inițiativa AFDPR Timiș în colaborare cu Fundaţia 
Culturală Memoria. Cercetând și confruntând 
unele mărturii provenite de la anumite persoane, 
care au fost mai mult sau mai puțin implicate în 
scoaterea din penitenciar, transportul și execuţia 
celor cinci deţinuţi, sau de la persoane intermedi- 
are ce dețineau unele informații despre momentul 
execuției și soarta cadavrelor, se pare că morții 
au fost încărcaţi într-un camion și transportaţi într- 
un cimitir din oraș unde au fost înhumați într-o 
groapă comună. În urma investigaţiilor noastre de 
teren am reușit să stabilim, cu o oarecare aproxi- 
matie, locul unde se află această groapă comună 


în care zac rămășițele acestor martiri. Cazul se 
află de ceva vreme în atenţia noastră și reprezintă 
o prioritate, urmând să ne ocupăm de rezolvarea 
lui imediat ce condițiile ne vor permite. 

*Toţi inculpaţii din lotul Blănaru au depus recur- 
suri individuale, care s-au judecat în bloc la 
Curtea Supremă Militară. Procesul s-a desfășurat 
în 12 iulie 1949, iar în ziua următoare s-a citit pro- 
nunțarea prin care Curtea a respins toate recur- 
surile ca fiind neîntemeiate. De asemenea, 
cererile de grațiere ale condamnaților la moarte, 
adresate Prezidiului Marii Adunări Naţionale, au 
fost respinse prin Decizia nr 1201/1949, astfel că 
sentințele au rămas definitive și executorii. 

*lon Uţă s-a născut la 22 decembrie 1891 în 
orașul Caracal, jud. Olt, pe atunci în judetul 
Romanați. In 1914 se căsătorește cu Maria 
Herescu, dar nu a avut copii. A fost un militar de 
carieră, intrat în Armata Regală ca soldat TR, în 
octombrie 1912. A participat la campania militară 
din 1913 în al Doilea Război Balcanic. Urmează 
Școala de Ofițeri de Infanterie și participă la 
Primul Război Mondial, având gradul de locote- 
nent, apoi căpitan, fiind decorat cu ordinul 
Coroana României în grad de Cavaler. In 1925 
este avansat maior, iar în mai 1934 primește 
gradul de locotenent-colonel și comanda Regi- 
mentului 95 Infanterie din Turnu-Severin. In febru- 
arie 1939 este avansat colonel, iar în mai 1940 a 
primit comanda Regimentului 17 Infanterie din 
Lugoj. În perioada 19 ianuarie 1941 - 31 octom- 
brie 1943 a deținut funcţia de prefect al județului 
Severin. La 30 noiembrie 1943 demisionează din 
cadrul armatei, fiind trecut în rezervă. Cu toate 
acestea, la scurt timp pleacă pe frontul de Răsărit, 
fiind încadrat ca și comandant al Batalionului 2 
Exploatare din cadrul Regimentului 17 din Lugoj. 
După 23 august 1944 revine în Lugoj unde se 
înscrie în Partidul Naţional Țărănesc (Maniu), fiind 
ales președinte al organizației din Lugoj. După 
alegerile falsificate din 1946 începe să fie urmărit, 
fiind în pericol de a fi arestat. Ca urmare, în martie 
1947 își părăsește domiciliul din Lugoj și se refu- 
giază în zona muntoasă de pe raza fostei plase 
Teregova, unde a pus bazele unei importante or- 
ganizații de rezistență anticomunistă, formată mai 
ales din țărani originari din satele de la poalele 
Munţilor Banatului dar și din zona Mehedințiului. A 
fost trădat, fiind ucis în noaptea de 7 spre 8 febru- 
arie 1949, împreună cu alte trei persoane, într-o 
confruntare cu trupele Securității ce s-a desfă- 
șurat în zona satului Borlovenii Noi, jud. Caraș- 
Severin. După dispariţia lui, mulți din membrii 

organizației au continuat să reziste și să se opună 
regimului până în 1955, dată până la care toti 
aceștia au fost pe rând capturați sau uciși. 

* Despre Vasile Nica și rolul ce l-a avut în 
declararea deceselor acestor deținuți, vezi expli- 
cațiile prezentate la nota nr. 23. 

" Pentru Nicolae Ghimboașă, în Arhiva 
Administrației Naţionale a Penitenciarelor de la 
Jilava (AANP) nu s-a identificat încă nici o fişă 
matricolă penală. 

* In unele lucrări de specialitate s-a strecurat o 
informaţie eronată, care spune că cei șapte deti- 
nuti au fost trimiși după primirea condamnării la 
penitenciarul din Gherla, iar după scurt timp au 
fost aduși înapoi la Timișoara pentru un supliment 
de anchetă la Regionala de Securitate. Mai mult, 
s-a afirmat că deținuții au fost asasinați în timpul 
transferului, undeva pe drum, și că aceștia nu au 
mai ajuns niciodată la Timișoara (Vezi Marius 
Oprea, Banalitatea răului. O istorie a Securităţii în 
documente, 1949-1989, Editura Polirom, lași, 
2002, pp. 327-328, nota 534, doc. nr. 25; Dorin 
Dobrincu, Listele Morţii. Deținuți politici decedați 
în sistemul carceral din România potrivit docu- 
mentelor Securităţii, 1945-1958, Editura Polirom, 
lași, 2008, p. 56). Fișele matricole penale ale 
acestor deținuți au fost întocmite la Penitenciarul 
Timișoara la 25 iunie 1949, ziua pronunțării sen- 
tintei de condamnare, când aceștia au fost depuși 
în penitenciar pentru ispășirea pedepselor sta- 
bilite de instanță. În fișe nu sunt menţionate date 
care să indice faptul că deținuții au fost mutați 
într-un alt loc de detenție. De asemenea, nu 
cunoaștem nici o sursă documentară explicită din 
care să rezulte că cei șapte deţinuţi ar fi fost 
trimiși de la Timișoara și încarceraţi în penitencia- 
rul Gherla. 

' Documentul original se află în ACNSAS, fond 
Documentar, dosar 7805, vol. 1, f. 11. Acesta a fost 
publicat integral de Adrian Brișcă, op. cit., pp. 297- 
298 (doc. nr. 117), fiind reprodus și în alte lucrări. 

“Mărturiile vorbesc despre constituirea în zona 
Dobrogei a unor grupuri anticomuniste încă din 
1945, care la început se manifestau Împotriva 
ocupației sovietice. Anul 1948 a fost cel mai 
important pentru regruparea și închegarea nucle- 
elor de rezistenţă anticomunistă pe teritoriul dintre 
Dunăre și mare. Mișcarea de rezistență din 
această regiune s-a înfiripat prin depășirea unor 
bariere de natură etnică, culturală și religioasă, 
dar mai ales de orientare politico-ideologică, 
adunând și reunind elemente provenite cu pre- 


ponderență din lumea rurală. La începutul toam- 
nei anului 1948 exista deja în Dobrogea o 
întreagă rețea a rezistenței, care în septembrie a 
reușit să se constituie într-o organizaţie mai bine 
definită ce a rămas cunoscută sub denumirea de 
Haiducii Dobrogei. Principalii lideri care s-au 
impus au fost fraţii Nicolae și Dumitru Fudulea și 
Gheorghe Puiu, zis Gogu. In mai 1949 a avut loc 
o reorganizare, în sensul că liderii mișcării, ca 
urmare a unor diferențe de opinii și din necesități 
strategice, s-au despărțit și separat teritorial, ast- 
fel că Gogu Puiu s-a retras în partea de sud a 
Dobrogei pentru a încerca să activeze și să orga- 
nizeze zona, iar fraţii Fudulea au rămas să se 
ocupe de partea nordică a provinciei, retrăgându- 
se în zona Babadag. In același an, în ziua de 18 
iulie, Gogu Puiu este surprins de Securitate în 
satul Cobadin și moare într-un schimb de focuri. 
Anul următor aduce sfârșitul și pentru fraţii 
Fudulea. In 9 martie 1950, trupe de securitate au 
încercuit bordeiul aflat în pădurea Babadag unde 
cei doi frați se aflau adăpostiţi, iar după o rezis- 
tentă îndârjită Dumitru a fost ucis și Nicolae cap- 
turat. Nicolae Fudulea, zis Cușu, a deschis lista 
unui lot de inculpaţi alcătuit din 19 persoane 
(Lotul nr. 7), care au fost condamnate de 
Tribunalul Militar Constanţa prin Sentinta nr. 186 
din 2 iunie 1950, pronunţată în 8 iunie. Fudulea 
împreună cu un alt camarad, Stere Grasu, au fost 
condamnați la moarte prin împușcare, sentințele 
pentru întregul lot fiind păstrate și după respin- 
gerea recursurilor prin Decizia nr. 2473 din 17 
august 1950 a Curţii Militare. Profitând de niște 
împrejurări favorabile, cei doi au reușit să 
evadeze din închisoarea de la Tataia (Constanţa), 
însă Stere Grasu a fost prins imediat deoarece și-a 
fracturat piciorul și nu a mai putut să se depla- 
seze, fiind executat ulterior. In schimb, Nicolae 
Fudulea a reușit să fugă și să reziste cu ajutorul 
mai multor familii ce l-au găzduit până în primă- 
vara anului 1952. In 9 martie a fost surprins de 
Securitate în satul Calfa, jud. Tulcea, fiind împuș- 
cat și rănit grav. A fost transportat la Spitalul din 
Constanţa unde, potrivit unor mărturii, fiind lăsat 
fără îngrijire, a murit în 28 martie. După docu- 
mentele Securităţii, apare că ar fi fost executat la 
aceeași dată. Rezistenţa armată anticomunistă 
din Dobrogea nu a atins faza de organizare de- 
plină, fiind destructurată treptat de Securitate. Cei 
care au scăpat de arestare în vara anului 1949 au 
fost nevoiți să se ascundă ulterior. Opoziția do- 
brogeană era practic anihilată la jumătatea anului 


1952, cel puţin în mediul rural. Toţi liderii erau 
morți sau condamnați și aflaţi în detenţie. Unele 
persoane aveau să fie arestate abia în anii 1957- 
1958, iar altele au reușit să scape arestării până 
în 1964, când au putut să iasă din clandestinitate. 

* Pe lângă persoanele condamnate politic în 
aceste loturi, au mai existat și altele care au fost 
arestate și apoi judecate și condamnate individu- 
al, datorită diverselor legături ce le-au avut cu 
inculpaţii din cele 12 loturi dobrogene. 

* Cele patru persoane din lotul nr. 1, con- 
damnate la pedeapsa capitală, au fost lancu 
Ghiuvea, Stere Hapa, Nicolae Hașoti și lancu 
Beca. Sentința a fost pusă în aplicare în ziua de 
16 decembrie 1949, condamnaţi fiind executaţi 
prin împușcare undeva în zona localității Mamaia. 

” Privitor la numele acestei persoane, în fișa 
matricolă penală și în actul de moarte numele 
apare ca fiind Nicolau și prenumele lordan. În fișa 
personală, întocmită după arestare la Direcţia 
Regională de Securitate Constanţa, precum și în 
documentele întocmite în timpul anchetei sau în 
textul sentinței de condamnare, apare cu numele 
de lordan și prenumele Nicolae. Conform infor- 
maţiilor documentare cunoscute, ordonate după 
importanța lor, și ținând cont de incidența 
răspândirii numelui de familie lordan În zona 
localităţii de baștină a persoanei (Casimcea), 
rezultă că numele și prenumele său corect este 
lordan Nicolae. 

“Conform înscrisurilor din cele două fige matricole 
penale aflate pe numele acestei persoane în AANP. 

“Pentru această persoană, în AANP se găsesc 
două fişe matricole penale, una întocmită la 
Penitenciarul Gherla și una la Penitenciarul 
Timișoara. In prima, persoana este menționată cu 
prenumele de Costică, iar în cea de-a doua cu 
prenumele de Constantin, care este și cel al 
tatălui. De asemenea, În fișa personală întocmită 
după arestare la Serviciul Județean de Securitate 
Tulcea, prenumele este Costică. 

2 Pentru textul integral al sentinței, vezi Marian 
Cojoc, Rezistenţa armată din Dobrogea, 1945- 
1960, INST, București, 2004, pp. 206-225 (doc. 
nr. 42). Avându-se în vedere gravitatea acuzati- 
ilor, Securitatea i-a considerat drept lideri ai celor 
care au constituit acest lot pe Gheorghe Tofan și 
Gheorghe Tomoșoiu. 

“Ca urmare a adoptării Constituţiei din anul 
1948, prezidiul Marii Adunari Naţionale a RPR a 
emis Decretul nr. 132 din 1 aprilie 1949 pentru 
organizarea judecătorească, publicat în Buletinul 


Oficial al RPR din 2 aprilie 1949, care înlocuia 
precedenta lege de organizare a justiției, nr. 341 
din 5 decembrie 1947. Conform noilor reglemen- 
tări, Inalta Curte de Casaţie și Justitie a fost 
numită în continuare Curtea Supremă, aceasta 
fiind organizată în două secţii: Secţia penală, care 
judeca recursurile în materie vamală, în materie 
silvică, împotriva hotărârilor instanţelor militare și 
recursurile penale, și Secţia civilă care judeca 
toate celelalte recursuri. Decretul 132/1949 a 
rămas valabil timp de doi ani, fiind abrogat de 
Legea nr. 5 din 3 iunie 1952 privind organizarea 
judecătorească, adoptată de Marea Adunare 
Naţională și publicată în Buletinul Oficial din 19 
iunie 1952. Prin această lege, Curtea Supremă 
devenea Tribunalul Suprem, denumire pe care 
instanța superioară de judecată a ţării avea să o 
poarte timp de aproape patru decenii. 

“ Lotul nr. 2 a fost alcătuit din 25 de persoane 
arestate și acuzate, între ele aflându-se și Marin 
Cenușă. Avându-se în vedere că era cadru de 
miliție, iar instanţa nu era competentă să-l judece, 
precum și faptul că fapta comisă nu era în strânsă 
conexiune cu faptele celorlalți acuzați, cauza față 
de acesta a fost disjunsă și judecată separat, la 
un alt termen, de o instanță militară specială. 
Restul persoanelor din lot, în număr de 24, au 
avut parte de un proces comun, fiind condamnate 
prin Sentinta nr. 553 din 13 octombrie 1949, care 
a fost pronunţată în 20 octombrie. Așa cum am 
arătat, Marin Cenușă a fost condamnat prin 
Sentința nr. 554 din 18 octombrie 1949. Pentru 
conținutul sentinței, vezi Ibidem, pp. 201-204 
(doc. nr. 39). 

* După cum s-a putut observa mai sus, unde 
am prezentat biografiile sumare ale persoanelor 
asasinate în 2 august 1949 și 10 martie 1950, în 
cadrul datelor cuprinse în Registrul special unde 
în august 1957 au fost înregistrate decesele, 
apare peste tot ca declarant o persoană cu 
numele de Vasile Nica (Numele corect, conform 
documentelor de arhivă, este Nica Bunea Vasile). 
Despre acesta s-a considerat o vreme că ar fi fost 
o persoană fictivă, dar după verificări s-a dovedit 
că a fost un personaj cât se poate de real. Vasile 
Nica s-a născut la 29 octombrie 1920 în orașul 
Titu, jud. Dâmboviţa. Avea o pregătire școlară 
medie, iar de meserie a fost tâmplar, lucrând la 
CFR. În martie 1939 s-a încadrat voluntar în 
Armată, într-un regiment CFR. După terminarea 
stagiului de voluntar, în 1942, a fost menţinut con- 
centrat până în iulie 1945, participând la război pe 

ambele fronturi. În 1946 devine membru al 
Partidului Comunist, iar între 1950 și 1953 
urmează cursurile a două școli de partid. In iulie 
1951 a fost scos din productie și trimis activist de 
partid. In 23 august 1953 este angajat în cadrul 
MAI cu gradul de locotenent-major, fiind numit șef 
al Biroului Folosirea Forţelor de Muncă și 
Repartizări din Serviciul Evidenţă Deținuți al 
Direcţiei Penitenciare, Lagăre și Colonii de Muncă 
(DPLC). La 1 noiembrie 1954 devine locţiitor al 
Serviciului Evidenţă Deținuți. Ca urmare a unor 
reduceri de efective, dispuse în 30 iunie 1956, a 
fost trecut în rezervă, însă își continuă activitatea 
ca angajat civil în cadrul aceluiași Serviciu până la 
1 iunie 1957, când a fost reactivat ca și cadru 
activ cu același grad militar. A ocupat funcţiile de 
șef de birou și apoi șef al Secţiei Control și 
Indrumare din Serviciul Evidenţă Deținuți al 
DPLC, până la 1 februarie 1972. După această 
dată a fost doar instructor, până la 31 iulie 1973, 
când a fost pensionat și trecut definitiv în rezervă 
cu gradul de locotenent-colonel. In baza unui 
ordin, în vara lui 1957 a primit misiunea să 
cutreiere țara pentru a face înregistrarea deti- 
nuților morți sau dispăruți în penitenciare, precum 
și informarea Sfaturilor Populare din localitățile 
unde se aflau unitățile de detenție. Această 
măsură a avut ca punct de plecare numeroasele 
cereri sosite la Ministerul Afacerilor Interne din 
partea familiilor multor detinuti, prin care se solici- 
ta clarificarea situaţiei acestora, întrucât nu se 
mai știa nimic despre ei de la momentul arestării. 
Astfel, în urma unei note-raport din 19 aprilie 
1956, care poartă indicativul strict secret, înregis- 
trată la MAI cu nr. 133275, locotenentul-major 
loan Jura, șeful Direcţiei Secretariat din cadrul 
ministerului, se adresa ministrului Alexandru 
Drăghici cu propuneri de clarificare a situației 
unor deținuți dispăruți după încarcerare în perioa- 
da 1948-1950. Ca urmare a acestui demers, mi- 
nistrul autorizează începerea unei cercetări în 
legătură cu soarta unor deţinuţi care figurau în 
evidențe că se aflau în termenul de executare a 
pedepselor în diferite locuri de deținere din tară, 
dar care în realitate nu se mai aflau în celulele 
închisorilor. Cu această investigație a fost însărci- 
nat locotenentul Marin Nedelcu din cadrul 
Serviciului C al ministerului (Arhiva). După ce s-au 
identificat deținuții dispăruți și s-a centralizat situ- 
atia pe țară, în anul următor, pentru a se mușama- 
liza crimele și pentru a se da o oarecare satisfac- 
ție rudelor victimelor, s-a dispus să se întocmeas- 
că acte de moarte pentru toate aceste persoane, 

misiunea „rezolvării” în teritoriu a problemei reve- 
nindu-i locotenentului-major Vasile Nica. In acest 
fel s-a făcut o „oficializare” a morţii acestor cate- 
gorii de condamnaţi și eliberarea către familii a 
certificatelor de deces. Vezi Mihai Burcea, Marius 
Stan, Mihail Bumbeș, Dicţionarul ofițerilor și anga- 
jaților civili ai Direcţiei Generale a Penitenciarelor. 
Aparatul central (1948-1989), vol. I, Editura 
Polirom, lași, 2009, pp. 333-335; Marius Oprea, 
op. cit., pp. 327-331; Adrian Brișcă, op. cit., pp. 
298-300, doc. nr. 118. 

* Virgil Turcan, „Asasinatele din Dealul Viilor”, 
în ziarul Lugojul, nr. 4 (8-15 august 1991), p. 2. 
Virgil Turcan era născut la 7 martie 1944 și avea 
domiciliul în Lugoj, unde noi l-am vizitat în august 
2015. Cu mai mulţi ani în urmă a suferit un acci- 
dent vascular după care a rămas cu grave 
sechele de memorie, fiind aproape inabordabil 
pentru o discuţie legată pe subiecte din trecut. A 
decedat în 14 martie 2020. 

* Gheorghe Cristescu (născut Drăgan), zis 
Gogu, născut la 18 iulie 1911 în satul Plugova, 
com. Mehadia, jud. Caraș-Severin, fiul natural al 
Sofiei Drăgan, cu ultimul domiciliu în localitatea 
natală. A primit numele tatălui său, Gheorghe 
Cristescu, și a fost legitimat prin căsătoria ulte- 
rioară a acestuia cu mama sa, care s-a celebrat în 
Plugova la 2 august 1911, după nașterea fiului. 
Căsătorit cu Stana Laitin în 7 februarie 1932, 
având împreună doi băieți, ambii fiind astăzi dece- 
dați. De meserie a fost tâmplar. În ianuarie 1941 
a fost mobilizat în armată cu gradul de sergent 
(contingentul 1933), fiind trimis mai târziu pe fron- 
tul de Răsărit cu Regimentul 42 Artilerie din Lugoj. 
S-a distins în lupte, a fost și rănit în mai 1943, 
fiind decorat cu cinci medalii militare, printre care 
și Crucea de Fier. De orientare ideologică a fost 
legionar. După război și lăsarea la vatră s-a impli- 
cat în reorganizarea Mișcării Legionare din plasa 
Orșova. Fiind urmărit de autorități și pentru a nu fi 
arestat și-a părăsit familia și gospodăria, intrând 
în relație cu membrii grupurilor de partizani con- 
duse de Spiru Blănaru și Petru Domășneanu. 
După ce a devenit partizan, familia sa a fost hăr- 
tuită, arestată, torturată și batjocorită. In 31 octom- 
brie 1949, prin trădare, a fost capturat de Secu- 
ritate împreună cu Petru Artinescu, într-un bordei 
amenajat undeva în pădurile din zona Mehadiei. 

% Petru Artinescu, zis Tică, născut la 11 iunie 
1923 în com. Mehadia, jud. Caraș-Severin, fiul lui 
Gheorghe și Stana, cu ultimul domiciliu în locali- 
tatea natală. Ca educaţie a avut șapte clase pri- 
mare, iar În ceea ce privește situația familială se 


cunoaște că nu a fost căsătorit și nu a avut copii. 
De meserie a fost zidar. A satisfăcut stagiul militar 
la Regimentul 17 Infanterie din Lugoj (contingen- 
tul 1945), dobândind gradul de sergent. In urma 
unui conflict fizic pe care l-a avut cu câţiva militari 
sovietici a fost condamnat la cinci ani de închi- 
soare corecțională, fiind încarcerat la București. 
In octombrie 1948 a reușit să evadeze din în- 
chisoare și să revină acasă unde a stat ascuns. A 
făcut parte din grupul condus de fostul comandor 
de aviaţie Petru Domășneanu. După arestarea 
acestuia, intervenită în noaptea de 7 spre 8 febru- 
arie 1949, a rămas împreună cu prietenul său 
Gheorghe Cristescu din Plugova, fiind amândoi 
arestați la 31 octombrie 1949 în pădurile din zona 
localității Mehadia. 

* Cei doi partizani au trecut prin anchete dure și 
torturi trupești, fiind reținuți în aresturile Securităţii 
și penitenciarele din Caransebeș, Timișoara și 
Lugoj. Pe numele lui Cristescu s-a întocmit și o 
fișă matricolă penală la penitenciarul din Lugoj, 
nedatată, în care, mult mai târziu, s-a consemnat 
data și locul decesului, precum și Înregistrarea 
acestuia la Sfatul Popular al orașului Lugoj. De- 
cesul nu a fost declarat și oficializat imediat după 
dispariția sa fizică, ci numai în 1963. Certificatul 
de moarte (seria Mb, nr. 042881) a fost întocmit 
de Sfatul Popular al orașului Lugoj abia în 22 mar- 
tie 1963, fiind înregistrat în Registrul stării civile la 
nr. 121. Locul și data morţii este la Lugoj în ziua 
de 29 octombrie 1950. Conform unor precizări 
primite în martie 2007 din partea Direcţiei de 
Evidenţă a Persoanelor - Compartiment Stare 
Civilă din cadrul Primăriei Lugoj, aflăm că pe actul 
de deces nu există înscrisă nici o mențiune și nu 
se dețin copii după documentele care au justificat 
înregistrarea morții, deoarece întreaga arhivă a 
stării civile a fost distrusă prin ardere cu ocazia 
evenimentelor din decembrie 1989. Pentru Petru 
Artinescu nu a fost identificată până în prezent 
nici o fişă matricolă penală și nu detinem nici date 
despre înregistrarea oficială a decesului său. 

* Corneliu-Dănilă lon Cristescu s-a născut la 5 
august 1938 și a locuit în satul Plugova, com. 
Mehadia, unde noi l-am vizitat și intervievat în 
octombrie 2014. Timp de zeci de ani s-a străduit în 
zadar să afle adevărul despre moartea tatălui său și 
locul unde acesta a fost înmormântat. A trecut la 
cele veșnice în 4 martie 2021, ducând cu el sper- 
anta neîmplinită că pe timpul vietii nu a putut să dea 
de urma rămășițelor pământești ale părintelui său. 

“Fiul lui Gheorghe Cristescu a mai trimis în pri- 
măvara anului 1997 memorii și către ministrul de 


Interne de atunci, Gavril Dejeu, precum și senato- 
rului Constantin Ticu Dumitrescu, care era preșe- 
dintele Asociaţiei Foștilor Deținuți Politici din Ro- 
mânia. Aceste memorii au fost redirecționate spre 
soluționare către Inspectoratul de Poliţie al 
Județului Timiș, care, prin două adrese din 24 
aprilie și 22 mai 1997, îi comunică în scris lui 
Corneliu Cristescu că întrucât aspectele sesizate 
sunt de competența Parchetului Militar Teritorial 
Timișoara, memoriile sale împreună cu docu- 
mentele atașate au fost trimise acestei instituții. 
% Prin dezvoltarea motivelor conţinute în plân- 
gerile anterioare, Federaţia Română a Foștilor 
Deținuți Politici și Luptători Anticomuniști a mai 
adresat o sesizare penală și direct Parchetului 
Militar de pe lângă Curtea Militară de Apel, inițial 
cu privire la decesul unor deținuți politici din 
Penitenciarul Aiud. Aceasta a fost urmată de un 
material extrem de amplu, înregistrat la această 
unitate de parchet militar la 6 aprilie 2006, apoi 
printr-un alt material, înregistrat la 28 iunie 2006, 
intitulat Genocidul din România. In acest mod, în 
dezvoltarea progresivă a acuzațiilor, s-a ajuns la 
alcătuirea unui număr considerabil de dosare, 
care au fost disjunse din dosarul-cadru nr. 
19/P/2005, acestea privind, fiecare în parte, 
moartea violentă a unei anumite persoane, sur- 
venită în anumite circumstanțe. Unul din aceste 
dosare a fost și cel înregistrat cu nr. 530/P/2006. 
* Dosarul penal cu nr. 530/P/2006, înregistrat la 
Parchetului Militar de pe lângă Curtea Militară de 
Apel, a fost intrumentat într-o primă fază de loco- 
tenent-colonel magistrat Ionică Voicu, delegat în 
cauză de la Parchetul Militar Teritorial București. 
2 ACNSAS, fond Penal, dosar 000246, vol. 15. 
Declaraţia din 2 iulie 1954 a fost dată de Eugen 
Alimănescu la București, în ancheta prin care a 
trecut în timpul arestului său de la Securitate. 
Documentul este cunoscut astăzi în integralitatea 
lui, fiind publicat în câteva locuri din presa scrisă 
și online, dar și în unele publicaţii de specialitate. 
Părți din conţinutul declarației au fost, însă, pen- 
tru prima dată făcute publice și valorificate de 
către Dumitru Lăcătușu, cercetător al istoriei 
regimului comunist, în articolul „Chipurile Răului: 
Eugen Alimănescu și execuțiile sumare la 
începutul regimului comunist”, în Revista 22, anul 
XXV, nr. 16 (1257), 22-28 aprilie 2014, pp. 10-11. 
Textul integral al documentului a fost publicat și 
într-un studiu care ne aparține (Vezi lucrarea 
noastră, citată la sfârșitul notei nr. 33). La sfârșitul 
prezentului studiu, pentru o mai bună înțelegere a 
lucrurilor, republicăm parțial această declaraţie, 

însă doar cu partea de început și cu pasajele care 
fac referire directă la cele două execuţii din 2 
august 1949 și 10 martie 1950. 

“ Execuţiile înfăptuite la marginea orașului 
Bistrița (2 aprilie 1950) și în apropierea comunei 
Teaca (5 aprilie 1950), deși sunt două acțiuni dis- 
tincte, fac parte din aceeași misiune criminală ce 
a vizat un lot de 16 detinuti, care au fost reparti- 
zati și uciși în două serii de câte opt persoane, în 
zile și locuri diferite. Pentru acest caz, în aprilie 
2018, am întocmit în numele IICCMER o sesizare 
care a fost înaintată Parchetului Militar de pe lân- 
gă Tribunalul Militar Teritorial Cluj. In această 
cauză a fost deschis un dosar de cercetare pe- 
nală, însă după efectuarea unor cercetări prelimi- 
nare această unitate de parchet și-a declinat com- 
petenta către Parchetul Militar de pe lângă Curtea 
Militară de Apel din București. Având în vedere 
calitățile deținute de o parte dintre prezumtivii făp- 
tuitori ai asasinatului, această unitate de parchet 
militar și-a declinat la rândul ei competența către 
Secția Parchetelor Militare din cadrul Parchetului 
de pe lângă Inalta Curte de Casaţie și Justiție. Ca 
urmare, dosarul cauzei se află acum în lucru la 
această unitate superioară de parchet militar. 
Despre întreaga problematică a cazului, vezi 
Gheorghe Petrov, „Crimele Securității. Execuţiile 
din aprilie 1950 de lângă orașul Bistrița și comuna 
Teaca”, în Memoria - revista gândirii arestate, nr. 
116 (3/2021), pp. 50-75. 

* Date mai consistente despre biografia și cari- 
era criminală a acestui personaj, vezi în text: 
Persoane vinovate de crimă, care au hotărât, spri- 
jinit și executat asasinatele (Punctul nr. 10). 

s Vezi Declaraţia maiorului de miliție Eugen 
Alimănescu din 2 iulie 1954 (manuscris), ff. 2-3. 

% Ibidem, ff. 5-6. Despre participanții care nu 
apar cu numele, mai ales cei doi șoferi pomeniti ca 
fiind de la Timișoara, vezi interpretarea noastră din 
text: Persoane vinovate de crimă, care au hotărât, 
sprijinit și executat asasinatele / Alte persoane 
care au participat la execuţii (Punctul nr. 14). 

“Bela Repaș, care a avut ultimul domiciliu în 
Lugoj, a dat aceste informaţii domnului Nicolae 
Toma, care le-a publicat în articolul „Execuţia 
comunistă din Dealul Ciura”, apărut În săptămâ- 
nalul lugojean Actualitatea, nr. 395 (19-25 nov. 
2004), p. 3 și nr. 396 (26 nov.-2 dec. 2004), p. 3. 
Materialul a fost republicat după 10 ani în același 
săptămânal, în nr. 888 (18-24 iulie 2014), pp. 4-5. 
Acest articol a fost reluat în data de 18 iulie 2014 
şi în ziarul online Revoluţionarul din Lugoj. 

Domnul Nicolae Toma, autorul articolului, originar 
din Lugoj dar actualmente domiciliat în Timișoara, 
este persoana care, În august 2014, ne-a acordat 
un prețios sprijin când am început documentarea 
pe teren a cazului, facilitându-ne o serie de con- 
tacte și legături cu persoane care aveau 
cunoștință despre aceste crime, însoțindu-ne și în 
prima noastră periegheză de teren pe locurile 
unde se presupune că au fost săvârșite crimele și 
au fost îngropate victimele. In anii următori am 
mai efectuat câteva deplasări și căutări prin satele 
din zonă, pentru a găsi și interoga persoane de la 
care să obținem și alte informaţii despre locurile 
unde s-ar putea afla gropile comune în care au 
fost înhumate victimele. 

® Vezi informaţiile conţinute în articolul de ziar 
scris de Virgil Turcan, „Asasinatele din Dealul 
Viilor”, în Lugojul, nr. 4 (8-15 august 1991), p. 2, 
care a fost deja indicat în cuprinsul lucrării noastre. 

* In august 2015, cu ocazia unei anchete de 
teren, am realizat în satul Săceni un interviu 
comun cu frații Avram și Petru Angheloni, primul 
născut în 1938 și al doilea în 1925, fiii lui Vasile 
Angheloni, fostul președinte al Sfatului Popular 
din Săceni. Cunoscând de la tatăl lor multe lucruri 
despre acel eveniment, informaţiile obținute mai 
ales de la Avram Angheloni ne-au ajutat în 
lămurirea și înțelegerea unor aspecte mai puțin 
cunoscute ale cazului. 

* Alimănescu afirmă în declarație că deținuții 
aveau cătușe numai la picioare, nespecificând 
faptul că aceștia ar fi avut și la mâini. 

“ Din dreptul bornei kilometrice situate pe deal, 
distanța până la Sudriaș (com. Traian Vuia) este 
de circa 4 km, iar până la Hezeriș (com. Coșteiu) 
de aproximativ 6 km. 

Se cunoaște că fostul comisar Ionescu, pentru 
că a încurcat într-un fel treburile murdare ale 
Securității, a fost ulterior acuzat pentru niște fapte 
inventate, fiind trimis în judecată, dar acuzațiile nu 
s-au dovedit în fața instanței. A fost doar un pre- 
text pentru a putea fi dat afară din Miliție, aceeași 
soartă având-o și judecătorul care nu a vrut să-l 
condamne pe nedrept, el fiind îndepărtat mai târ- 
ziu din magistratură. 

“ Informaţiile despre Cimitirul Săracilor de la 
marginea orașului Lugoj ne-au fost furnizate chiar 
pe amplasamentul acestuia de către domnul 
Pavel Szeli, născut la Lugoj în 4 iulie 1938, având 
domiciliul în localitate. Cercetarea de teren a fost 
efectuată în 6 august 2015. 

“Vezi articolul semnat de autor cu inițialele de 


Z.M., „Morminte dragi lumină vie”, publicat în 
revista Gazeta de Vest, apărută la Timișoara (nr. 
127 din noiembrie 1996). 

“Născut la 21 februarie 1931 în satul Jupani, 
com. Traian Vuia, cu ultimul domiciliu în locali- 
tatea natală. 

£ Persoanele indicate de Aurel Benteu că ar 
deține astfel de informaţii sunt: Gheorghe Boboc, 
născut în satul Pogănești, com. Bârna, jud. Timiș, 
domiciliat în Lugoj, fost portar la primăria orașului; 
Nicolae Daminescu, domiciliat în Lugoj; lon 
Ciorogaru, născut în satul Pogănești, com. Bârna, 
domiciliat în Lugoj. Astăzi, cu siguranță, toate 
aceste persoane nu mai sunt în viață. 

* Pentru mai multe detalii, vezi nota nr. 27. 

“ Hanul Ana Lugojana se află situat la 9,4 km 
fată de centrul orașului Lugoj, sau la 7,3 km din 
sensul giratoriu amenajat la intersecția Drumului 
Naţional 68A cu centura ocolitoare a localității. 

“O parte din informaţiile inedite referitoare la 
maiorul Zoltan Kling au fost preluate de la 
cercetătorul Dumitru Lăcătușu, care le-a extras 
din dosarul profesional al acestuia. 

% Documentele acestei ședințe de partid în care 
s-a prelucrat cazul atitudinii dușmănoase a 
maiorului Alimănescu sunt cuprinse într-un dosar 
aflat la Arhivele Naţionale ale României (Fondul 

NICOLETA ȘERBAN 
în dialog cu MARIN APOSTU 


„Pământul tot ni l-au 
luat la Colectiv, chiar 
dacă nu m-am înscris” 


Colectivizarea agriculturii (1949-1962) a fost un proces 
ce s-a realizat după model sovietic, prin care pământurile 
au trecut din proprietatea țăranilor în cea a statului. 
Obiectivul a fost transformarea satului din punct de vedere 
economic, social și psihologic, prin distrugerea satului 
tradițional, a legăturii ţăranului cu pământul, și, desigur, 
prin controlul asupra proprietății. Procesul s-a derulat greoi, 
căci regimul s-a lovit de opoziția fermă a țăranilor care și- 
au apărat tradiţiile și moștenirea părintească, uneori cu ce 
arme au avut la îndemână. Intr-un final, țăranii au fost 
reduși la situația de proletariat agricol, transformati din pro- 
prietari în slujbași ai statului; oamenii au devenit muncitori 
salariaţi pe fostele proprietăţi, muncind pe o sumă fixă de 
bani sau pe o cantitate de produse fixată de stat. Noua 
ideologie impusă le-a dat viața peste cap: în comunism sta- 
tul domină proprietatea și munca, două resurse identitare 
ale ţăranului. 

In zona Vrancea (fosta regiune Galaţi), în noiembrie - 
decembrie 1957, s-au înregistrat revolte în trei sate 
alăturate. Izbucnită la Suraia în zilele de 27-29 noiembrie, 
revolta a avut un deznodământ tragic la Vadu Roșca, în 
perioada 1-4 decembrie (soldându-se cu nouă morţi), și 
continuând la Răstoaca în zilele următoare. Represiunea a 
pus capăt revoltelor într-un mod brutal, iar numele lui 
Nicolae Ceaușescu rămâne legat de aceste evenimente, în 
cadrul cărora a acționat în calitate de Secretar de Stat în 
Ministerul Agriculturii și de șef al Direcţiei Superioare 
Politice a Armatei. El este cel care a sosit la fata locului, 
rolul său fiind acela de a „pacifica” sătenii răsculați și de a 
restabili rapid ordinea în zonă. 

Marin Apostu, 

născut la 25 aprilie 1939 în 
Suraia, Vrancea. Plugar. 

A fost arestat la 13 ianuarie 
1958 și condamnat de 
Tribunalul Militar al Regiunii 
a Il-a Militare București 

la 10 ani muncă silnică pentru 
„acte de teroare”. 

A executat pedeapsa în închi- 
sorile Galaţi, Gherla, Salcia, 
Focșani. 

A fost eliberat la 2 martie 
1960. Informaţii din fișa 
matricolă penală din Arhiva 
Administraţiei Naţionale a 

Legătura cu pământul a rămas la fel de puternică pen- 
tru acești oameni, care au ieșit să o apere și care și-au 
pierdut câțiva ani din viață făcând închisoare politică, 
detenția însemnând pentru ei o lecţie de supraviețuire în 
condiții extreme. 

Marin Apostu (zis Titi), născut în 1939, care a avut 
bunăvoința de a ne relata cele trăite la momentul respectiv, 
este unul dintre participanții direcţi la revolta din Suraia, 
comună situată pe râul Siret, la 15 km de Focșani și la 3 
km de satul Vadu Roșca. Pe alocuri va interveni în discuție 
și soția sa, Marin Vasilica. 


Nicolate Șerban: Câţi ani aveati la revoltă, în 1957? 

Marin Apostu: 17 ani, 18 ani i-am împlinit la Gherla. 
Pe 27 noiembrie 1957 au apărut echipele în Suraia. In 27- 
28-29 a fost revoluția. Pe 1 decembrie m-au luat pe mine, 
m-au arestat. 

Dar înainte de asta se zvonea că vor veni? 

M.A.: Da, se auzea înainte cu o săptămână. Se auzea 
că au fost la Răstoaca, de la Răstoaca au venit la Biliești, 
la Biliești colectivizarea a mers foarte repede pentru că n-a 
fost nimenea contra. Şi au intrat în Suraia. Când au intrat 
în Suraia, aicea a început discuţia, pentru că ei au început 
să bată oamenii. 

Dar voi ce știaţi de colectiv? Ce se auzea? Că vă ia 
pământul? 

M.A.: Să vă iau, deci, puţin mai din urmă. La etatea de 
nouă ani am rămas fără părinți. Și-am venit aici, la bunicul 
după tata. Bunicul era chiabur, era văzut foarte prost de 
ăștia, care căutau să distrugă chiaburii. Nu numai pe el, pe 
toți care erau aicea în comună. Bunicul meu, Petrache 
Marin, a fost primar prin 1934. Toate podețele care trec 
prin Suraia sunt făcute de bunicul pe când era primar. Şi-n 
1953, au venit doi securiști cu unul din Suraia la bunicul. 
Au venit la poartă: Moșule, vrem să facem un control. Au 
intrat. Cam pe-aici era o magazie. Și îi spune: Du-te și adă 
o greblă, că văz ceva dedesubt acolo! Bunicul s-a dus, a 
adus grebla, și eu am rămas acolo. Și i-am văzut când au 
scos dintr-o geantă un capăt de furtun de la CFR, de la 
vagoane. Şi l-a” aruncat. Nu mi-am dat seama, eu, copil, ce 
se întâmplă cu furtunul ăla. Pe urmă, au luat grebla, și l-a’ 
tras. Uite, moșule, vezi, n-am venit degeaba aicea. Te 

îmbraci și mergi cu noi!. L-au luat, și bun 
luat! L-au dus la Securitate, de acolo l-au 
dus la regiunea Bârlad, și l-au ținut vreo 5- 
6 luni. In primăvara aia am rămas eu c-o 
mătușă, cu tot pământul pe care-l avea el, 
însămânţat, tot. Se ara atunci cu boii, se 
semăna la mână, nu era ca acum... Asta a 
fost în 1953. 

In 1957, când se apropia ca să colecti- 
vizeze, că fuseseră prin alte comune deja... 
au ajuns în Suraia. Ș-au început să-i 
forțeze să iscălească să treacă la colectiv 
de bunăvoie. Unii s-au trecut, alţii nu s-au 
trecut. Și începea să-i bată. Au prins unul, 
acolo, la școală la Suraia, l-au bătut, 
săracu', de-a rămas lung acolo... Pe urmă, 
s-au împrăștiat. Și când au ajuns aicea, la 
Troiță, au venit o parte din oamenii din 
Butuceni (cartier din Suraia). Și acolo ne- 
am întâlnit: ei ieșeau de la școală, să vie 
înspre noi, noi de-aici, și a început scanda- 
lul, bătaie! 

Cine v-a luat de acasă? Prieteni? V-au 
zis: Hai să mergem!? 

M.A.: Da, eram din comună de-aicea 
toți. Oameni și mai bătrâni, și mai tineri. Am 
avut unul aicea, de 50-60 de ani. Primar 
era unul Dumitru Moraru, și nu-l vedea bine 
pe bunicul. Noi am avut în jur de 100 de 
hectare. Să vă spun acuma: o parte din el 
a fost declarat, am șase ani de când am 
câștigat prin judecăţi, cu fratele meu, și nu 
ni l-a dat nici acuma. Bunicul făcea parte 
din partidul liberalilor, la acea vreme, o 
parte din pământul pe care-l cumpăra îl tre- 
cea, o altă parte îl ținea așa. 

In 1957 noi am ieșit, deci, toți. 

Dar nu v-aţi gândit atunci că dacă 
ieșiți vi se poate întâmpla ceva râu? 

Vasilica Marin: Nu se gândeau. Eram 
copii, pe atunci eu aveam 12 ani. Și mă tri- 
miteau părinții pe șosea, și-am venit repede 

acasă și le-am spus că echipele sunt la 
Sfatul Popular. Ei, săracii, întorceau cada 
aia de făcut must, se băgau dedesubt și 
stăteau acolo. Ne ascundeam și noi, ca să 
nu ne găsească. Au fost vremurile grele... 

M.A.: Deci a durat trei zile. Asta a fost 
joi, pe 27, aici, la școala din Suraia, școala 
veche. l-am luat la bătaie, i-am răpus noi 
într-un fel, că au căzut jos, care cu capul 
spart... în fine. Vineri a fost tot în centru, 
aici. lar sâmbătă a fost la Judecătorie. 
Acolo erau o parte din ei cazaţi. Fusese 
cândva judecătorie, eu n-am apucat-o, dar 
așa i-a rămas numele. Şi ne-am dus peste 
ei acolo, toți. Asta într-o sâmbătă. Acolo ei 
au fost mai mulţi, cu câini, cu securitate, au 
pus câinii pe noi și ne-au împrăștiet, am 
fugit prin grădini... Și s-a liniștit. Luni au 
început arestările. A venit Militia de-aici, un 
militan Dogaru, și i-a spus bunicului: Moș 
Petrache, dai băietu' să vie pân' la post să 
dea declaraţie! M-am dus. Şi bun dus! Că 
'napoi n-am mai venit! 

Dar când s-a terminat fugăreala prin 
sat și v-aţi întors acasă, în acea zi de 
sâmbătă, v-aţi așteptat să vină după 
dumneavoastră? 

M.A.: leșise oleacă de zvon. Să vezi că 
ăștia umblă să aresteze acuma. Bunicul mi-a 
zis să stau liniștit, să nu mai ies pe drum, să 
stau acasă. Ţin minte că atunci când ne-au 
luat la Securitate la Galaţi, m-am uitat pe 
geamul mașinii și am văzut că lumea cule- 
gea la păpușoi... și eu plecam... Cineva 
care dăduse declarație, m-a spus și pe 
mine. Au fost unii care s-au folosit de ei, să 
spună cine a fost, promițându-li-se că vor 
scăpa. Și la proces, când li s-a spus că mai 
trebuie să dea o declaraţie, li s-a dat și lor 
câte 15 ani! 

Și am fost duși apoi la Galaţi, la 
Securitate. Acolo ne-au mai ținut o vreme. 


Pe 13 ianuarie 1958 ne-au judecat. La 
Galaţi, ne lua la anchetă. Eram cu unul din 
Răstoaca, ne puneau ochelarii în ochi și 
trebuia să mergi cu ei. Și-am mers eu, o 
dată, de două ori. Pe urmă mi-au spus 
colegii de celulă: Ca să vezi pe unde mergi, 
închizi ochii când pui ochelarii, și pe urmă, 
când mergi, deschizi ochii și vezi pe dede- 
subt. Bătăi, nu vă mai spun, astea: pumni, 
picioare, nu erau nimica. Dar când am 
ajuns acolo, în fata anchetatorului, bătaie! 
Eu am fost bătut aici, în zona gâtului... 
Când m-am "liberat și-am venit acasă, era 
gâtul umflat, și aici sunt operat, am fost 
operat la București. De la bătaie, s-au făcut 
cheaguri de sânge. 

Ne-au condamnat. Am fost 13 inși din 
Suraia, din care trei am fost cu 10 ani, res- 
tul 15 ani, 18 ani, 22, și unul 25. Sava 
Partene', 25 de ani a luat. Eu am făcut doi 
ani jumate. Ailalţi au făcut câte șase ani, 
cinci ani. Ne-a tinut la Galaţi șase luni, 
până în iunie. 

La proces cum a fost? A fost cineva 
din familie? 

M.A.: La proces a venit bunicul. Mi-a 
dat un pachet, și atât. N-am avut nici drep- 
tul la avocat, nici la recurs, nimica. 

V-aţi așteptat să fiti condamnat la 15 
ani? 

M.A.: Nu, pentru că la Vadu Roşca s-a 
dat mai puțin. Doar unul a fost cu 10 ani. 
Dar la ei a fost altceva, pentru că au omorât 
mulți, vreo 9-10... Din cauză că la Vadu 
Roșca s-au împotrivit, din cauză că noi ne 
împotrivisem întâi, cumva ne-au atacat pe 
noi, cum că noi i-am instigat... și nouă ne-a 
dat mai mult. La noi, de exemplu, s-a spus 
că oamenii s-au ridicat la revoltă din cauza 
celor de la Răstoaca. Ei, acolo, au fost vreo 
40 de condamnări... Doar unul a fost cu 10 

ani, restul, 15-20 de ani. Când am auzit de 
15 ani, mă întrebam cu băieții: Când mai 
scăpăm noi de-aicea? Dar erau alții mai în 
etate, și ne spuneau: Nu vă sperieţi, cu aju- 
torul lui Dumnezeu, scăpăm..., că facem un 
an, doi, trei, patru... și am prins curaj. Dar 
am avut un coleg de celulă din Răstoaca, 
lăsase nevasta acasă cu un copil, și n-a 
mâncat o lună de zile de supărare. Şi-i spu- 
neau oamenii din sat: Pune, mă, și mă- 
nâncă! Nu voia, și se gândea numai acasă. 
Nu știu dac-a durat un an de zile, și-a murit. 
Mi se pare că la Gherla a murit. Că n-a fost 
cu noi la Gherla, i-a dat în altă celulă. Cu 
vadu-roșceni am mai stat noi o parte, dar 
cu răstoceni am stat numai la Galaţi. Aici, la 
Galaţi, eram 200 într-o cameră. Am avut în 
cameră și de la Cudalbi, și din mai multe 
comune de pe-aici. Era unul de la Cudalbi, 
pădurar, a stat cu mine-n pat. Și își amintea 
mereu că lăsase doi copii acasă... Ei, ce să 
facem, asta e, mergem așa... 

Pe urmă am ajuns la Gherla. Aici, înain- 
te de a ajunge noi, fusese o revoluție”. Erau 
d-ăștia tineri care încercaseră să treacă 
frontiera, condamnaţi la câte cinci-șase ani. 

Într-o cameră erau 100 și ceva. ȘI, probabil 
c-a fost unul mai istet printre ei, ş-a-nceput 
o revoluție. Au ieșit pe geamuri și strigau... 
După ce gardienii i-au liniștit, s-au pus pe 
bătaie... 

In acea perioadă, condiţiile se 
înăspriseră mult: dacă te uitai pe geam 
oleacă, gata! Luai 10 la fund automat. Și 
atunci am apărut și noi. Era un comandant, 
unul Istrate. Când ne-a întrebat de unde 
suntem — că se dusese vestea de ceea ce 
se întâmplase în Vrancea, la Vadu Roșca, 
Suraia, Răstoaca — Vălei, ăștia care-au vrut 
să distrugă Partidul! Ne-au bătut, apoi ne- 
au sortat, ne-au pus în celule. Am stat 
prima dată într-o celulă, 27 eram. Am dat 
de preotul loan* de la Vladimirești acolo, 
mai erau niște băieți din partea Olteniei, tot 
cu o revoluție din asta, dar erau pe viață, că 
ăia bătuse, omorâse pe-acolo. Am stat 
acolo aproape un an, nu vedeam decât 
muntele. Pe urmă ne-au mutat în partea 
cealaltă, unde vedeam numai cimitirul 
orașului. Când dădea' alarma, trebuia să 
stai jos, cu faţa la ușă. Când venea la ușă 
şi se uita pe vizeta aia, să te vadă. Şi eu am 
ridicat capul sus, probabil c-o fi fost vreo 
privire mai... Și ei, când au văzut că mă uit, 
m-au scos imediat afară și dă-i bătaie! 
Trebuia să îţi găsească un motiv, cât de 
mic. Când era stingerea, la ora 9, trebuia 
să te culci cu fata spre ei. Probabil că în 
somn, unul mai visa, sau mai dădea din 
gură, și ei se uita’: „Aaa, cu cine-ai vorbit?” 
Și dă-i bătaie! Eu eram la camera 98; 99 și 
100, ultimele două camere erau camere de 
torturat. Acolo am stat până în septembrie- 
octombrie. 

Mai era pe cameră câte un sergent 
major foarte bun. N-aveai voie să stai pe 
pat, trebuia să te plimbi toată ziua. In tura 
ăstuia mai dormeam, ne mai odihneam. A 


MEMORIA 
| Testa piară seca 


fost chemat la comandant și mustrat, apoi 
ne-a zis să nu mai dormim, că e jale! In dor- 
mitor mai băga câte un informator, de pe la 
drept comun. A venit unul la noi, un tigan 
din Bârlad. Noi, acolo în cameră, ca să 
treacă timpul, făcusem din pâine, zaruri. El 
ne îndemna să jucăm, ca pe urmă să ne 
scoată afară la bătaie. La un joc, tiganul îi 
dă vreo două unui băiat, se certau din 
cauza jocului. Pe el îl scotea cam la două 
zile, deci, mai lipsea din camera. Intr-o 
seară, ne spune unul, un oltean: Vedeţi ce 
vorbiti, că ăsta-i codoș!. El era pus să ne 
provoace, ca să luăm bătaie. La vreo câte- 
va zile i-am scăpat vreo câteva, și eu și altii, 
că eram tineri. Erau vreo doi din Constanta, 
și l-a” și scos afară. Pe urmă ne-au luat la 
bătaie. 

In noiembrie a ajuns un zvon la noi în 
cameră c-o să plecăm la muncă. Eram bu- 
curoși. Ne-a luat cu trenul de la Gherla, tin 
minte că am trecut prin Tecuci, că vedeam 
prin geam ce gară era. Am ajuns în Balta 
Brăilei, rămânea o parte acolo, o parte 
pleca la Isaccea, alții la Periprava, alții la 
Stoeneşti. Eu am ajuns la Isaccea. Acolo 
ne-a băgat într-un dormitor lung, pe trei 
rânduri. Ne-au organizat pe brigăzi, cu șefi 
de echipe, și plecam la dig. Până la dig era 
de mers cam un kilometru pe jos, în coloa- 
nă. Și săpam, luam pământ cu roaba dins- 
pre Dunăre și urcam pe dig. Din noiembrie, 
până în primăvară, până ne-au eliberat. 

Și de îmbrăcat, cu ce vă îmbrăcaţi? 

M.A.: Aveam o zeghe, atâta. O pereche 
de pantaloni și o cămașă. La baie ne 
duceau câte 20 odată. Intr-o zi am trecut 
prin niște grădini unde erau păstăi. Cum ne 
era mereu foame, am mâncat. Erau bune, 
ca niște alune. Seara, să mor! Se umflase 
fasolea. Noroc că aveam pe unul din Vadu 
Roșca, el rămăsese pe cameră în ziua aia, 

era bolnav. Și era prieten cu cei de la 
bucătărie. Mi-a făcut un ceai și m-am 
răcorit. Am crezut că mor în noaptea aia. La 
WC erau două gropi, pus un dulap pe mij- 
loc. Imi amintesc că venise unul, fusese 
mare în servici, într-o dimineaţă a alunecat 
și a căzut acolo, bietul de el. 

Se mergea în coloană până la locul de 
muncă, gardienii interziceau să vorbim între 
noi. Odată m-am uitat, tot la fel, la un gar- 
dian, și a pus câinele lup pe mine. Şi m-a 
apucat câinele ăla, am semn aicea... Când 
veneam de la muncă, trebuia să mai duci 
două sau patru cărămizi la dormitorul nos- 
tru, că trebuia să se facă o bucătărie acolo. 
Eu am luat doar una, că mi-era rău... Au 
pus câinele pe mine din cauza asta. Mă 
simțeam rău, mă tinea în spate. Mi-au 
băgat un ac, să vadă dacă am apă la 
plămâni. Mi-au spus că apă nu e, dar e 
pleurită. Când m-am liberat, m-am tratat. 

Dimineaţa te îmbrăcai și ieșeai afară, și 
până plecai la muncă pe jos, trebuia să stai 
mai bine de-o oră, că venea mâncarea. 
Aducea pâine și ceai, pe urmă se pleca în 
coloană. Acolo am întâlnit alt om cumseca- 
de, din Focșani, gardian. Asta, prin ianua- 
rie, cam așa... El ne-a adus un decret din 
ziar, și seara ne-am adunat toți și vorbeam 
că ne liberăm, cei cu condamnări până la 
10 ani. Și așa a fost, prin aprilie ne-am 


liberat. Ne-au adus la Focșani, ne-au băgat 
la penitenciar. Acolo ne-au dat mâncare. 

Deci ați stat la Gherla și la munci la 
Isaccea, în aceste două locuri. Unde a 
fost mai rău? 

M.A.: La Gherla! Pentru noi. Alţii spun, 
care-a fost pe la Aiud, la Jilava. Dar la 
Gherla a fost rău, din cauza revoluției de 
dinainte. Bătăile erau multe. Intre acei 100 
de tineri care încercaseră să treacă frontie- 
ra, era unul mai istet, mai în etate. L-au luat 
la anchetă, când s-a răsucit la anchetator, a 
luat scaunul și i-a dat cu el în cap. Imediat, 
25 de ani i-au dat! Și l-au adus în cameră la 
noi. Era acolo și preotul lon Șlovanţ, tot pe 
25 de ani (sic!). Mai erau doi olteni, tot câte 
25. Eram vreo trei care eram cu 10 ani, res- 
tul toti, până la 25 sau pe viață. Dar la 
Gherla, pentru noi a fost foarte periculos. 
Acuma nu mai discut de ăștia de-acum, 
care se plâng că nu le place mâncarea etc. 
Imi amintesc, mi-am dat seama cu ce fel de 
regim aveam de-a face, din ceea ce 
făcuseră cu bunicul. Nu îi găseau motiv... 
deci erau specialiști în sensul ăsta. Așadar, 
eu nu am fost în altă parte, decât la Galaţi 
și la Gherla, aici a fost cel mai greu. La 
munci am fost oleacă mai liberi, dar și acolo 
erau niște condiţii. Era greu la muncă... 
Căram cu roaba, și când ploua și era frig, 
aluneca roaba, alunecam și noi în noroi... 

Ce colegi aţi avut în celule? 

M.A.: Acuma să vă spun, nu prea îmi 
mai amintesc. Am avut din Piatra Neamţ un 
băiat, am fost la el acasă pe urmă. Din 
Vadu Roșca au fost cu mine preotul lon, cei 
doi din partea Olteniei, din Ardeal vreo doi, 
și a mai fost un inginer, un om deștept. Ca 
să nu își piardă memoria, se ducea la robi- 
net și dădea drumul la apă, număra 
picăturile. Nu ştiu cum calcula el acolo cu 
timpul... să nu își piardă memoria. Avea 

vreo 50 de ani, era voinic. De la Suceava 
au fost vreo doi. La Gherla am avut unul de 
la Mărăşeşti, fusese cu partizanii, condam- 
nat pe viată. Dormeam cu el în pat. Imi 
povestea cum lua el bătăi. Noi n-am apucat 
aşa bătăi, el luase mai tare. A avut doi 
băieţi. Când l-a' arestat, avea un an unul, 
altul doi sau trei ani. Pe unul din fii, devenit 
mecanic, l-am întâlnit anii din urmă, pe 
când mergeam la Focșani să repar mașina. 
Stând de vorbă cu el, am realizat că era 
copilul acelui om. A murit și băiatul ăsta 
între timp. Ca să nu pierdem memoria, să 
mai treacă din timp, făcea geografie cu noi: 
apele pe unde curge, de unde vine, treburi 
de felul ăsta. Care voia, sta și-asculta, că 
erau oameni deștepți. Unii cu geografia, 
alții cu istoria. Dar erau și care nu voiau să 
asculte, și stăteau deoparte. 

lar cu ăsta din Mărășești, dacă vă spui 
ce bătăi lua, aoleu! Deci, te dezbrăca, te 
lega la mâini, lega un băț, vă închipuiţi 
acolo cum bătea cu nuiaua la fund, 
dezbrăcaţi. De ce să spun, pe noi nu ne-a 
bătut așa. Noi am luat bătaie la tălpi. Nu 
mai vorbesc picioare, pumni, și la fund. 
Când te ducea la camera aia acolo, te 
dezbrăca, te punea cu faţa în jos și începea 
cu coada măturii. Când leșinai, așeza 
cearșaful ud, arunca cu apa pe tine săi 
revii. Pentru noi, cea mai periculoasă era 
bătaia la fund, și la tălpi. Da, pentru că toți 
nervii omului se descarcă la tălpi. De acolo, 
poți deveni paralizat. 

Cât despre partizani, era mult mai 
crunt. Era unul de la munte, Avram, a făcut 
12 ani, nu știu cât a avut, 25 sau pe viață. 
M-am întâlnit de câteva ori cu el, pe la 
Asociaţia Deţinuţilor. De peste un an nu mai 
știu nimic de el. 

După ce aţi ieșit din închisoare ati 
mai ținut legătura cu colegii de celulă? 

M.A.: Nu, doar cu ăștia din Vadu Roșca. 
II am pe Crăciun’, care-i aicea în sat și 
atâta. Din Răstoaca nu știu dacă mai este 
vreunul, mai stăteam cu ei de vorbă când 
ne găseam. Toţi îs morţi. Cel mai tânăr era 
mai mare cu vreo patru-cinci ani ca mine. 

Cum vă înțelegeaţi între voi în 
pușcărie? Vă încurajați unii pe alţii? 

M.A.: Câteodată puneam cana pe pere- 
te și ne auzeam cu ceilalţi, oricât de gros 
era peretele. Așa mai aflam de alţii de la noi 
din sat. intrebam prin perete dacă cutare 
este cu ei, dacă nu, se interesau în camera 
cealaltă. Prin cana aia vorbeam prin câte 
camere erau. Nu eram numai țărani, preoti 
am avut acolo, ingineri. Erau slabi, săracii, 
vai de capul lor... Care aveau familie, se 
consumau mai tare ca noi. Noi eram tineri. 
Căutam să uităm, [că] dacă stai cu gândul 
aşa... Noi ne mai luam cu altele. La Gherla 
am întâlnit unul foarte credincios, ne expli- 
ca din Biblie, dar nu putea mult... Era preo- 
tul lon, ne împărtășea cu ceea ce făcea din 
pâine și din marmelada aia. Preotul era mai 
activ, așa. Mai erau doi, dar nu ca el. Asta 
avea curaj mai mult. lar cel din Ardeal era 
penticostal, ne vorbea, dar mai așa, când 
eram câte unul pe pat... Omul se temea. 

Erați mulți țărani în închisori? 

M.A.: Erau mulţi, mai ales din cauza 
colectivizării. Era de la Nicorești unul 
Stroia, am stat cu el la Galaţi. Cred că avea 
vreo 10-15 ani. De pe la Pechea au fost, de 
la Cudalbi au fost mulţi tare, vreo 40. La 
Galaţi am stat cu trei frați, dintr-o comună 
de pe-aici, unul era de-o samă cu mine. 

E adevărat că a venit Ceaușescu aici 
în comună? 

M.A.: Da! A venit la noi și la Vadu 
Roșca. Exact când a tras Securitatea la 
Vadu Roșca, a doua zi a venit. A oprit aici 
întâi, la intersecţie, unde e acum Peco, și 


de-aici a plecat la Vadu Roșca. Dar după ce 
m-a arestat, nu mai știu pe urmă ce-a fost 
în sat... Am un prieten de la Vadu Roșca, 
mai mare c-un an ca mine, Crăciun, pe tat- 
su l-a-mpușcat și lui i-au dat 6 ani. Și l-au 
îngropat la Focșani, într-o groapă comună, 
nu știu pe unde... 

Cum a fost întoarcerea acasă? 

M.A.: Ne-au dat drumul, am venit pe jos 
de la Focșani până acasă. Nouă inși am 
fost. Când am ajuns în sat, toată lumea 
ieșea la poartă, ne saluta... Când m-am în- 
tors acasă, nu l-am găsit decât pe bunicul. 
Bunica murise. Pe bunicul l-a luat fata lui la 
Tecuci, și-a murit acolo. În 1960 m-am 
întors. În 1963 m-am căsătorit. Când m-am 
întors, erau colegi de-ai mei, prieteni, care 
mă așteptau. La petreceri, la bal, cum era 
atunci, se vorbea că a venit Titi acasă. Unii 
mă apreciau, alții mai puţin. Autorităţile 
locale fuseseră instruite să ne bage în ser- 
vici automat. Era o balastieră aici, și un 
unchi al meu, care era primar, a vorbit aco- 
lo. M-a angajat ca ajutor. Am învățat mese- 
rie acolo, și tot nu m-am trecut la colectiv. 
Lucram în balastieră ziua, apoi luam bicicle- 
ta și secerea, și mergeam pe dig. Mă cer- 
tam cu paznicii, tăiam buruiană și tineam 
vacă. Căram cu bicicleta, făceam câte două 
drumuri pe zi, de pe câmp, de pe tranșeuri;, 
de pe cazemăţi, unde creștea iarbă. 

La școală au fost urmăriți și copiii, erau 
persecutați. Nu mă forța undeva să mă trec 
la colectiv, mă lăsa așa, dar mai mult 
căutau să vadă ce zic eu, dacă zic ceva de 
rău de ei. Dar eu nu discutam. Eu când m- 


am văzut liber, am zis: Mulţumesc lui 


Dumnezeu. Apoi am venit acasă și mi-am 
făcut o familie, mi-am văzut de viață. 

V.M.: Ne-au luat și grădina de-acasă, 
jumătate. O dăduseră la o vecină, lot de 
folosință, că ea lucra la Colectiv. lar vecinul 

din dreapta e era șef de echipă la Colectiv, şi 
mi-a luat din grădină. El a spus că eu am 
grădina de 39 de are, și că nu fac zile la 
Colectiv, așa că mi-a tăiat din grădină. Am 
trăit cu 35 de are până s-a terminat 
Colectivul. Și-am trăit și-așa, greu, dar n-am 
avut ce face. Vă spun, cât era comunistul 
atuncea de rău, dar lumea era mai rea 
decât comuniștii. O parte din ei... Dacă nu 
făceai zile la Colectiv, erai om de nimica, 

nici „bună ziua” nu-ti dădeau. Pământul tot 
ni l-au luat la Colectiv, chiar dacă nu m-am 
înscris. Eu am lucrat 14 ani la livadă, zi de 
zi. De exemplu livada de pe dreapta, pe 
drumul care duce la Focșani, mâna mea a 
lucrat la plantarea pomilor. Am lucrat la 
plantat, la tăiat, la cules. 

Dar copiii dumneavoastră, cei șapte 
copii pe care îi aveţi, ce atitudine au faţă 
de pământ? 

M.A.: După Revoluţie noi toți am ieșit în 
față, să ne deie pământul. Intâi l-am luat pe 
al meu de la tata, șase hectare. Pe cel de 
la bunicul l-am împărţit în trei, că avea o 
fată el, niște nepoți. Am recuperat 10 hec- 
tare, și cu șapte acum. Restul, nimic. Vreo 
60-70 au fost înregistrate cu acte. Am un 
act de la Arhive, pentru 32 de hectare. Şi 
nu, atât ne-a dat! Pădurea ne-a dat-o, 
avem cinci hectare (chiar dacă nu în între- 
gime). Copiii au servicii, au studii superioa- 
re, nu au timp de lucrat pământul. Am unul, 
care din toți cei șapte, deși are și el servi- 
ciu, se ocupă și cu pământul, are și niște 
utilaje. Deci, îi e drag. Dacă nu ti-e dragă 
meseria asta, nu faci nimic! In rest, nu le 
place la nici unul. Copiii știu că am făcut 
închisoare și sunt mândri că ne-am apărat 
ce era al nostru. 

Când v-aţi întors din detenţie vi s-a 
pus în vedere să nu vorbiti? 

M.A.: Eee, sigur că da! Când m-am 
angajat, erau instruiți să stea de vorbă cu 
mine să vadă ce vorbesc... Eu îmi căutam 
de treabă. M-am dus la CNSAS, la 
București, de câteva ori, și am scos niște 
acte, de-ale bunicului și de-ale mele. Odată 
am vrut să văd cine ne-a acuzat pe noi, 
cine a fost martor sau informator. Dacă vă 
arăt ce era scris acolo... Vă imaginati că nu 
erau cu studii mari, erau cu patru clase... 
Găsesc acolo declarația unui martor: „Da, 

domnule, eu m-am găsit cu Titi Marin, mi-a 
spus că se duce la servici, altceva nu mi-a 
povestit nimic”. Că veneau securiști prin 
comună, și întrebau prin sondaj... Și ăla a 
fost serios, a spus adevărul. Am găsit asta 
în arhivele Securităţii! 

Dar de povestit, ați mai povestit 
cuiva prin sat prin ce aţi trecut? 

M.A.: Le-am mai povestit, așa, la câte 
unii, pe care vedeam eu că-s mai serioși, 
dar nu ziceam la toți. 

Doamna Vasilica, soțul dumnea- 
voastră v-a povestit prin ce a trecut? 

V.M.: Nu, nici n-am vrut să știu. Nici la 
copii. Doar cea mai mare mai știe câte 
ceva, restul nu. Nu, pentru că știu că a su- 
ferit acolo și... știți cum e, când treci prin 
răutăți, parcă nu îţi mai vine să le mai 
repeti. 

Ce aţi gândit în decembrie 1989, 
când ati văzut că a căzut regimul? 

V.A.: Să știți că n-am fost îngrijorați de 
lucrul ăsta, nu ne gândeam nici c-o s-o 
ducem mai bine, nici mai rău. 

N-aţi regretat niciodată cei doi ani 
trăiţi în închisoare? 

M.A.: Ce sa zic, eram minte de copil. 
Mai este o vorbă: „Cât am pierdut eu... o 
pierd și pe-asta”. Alţii au stat mai mult. li 
mulțumesc lui Dumnezeu că am ajuns la 
etatea asta. Că mă mai dor oasele, asta 
mai trece... Câteodată, noaptea, când nu 
pot să dorm, îmi amintesc de toate: cum 
am rămas fără tata la șase ani, la nouă ani 
am venit aicea la bunicul, și prin câte am 
trecut... Am avut piciorul tăiat în 1952... 
Acolo, la Gherla — dac-aţi văzut la televizor, 
a fost o emisiune care arăta numai schele- 
te, oase. Ei, așa era! 34 de kile avea 
Crăciun Aurel, cu care am stat în detenție. 
l-am zis atunci: Mă, tu nu mai ajungi... El 
stătea la două camere de mine, eu eram la 


98, și el era pe la 96. Eu când m-am întors 
'napoi, numai la gât mă gândeam. Eram 
tânăr, cavaler, mă gândeam c-or să mă 
vadă fetele, or să zică că cine știe ce am... 
Am avut un văr, m-a dus la un doctor în 
Focșani, mi-a dat să iau niște pastile, cred 
că un sac am luati... că se umflase cât 
nuca. M-am dus la București până la urmă, 
și m-am operat acolo. Mulţumesc lui 
Dumnezeu c-am scăpat cu viaţă. Eu le 


Note 

"Pozele cu Marin Apostu din print screen sunt din 
filmul documentar Suferințele Colectivizării, realizat 
de Camelia Sandu, disponibil online la https:/Amww.you- 
tube.com/watch?v=1cO-gixQfPMât=353s 

' Sava Partene, născut la 26 iulie 1905 în 
Suraia, Vrancea. Fierar-rotar/agricultor. A fost 
arestat la 4 decembrie 1957 și condamnat la 25 
de ani muncă silnică. A executat pedeapsa în 
închisorile Galaţi, Gherla, Jilava, Botoșani, Aiud, 
Ostrov. A fost eliberat la 15 aprilie 1964. Informaţii 
din fișa matricolă penală din Arhiva Administraţiei 
Naţionale a Penitenciarelor (AANP). 

* Revolta frontieriștilor de la Gherla a avut loc în 
iulie 1958, când o serie de deținuți condamnaţi 
pentru trecerea frauduloasă a frontierei au pornit 
o amplă mișcare de protest față de tratamentul la 
care erau supuşi în închisoare. Revolta a fost 
înăbușită violent, iar regimul din Gherla a fost 
ulterior înăsprit. Pentru detalii, a se vedea intervi- 
ul cu Alexandru Maier, sanitar în Gherla în acel 
timp. Cosmin Budeancă (coord.), Experiente 
carcerale în România comunistă, |, Editura 
Polirom, lași, 2007, pp. 193-209. 

* Constantin Istrate, născut la 26 iunie 1926 în 
Mălini, Suceava. Fost învățător, locotenent major 
de Securitate, a fost locţiitor al comandantului 
pentru pază și regim la colonia Onești între 
decembrie 1953 - mai 1954 și locţiitor al coman- 
dantului pentru pază și regim, respectiv coman- 
dant la penitenciarul Gherla între august 1957 - 
octombrie 1962. La Gherla a fost comandant între 
decembrie 1958 - 1 martie 1959, perioadă în care 
au decedat 9 deținuți. Ar fi fost șeful grupei care 
executa condamnările la moarte. La 8 iulie 2014 
IICCMER a depus o plângere penală împotriva sa. 
A decedat la 11 septembrie 2014. https://www.iic- 
cmer.ro/comunicate-de-presa/2014/iiccmer-cere- 


spun la multi: În fiecare zi să multumesti lui 
Dumnezeu, dac-a trecut o zi, au trecut 
două, a trecut un an, au trecut 10... Să vă 
spun, când m-am întors din detentie, buni- 
cul meu avea vreo 60 de ani, mi se părea 
bătrân. Și-acuma eu am ajuns la 82 de ani! 
Aș vrea să merg mai înainte, dar toate-s 
rânduite de Dumnezeu. Când îi hotărât, 
gata, am plecat! 


parchetului-inceperea-urmaririi-penale-impotriva- 
fostului-loctiitor-al-comandantului-pentru-paza-si- 
regim-la-colonia-de-munca-onesti-respectiv-locti- 
itor-al-comandantului-pentru-paza-si-r/; Doina Jela, 
Lexiconul Negru. Unelte ale represiunii comunis- 
te, Editura Humanitas, București, 2001, p. 148. 

* loan lovan (1922-2008), duhovnicul 
Mănăstirii Vladimirești. A fost arestat la 29/30 
martie 1955 și condamnat la muncă silnică pe 
viață pentru că a trimis conducerii statului și bis- 
ericii un memoriu în care protesta împotriva 
deciziei de desființare a mănăstirilor, precum și 
împotriva atitudinii conducerii Bisericii Ortodoxe, 
acuzată că s-a subordonat intereselor statului 
comunist și care printr-o decizie din 3 septembrie 
1954 dorea să reducă afluența credincioșilor la 
mănăstirea Vladimirești sub pretextul unor aba- 
teri de la doctrina și practicile ortodoxe. A execu- 
tat pedeapsa în închisorile Văcărești, Jilava, 
Gherla, Aiud. A fost eliberat în 1964. Vasile 
Manea, Preoți ortodocși în închisorile comuniste, 
ediția a Ill-a, revăzută și adăugită, Editura 
Reîntregirea, Alba lulia, 2004, pp. 143-145; 
Comisia Prezidenţială pentru Analiza Dictaturii 
Comuniste în România (Mihnea Berindei, Dorin 
Dobrincu, Armand Goșu eds.), Istoria comunis- 
mului din România. Documente Perioada 
Gheorghe Gheorghiu-Dej (1945-1965), Editura 
Humanitas, București, 2009, pp. 468-485. 

* Aurel Crăciun, născut la 6 februarie 1939 în 
Vulturu, Vrancea. Plugar. A fost arestat la 4 
decembrie 1957 și condamnat la 5 ani închisoare 
corecțională. A executat pedeapsa în închisorile 
Galaţi, Gherla, Tecuci. A fost eliberat la 27 fe- 
bruarie 1960. Informaţii din fișa matricolă penală 
din AANP. 

* Linia fortificată Focșani - Nămoloasa - Galaţi. 

MARIA TOACĂ 


Despre cărti 
și păsări 
în zile de război 


La Coteni-Mahala și-a găsit adăpost 
Biblioteca „Glasul Bucovinei” 


O numeam mai înainte scurt și simplu — 
primăreasa (primărița) Elena Nanariș. 
Acum, trebuie să lungim cuvintele la nomi- 
nalizarea postului ce-l ocupă: șefa pentru 
cultură, tineret, sport, relații internaţionale a 
comunității teritoriale Mahala... De fapt, nu 
e nevoie de specificarea funcţiei, când 
toată lumea știe că poate să apeleze la ea 
în orice oră de zi sau de noapte, cu orice 
problemă. Fiecare cu ce-l doare: doamna 
academician Alexandrina Cernov nici nu-și 
imaginează cum ar fi ieșit din încurcătură și 
cum să-i mulțumească pentru că i-a primit 
biblioteca „Glasul Bucovinei”, un tezaur de 
carte românească de mai mult de 5.000 
volume, plus colecţii de reviste și ziare. A 
treia zi, când a ajuns la Ostrita Mahala 
(Coteni, cum îi zic localnicii) și a lăsat în 
sala de festivități a clubului de acolo ultime- 
le cărți și piese de mobilă, a avut plăcuta 
surpriză să vadă dulapurile frumos aranjate 
și o parte din volume pe rafturi. leri, doam- 
na Nandriș ne-a luat cu mașina din 
Cernăuţi să mai punem împreună tara (de 
cărți) la cale. Are destule probleme cu pri- 
mirea refugiaților și asigurarea lor cu lucru- 
rile necesare, dar cum să nu găsească timp 

şi pentru averea noastră spirituală?! O 
doare sufletul pentru oamenii adăpostiti în 
comuna Mahala, i-am văzut lacrimi în ochi 
când povestea despre ei. Vorbește în fieca- 
re zi, uneori ore întregi cu prieteni și 
oameni necunoscuți din orașele de dincolo 
de vama de la Siret, care se oferă să trimită 
ajutor umanitar pentru refugiaţi. In timpuri 
bune s-a înfrățit cu toată România și acum 
din toate părțile i se propune susţinere. 

O doare sufletul și pentru valorile noas- 
tre spirituale, deși mulți spun că nu e 
momentul să ne îngrijim acum, că după 
acest groaznic război, dacă ne vor trebui, 
vom aduna și vom apăra tot ce ne-a mai 
rămas. Nu pot nega categoric dreptatea lor, 
dar cunosc exemple când oamenii au sal- 
vat cu prețul vieții cărți și opere de artă. 

Intrând pentru prima dată în clubul de la 
Ostrita Mahala și în sala bibliotecii adminis- 
trate de Olga Zaidel, am înțeles de ce 
anume aici au fost primite cărțile din 
Cernăuţi. Intr-o cămăruță mai mică, pre- 
gătită pentru un mini-muzeu de artizanat și 
al meșteșugurilor populare, Olga a depozi- 
tat temporar cărțile deteriorate și vechi 
colecţii de ziare. Cred că nicăieri în altă 
bibliotecă nu se păstrează colecţii atât de 
vechi ale ziarului Zorile Bucovinei și alte 
publicaţii în limba română. Bibliotecara 


- 


mi-a mărturisit că n-o lasă inima să le dea 
la maculatură. Le-a adunat de ani și ani, le 
mai păstrează cât poate. Cum să le arunce 
la foc? Ca să încălzească sala bibliotecii, 
caută și taie lemne soțul ei, Dumitru Zaidel, 
care e și șef de club. Așa l-am și găsit în 
amiaza acelei zile, printre pereții ridicaţi 
pentru un viitor Centru de cultură. A pornit 
lucrările Elena Nandriș în ultimii ani de afla- 
re în funcţia de primar. Nu-i în firea ei să nu 
ducă lucrul început până la capăt, în fata 
acestuia, însă, chiar ea cedează. Oricum, 
conservând construcția Centrului, își va 
mobiliza consătenii la un lucru mai modest 
și mai ușor de a fi realizat. După sărbătorile 
Paștelui lucrătorii clubului vor începe 
reparația sălii bibliotecii, unde vor aranja și 
cele mai de valoare cărţi aduse de la 
Cernăuţi. Dacă ne gândim la câtă lume a 
invadat Cernăutiul și la criza de spatiu loca- 
tiv de care deja suferă orașul, vom face 


încă multe drumuri spre Coteni să ne întâl- 
nim cu cărțile din Biblioteca „Glasul 
Bucovinei”. 


Povestea cocostârcului 
„cu ochi frumoși” 


Zilele trec, zilele vin... numai pacea 
așteptată nu vine. Dar, trăind de azi pe 
mâine, cu neliniștea la ce va fi, la ce 
rămâne după noi, găsim loc și pentru bucu- 
rii. Pentru un pic de fericire am de câteva 
zile o poveste. Deși e destul de tristă și nu 
știu dacă va ajunge la un sfârșit fericit, așa 
cum se cuvine să ne poarte orice poveste, 
totuși, e emotionant de duioasă, mai ales 
că am luat-o din Mahala, satul de care sunt 
atașată cu sufletul și cu scrisul de-o viață. 
Nu e despre oameni, nici despre cărți. E 
despre o pasăre — un tânăr cocostârc care, 
pesemne, a văzut lumina soarelui la 

Mahala, dar lipsit de bucuria zborului, n-a 
avut puteri astă toamnă să vâslească în 
stolurile lungi spre tările calde. A rămas 
orfan pe moșia satului. L-a găsit cineva, 
lângă un ochi de apă, pe la sfârșit de 
octombrie, zgribulit, numai penele și oase- 
le. Și ce să facă cu el? Hai să-l ducă la 
fosta primăreasă, Elena Nanariș, că ea tre- 
buie să știe unde e serviciul cela de salvare 
a necuvântătoarelor. Ştie, nu știe, dar când 
l-au văzut nepoțeii, mai bun „serviciu de 
salvare” decât casa bunicuței nu s-a găsit 
pe lume. l-au pus repede și un nume — 
Coco. Cum altfel, dacă e cocostârc? 

Bunico, vino să vezi. Coco ăsta al nos- 
tru e fetiță, uite ce ochi frumoși are, i-a spus 
Alexandru peste câteva zile, când copiii 
s-au împrietenit de-a binelea cu pasărea. 
Elmira, cu vreo cinci ani mai mică decât 
frățiorul, dar deja cântăreață ca bunicuta, 
a întrebat-o de ce nu cântă, doar toate 
păsările cântă pre limba lor. Sărmanul 
cocostârc, stătea cu capul strâns între aripi 
în fata micilor prieteni, rușinat că nu e așa 
ca în poeziile învățate de ei: „în lume 
călător”; „al primăverii dulce iubit prevesti- 
tor”. O să cânte la primăvară, i-a liniștit 
bunica, făcându-i atenţi să asculte cum 
zângănește cu ciocul, de parcă ar bate 
toaca. Atâta i-a trebuit... Dacă nu-i intra 
pasărea asta în curte, cine știe când avea 
să le explice nepoților despre acest instru- 
ment arhaic în care se regăsește glasul de 
cocor și ce înseamnă „a bate toaca”. 

Toate bune și frumoase, Coco a iernat 
în pace cu găinile și cocoșii, numai că 
făcea nazuri la mâncare. Până n-a dat gos- 
podina de ce-i place mai mult și de-atunci 
are grijă să nu-i lipsească. Desigur - 
peștele, căci broaște, șerpi și alte „delicate- 
se”, preferate de el nu se găsesc prin 

grădină și curtea casei. Toţi vor ceva bun 
să mănânce, fie om, fie pasăre, suspină 
filosofic stăpâna mai mare a gospodăriei, 
mătușa Maria, mama Elenei. Așteaptă să 
se încălzească, să înceapă lucrul prin 
grădină. Atunci și Coco va umbla mai vesel. 
Caută de acum cu ciocul râme prin țărână. 
Dacă se apropie de el om străin, încearcă 
zădarnic să zboare - numai cu aripa 
dreaptă, la cealaltă are o vătămătură. Cu o 
singură aripă doar puţin se desprinde de 
pământ. 

Aşteptăm mai mult ca oricând primă- 
vara aceasta să vină cocoarele la cuiburile 
lor. Să le vedem multe în stoluri, semn că 
vom renaşte la o viată nouă, că vom fi cu 
toţi cei dragi împreună, bucurându-ne de 
pace, de bunăstare. Insă până le vom 
vedea pe pajiștile verzi de la noi, și un sin- 
gur cocostârc ne aduce bucurie în suflet, 
dacă e încălzit de dragostea oamenilor 
buni. 


Textul a apărut și în Crai nou, 8 aprilie 2022, 
https://www.crainou.ro/2022/04/08/despre-carti- 
si-pasari-in-zile-de-razboi/. 

li mulțumim doamnei Doina Cernica pentru 
amabilitatea de a ni-l semnala și oferi și nouă 
spre publicare. 

OVIDIU-CRISTIAN SUĂTEAN 


Proiectele de tară 
ale României, între 
majestăți și tovarăși 


În perioada 23 martie - 1 noiembrie 2021 Fundaţia Corne- 
liu Coposu, în parteneriat cu Fundaţia Academia Civică și 
Fundaţia Hanns Seidel a organizat ediția a VI-a a Concursului 
de eseuri dedicat studenţilor și elevilor, având ca temă, la ale- 
gere Proiectele de tară ale României: monarhie și/sau republică 
(1866-2021). Proiectul monarhic; proiectul republican - o cerce- 
tare comparată sau Corneliu Coposu și regalitatea. 

Juriul concursului a fost format din Ana Blandiana (scriitor, 
președinte al juriului), Doina Alexandru (jurnalist), Dan Pavel 
(profesor de științe politice), loana Boca (istoric), Tudor Călin 
Zarojanu (scriitor și jurnalist). 

Incepând cu numărul 118 al revistei, prin amabilitatea 
Fundaţiei Corneliu Coposu și a d-lui lon-Anarei Gherasim, 
președintele executiv al acesteia, am publicat eseurile 
câștigătoare. In acest număr publicăm eseul care a câștigat 
locul Il. 


Proiectele de tară nu se nasc în spatele ușilor închise, 
nu au intenții conspiraţioniste, nu sunt parafate de redacta- 
rea unor documente și nu sunt anunțate prin proclamatii 
retorice, politicianiste. Proiectele de tară se nasc din expri- 
marea spontană a voinței colective, pentru realizarea 
bunăstării, libertăţii și demnităţii. De fapt, exprimarea aces- 
tei voințe colective are loc prin intermediul celui mai vechi 
și veșnic nou „organ” de influență: Elita. Ea a și fost cea 
care a dus la nașterea unei națiuni', cea română. 


Fundamentarea statului român modern 

Marcat de reforme substanţiale și de adoptarea 
Codului civil, anul 1864 a fost apogeul domniei lui 
Alexandru loan Cuza. Totuși, anul următor avea să fie 

Ovidiu Cristian Suătean 

s-a născut la 17 decembrie 
2003. Este elev în clasa a XI-a 
la Liceul Teoretic „Nicolae 
Bălcescu” din Cluj-Napoca. A 
obținut diverse premii și dis- 
tincții la concursuri și competiţii 
școlare, cum ar fi locul I la 
etapele județene ale 
Olimpiadelor de Istorie din anii 
școlari 2018-2019, 2019-2020 
și 2021-2022, respectiv menti- 
une specială și premiul III la 
etapele naţionale ale 
Olimpiadei de Istorie din anii 
școlari 2018-2019 și 2021- 
2022. De asemenea, premiul | 
la Concursul naţional de istorie 
„Nicolae lorga”, organizat de 
Facultatea de Istorie a 
Universității București, respec- 
tiv premiul | la Concursul de 
istorie „Hadrian Daicoviciu” 
organizat de Universitatea de 
Vest din Timișoara. 


începutul agoniei și declinului său. 
inconjurat de o camarilă care îi încuraja 
până și abaterile de comportament (vezi 
adulterul), domnitorul începea să devină un 
mit. Cuza din 1865 era diferit de Cuza din 
1859, dar el conștientiza deja că mandatul 
său era doar unul care pregătea venirea 
unui domn străin pe tronul țării, după cum 
se exprima pe 25 ianuarie 1859, În scrisoa- 
rea adresată puterilor garante. În declaraţia 
din 5/17 decembrie 1865, afirma că el nu 
este un obstacol în fundamentarea edificiu- 
lui naţional, anticipând astfel momentul 
abdicării sale În fond, Cuza îi destăinuia 
diplomatului francez Jacques Poumay: „Je 
ne demande qu'une chose; c'est de céder 
le pouvoir ă un Prince etranger. Ce jour-lă 
sera le plus beau de ma vie” (Nu cer decât 
un lucru, să cedez puterea unui print străin. 
Acea zi va fi cea mai frumoasă din viața 
mea.)* Această zi (mai exact, noapte) avea 

să fie 11 februarie 1866, când liberalii radi- 
cali și conservatorii s-au aliat împotriva lui. 
Dacă liberalii îl acuzau că n-a realizat refor- 
me radicale, conservatorii l-au acuzat că ar 
fi realizat prea multe. Altminteri, această 
conspirație avea să fie numită de presa 
cuzistă și de istorici „Monstruoasa coaliție”. 
Mai târziu, după plecarea lui Cuza în exil, 
când unirea era în pericol, fostul său aliat 
reformist Kogălniceanu, îi ridica osanale. 
La toate acestea, sugestiv ar fi Cehov, care 
spunea că „dragostea, prietenia și respec- 
tul nu unesc oamenii la fel de mult ca ura 
comună”. 


În căutarea Prințului visat 

Ideea unui prinț străin nu era nouă. 
Numeroase surse confirmă existența unor 
astfel de inițiative pentru constituirea în 
Principate a unui regat condus de prinți 
străini. Ecaterina cea Mare era „expertă” în 
asemenea planuri. Pentru a obține influen- 
tă în Balcani“, prințesa germană, devenită 
țarină, își imagina un Imperiu Bizantin, dar 
sub conducerea unui print rus. Ea își dorea 
anexarea Principatelor”, iar ulterior, forma- 
rea unui stat neutru, Regatul Daciei. Inițial, 
prin planul din 1772, Ecaterina propunea 
turcilor cedarea Principatelor și unificarea 
lor, impunându-l pe polonezul Stanislaus 
Augustus Poniatowski, însă discuțiile cu 
losif al II-lea în vederea realizării planului 
au fost amânate. Acestea se vor relua în 
1782, rușii fiind dispuși să renunțe la 
Oltenia în favoarea Habsburgilor. În schimb, 
Ecaterina i-a propus suveranului austriac 
formarea acelui stat neutru, sub conduce- 
rea marelui Duce Constantin sau a genera- 
lului Potemkin, cu o domnie ereditară. 

In cele din urmă, aceste planuri nu s-au 
mai concretizat.* Apărea „Problema orien- 
tală”, Polonia era în proces de divizare, oto- 

manii în agonie, iar rușii și habsburgii în 
ascensiune. La vest, domnia lui Ludovic al 
XVI-lea pregătea apariția revoluţiei care va 
distruge l’ancien regime și prevestea 
ascensiunea lui Napoleon. De altfel, 
Napoleon își afirma simpatia pentru supușii 
creștini din Imperiul Otoman.” Astfel, româ- 
nii n-au ezitat să ceară sprijinul său. În 
două rânduri au fost adresate memorii, 
unul în 1802, altul în 1806-1807, prin care 
doreau un domn străin, francez sau italian 
în Principatele unificate, sub o garanţie 
formală din partea puterilor europene. Vor 
eșua în cele din urmă, din cauza politicii 
duplicitare napoleoniene fată de 
Principate.” O istorie interesantă legată de 
aceste încercări este cea a boierului 
Dudescu, trimisul Principatelor la Paris, 
care a fost atât de impresionat de opulenta 
pariziană și de ispitele bahice ale societății 
aristocratice franceze, încât a uitat de 
înmânarea memoriului.* 

Evident, reprezentanții străini la 
București, așa cum ceruseră și boierii, afir- 
mau că Principatele nu puteau fi conduse 
de un domn pământean, ci de un prinţ 
străin. Este și ceea ce susţine, în 1824, 
consulul francez la București; „[les molda- 
ves] disent très hautement qu'il ne peut pas 
se gouverner eux-mêmes et qu'il faudrait 
absolument un maitre étranger” ([moldove- 
nii] spun cu francheţe că ei înșiși nu se pot 
guverna și că ar trebui neapărat un prinț 
străin). Tot un diplomat străin, R.G. 
Colquhoun, reprezentantul britanic la 
București, afirma și el 11 ani mai târziu: „Le 
peuple entier souhaite un Prince étranger 
qui ne serait ni Russe ni Grec et il a hâte de 
voir les deux provinces unies sous un seul 
Prince” (Întregul popor îşi dorește un print 
străin, care nu este nici rus, nici grec, și 

așteaptă să vadă unirea celor două provin- 
cii sub un singur prinț străin)." Dacă grecii 
erau exceptați, fiind asociați experienței 
fanariote, în schimb, din partea Rusiei a 
fost vehiculat numele ducelui Serghei de 
Leuchtenberg. Totuși, existau suspiciuni că 
el lucrase pentru accederea la conducerea 
Principatelor. Chiar Cuza îi destăinuia con- 
sulului rus Offenberg că depune eforturi 
pentru venirea unui domn străin.” Alte 
surse, precum Al. Candiano, vorbesc, de 
asemenea, despre efortul lui Cuza de a-l 
aduce pe Serghei de Leuchtenberg în 
România.” Însă această mutare ar fi fost 
qu'au profit du Duc de Leuchtenberg, nu și 
al României, cum avea să afirme John 
Green, consulul britanic la București. * 

În cele din urmă, această variantă avea 
să eșueze. În 1829, lordache Catargiu pro- 
punea, în comitetul moldovenesc de elabo- 
rare a Regulamentelor organice, un print 
ereditar, provenind dintr-o Casă regală din 
Europa (cu excepția imperiilor limitrofe), 
care să înfăptuiască unirea celor două 
Principate. Autorităţile rusești au respins 
memoriul. Însă istoria nu. 

Chiar dacă unirea avea să fie 
îndeplinită de un domn pământean, în 
ciuda memoriilor către familia domnitoare 
din Franța, Bonaparte, politicienii români 
aveau în față două opțiuni. Primul chemat a 
fost Filip de Flandra, fratele regelui Belgiei. 
Întrucât a refuzat, diplomaţia românească 
s-a îndreptat spre cea de-a doua opțiune, 
Carol de Sigmaringen. lon C. Brătianu, 
obținând avizul lui Napoleon al III-lea“, pe 
19/81 martie 1866, merge la Düsseldorf 
pentru a-i propune lui Carol tronul 
României.“ lar pe 1 aprilie, el a trimis de la 
Dusseldorf o telegramă  locotenenţei 
domnești, informând că prințul german 


acceptă tronul.” Locotenenţa, formată din 
Nicolae Golescu, Lascăr Catargiu și 
Nicolae Haralambie, a organizat un plebis- 
cit, majoritatea covârșitoare a voturilor fiind 
în favoarea venirii lui Carol în tară. Astfel, 
legitimitatea politică era obținută. Urma 
obținerea celei sociale, deoarece în 
Principate existau voci care criticau venirea 
unui domn străin.“ 

In acest context, Carol pleacă din 
Germania spre România. Voiajul a fost unul 
îndelungat. Cu un bilet la clasa a doua, vii- 
torul rege intră în România pe la Drobeta, 
locul unde romanii au intrat în Dacia. De 
aici, urmează un drum mai anevoios, prin 
realităţile unei tări aflate la începutul 
dezvoltării sale. 

Pe 10 mai, după o secetă îndelungată, 
la București, în sfârșit, ploua. Tot atunci, 
Carol a ajuns în Capitală și a depus jură- 
mântul. In limba română.” Poarta a recu- 
noscut sosirea domnului pe tron abia pe 19 
octombrie 1866, dar fără a renunta la ideea 
că Principatele sunt doar autonome.” 

Incepea o nouă eră pentru statul 
român. 


Domnia lui Carol I (1866-1914) 

In Principate, domnitorul prusac a 
instaurat o nouă epocă, într-o organizare 
constituțională modernă. Aceasta a fost 
concretizată prin diverse reforme, cea mai 
importantă fiind Constituţia din 1866. Rolul 
monarhului devenea, în fapt, unul constitu- 
tional. Avea atribuții legislative și executive. 
Pe cele din urmă le împărțea cu Guvernul. 
Atribuţiile judecătorești rămâneau în seama 
tribunalelor și Curţii de Casaţie și Justiţie. 
Legislativul era bicameral, format din Senat 
şi Camera Deputaţilor.” 


Astfel, prin acest cod legislativ, 


România devenea o „Belgie a Orientului”, 
după cum a fost denumită de gazeta 
liberală bucureșteană Steaua Dunării. Insă 
istoria avea să ne ofere răspunsul în ce 
măsură acest cod legislativ avea să fie 
potrivit unei țări cu 80% țărănime”, „singura 
clasă reală”*, după cum o numea 
Maiorescu. Chiar Carol afirma: „[ll y a] des 
grands obstacles dans l'application de 
cette nouvelle loi fondamentale qui ne se 
trouvait en rapport ni avec l'état du déve- 
loppement intérieur, ni avec les allures et 
les traditions de pays” (Există obstacole 
considerabile în aplicarea noii legi funda- 
mentale, care nu se găsesc În raport nici cu 
stadiul de dezvoltare intern, nici cu specifi- 
cul și traditiile tării).” 

De fapt, începutul domniei lui Carol n-a 
fost unul ușor. Relatia cu Guvernul a fost 
afectată de conflictul dintre liberali și con- 
servatori. Carol nu era de acord cu dorința 
liberalilor de a-l transforma într-un simplu 
mijloc pentru săvârșirea reformelor. Ei s-au 
opus planului său de dezvoltare a transpor- 
tului feroviar și a reorganizării armatei.” In 
acest context, relaţiile liberalilor cu princi- 
pele s-au înrăutățit, astfel că au început în 
1870 o campanie antidinastică, acuzându-l 
pe Carol de dorința unei „domnii personale” 
(a fost folosită și ameninţarea detronării).* 
Inseamnă că metehnele de la abdicarea lui 
Cuza au rămas încă vii. Cei care l-au detro- 
nat atunci, îl voiau acum înapoi.” 

Astfel, în 8/20 august 1870, Al. 
Candiano-Popescu a ocupat prefectura 
Ploieștiului. || declară detronat pe Carol și 
instituie regența, în fruntea căreia se așază 
Nicolae Golescu și I.C. Brătianu, ministru 
de război ad-interim. Statisticile guvernului 
consemnau 3.000 de oameni, ziarul radical 
Românul, „cel mult 30 de indivizi”, iar C. 

Bacalbașa, contemporan al acestui eveni- 
ment, afirma că erau „câțiva hamali, câțiva 
pompieri și un număr de mahalagii”.* In 
urma acestui eveniment, au fost arestaţi 
atât Candiano-Popescu, cât și I.C. 
Brătianu.” Cel dintâi nega în jurnalele sale 
instituirea republicii, considerând-o doar o 
născocire conservatoare. Ulterior, ei aveau 
să fie achitati de tribunalul târgoviștean din 
lipsă de probe.” ...Un eveniment demn să 
fie pus în operă de Caragiale. 

Totuși, prima etapă a domniei lui Carol 
avea să fie parcursă cu succes, el reușind 
să învingă metehnele sistemului politic 
existent în Principate. Dorinţa acerbă a 
liberalilor n-a putut să-l învingă pe Carol, 
precum s-a întâmplat în cazul lui Cuza. 
Principele a dat dovadă de abilitate politică, 
reușind să-i aducă pe conservatori la 
guvernare, fiind începutul rotativei guverna- 
mentale, mecanism folosit de Carol cu 
dibăcie într-un sistem politic românesc care 
abia luase naștere. 

A urmat lupta pentru independenţa 
României. Obţinerea independenţei n-a 
fost facilă. La Congresul de la Berlin, 
delegația României n-a fost luată în consi- 
derare, ci doar ascultată. Au fost negociate 
în tratat câteva articole care n-au convenit 
clasei politice românești: cedarea celor trei 
judete din sudul Basarabiei (Ismail, 
Bolgrad, Cahul), pierdute de Rusia după 
războiul din Crimeea, clasarea afacerii 
Strousberg, iar nu în ultimul rând, revizui- 
rea Articolului 7 din Constituţie. 

Carol avea să fie mâhnit de acest tratat 
și de modul în care a fost desconsiderată 
România, scriindu-i tatălui său: „E trist când 
Europa silește pe un stat tânăr, dornic de 
înaintare, care și-a dovedit tăria și puterea 
într-un războiu sângeros, să cedeze o pro- 
vincie”*!. Nici de afacerea Strousberg nu 

era încântat. Deși lucrările au fost supra- 
evaluate și prost realizate, trebuiau achita- 
te, România fiind amenințată cu ruperea 
relaţiilor diplomatice. Dacă D.A. Sturdza, 
ministru de Finanţe, amintea că acţionari 
erau „domni înalți și dame de curte, lachei 
de-ai lor și chiar birjari — într-un cuvânt, 
aproape tot Berlinul”, Carol îi atrăgea 
atenţia girantului Consulatului german din 
București că „domnii din Berlin ar vrea să 
trateze România ca pe Egipt". 

In final, Articolul 7 a suscitat multe 
animozităţi, atât intelectualii, cât și poporul 
de rând, acceptând cu greu oferirea cetă- 
teniei evreilor, în număr considerabil, în 
România, după ce migraseră din Polonia și 
Rusia în Moldova și Țara Românească. In 
acest context al  antisemitismului, 
Maiorescu este cel care a afirmat că ar fi 
fost mai bine ca articolul să nu fi fost intro- 
dus în 1866.” 

In 1878, Parlamentul a votat legea con- 
form căreia Carol primea denumirea de 
Alteță regală, fapt contestat, în 1877, de 
contele Andrassy, reprezentant al Austro- 
Ungariei. El considera că românii din 
Transilvania „ar putea crede că suveranul 
lor nu mai este la Viena, ci la București” 
(pourraient croire que leur Souverain n'est 
plus à Vienne, mais à Bucarest).* 

După obținerea independenţei (1878) și 
proclamarea regatului (1881), Carol |, înco- 
ronat ca rege al României, avea să se 
ocupe de integrarea statului român în 
diplomația europeană. Fiind din familia 
Hohenzollern, el a îndreptat politica externă 
românească spre cea germană. 

Altminteri, în această perioadă, sub 
oblăduirea lui Titu Maiorescu, Mihai 
Eminescu își publica primul (și ultimul) 
volum antum, Poesii. Născut în 15 ianuarie 
1839 la Botoșani, fiul al lui Gheorghe și 


Ralu Eminovici, Mihai Eminovici avea să-și 
dovedească strălucirea talentului său literar 
încă de la prima poezie, De-aș avea, în 
revista lui losif Vulcan, Familia. Devenit 
Eminescu în urma acestui debut, Mihai a 
urmat gimnaziul la Cernăuţi, iar studiile 
superioare le-a continuat la Viena, iar apoi 
la Berlin. In ciuda formării sale în cultura 
germană, el nu va fi un germanofil. Insă 
datorită talentului literar, ajunge la Curtea 
regală, fiind prezentat reginei Elisabeta, 
prin intermediul lui Maiorescu. „Un zeu ser- 
vit de o muritoare”, așa descria Carmen 
Sylva întâlnirea cu Eminescu. 

Dar a doua jumătate a domniei lui Carol 
avea să fie una plină de evenimente tulburi. 
El pornise un proces modernizator, dezvol- 
tând atât infrastructura feroviară, cât și 
instituțiile necesare funcţionării statului. 
Totuși, relația stat-cetățean nu era încă 
bine fundamentată, metehnele trecutului 
resimțindu-se acut. In timp ce în politică se 
dădeau conflicte acerbe, la nivel social și 
cultural, România trecea printr-un fenomen 
unic. Pentru o tară subdezvoltată, noile 
instituții erau o „haină” preluată din Oc- 
cident, nepotrivită realităților social-politice. 
Astfel, s-a creat un vid între realitatea 
socială și instituţiile create, fenomen 
nuanțat de Titu Maiorescu ca teoria forme- 
lor fără fond. 

Totuși, în plan cultural, secolul al XIX- 
lea a fost pentru România unul bogat în 
forme și în fond. In 1867, la lași lua naștere 
„Junimea”, formată din șapte membri, prin- 
tre care și Maiorescu. Din această organi- 
zatie culturală aveau să facă parte intelec- 
tuali de marcă, precum I.L. Caragiale, 
Mihai Eminescu și lon Creangă. De la 
apariția, în 1862, a primului roman reușit 
din literatura română, Ciocoii vechi și cioco- 
ii noi, de Nicolae Filimon, până la apogeul 


literaturii lui Mihai Eminescu, cultura literară 
românească cunoscuse însemnate. reali- 
zări. Dramaturgia lui Caragiale devenea și 
ea una reprezentativă pentru secolul al 
XIX-lea, în centrul ei fiind defectele unei 
societăți aflate încă în formare. 


O nouă lume 

La debutul anului 1905, un evreu de 26 
ani, care lucra la biroul elveţian de brevete 
din Berna, publica articolul Asupra electro- 
dinamicii corpurilor în mișcare, o lucrare 
științifică de câteva pagini, care avea să fie 
cunoscută sub denumirea de Teoria rela- 
tivității. Ideile de sorginte pur științifică 
aveau să fie transferate și în domeniul filo- 
sofiei. Toate temele fundamentale au fost 
puse în anii '20 sub semnul întrebării (teme 
fundamentale, precum timpul și spaţiul, 
binele și răul, cunoașterea, nu mai aveau 
nicio valoare)”. Relativitatea era confun- 
dată cu relativismul, impunându-se o 
„reconsiderare a tuturor valorilor”. 

Este o epocă în care, cum spunea 
Hegel, istoria „se mișcă într-un domeniu 
superior celui în care moralitatea își are 
lăcașul şi care este constituit de caracterul 
individual, de conștiința indivizilor, de vointa 
lor specifică și modul de acţiona””. Pentru 
filosoful german istoria nu este un tărâm al 
fericirii, epocile de acest fel fiind „paginile 
goale ale sale, deoarece ele sunt perioade 
de concordie, lipsite de contradicție”*. 
Omul știe ce este răul, dar și binele. Meni- 
rea lui este să-l caute pe cel din urmă, dar 
este responsabil de amândouă.” Nietzsche 
reconsidera valorile, apelând la o analiză a 
acestora „dincolo de bine și rău””. Sensul 
omului dispărea, în vreme ce Dumnezeu 
murea încet. Astfel, s-a format un vid în 
moralitatea europeană. In cele din urmă, 
La Grande guerre avea să contribuie la 

lărgirea acestui vid. Războiul va duce la 
disoluția mentalităților și la brutalizarea 
lumii.“ 

Spiritele europene de la aceea vreme 
erau favorabile unui conflict. De pildă, tine- 
rimea italiană era în culmea extazului, 
pregătindu-se de ce avea să fie marele 
război. Manifestarea curentului naționalist 
era predominantă în Europa veacului al 
XIX-lea. Existenta multor state, precum 
cele balcanice, era un factor de conflict. 
Adeseori, aceste state au avut sustinere, 
precum cea franceză fată de unirea 
Principatelor. Totuşi, Adolphe de 
Bourqueney avertiza că Napoleon al Ill-lea 
deschide în Europa o cutie a Pandorei.“ 

Balcaniul era butoiul de pulbere al 
Europei. După toate revoltele și mișcările 
teritoriale din peninsulă, spiritul naţionalist 
extremist ia și mai mult avânt. Apar diverse 
organizaţii teroriste, sub egida cărora erau 
organizate diverse atentate. Cel mai cunos- 
cut avea să fie cel al lui Gavrilo Princip, un 
sârbo-croat, care l-a ucis pe Franz 
Ferdinand, la Sarajevo în 28 iunie 1914. 

Peste doar o lună, Europa se afla în 
război. 

Inițial, Carol | dorea ca România să 
intre în război de partea Puterilor Centrale, 
respectând tratatul din 1883. Insă, fără suc- 
ces. Consiliul de Coroană din vară i-a nă- 
ruit orice speranță. Un singur om politic 
votase pentru război, germanofilul Petre P. 
Carp. Peste câteva săptămâni de la acest 
eveniment, pe 27 septembrie / 10 octom- 
brie 1914, Carol avea să moară. 

Succesorul și nepotul său, Ferdinand, 
era mult mai atent la cererile poporului său 
și nu a fost un susținător al intrării în război 
alături de Puterile Centrale. In scenă își 
face apariţia și lon. I.C. Brătianu, care a dat 

dovadă de prudență în privința implicării 
României în război, așteptând momentul 
oportun. Brătianu va negocia cu reprezen- 
tantii Antantei, semnând două convenții, 
cea politică și cea militară (pretenţiile terito- 
riale românești, precum teritoriile din 
monarhia dualistă, erau recunoscute de 
Antanta). La scurt timp după semnarea 
acestor convenţii, pe 29 august 1916, 
România intra în război alături de Antanta. 
Armata română trecea graniţa austro- 
ungară, cucerind Sibiul și Brașovul. Limba 
maghiară era înlocuită cu limba română, 
simbolurile habsburgice cu cele românești, 
iar portretul împăratului Franz Joseph cu 
cel al regelui Ferdinand.“ Ulterior, armata 
română avea să sufere înfrângeri grave, 
care au dus la retragerea în Carpaţi. In 
plus, pe frontul din sudul tării, România 
pierdea dureros la Turtucaia în fata germa- 
nilor și bulgarilor. Rana Cadrilaterului se 
resimțea prin baionetele bulgarilor. Avântul 
psihologic bulgar va fi decisiv. Ca urmare, 
Guvernul și Parlamentul se mutau la lași. 

Pe 6 decembrie 1916, Bucureștiul era 
ocupat de armata germană.“ Generalul 
Mackensen visa la cucerirea lașiului, dar 
rezistența eroică a românilor la Mărăști, 
Mărășești și Oituz din vara caniculară a lui 
1917 l-au adus cu picioarele pe pământ. In 
ciuda acestor victorii pe frontul de est, 
România avea să rămână ultimul stat din 
Antanta, întrucât Rusia, prin intermediul 
politicii germane, care l-a repatriat pe 
Lenin, devenise un focar revoluţionar. 

In România este format în aceeași 
conjunctură un guvern progerman, condus 
de Al. Marghiloman, care va semna pacea 
de la Buftea, moment umilitor pentru 
România. Totuși, Ferdinand nu ratifică 
actul, încât acesta rămâne fără validitate. 


Urmările acestei decizii aveau să fie bene- 
fice, întrucât odată cu înfrângerea germani- 
lor pe frontul din vest, România va reintra în 
război pe 10 noiembrie 1918. 

In următoarea zi, la ora 11, în pădurea 
Compiegne, se încheie tratatul de pace. 
Regina Maria folosea puterea diplomatică 
în favoarea cererilor teritoriale românești. 
Prima dintre probleme era reprezentată de 
Transilvania. Prin actul de la 1 decembrie 
1918, aceasta se unea cu România, actul 
fiind ratificat de Ferdinand la finele anului. 
Un eveniment important care avea să faci- 
liteze această unire a fost alungarea 
comuniștilor conduși de Bela Kun din 
Ungaria. Armata română, după atacul 
maghiar din vestul ţării, va lansa contra- 
ofensiva, reușind să intre pe 4 august 1919 
în Budapesta. 

In cele din urmă, prin tratatele de pace, 
dezideratele românilor erau înfăptuite. Anul 
1918 avea să devină anul genezei 
României Mari. Proiectul de tară sub egida 
căruia atât intelectualii, cât și marea masă 
a populației au luptat, a fost înfăptuit. 

Un rol fundamental a fost cel reprezen- 
tat de institutia monarhiei. Regele 
Ferdinand, în ciuda speculațiilor privind 
timiditatea sa, a decis să intre în război 
împotriva țării natale, fapt care a influenţat 
decizia familiei Hohenzollern de a-l exclu- 
de. In același timp, regina Maria avea să-și 
folosească puterea diplomatică în a convin- 
ge marile puteri de recunoașterea Unirii, 
fiind numită de tigrul” Clemenceau „une 
femme fatale”. 

In doar jumătate de deceniu, România 
ajungea de la un stat abia apărut în sud- 
estul Europei, la unul respectat în această 
zona. Astfel, 1918 avea să fie anul „implini- 
rii și distrugerii idealurilor”, după cum spu- 


nea istoricul Virgiliu Țârău. Imperiile ger- 
man, otoman, austro-ungar și rus au 
dispărut, luând naștere noi state naţionale. 


Epoca interbelică sau era 
extremelor; de la lon la Antonescu 
După evenimentele din 1918, România 
părea că își atinsese idealul secular. 
Generaţia intelectuală trebuia să se 
regăsească într-un alt scop decât cel 
național, deja înfăptuit. Lucian Blaga își 
publica în 1919 primul volum de poezii, inti- 
tulat Poemele luminii, iar în următorul an, 
Liviu Rebreanu publica primul mare roman 
din literatura română, Jon. In același an, la 
Cluj se înființa Universitatea Daciei 
Superioare, sub conducerea unor intelec- 
tuali precum Sextil Pușcariu, Vasile Pârvan 
și Onisifor Ghibu. La București avea să se 
formeze prima mare generaţie intelectuală 
a României moderne, Generaţia 27. Liderul 
Mircea Eliade avea să ofere această denu- 
mire, preluată ulterior de Nae Ionescu, 
mentorul acesteia.“ Iniţial, ei doreau să 
prevină implicarea în politică, dar fără suc- 
ces, întrucât în 1933, generaţia s-a 
despărțit în trei direcţii, democraţii, extre- 
miștii de stânga și extremiștii de dreapta.“ 
In astfel de condiții, monarhia româ- 
nească era nevoită să cârmuiască tara, iar la 
15 octombrie 1922, Ferdinand și Maria erau 
încoronați regi ai României la Alba-lulia. 


Anii '30 și era uniformelor 

In Europa anilor '30, extrema dreaptă a 
reușit să acapareze puterea pe fundalul 
unor nemulțumiri de factură națională, 
politică sau socio-economică. In Italia, din 
1923, Mussolini deținea puterea, iar Hitler 
tocmai o obținuse în 1933. In România, 
Mișcarea Legionară nu avea să aibă 

același parcurs. În aprilie 1930, legionarii 
au format secția politică a mișcării, Garda 
de Fier. In contextul alegerilor din 1933, 
Garda de Fier avea să fie dizolvată, pe 9 
decembrie 1933, ultima zi de depunere a 
listelor pentru alegeri, la cererea lui Nicolae 
Titulescu, ministru de Externe la aceea 
vreme. Decizia avea să-i aparţină lui I.G. 
Duca și avea să-i fie fatală. Chiar dacă 
legionarii își creaseră un nou partid politic, 
Totul pentru Țară, I.G. Duca avea să fie 
asasinat de Nicadori“ în 29 decembrie 
1933, pe peronul gării din Sinaia.* 
Mișcarea Legionară avea să-și continue 
existența. In alegerile din 20 decembrie 
1937, Totul pentru Țară obținea 15,58%, 
conform listelor oficiale, dar, în 1946, şeful 
Sigurantei, Eugen Cristescu declară că 
procentul era mai mare decât cel oficial, 
Argetoianu enunțând cifra de 22%.* 
Războiul venea cu pași repezi. Precum 
s-a întâmplat în Primul Război Mondial, 
eșecul alianțelor, naționalismul și pericolul 
comunist aveau să fie principalele cauze. 
Regele privea neputincios la politica 
europeană din anii '30. România avea să 
fie înghițită de interesele politicianiste 
mărunte, care erau toxice pentru vitalitatea 
statului, în ciuda succesului cultural româ- 
nesc din anii '30, care reuşise să aducă 
intelectual România în lumea Occidentală. 
Maitreyi, Baltagul și lon nu aveau cum 
să prevină declinul iminent al statului 
român. 


Între ciocan și nicovală; 

preludiul unei tragedii 

Intreaga realizare din 1918 se prăbu- 
şea. Basarabia și Nordul Bucovinei aveau 
să fie pierdute, cedate fără război, în urma 
ultimatumului sovietic din iunie 1940. Peste 
doar o lună, Dictatul de la Viena avea să-i 

redea Ungariei Transilvania de Nord. 
Institutiile culturale, precum universitatea 
românească, sunt transferate la Sibiu. 
Episcopul greco-catolic luliu Hossu și cel 
ortodox, Nicolae Colan, aveau sa rămână 
alături de românii din nordul Transilvaniei. 

La București, agonia domniei carliste 
avea să se încheie. Pe 6 septembrie, cu o 
zi înainte de pierderea Cadrilaterului, Carol 
abdica. Mihai avea să devină noul rege al 
României, pentru a doua oară, puterea, 
însă, îi va aparține lui lon Antonescu. 
Format în școala militară franceză, el era 
un francofil, însă căile încurcate ale vieții 
politice aveau să-l îndrepte spre Germania. 
El a rămas în posteritate atât datorită cuce- 
ririlor din război, cât și din cauza atitudinii 
sale în problema evreiască. 

La 23 august 1944, cu concursul regelui 
Mihai, Antonescu era arestat. Hitler, cel 
care îl vedea pe Mihai doar ca pe un rege 
tânăr, în subordinea lui Antonescu, avea să 
piardă războiul mai rapid, ca urmare a deci- 
ziei României de a întoarce armele. Finalul 
războiului avea să lase urme adânci: 
atrocități umane și modificări teritoriale. 

Problemele anilor '30 și '40 își găseau 
originile în ideile filosofice de la începutul 
veacului al XX-lea. Nietzsche avea con- 
știința că de numele său se va lega ceva 
monstruos.” De fapt, și Einstein, văzând 
ororile de la Hiroșima și Nagasaki, ar fi pre- 
ferat să fi fost un simplu ceasornicar.” 

Insă ceasul tratatelor suna. România 
n-a fost recunoscută învingătoare, fiind 
obligată de URSS să achite 300 milioane 
de dolari drept despăgubiri. Imposibilitatea 
achitării acestei sume a dus la fondarea 
SOVROM-urilor, întreprinderi  sovieto- 
române, care aveau să secătuiască tara, 
precum se întâmplase în timpul domniilor 
fanariote. Transilvania de Nord revenea la 


România, dar sub permanentul șantaj 
sovietic, care a instaurat la București 
guvernul Dr. Petru Groza. 

Odată cu apariția primului guvern 
comunist, noua ideologie avea să fie 
impusă în țară. Ideile lui Eliade privind înlo- 
cuirea bătrânilor, exprimate în Huliganii*, 
anticipau, oarecum, ceea ce avea să se 
întâmple după război. Vechea elită era în- 
locuită treptat. Obedienţa devenea princi- 
palul atribut. Blaga deja anticipase în anii 
'30, că politica este moartea intelec- 
tualilor.* 

Acești ani aveau să fie ultimii ai 
democraţiei românești. Lovitura decisivă a 
fost dată de alegerile parlamentare din 19 
noiembrie 1946. In ciuda asigurărilor date 
de supervizorii occidentali, acestea aveau 
să fie grosolan măsluite. Văzând că nu 
obțin voturile necesare, comuniștii vor 
recurge la principiul lui Stalin, conform 
căruia „nu contează cine votează, contează 
cine numără voturile”. Reprezentanţii elec- 
torali ai partidelor democratice au fost 
alungaţi, iar comuniștii își atingeau scopul. 
Astfel, ei afirmau că au câștigat alegerile cu 
un procent de 84%.* In realitate, PNT-ul lui 
luliu Maniu și lon Mihalache erau adevărații 
câștigători. 

Pentru desăvârșirea planurilor conce- 
pute la Kremlin, vechiul sistem politic trebu- 
ia anihilat. Partidele istorice erau desființate 
în decursul câtorva ani, astfel încât PNL și 
PNȚ aveau să dispară, concomitent cu lide- 
rii lor. Brătianu, Maniu și Mihalache aveau 
să fie arestaţi. Comuniştii, însă, mai aveau 
un dușman: Monarhia. Chiar dacă era un 
act ilegal și neconstituțional, Petru Groza și 
Gheorghe Gheorghiu-Dej au reușit să-l 
șantajeze pe rege cu abdicarea în schimbul 
vietii a peste 1.000 de studenţi din cei care 
se revoltaseră împotriva comunismului. 


Plecarea sa avea sa fie mistificată de 
comuniști, creându-se o întreagă mitologie. 

Monarhia constituțională, instituită la 
1866, avea să-și găsească sfârșitul pe 30 
decembrie 1947. Astfel, proiectul de tară 
creionat de elita politică de dinainte de 
1866 se năruia. 


Era nomenclaturii; 

viata e în altă parte 

Noul regim instaura teroarea în 
România. In 1948 era înființată Securitatea. 
Instituţiile neagreate de regim aveau să fie 
reprimate. De la instituții precum Biserica 
Greco-Catolică, până la omul de rând, indi- 
ferent de confesiune sau etnie, Securitatea 
acționa cu duritate. Se forma o întreagă 
rețea de penitenciare. De la cele de drept 
comun, până la cele politice, care aveau să 
fie cele mai cunoscute, precum cel de la 
Pitești, sau cel de la Sighet, locul unde 
aveau să fie încarcerate elitele interbelice, 
de la luliu Maniu la luliu Hossu. 

Compromisul și tăcerea deveneau sin- 
gurele metode de supravieţuire. Totuși, 
această lege n-a fost una universal 
valabilă. Au existat mișcări de rezistență, 
preponderent în regiunile montane, o figură 
reprezentativă a acestora fiind Elisabeta 
Rizea. De la grupuri colective, precum Miș- 
carea Naţională de Rezistență sau Haiducii 
Muscelului, până la Corneliu Coposu sau 
Doina Cornea. In cele din urmă, aceste 
mișcări au fost reprimate de stat.* 

La moartea lui Stalin, statul de tip 
comunist era deja bine închegat. Instau- 
rarea lui se produsese cu ajutorul influenței 
sovietice, dar acum încerca să-și declare 
independența de URSS. După conflictele 
din partid, dintre tabăra moscovită, con- 
dusă de Pauker, şi cea autohtonă, condusă 
de Gheorghe Gheorghiu-Dej, puterea avea 

să fie concentrată în mâinile fostului cefe- 
rist. La Moscova, în locul lui Stalin venea 
ucraineanul Nikita Hrușciov. El avea să cri- 
tice regimul anterior în congresul din 1956. 
Gheorghe Gheorghiu-Dej își consolida 
relația cu conducătorul URSS-ului prin 
implicarea României în reprimarea revo- 
luției maghiare din Ungaria din același an. 
Acest compromis se suprapunea procesu- 
lui de retragere a trupelor sovietice din 
România. Inceput în 1955, acesta avea să 
se încheie peste trei ani, când politica lui 
Dej de naţional-comunism putea fi 
demarată. Momentul avea să fie Declaraţia 
cu privire la poziția Partidului Muncitoresc 
Român în problemele mișcării comuniste și 
muncitorești internaţionale din 23 aprilie 
1964. Planul Valev, care prevedea crearea 
unei regiuni agrare interstatale, avea să fie 
respins public. Regimul lui Dej declara 
suveranitatea naţională. Insă, acest eveni- 
ment anunţa sfârșitul regimului său.” 
După acest succes, Gheorghiu Dej nu 
avea să se bucure mult de realizările sale, 
întrucât moartea avea să-i survină brusc. 
S-a îmbolnăvit în ianuarie 1965 de cancer 
pulmonar, iar în 19 martie avea să moară. 
Ceaușescu, diferit de predecesorul său, 
avea să utilizeze politică externă în folosul 
continuării obținerii independenţei fată de 
Moscova, dar va uza din plin de evenimen- 
tele din lumea politică internaţională. Mo- 
mentul lui de glorie avea să fie în 1968. 
Politica externă a lui Ceaușescu va folosi 
invadarea Cehoslovaciei din 22 august 
1968 în scopul obţinerii prestigiului interna- 
tional, iar neonorarea Pactului de la 
Varșovia, semnat în 1955, avea să i-l 
aducă. Peste un an, România primea vizita 
președintelui Nixon, anticomunist virulent. 
Tot din SUA avea să sosească vestea obti- 
nerii Clauzei „naţiunii celei mai favorizate”. 

Țăranul din Scornicești era acum văzut 
drept omul luminat al comunismului. Totuși, 
această aură avea să dispară. In 1971, 
Ceaușescu vizita Coreea de Nord. La 
Phenian avea să fie fermecat de politica 
culturală comunistă, pe care va încerca să 
o impună și la București. România avea să 
treacă printr-o revoluţie culturală. Cultul 
personalităţii lua avânt. Ceaușescu ajunse- 
se să fondeze în 1974 o nouă instituţie în 
statul român: Președinția. 

Pictorul spaniol, Salvador Dali avea să-l 
felicite zeflemitor pe „noul” și totodată pri- 
mul președinte, adresându-i o telegramă, 
care va fi publicată drept felicitare în 
Scânteia.” Cultul personalității lua avânt. 
Ceaușescu se vedea în rândul unor perso- 
nalităţi istorice, pornind de la Burebista, 
continuând cu marii domni medievali, până 
la Cuza. In 1985 avea chiar să organizeze 
o serbare aniversară la împlinirea a 2050 
de ani de la fondarea statului lui Burebista. 
Naţional-comunismul și dacopatia defilau 
alături. 

In schimb, economia, care fusese pusă 
pe un făgaș de industrializare prin împru- 
muturi externe, avea să sufere.” Germenii 
revoluției se resimțeau încă de acum. In 
România, disidenta era atât prin cultură, cât 
şi prin politică. Exemplele veritabile au fost 
cele ale Doinei Cornea, care criticase mo- 
dul perfid în care satul românesc era dis- 
trus de comuniști prin exodul rural, dar și 
Corneliu Coposu, care petrecuse 17 ani în 
închisorile comuniste. Pe plan social, au 
pornit mișcări de revoltă, precum cea din 
Valea Jiului din 1977, respectiv Brașov în 
1987, dar fără succes. Securitatea avea să 
le reprime. 

La Timișoara, pe 16 decembrie 1989, 
evenimentele aveau să escaladeze. De aici 
s-a răspândit în toată tara, ajungând până 


la București. Pe 21 decembrie, Ceaușescu 
își ținea discursul de la balconul unde în 
urmă cu două decenii condamna invadarea 
Cehoslovaciei și era aclamat drept un om 
luminat al comunismului. Acum era un om 
sumbru pentru întreaga comunitate inter- 
națională, dar, mai presus de atât, pentru 
națiunea sa. Imbarcaţi într-un elicopter, 
Elena și Nicolae Ceaușescu vor încerca să 
părăsească țara, dar aveau să fie prinși, 
fiind judecaţi și executaţi sumar la Târ- 
goviște, în ziua de Crăciun a anului 1989. 


Procesul trecutului 

Corneliu Coposu spunea că „Deceniile 
de comunism au făcut mai mult rău 
României decât au provocat cele două 
războaie mondiale la un loc, întrucât aces- 
tea nu i-au denaturat spiritualitatea”. După 
o Revoluţie sângeroasă, românii își 
recăpătau din nou libertatea. Pentru mulți 
era doar un mit. Majoritatea nici nu erau 
născuți în timpul democraţiei. Totuși, fieca- 
re a gustat din fructul libertății. Insă, în 
zadar. Foștii comuniști se înscriau în rândul 
democratilor de azi, iar mentalităţile comu- 
niste își afișau rânjetul în cultura română 
post decembristă. Stafia comunismului 
avea să dăinuie în spațiul românesc ani 
buni după Revoluţia din 1989. „Străinul” 
devenea din nou un dușman. 

Peste câteva luni, în 20 mai, ziua de 
naștere a lui Corneliu Coposu, românii erau 
chemaţi, pentru prima oară după peste o 
jumătate de veac, să voteze în alegeri 
democratice. Trecutul avea să se resimtă 
din plin în alegerile românilor. Liberalul 
Radu Câmpeanu și lon Raţiu, susținut de 
PNȚCD, aveau să concureze cu „autohto- 
nul” lon Iliescu. Paradoxal, fostul comunist 
deținea monopolul politic în confruntarea 
prezidenţială. El „mâncase salam cu soia”, 


însă nu și contracandidaţii săi. Linşajul era 
doar o moștenire a regimului comunist.“ 

Ales președinte cu 85% din voturi, la o 
participare de 86%, Iliescu ocupa fotoliul de 
președinte. Articolul 8 de la Timișoara, din 
martie 1990, avea să fie uitat. Comuniștii 
erau acum noii democrați. 

La 1 decembrie 1990, decretată Ziua 
Naţională a României, discursul Seniorului 
Corneliu Coposu, reprezentantul celor care 
au realizat România Mare, era huiduit de la 
început până la sfârșit, de un grup consis- 
tent de „patrioți” dirijati la propriu de Petre 
Roman. 

In România postdecembristă, mirajul 
libertăţii a readus în scenă creaţiile interzi- 
se ale unor scriitori precum Emil Cioran sau 
Mircea Eliade. Huliganii se întorceau în cul- 
tura românească. Totuși orice regim se 
teme de propria cădere, identificând posibi- 
lele elemente periculoase. Printre acestea 
se numără și actul lui Iliescu de a-i cataloga 
pe protestatarii din Piaţa Universității, 
golani. „Imnul Golanilor” răsuna însă în 
Piaţa Universităţii. In cele din urmă, esta- 
blishement-ul. politic va apela la mineri. 
liescu nu avea cum să priceapă celebra 
frază exprimată de lon Raţiu în dezbaterea 
electorală din 17 mai 1990: „Voi lupta până 
la ultima picătură de sânge ca să nu fii de 
acord cu mine”. Singurul sânge care avea 
să curgă era cel al victimelor minerilor 
conduși de Miron Cozma. 

Revoluţia părea pierdută, iar un proiect 
de țară nu putea fi pus în discuţie. Totuși, 
speranța nu dispăruse, deși Seniorul 
Coposu avea să moară în 1995. Regimul 
lui Iliescu scăpa de un element inconforta- 
bil, pe care masele îndoctrinate l-au înjosit, 
recunoscându-i-se meritele și suferința din 
calvarul comunist, dar nu scăpa de spiritul 
lui. Peste un an, fostul rector al Universității 

din București, Emil Constantinescu, deve- 
nea contracandidatul lui Iliescu. Alegerile 
aveau să fie câștigate de Constantinescu, 
punctul hotărâtor fiind întrebarea referitoa- 
re la credință, adresată fostului președinte, 
lon Iliescu, întrucât credința era încă un 
factor important în societatea și politica 
românească. 

In timpul mandatului lui Constantinescu, 
România a fost vizitată de Papa loan Paul 
al II-lea. Simbolul anticomunismului polo- 
nez avea să sosească în Grădina Maicii 
Domnului, cum era denumită România. In 
decursul mandatului lui Constantinescu, 
vizitele unor personalități precum Bill 
Clinton aveau scopuri politice pentru inte- 
grarea euro-atlantică. Tot în decursul man- 
datului său se remarcă relația cu monarhia, 
deși el nu era monarhist, ci republican. In 
ciuda acestui fapt, el îi va acorda cetățenia 
română regelui Mihai |, care va putea să se 
întoarcă în 1997 în tară. 

Majestatea sa Regele Mihai a revenit în 
România în 1990, dar a fost expulzat de 
autorități, fiind considerat o amenințare 
pentru regimul republican al lui lon Iliescu. 
Peste doi ani regele avea să revină în tară, 
la slujba de Paști, la Putna. Bucurându-se 
de popularitate, Câmpeanu i-a propus în 
1994 să candideze... la președinție... Dar 
Majestatea Sa a refuzat categoric... 

Regele Mihai avea să rămână emblema 
monarhiei românești. Totuși, proiectul de 
tară monarhic nu mai era posibil într-o tară 
în care populaţia era încă îndoctrinată de 
mitologia comunistă a „trenului plin de 
averi”. In pofida acestui fapt, Regele Mihai 
nu va renunța să rămână un simbol funda- 
mental al societăţii românești, care începea să 
intre în criză de modele, politice și culturale. 

Emil Constantinescu a decis să renunțe 

la candidatura pentru un al doilea mandat. 
Astfel, în 2000, partidele care se confruntau 
în turul doi erau Partidul România Mare, 
condus de naţionalist-securistul Corneliu 
Vadim Tudor, și Partidul Democraţiei Socia- 
le din România, prin figura comunistului lon 
Iliescu. Alegerile erau marcate de tema na- 
ționalismului ceaușist al Tribunului. Astfel, 
alegerile au fost câștigate de lon Iliescu. 

2004 avea să fie un alt an al alegerilor 
prezidenţiale. Elita politică trecea printr-un 
proces de schimbare a generaţiilor. Iliescu 
era înlocuit de Adrian Năstase, iar din par- 
tea PD candida primarul general al Bucu- 
reștiului, Traian Băsescu. In jurul său s-au 
coagulat numeroși intelectuali, de la Mircea 
Dinescu, Gabriel Liiceanu, Mircea Căr- 
tărescu și Nicolae Manolescu. Istoricul și 
criticul literar afirma că era singura metodă 
prin care „România putea intra în Europa””. 

Astfel, România se regăsea din nou în 
căutarea integrării în Europa, așa cum se 
întâmplase și în epoca interbelică. In dez- 
baterea finală pentru Cotroceni, Băsescu 
avea să recurgă la un trecut mitologic, 
întrebându-l pe Năstase: „Ce blestem o fi 
pe poporul ăsta de a ajuns, până la urmă, 
să aleagă între doi foști comuniști?”*. 
Momentul teatral al lui Băsescu a fost deci- 
siv în lupta cu Adrian Năstase. 

Un nou președinte avea să apară la 
Cotroceni. Toate speranțele erau puse în 
el. Anticorupția avea să fie tema 
fundamentală a programului său electoral 
şi se va remarca printr-un stil politicianist de 
președinte-jucător. Acest mod de a condu- 
ce avea să-i aducă numeroase conflicte. 

In 2006 președintele condamna comu- 
nismul prin „Raportul Tismăneanu” și la 1 
ianuarie 2007, România devenea membră 
a Uniunii Europene. 


Anul 2009 avea să readucă în scenă un 
moment demn de opera lui Caragiale. 
Contracandidatul lui Băsescu, Mircea 
Geoană, avea să se bucure înainte de 
câștigarea alegerilor. Dar „dezbaterea” 
Geoană - Băsescu avea să fie câștigată din 
nou de președinte. Geoană avea să fie 
tinta bancurilor politice care l-au transpus 
într-un președinte de o seară. Invocaţia 
soției sale avea să se transforme dintr-o 
bucurie a unei posibile victorii, într-o tragi- 
comedie, după aflarea rezultatelor aflate în 
prima dimineață după alegeri. 

Așadar, mandatul lui Băsescu a conti- 
nuat. Măsurile de austeritate din 2010 
aveau să-i scadă popularitatea. Protestele 
împotriva lui și a guvernului Boc aveau să 
pregătească rezultatul alegerilor din 2012, 
care aveau să fie câștigate cu o majoritate 
covârșitoare de 60% de către USL, alianță 
formată la aceea vreme din PNL și PSD. 

După aproape un veac, pe scena 
politică reapare mesianismul politic dâmbo- 
vitean. Deţinătorul unei televiziuni, Dan 
Diaconescu, avea să fondeze partidul 
care-i purta numele, PPDD (Partidul 
Poporului Dan Diaconescu). Pentru un par- 
tid apărut într-o criză politică, dar și socio- 
economică, cu un discurs populist, rezulta- 
tele n-au întârziat să apară, obținând 15%. 

Mesianismele aveau însă să fie oprite 
de traseism. Peste doar patru ani, PPDD 
era deja scindat. Insă, în alegerile parla- 
mentare din 2016, avea să apară o nouă 
formațiune. In ciuda victoriei PSD-ului, con- 
dus la aceea vreme de Liviu Dragnea, cu 
un procent de 45%, USR, un partid pornit 
de la o filială de capitală, USB, Uniunea 
Salvaţi Bucureștiul, avea să intre în politica 
românească cu aproximativ 9%. Acest nou 
mesianism avea să coaguleze în jurul lui un 


nucleu electoral care vota împotriva esta- 
blishment-ului politic. Insă, odată cu intra- 
rea în parlament, alura de partid anti- 
sistem se face pierdută. 

Cu o participare de altfel, infimă, de 
doar 32%, alegerile din 2020 aveau să 
vadă un nou mesianism, prin Alianţa pentru 
Unirea Românilor. Contextul, aidoma celui 
care a permis ascensiunea USR, dar și 
PPDD-ului, a fost unul favorabil. 

După un veac de politică furtunoasă, 
politica românească rămâne pe scena lui 
Caragiale, o eternă Scrisoare pierdută. 


Eterna și fascinanta Românie 

In piesa cu acest titlu, lansată în 2001 
de o trupă românească de hip-hop, Ca$$a 
Loco, este prezentat un plan utopic al 
bunăstării statului român. Un element 
rămâne însă valabil și azi: Teoria formelor 
fără fond. Aceasta bântuie spaţiul româ- 
nesc. Am putea spune un rău necesar sau 
un bun necesar, depinde doar de viziunea 
cititorului. Lovinescu atrăgea atenţia asu- 
pra necesităţii (formelor), în timp ce 
Caragiale, adept al teoriei formelor fără 
fond, satiriza burghezia încă în dezvoltare. 
Până la urmă, ambii aveau dreptate. 

Dar la peste un veac și jumătate de la 
primul mare proiect de tară, monarhia, 
românii și România se întreabă dacă mai 
există un proiect similar sau fiecare a ajuns 
„pe cont propriu"? Paradoxal, comunismul 
a creat un individualism care se resimte și 
azi. Filmul Occident, debutul lui Cristian 
Mungiu, avea să prezinte o realitate cruntă. 
„Vestul sălbatic” avea să fie „cucerit de 
români. Intreaga societate românească tre- 
cea printr-o occidentalizare culturală și 
lingvistică. Evocatoare sunt două melodii, 
Americandrim și Undeva-n Balcani ale lui 

Puya, care prezintă două teme contradicto- 
rii, occidentalizarea pe filiera anglofonă, 
respectiv spiritul autohton. 

Dihotomia Occident - Orient a rămas 
aceeași. Unde s-a greșit? Istoricii, filosofii, 
elitele, ar trebui să caute întrebările, iar 
apoi răspunsurile. Unele pot să fie valabile 
pentru o eternitate sau să fie doar niște 
mistificări. 


De ce există dihotomia Occident - 
Orient? „O, tară tristă, plină de umor”, ar 
spune Bacovia. De altfel, măcinată de poli- 
ticianism, România avea să piardă treptat 
marile realizări. 

Totuși, anumite idealuri au fost îndepli- 
nite. Aderările la UE și NATO au făcut parte 
din visul unei naţiuni de a se integra în 
spațiul euro-atlantic, fiind singurele proiecte 
de țară notabile în timpul Republicii. 

In ciuda acestui fapt, nu trebuie să fim 
nici optimişti, nici pesimiști. Istoria își are 
mersul ei. Popoarele creează sau dispar. 

PREMIILE FUNDAȚIEI CULTURALE MEMORIA 


Rezultatele Concursului 
de publicaţii privind comunismul 


Ediţia a Il-a 


În 2020, la 30 de ani de la apariția pri- 
mului număr al Memoria - revista gândirii 
arestate, Fundaţia Culturală Memoria a 
anunțat instituirea a cinci premii care se 
vor acorda unor lucrări având ca temă isto- 
ria comunismului din România și din cele- 
lalte teritorii locuite de români. Pentru prima 
ediție au fost avute în vedere lucrări publi- 
cate în anul 2020, în limba română sau în 
limbi de circulație internațională, în 
România sau în străinătate, iar pentru a 
doua ediție, lucrări apărute în 2021. 

Scopul concursului este acela ca, pe 
lângă promovarea lucrărilor și a autorilor 


Silviu Borş, Tetiana Toma, Basarabia, 
Bucovina și Transnistria în „Fondul S” 
al Bibliotecii ASTRA, Editura Armanis, 
Editura Mega, Sibiu, Cluj-Napoca, 2021, 
278 p. 

Stefano Bottoni, Lungul drum spre 
Occident. O istorie postbelică a Europei 
de Est, Editura Mega, Cluj-Napoca, 2021, 
360 p. 

CLLUSTEL, Destăinuirile unui pribeag, 
vol. 2, Editura Art Soleil, Brașov 2021, 
304 p. 

Andreea Dobeș, Spaţii carcerale 
în România comunistă. Penitenciarul 
Sighet (1950-1955), vol. 1-2, Editura 

care se apleacă asupra unor asemenea 
teme, să onoreze amintirea celor care au 
înfiinţat și au contribuit la realizarea revistei 
noastre. 

Au fost stabilite cinci sectiuni: cea mai 
bună lucrare științifică, cel mai bun volum 
de memorialistică, cea mai bună culegere 
de mărturii de istorie orală, cea mai bună 
culegere de documente și cel mai bun 
volum de ficțiune (roman, nuvelă). 

Și la această a doua ediție interesul s-a 
dovedit a fi unul mare, o dovadă în acest 
sens fiind cele 32 de lucrări primite la 
redacție. Acestea au fost: 


Argonaut, Cluj-Napoca, 2021, 1066 p. 

Claudia Florentina Dobre, Martore fără 
voie. Fostele deţinute politic și memoria 
comunismului în România, Editura 
Cetatea de Scaun, Târgoviște, 2021, 
325 p. 

Paula Erizanu, Ard pădurile, Editura 
Cartier, Chișinău, 2021, 176 p. 

Aliona Grati, Regele Mihai și 
Basarabia: O poveste uitată de neuitat, 
Editura Eikon, București, 2021, 474 p. 

Constantin Hlihor, Nicolae Melinescu, 
TVR actor și martor la prăbușirea 
comunismului și nașterea democrației, 
Editura Eikon, București, 2021, 482 p. 


Marianne Koch, Christiane Gertrud D. 
Cosmatu, (coord.), Drumul nostru în 
Vechiul Regat, Editura Honterus, Sibiu, 
2021, 310 p. 

Doina Magheti, Condamnat la moarte. 
Trenul care mă duce taie istoria în două, 
Editura Eikon, București, 2021, 220 p. 


Alexandra Florina Mănescu, Aproape 
totul despre Virgil Ierunca, Editura 
Cartea Românească, București, 2021, 
512 p. 

Mihail Mihailide, Mezinul, Maestrul și 
Securitatea, Editura Cartea Medicală, 
Bucureşti, 2021, 179 p. 

Mihail Mihailide, Medicii și seductia 
puterii. Miniştrii comuniști ai Sănătății 
(1945-1989) - reeditare după 5 ani, 
Editura Cartea Medicală, București, 
2021, 415 p. 

Miodrag Milin, Despre căile risipite ale 
revoluției timișorenilor, vol. 1-2, Editura 
Cetatea de Scaun, Târgoviște, 2021, 
429 p, 377 p. 

luliu-Marius Morariu, Virgil Gheorghiu 
și Monica Lovinescu. Conflictul orei 25 
reflectat în dosarele Securităţii, Editura 
Eikon, București, 2021, 162 p. 


Marius Mureșan, Între rural și urban. 
Fragmente din cotidianul comunist, 
Editura Casa Cărții de Ştiinţă, Cluj- 
Napoca, 2021, 215 p. 

Sergiu Musteaţă, Elena Varta (eds.), 
Nicolae Lupan, disidentul și jurnalistul. 
La microfonul Europei Libere (1978- 
1988), vol. 1-2, Editura Arc, Chișinău, 
2021, 512 p., 372 p. 

Gheorghe Onișoru, Stalin și poporul 
rus. Premisele instaurării comunismului. 
Stalinismul în România, vol. 1-2, Editura 
Corint, București, 2021, 544 p., 448 p. 


CL Vladimir Opalcu, Rămase în timp 

și fără timp, Editura Eikon, București, 

2021, 212 p. 

CL loan Opriș, Vasile Stoica - o emblemă 

naţională în pușcărie, Editura Magic 

Print, Onești, 2021, 224 p. 

LL Cristina Preutu (editor), Culisele pro- 
pagandei politice în România Socialistă 
(1965-1973), Editura Universităţii „Ale- 
xandru loan Cuza”, lași, 2021, 786 p. 

Cristina Liana Puşcaş, 101 chipuri ale 
suferinței în Bihorul carceral comunist, 
Editura Ratio et Revelatio, Oradea, 
2021, 452 p. 


Elena Răuţescu-Petroșanu, Preotul 
iconom stavrofor loan Răuţescu (1892- 
1974). Vrednic slujitor al altarului și al 
neamului românesc, Editura Eikon, 
București, 2021, 567 p. 


Zoltan Rostas (coord.), Condamnare, 
marginalizare și supravieţuire în regimul 
comunist. Școala gustiană după 23 
august 1944, Editura Cartier, Chișinău, 
2021, 454 p. 


Liliana Rotaru (editor), Crearea și 
consolidarea sistemului de învățământ 
superior în RSSM, vol. |, Editura Lexon, 
Chișinău, 2021, 882 p. 

Lăcrămioara Stoenescu, Memoria 
anilor '80. Nouă opozanți ai regimului 
comunist, Editura Fundaţiei Culturale 
Memoria, București, 2021, 400 p. 


Nicoleta Șerban, România 1988-1989. 
Lumea Liberă în apărarea statelor 
românești: OPERATION VILLAGES 
ROUMAINS, Editura Mega Print, 
Cluj-Napoca, 2021, 620 p. 

Larisa Turea, Cartea foametei, ediția a 
III-a, completată, Editura Cartier, 
Chișinău, 2021, 560 p. 

Mariana S. Țăranu, Un genocid 
nerecunoscut. Foametea organizată 
de URSS în Basarabia (1946-1947), 
Editura Vremea, București, 2021, 264 p. 


Alexandru Florin Ţene, Ce greu a fost 
în noaptea asta! Viaţa poetului Traian 
Dorz: între realitate și poveste, 

Editura Casa Cărţii de Ştiinţă, 
Cluj-Napoca, 2021, 360 p. 


Dragoș Ursu, Alba lulia și Muzeul 
Unirii în anii comunismului - Dialoguri 
cu Gheorghe Anghel, Editura Mega, 
Cluj-Napoca, 2021, 200 p. 

lonuț Zbrânca, Alexandru Haiduc 
(coord.), Poveștile familiei mele. 
Percepții privind comunismul din 
România. (Interviuri de istorie orală), 
Editura Argonaut, Cluj-Napoca, 2021, 
436 p. 


Juriul a fost format din istorici și literați cu preocupări recunoscute în domeniul istoriei 
comunismului și din membrii redacției Memoria, respectiv: 


+ Prof. univ. dr. habil. Anatol Petrencu 
(Institutul de Istorie Socială „Pro 
Memoria”, Chișinău) 

+ Conf. univ. dr. Valentin Orga (Universita- 
tea „Babeș-Bolyai”, Cluj-Napoca; 
Biblioteca Centrală Universitară „Lucian 
Blaga”, Cluj-Napoca) 

+ Conf. univ. dr. Antonio Momoc 
(Facultatea de Jurnalism și Științele 
Comunicării, Universitatea București) 


+ Conf. univ. dr. lon Xenofontov (Universi- 
tatea de Stat din Moldova) 


+ Cercet. dr. habil. Cristian Vasile 
(Institutul de Istorie „Nicolae lorga”, 
București) 

+ Cercet. Dorin Dobrincu (Institutul 
de Istorie „A.D. Xenopol”, lași) 

+ Arh. dr. dr. Vlad Mitric-Ciupe (Centrul de 
Studii Istorice și Arhitecturale, București) 

+ Dr. Florian Banu (Consilier superior, 
Consiliul Naţional pentru Studierea 
Arhivelor Securităţii) 

+ Dr. Denisa Bodeanu (Consilier superior, 
Consiliul Naţional pentru Studierea 
Arhivelor Securităţii) 

+ Dr. loana Boca (Fundaţia Academia 
Civică - Memorialul Victimelor 
Comunismului și al Rezistentei) 


+ Cercet. Virginia lon (Centrul 
International de Studii asupra 
Comunismului) 


+ Dr. Liliana Corobca (scriitoare, cerce- 
tătoare, Institutul de Investigare a 
Crimelor Comunismului și Memoria 
Exilului Românesc) 


+ Dr. George Neagoe (asistent de cerceta- 
re ştiinţifică - Institutul de Istorie și 
Teorie Literară „G. Călinescu”, 
București) 

+ Clara Mareş (istoric, Centrul de Studii în 
Istorie Contemporană, București) 

+ Prof. dr. Nicolae Constantinescu (direc- 
tor, Memoria - revista gândirii arestate) 

+ Dr. habil. Cosmin Budeancă (redactor- 
șef, Memoria - revista gândirii arestate) 

+ Oana Ichim (secretar general de 
redacție, Memoria - revista gândirii ares- 
tate) 

+ Loredana Martin (Memoria - revista gân- 
dirii arestate) 


La stabilirea clasamentului pentru fiecare secțiune s-a ținut cont de următoarele criterii: 
anul de apariție al lucrării (2021), relevanta temei, respectarea cerințelor specifice (docu- 


mentarea din surse diverse, aparat critic, indici), aspectul general al lucrării. 
In urma jurizării, rezultatele au fost următoarele: 


Premiul Fundaţiei Culturale Memoria pentru cea mai bună lucrare științifică 


Nominalizări: 


Andreea Dobeș, Spaţii carcerale 
în România comunistă. Penitenciarul 
Sighet (1950-1955), vol. 1-2, Editura 
Argonaut, Cluj-Napoca, 2021. 

Constantin Hlihor, Nicolae Melinescu, 
TVR actor și martor la prăbușirea 
comunismului și nașterea democrației, 
Editura Eikon, București, 2021. 

Alexandra Florina Mănescu, Aproape 
totul despre Virgil lerunca, Editura 
Cartea Românească, București, 2021. 

Gheorghe Onișoru, Stalin și poporul 
rus. Premisele instaurării comunismului. 
Stalinismul în România, vol. 1-2, Editura 
Corint, București, 2021. 

Nicoleta Șerban, România 1988-1989. 
Lumea liberă în apărarea statelor 
românești: OPERATION VILLAGES 
ROUMAINS, Editura Mega Print, 
Cluj-Napoca, 2021. 


Lucrarea câștigătoare: 


SPAŢII CARCGERALE 


Andreea Dobeș, 


Spaţii carcerale în România comunistă. 


Penitenciarul Sighet (1950-1955), 
vol. 1-2, 

Premiul „Micaela Ghiţescu” pentru cel mai bun volum de memorialistică 


Nominalizări: 


Marianne Koch, 
Christiane Gertrud D. Cosmatu, (coord.), 
Drumul nostru în Vechiul Regat, 
Editura Honterus, Sibiu, 2021. 


CLLUSTEL, Destăinuirile 
unui pribeag, vol. 2, 
Editura Art Soleil, 

Brașov 2021. 


Lucrarea câștigătoare: 


Unser Weg 
insAltreich 
Drumul 


nostum m 
Vechiul Regat 


Marianne Koch, Christiane Gertrud D. 
Cosmatu, (coord.), Drumul nostru în 
Vechiul Regat 


Premiul Fundatiei Culturale Memoria 
pentru cea mai bună culegere de mărturii de istorie orală 


Nominalizări: 


Larisa Turea, Cartea foametei, 
editia a III-a, completată, Editura Cartier, 
Chișinău, 2021. 

Dragoș Ursu, Alba lulia și Muzeul 
Unirii în anii comunismului - Dialoguri 
cu Gheorghe Anghel, Editura Mega, 
Cluj-Napoca, 2021. 

lonuț Zbranca, Alexandru Haiduc 
(coord.), Poveștile familiei mele. 
Percepții privind comunismul din 
România. (Interviuri de istorie orală), 
Editura Argonaut, Cluj-Napoca, 2021. 


Lucrarea câștigătoare: 


lonuț Zbranca, Alexandru Haiduc (coord.), 
Poveștile familiei mele. Percepții privind 
comunismul din România. 

(Interviuri de istorie orală) 


Premiul Fundaţiei Culturale Memoria 
pentru cea mai bună culegere de documente 


Nominalizări: Lucrarea câștigătoare: 


Sergiu Musteaţă, Elena Varta (eds.), 
Nicolae Lupan, disidentul și jurnalistul. 
la microfonul Europei Libere (1978- 
1988), vol. 1-2, Editura Arc, 

Chișinău, 2021. 

Cristina Preutu (editor), Culisele pro- 
pagandei politice în România Socialistă 
(1965-1973), Editura Universităţii 
„Alexandru loan Cuza”, lași, 2021. 


Liliana Rotaru (editor), Crearea și 
consolidarea sistemului de învățământ Cristina Preutu (editor) 
superior în RSSM, vol. |, Editura Lexon, , A... 
Chisinău. 2021. Culisele propagandei politice 

ggi în România Socialistă (1965-1973) 


Premiul „Banu Rădulescu” pentru cel mai bun volum de ficţiune (roman, nuvelă) 


Nominalizări: Lucrarea câștigătoare: 


LO Paula Erizanu, Ard pădurile, Editura i Mda 
Cartier, Chişinău, 2021. A ita 
LU Doina Magheti, Condamnat la moarte. VAS 
Trenul care mă duce taie istoria în două, 
Editura Eikon, București, 2021. 

LU Alexandru Florin Ţene, Ce greu 

a fost în noaptea asta! Viaţa poetului 
Traian Dorz: între realitate și poveste, 
Editura Casa Cărţii de Știință, 
Cluj-Napoca, 2021. 


Alexandru Florin Tene, 

Ce greu a fost în noaptea asta! 
Viaţa poetului Traian Dorz: 
între realitate și poveste 


Toate lucrările primite au fost incluse în Biblioteca Fundaţiei Culturale Memoria, care 
urmează a fi deschisă către publicul interesat de trecutul recent. 


Îi felicităm pe toti câștigătorii și participanții și îi mai așteptăm și în anii următori. 

CENTENAR TOMA ARNĂUȚOIU 


(1921-1959) 


Eveniment 


educativ-cultural 


În perioada 9-16 mai 2022 loana- 
Raluca  Voicu-Arnăutoiu împreună cu 
Fundația Culturală Memoria și Muzeul 
Ororilor Comunismului în România l-au rea- 
dus în atenţia celor interesaţi de istoria 
recentă, indiferent de vârstă, pe Toma 
Arnăuțoiu, liderul Grupului de rezistență 
anticomunistă de la Nucșoara (jud. Argeș), 
cu ocazia centenarului nașterii sale. 

Toma Arnăutoiu a fost ofițer de cavalerie 
şi a luptat în cel de al Doilea Război 
Mondial pe frontul de vest (1944-1945), 
fiind grav rănit în luptele din Ungaria. 
Revenit în activitate, a făcut parte din 
Regimentul de Gardă Călare al Palatului 
Regal. După instaurarea regimului comu- 
nist, deși decorat pentru faptele sale de pe 
front, pe criterii. politice a fost trecut în 
rezervă în 1947. Intre 1949-1958 a fost lide- 
rul unuia dintre cele mai importante grupuri 
de rezistenţă anticomunistă, care a acţionat 
în sudul Munţilor Făgăraș. A fost arestat de 
Securitate la 20 mai 1958, împreună cu ulti- 
mii supraviețuitori ai grupului, condamnat la 
moarte și executat, împreună cu fratele 
său, Petre, și alti 14 condamnati, la 18 iulie 
1959, la închisoarea Jilava. 

Proiectul (demarat în 2021) a avut un 
caracter educațional și a constat într-un 
spectacol de proză și poezie din literatura 

de detentie și muzică, numit Cântecul 
Memoriei, sustinut de loana-Raluca Voicu- 
Arnăutoiu (vioară) și Cristina Chirvasie 
(recitator), urmat de filmul Toma Arnăuţoiu, 
aripa din stâncă (r. Cristina Chirvasie, 2021) 
şi de discuții cu participanții. 

Locatiile evenimentelor au fost următoa- 
rele: 

9 mai, Pitești, Filarmonica Pitești. 
Parteneri locali: Fundaţia Culturală 
Memoria - Filiala Argeș, Filarmonica Pitești, 
Memorialul Inchisoarea Pitești. 

10 mai, Drobeta-Turnu Severin, 
Palatul Culturii „Teodor Costescu”. 
Parteneri locali: Asociaţia Foștilor Deținuți 
Politici din România - Filiala Mehedinţi, 
Asociaţia Act Integration, Palatul Culturii 
„Teodor Costescu”, Primăria Municipiului 
Drobeta-Turnu Severin, Inspectoratul 
Școlar Județean Mehedinti, Colegiul 
Naţional „Traian”, Biblioteca Județeană 
„.G. Bibicescu”. 

11 mai, Timișoara, Casa Adam Miller 
Guttenbrunn. Parteneri locali: Asociaţia 
Memorialul Revoluţiei din 16-22 Decembrie 
1989, Forumul Democrat al Germanilor din 
Timișoara, Casa Adam Miller Guttenbrunn, 

12 mai, Oradea, Cetatea Oradea. 
Parteneri locali: Muzeul Țării Crișurilor - 
Complex Muzeal, Asociaţia „Cei 40 de 


Mucenici”, Asociaţia pentru Promovarea 
Turismului în Oradea și Regiune (APTOR). 

13 mai, Cluj-Napoca, Biblioteca 
Centrală Universitară „Lucian Blaga”. 
Parteneri locali: Biblioteca Centrală 
Universitară „Lucian Blaga”, Clubul 
Monarhiștilor Clujeni, Facultatea de Istorie 
și Filosofie, Institutul de Istorie Orală. 

14 mai, Făgăraș, Muzeul Țării 
Făgărașului „Valer Literat”. Parteneri locali: 
Muzeul Țării Făgărașului „Valer Literat’, 
Institutul de Cercetare Făgăraș, Fundaţia 
Culturală „Negru Vodă”. 

15 mai, Brașov, Universitatea „Transil- 


vania”. Partener local: Universitatea 
„Transilvania” Brașov. 

16 mai, București, Filarmonica 
„George Enescu”. Partener local: 


Filarmonica „George Enescu”. 

Fundatia Culturală Memoria dorește să 
le mulțumească în mod special și pe 
această cale doamnelor loana-Raluca 
Voicu-Arnăuțoiu, Cristina  Chirvasie, 
Graţiana Lăzărescu, și reprezentanților par- 
tenerilor care au făcut posibil acest eveni- 

ment: Alexandru Groza, Irina Hasnaș- 
Hubbard, Ilie Popa, Gabriel Niţă, Alice 
Roaită, Maria Axinte, Ileana Mateescu, 
Mirela Rusu, Valery Stănescu, Rado Gino, 
Gabriel Moisa, Cristina Puşcaş, Valentin 
Orga, Adrian Boda, Cornel Jurju, Elena 
Băjenaru, loana Hașu-Georgiev, Maria 
Bălan, Elena Helerea, Marin Cazacu, și nu 
în ultimul rând publicului. 

De asemenea, le aducem mulţumiri și 
partenerilor media, care ne-au fost alături și 
au realizat materiale în care au prezentat 
evenimentele din cadrul turneului. Aceștia 
au fost: Observator Cultural, România 
Literară, Agerpres, Radio România, Radio 
România Regional, Radio România 
Cultural, Radio România Internaţional, 
Trinitas TV, Evenimentul Istoric, 
Modernism.ro, Convorbiri Literare, Uniunea 
Ziariştilor Profesioniști din România, Clujul 
Cultural, Bihoreanul, Crișana, Jurnal 
Bihorean, Oradea în direct, Argeș TV, 
Ordinea zilei, onlinegalery.ro, Matricea 
românească, Buna Ziua Făgăraș, Super 
FM, Star FM, Nova TV. 


O REEDITARE NECESARĂ 


„Suferinta 
nu se dă la frati” 


În luna aprilie, cu sprijinul Fundatiei 
Culturale Memoria și a Clubului Monarhiș- 
tilor Clujeni, a apărut la Editura Polirom 
ediția a Il-a revăzută și adăugită a lucrării 
lui Cornel Jurju și Cosmin Budeancă, 
„Suferinta nu se dă la fraţi”. Mărturia 
Lucreţiei Jurj despre rezistența anticomu- 
nistă din Munţii Apuseni (1948-1958). 
Prima ediție a fost publicată în urmă cu 20 
de ani la Editura Dacia din Cluj-Napoca. 

Cartea are la bază un interviu de tip 
„povestea vieții” realizat între noiembrie 
2000 și februarie 2001 cu Lucretia Jurj, una 
dintre puţinele femei-partizan implicate în 
rezistenta armată anticomunistă din 
România. Intre 1950-1954 ea a făcut parte, 
alături de soțul ei, Mihai Jurj, din Grupul 
„Teodor Șușman”, unul dintre cele mai 
importante grupuri de opozanți antico- 
muniști, activ în zona Munţilor Apuseni între 
1948 și 1958. A fost arestată la 28 august 
1954 și condamnată la muncă silnică pe 
viață, pedeapsă redusă ulterior la 25 de ani 
muncă silnică. A executat 10 ani de 
detenție în închisorile Oradea, Mislea, 
Jilava,  Mircurea Ciuc, Cluj-Tribunal, 
Văcărești, până la 23 iunie 1964 când a 
fost eliberată cu probleme grave de 
sănătate. 

Faţă de versiunea anterioară, volumul 
este considerabil îmbunătățit, fiind în 
ansamblu cu 60% mai amplu. Pe lângă 
prefața semnată de Prof. univ. dr. Doru 
Radosav, directorul Institutului de Istorie 
Orală din Cluj-Napoca, studiul istoric asu- 
pra Grupului „Teodor Șușman” e cu 250% 
mai mare, și are la bază mai bine de 30 de 
interviuri realizate la sfârșitul anilor '90 de 
echipa Institutului de Istorie Orală, o amplă 
cercetare în arhiva Consiliului Naţional 
pentru Studierea Arhivelor Securităţii și o 
bibliografie de specialitate. In plus, are mai 
multe note explicative, o ilustrație mai 
bogată (inclusiv color), un text suplimentar 
de Cornel Jurju și o postfață de Ruxandra 
Cesereanu (care a cunoscut-o și apreciat-o 
în mod special pe Lucreția Jurj - este per- 
sonaj și în romanul ei Un singur cer deasu- 
pra lor, Editura Polirom, lași, 2013, 2015), 
indici de nume și de locuri. 

Volumul face parte din proiectul 
Versantul partizanilor din Apuseni 
(https://versantulpartizanilor.ro/), sustinut 
de Fundatia Culturală Memoria, și care își 
propune, „să spună o poveste, aceea a 
familiei Șușman și a luptătorilor anticomu- 
niști de la Răchițele (jud. Cluj), din anii '40 
și '50. O poveste despre prețul libertăţii și al 


democraţiei, despre principii și curaj, desp- 
re onoare și moarte eroică. O poveste 
unică, încă prea puţin cunoscută, pe care 
comuniștii și urmașii lor de după 1989 și de 
astăzi își doresc să o țină ascunsă, sortită 
uitării și irosirii.” 

Acest proiect vine în continuarea unei 
dorințe exprimate de Lucretia Jurj, de a nu 
se uita suferința celor care au luptat împo- 
triva comunismului și au plătit pentru asta 
cel mai mare preț, propria lor viață: „Dorinţa 
mea după Revoluţie o fost să fac cunoscut 
cine am fost noi, cei din grupul «Șușman». 
N-am vrut să vorbesc atâta pentru mine, 
mai mult m-am simțit obligată să fac în așa 
fel încât să știe lumea de Șușmani, de cei 
care o pierit. N-am vrut să rămână fără să 
să știe cine o fost, de ce o fost fugiti și ce-o 
făcut. Pentru asta m-am zbătut, să-i scot și 
pă ei la lumină, să vorbească cineva și de 
ei. Era păcat să nu să știe, că tătă lumea s- 
ar fi întrebat: De ăia nu vorbește nimeni, 
oare cum s-o prăpădit? Ce s-o ales de ei? 
N-ar fi știut nimeni cum o dispărut. Suntem 
datori să ne amintim de ei că, Doamne, 
mult o suferit. De multe ori erau necăjiţi și 
plângeau. O fost vremuri grele să fii tăt 
timpu' hăituit de Securitate și să umbli cu 
ranita în spate după alimente, prin frig și 
prin ploaie... 

Merită multe povestite. Multe nu ti le 
mai aduci aminte, cum o fost ele atuncia, 
cât erau de tragice. Cât de tristă era viata 
aia, de om hăituit, fără să fi făcut nimic, 
numa’ că nu ai gândit ca ei. Că dacă ai fi 
făcut ceva ai fi zâs: No, am făcut o faptă 
pentru care îmi merit soarta. Te-ai fi simţit 
vinovat. Am greșit, am făcut, acuma suport 
consecințele, da' așa... Pentru ce? Că n-ai 
gândit ca ei? Că am vrut să fim liberi? Să 
ne exprimăm liber? Da' nu mai aveam ce 

să mai facem. Am intrat în horă și am vrut 
să o ducem până la capăt. Și așa o trecut 
anii... Și din an în an am așteptat să să 
schimbe ceva și o fost tăt mai rău... și tăt 
n-am scăpat. lo am scăpat, trăiesc... Da’ 
ceilalţi... Nici nu și-ar fi închipuit ei că io voi 
scăpa și ei vor muri toți...” 

UN DOCUMENTAR DE DRAGOȘ ZĂMOSTEANU 


În căutarea 


inginerului Dragomirescu 


Documentarul În căutarea inginerului 
Dragomirescu (76 min.), realizat de Dragoș 
Zămosteanu cu sprijinul Fundaţiei Culturale 
Memoria, a rezultat dintr-un mai vechi pro- 
iect personal al regizorului, conturat ca 
atare la începutul lui 2022. Iniţial, acesta se 
gândise la un road movie: pornind din 
orașul natal, Pașcani, trecând prin Roman, 
să străbată întreaga tară și să evidentieze, 
după temeinice documentări, că nu a exis- 
tat localitate care să nu fi avut martirii ei 
anticomuniști. Pentru primele două loca- 
lități avea deja personajele: inginerul 
Gheorghe Dragomirescu, șeful Atelierelor 
CFR din Pașcani, și pr. Anton Demeter, 
foști colegi de baracă în Grindul Peripravei. 
De la istoricul Cosmin Budeancă a aflat 
apoi de existența unui coleg, încă în viață, 
al celor doi, medicul buzoian lon Sarion. 
Lucrurile începeau să se lege, dar un ase- 
menea proiect mamut îi depășea posibi- 
litățile financiare și, în plus, exista riscul de 
a rata detaliile unora dintre povești în încer- 
carea de a le spune pe toate dintr-o 
răsuflare. S-a decis să le ia pe rând, cu 
speranța că va putea aduce la lumină cât 
mai multe astfel de capitole. Primul dintre 
ele, In căutarea inginerului Dragomirescu, 
şi-a avut premiera la Festivalul de 
Psihanaliză și Film de la lași, la începutul 
lunii aprilie. 

IN CAUTAREA INGINERULUI DRAGOMIRESCU 


un documentar de 

Intelectual pasionat de științele exacte 
și vorbitor fluent de franceză și germană, 
proaspătul inginer Gheorghe Dragomi- 
rescu, născut în 1907 în Mărășești, se 
căsătorește cu Maria loan și se stabilesc în 
capitală: el, angajat la Pirotehnia Armatei, 
ea, asistent universitar la Universitatea din 
București. Aici li se naște primul copil. 
Munca la Pirotehnia Armatei nu îl 
mulțumește pe tânărul inginer: vrea să facă 


Familia Dragomirescu și primii trei copii 


altceva decât gloanțe aducătoare de moar- 
te. In 1937, devine prin concurs directorul 
Atelierelor CFR din Pașcani. Aici, în 1938, 
se va naște al doilea copil al familiei. Pentru 
Maria, plecarea din București a însemnat 
ruperea de cariera pe care începuse să 
și-o construiască. Dacă în primii ani după 
părăsirea Universității va mai preda greaca 
veche și latina în particular unor medici, 
preoți sau profesori pășcăneni, odată cu cel 


de-al treilea copil, va întrerupe pentru tot- 
deauna cursurile sale de limbi clasice. 
După război în familia Dragomirescu se 
mai nasc trei copii. 

Anul 1959: Gheorghe Dragomirescu 
este denunţat la Securitate pentru că la 
onomastica prietenului său Vasile Cristea a 
cântat Deşteaptă-te române! și Vântuleţ de 
primăvară. Este arestat la 5 ianuarie și con- 
damnat la 10 ani de muncă silnică. Pe 6 
decembrie ajunge în lagărul de la 
Periprava. Moare în chinuri pe 14 decem- 
brie și este îngropat undeva în zona 
Periprava-Grind. Avea să fie primul deces 
din lotul celor aduși atunci la Periprava. 

Rămasă singură cu șase copii, Maria 
Dragomirescu se angajează încasatoare la 
IGO. Puţini pășcăneni au habar că femeia 
mărunțică și tristă ce mergea din ușă în ușă 
să colecteze taxele pentru utilități știa la 
perfectie greaca veche și latina, ori că tre- 
cuse cu brio examene grele cu Constantin 
Rădulescu-Motru, Mircea Vulcănescu, 
Tudor Vianu, Dimitrie Gusti, lon Petrovici 
ș.a. 

Copiii de atunci sunt acum oameni în 
vârstă. Cel mare a plecat deja să-și 
întâlnească părinţii. Cei rămași mai au 
speranța că săpăturile făcute de arheologul 
Gheorghe Petrov și echipa lui de inimoși 
vor aduce la lumină și oasele tatălui lor. 
Statul nu mai este interesat să susțină 
activitățile de cercetare și descoperire a 
victimelor regimului comunist. Cel care l-a 
denunțat pe inginerul Dragomirescu încă 
trăiește și se bucură de pensie. Patria îi 
este recunoscătoare. 


ANA-MARIA BORZ 


Evenimente comemorative 
în memoria lui Corneliu Coposu 


şi premiera filmului 


„Remember luliu Maniu - 1986” 


20 mai este o zi importantă pentru 
sălăjeni și ar trebui să fie pentru toți româ- 
nii. Anul acesta, cu ocazia împlinirii a 108 
ani de la nașterea lui Corneliu Coposu, s-a 
organizat la Bobota, la monumentul ridicat 
în memoria sa un parastas, s-au tinut dis- 
cursuri și s-au depus coroane de flori, în 
prezenta reprezentanților autorităţilor loca- 
le, a unor invitați de marcă și a unui nume- 
ros public. 

Activităţile au continuat și în partea a 
doua a zilei. Astfel, începând cu ora 15, de 
asemenea în prezența unui public nume- 
ros, la Casa Memorială „uliu Maniu”, 
Bădăcin, a avut loc premiera filmului 
Remember luliu Maniu - 1986 și au fost lan- 
sate și două cărti care vorbesc despre per- 
sonalitatea Seniorului Corneliu Coposu, cel 
care avea să fie socotit drept cel mai impor- 
tant om politic din perioada postcomunistă 
şi de la a cărui naștere s-au împlinit 108 
ani. Cartea Corneliu Coposu sub lupa 
Securității, autor dr. Marin Pop, a primit în 
anul 2021, din partea Fundaţiei Culturale 
Memoria din București, premiul pentru cea 
mai bună culegere de documente. 

Au luat cuvântul în cadrul activităţii lon- 
Andrei Gherasim, Fundaţia „Corneliu 
Coposu”, Ana Blandiana - Fundaţia Acade- 
mia Civică, Silvia Colfescu - Editura 

Vremea (Zoom), Marin Pop - Muzeul 
Județean de Istorie și Artă Zalău, Cosmin 
Budeancă - redactor-șef Memoria - revista 
gândirii arestate. Domnul Mihai Dragomir, 
organizatorul Festivalului de Film și Istorii 
de la Râșnov a transmis un mesaj video 
înregistrat. 

Dintre personalităţile care au mai onorat 
cu prezența cele două evenimente îi amin- 
tim pe episcopul greco-catolic de Oradea 
P.S. Virgil Bercea, președintele Consiliului 
Județean Sălaj, Dinu lancu-Sălăjanu, vice- 
președintele Consiliului Judeţean Sălaj, 
Cristian-Claudiu Birsan, administratorul 
public al județului, Marian-Paul Maghiu, 
subprefectul județului, Virgil Țurcaș ș.a. 

Activităţile au fost organizate de Casa 
Memorială „Iuliu Maniu” Bădăcin în colabo- 
rare cu Fundaţia „Corneliu Coposu”, 
Fundaţia Academia Civică, Fundaţia 
Culturală Memoria, Fundaţia Hanns Seidel, 
Festivalul de Film și Istorii Râșnov, Muzeul 
Județean de Istorie și Artă Zalău și 
Consiliul Județean Sălaj. 

Filmul documentar Remember Iuliu 
Maniu - 1986, a fost realizat de Casa 
Memorială „Iuliu Maniu” Bădăcin în colabo- 
rare cu Festivalul de Film și Istorii de la 
Râșnov. Filmul vorbește despre curajul 
unui grup de tineri din Bădăcin, cu vârste 


cuprinse între 15 și 24 ani, de a-l comemo- 
ra pe luliu Maniu. Organizaţi de loan Pop 
(zis Poetul) și studentul Nicolae Pop, 
aceștia s-au reunit în seara de 6 martie 
1986 la mormintele familiei Maniu din 
Dealul Țarinei din Bădăcin, unde au depus 
o coroană de flori pe care au scris 
„Remember luliu Maniu”, au cântat „Imnul 
lui luliu Maniu”, compus de loan Pop, au 
aprins lumânări pe care le-au așezat în 
forma iniţialelor I.M. și au vorbi despre per- 
sonalitatea marelui om politic. A doua zi toti 
au fost duși la sediul Securităţii din Zalău 
unde au fost anchetati. Dintr-o adnotare a 
ofițerului de Securitate pe unul din rapoar- 
tele aflate în dosarul de la CNSAS, am aflat 
că prim-secretarul judeţului de atunci, lon 
Traian Ștefănescu, nu a dorit ca evenimen- 
tul să se sfârșească cu arestarea tinerilor și 
condamnarea lor într-un proces. 

La 36 de ani de la acest moment, filmul 
documentar Remember luliu Maniu - 1986 
scoate la lumină poveștile celor 13 par- 
ticipanți și aduce în premieră în spațiul 
public, un crâmpei din istoria recentă a 
comunității locale din Bădăcin, necunos- 
cută până acum, prin care se arată că în 


perioada comunistă au existat și aici acte 
de curaj, acte de demnitate și încercări de 
a se opune regimului. 

Protagoniștii filmului: Pop loan, Pop 
Nicolae, Oros Cornelia (n. Man), Vari Maria 
(n. Pop), Man Maria, Vereș Pop Patriţă, 
Pop Florica (n. Mureșan), Mureșan Liuţa (n. 
Man), Mureșan Florica, Pop loan, Man 
Nicolae, Toma Sabin, au primit din partea 
Casei Memoriale „Iuliu Maniu” o „Diplomă 
de Merit”, ca semn al preţuirii pentru curajul 
de a-l comemora pe luliu Maniu la 33 de ani 
de la moarte. Acestea au fost înmânate de 
către doamna Ana Blandiana. 

De asemenea au fost răsplătiți cu 
„Diplomă de Merit” și cei care au avut 
inițiativa și au lucrat la realizarea acestui 
film: Ana-Maria Borz, Cristian Puşcaş, Dan 
Mascaș, iar în calitate de consultanti de 
specialitatea dr. habil. Cosmin Budeancă și 
Mihai Dragomir. 

Filmul a fost prezentat la Conferința 
Society for Romanian Studies, care s-a 
desfășurat la Timișoara în 15-17 iunie 
2022, iar în luna august va fi proiectat în 
cadrul ediției a XIV-a a Festivalului de Film 
și Istorii de la Râșnov. 

LANSARE DE CARTE 


Volumul OMUL-ARIPĂ 


Colecţia Revoluția Modelelor 


Suntem martorii unei perioade pe 
care o socotim a fi fără precedent în isto- 
ria omenirii. Așa o percepem cu ochii 
mintii, așa o simte sufletul, așa o trăiește 
trupul. O perioadă cu o încărcătură preg- 
nant dramatică (cu tente tragice, chiar) și 
care anunță un viitor pe care unii îl pri- 
vesc cu o îngrijorare firească, alții cu o 
înclinație spre un fatalism inevitabil și, 
din păcate, mulţi cu o indiferență 
patologică. Fiecare e liber să reacţio- 
neze legat de prezent cum socotește că 


e mai bine. Fiecare e liber să-și proiecte- 
ze un viitor așa cum și-l dorește, rapor- 
tându-se la realitate sau fiind robul uto- 
piei. Trecutul, însă, nu ne lasă libertatea 
de a-l interpreta după voie, ci ne obligă, 
prin însăși temeinicia lui, să-l privim cu 
luare aminte, căci pe lecţiile lui se 
întemeiază prezentul și prin amprenta 
care se numește tradiție se construiește 
viitorul. E nevoie, așadar, de aripi, de 
oameni frumoși, de acţiune, de soluţii, de 
coerență, de comuniune. 


Ei 
E Ti DA 
Xa ti 2 


Lansat pe 19 mai 2022 în grădina 
Muzeului Naţional al Literaturii Române 
din București, OMUL-ARIPĂ este cel de- 
al doilea volum al Colecţiei Revoluţia 
Modelelor, editată de Editura Fundaţiei 
Culturale Memoria. Dedicat modelelor 
autentice, el este rezultatul căutării 
oamenilor frumoși porniţi în aflarea 
armoniei și a frumuseții Adevărului, 
cărora Dumnezeu le-a îngăduit ca, prin 
filiaţie paternă, intelectuală sau spi- 
rituală, să devină oameni-aripă. Cine 
este omul-aripă? Este cel care își pres- 
chimbă căutarea în purtare a Crucii și se 
răstignește între lumea aceasta și 
veșnicie, într-o bună măsură, prin asu- 
marea harului și înmulţirea talantului 
său. Aripa presupune acțiune, deci faptă. 
Înţelesul deplin al afirmatiei poate fi aflat 
în paginile acestui nou volum, o suită de 
mărturisiri care pleacă de la o copilărie 


trăită în vreme de război, urmate de o 
naștere marcată de vremurile prigoanei 
comuniste, apoi de experienţele de viață 
ale unor trăitori ai culturii Învierii. 

Evenimentul de lansare a fost mode- 
rat de Cosmin Budeancă, redactorul 
volumului, și i-a avut ca invitați pe 
Cristina  Chirvasie,  coordonatoarea 
Colecţiei Revoluţia Modelelor, și pe trei 
dintre personalitățile prezente în carte: 
teologul și eseistul Costion Nicolescu, 
violonista și cercetătoarea loana-Raluca 
Voicu-Arnăuţoiu, regizorul Nicolae 
Mărgineanu. Volumul mai cuprinde și 
mărturisirile iconografei Raluca 
Prelipceanu și ale scriitorului Mircea 
Stanciu. Filmele realizate cu cei cinci, în 
cadrul proiectului, pot fi vizionate pe site- 
ul www.revolutiamodelelor.ro. 


Cosmin Budeancă, Nicolae Mărgineanu, Cristina Chirvasie, loana-Raluca Voicu-Arnăuțoiu, Costion Nicolescu 

GHEORGHE PETROV 


Cercetările de arheologie judiciară 


desfășurate la Târgu Ocna, jud. Bacău 
(Campania a VIl-a / 2022) 


Asociaţia Foștilor Deținuți Politici din 
România (AFDPR) împreună cu Fundaţia 
Doina Cornea și Muzeul Naţional de Istorie 
a Transilvaniei din Cluj (MNIT), în colabora- 
re cu Secţia Parchetelor Militare din cadrul 
Parchetului de pe lângă Inalta Curte de 
Casaţie și Justiție, au desfășurat în perioa- 
da 16-20 mai 2022 o nouă campanie de 
cercetări arheologice în oraşul Târgu Ocna, 
județul Bacău. Acțiunea a avut ca obiectiv 
continuarea căutărilor pentru descoperirea, 
recuperarea și identificarea rămășițelor 
pământești ale deţinuţilor politici decedati 
în penitenciarul din localitate. 

Incepând din vara anului 2020, investi- 
gatiile de arheologie judiciară privind crime- 
le regimului comunist din România se 
desfășoară sub patronajul AFDPR. Perso- 
nalul implicat, care în 2006 a pus bazele 
acestui domeniu inedit de cercetare în tara 
noastră în calitate de angajați sau colabo- 
ratori ai Institutul de Investigare a Crimelor 
Comunismului şi Memoria  Exilului 
Românesc (IICCMER), după mulți ani de 
activitate în cadrul acestui institut al statu- 
lui, cu realizări şi rezultate remarcabile, în 
iulie 2020 a fost silit să părăsească 
instituția și să-și continue proiectele de cer- 
cetare alături de AFDPR. 

In Penitenciarul-Spital din Târgu Ocna, 


LELE MEMORIA 
| Teza piară seca 


conform unei evidențe bazată pe surse 
documentare, în perioada 1950-1964 au 
fost încarcerate, pe diferite termene de 
timp, 843 de persoane condamnate pentru 
delicte politice, dintre care 74 au decedat în 
timpul detenţiei. Situaţia deceselor este în 
curs de actualizare datorită verificării și 
confruntării informaţiilor arhivistice cunos- 
cute cu unele documente recent obținute. 
Mortii au fost înhumați în apropierea peni- 
tenciarului, pe un teren alăturat cimitirului 
parohial aflat lângă biserica ortodoxă cu 
hramul Sfinţii Impărați. Acest teren a fost 
folosit cu precădere pentru nevoile funerare 
ale penitenciarului încă de la începuturile 
existenței sale, după 1856 când edificiul a 
fost dat în folosință. Cândva înainte de ulti- 
mul război mondial, o porțiune din acest 
teren aflată înspre biserică a fost separată 
printr-un gard, fiind înglobată cimitirului 
parohial, parcela îngrădită servind în conti- 
nuare pentru înhumarea deținuților morti în 
penitenciar. Partea de teren rămasă în 
afara cimitirului împrejmuit a fost în cea mai 
mare parte arată și folosită multă vreme ca 
și grădină de legume pentru penitenciar, 
fiind lucrată cu deținuți. 

In perioada regimului comunist, deținuții 
morti au fost îngropați în zona cimitirului 
parohial rămasă în folosința penitenciaru- 


lui, trupurile fiind depuse fără sicriu, în gropi 
individuale sau comune nemarcate la 
suprafața solului. Conform unor mărturii 
orale, pe la începutul anilor '50 ai secolului 
trecut, pe terenul din afara cimitirului unde 
se renunțase la înmormântări, în locuri 
rămase necunoscute, au mai fost făcute, 
totuși, câteva înhumări de deținuți politici. 
Intre 1977 și 1997, timp în care imobilul 
penitenciarului a adăpostit un sanatoriu 
pentru bolnavi psihici, aproape toti pacientii 
decedați aici au fost înmormântați tot în 
partea cimitirului parohial unde s-au îngro- 
pat deținuții. După 1989, această parte a 
cimitirului a fost ocupată treptat cu locuri de 
veci acordate credincioșilor din parohie. Ca 
urmare, mormintele apărute de atunci și 
până în prezent au afectat, parțial sau inte- 
gral, multe din mormintele detinutilor și ale 
bolnavilor psihici. Evoluţia obiectivă a 
situaţiei din teren a făcut ca în zona cimiti- 
rului unde s-au îngropat deținuții, suprafața 
de teren rămasă aparent neocupată să se 
restrângă treptat, în prezent nemaifiind 
locuri libere. Acest lucru a determinat, în 


2011, iniţierea cercetărilor arheologice pen- 
tru a se mai putea descoperi și salva ce se 
mai putea din mormintele deținuților politici. 
De atunci au fost desfășurate șapte campa- 
nii de săpături, fiind executate 23 de 
secțiuni arheologice, la început numai în 
interiorul cimitirului parohial, apoi, din 2018, 
și în partea vechiului cimitir al detinutilor 
rămasă în afara împrejmuirii, care astăzi 
este un teren viran. In interiorul cimitirului 
au fost practicate 11 secţiuni arheologice, 
iar în exterior 12, fiind descoperite și cerce- 
tate 87 de morminte, dintre care 80 în 
secţiunile interioare. In ultima campanie, 
recent încheiată, au fost executate trei 
secțiuni, una în interiorul cimitirului (S.21: 
2,20 x 1,85 m) și două în exterior (S.22: 26 
x 1,20 m / S.23: 25,50 x 1,00 m), în aceste 
unități de săpătură fiind descoperite 13 
morminte. Din totalul celor 87 de morminte 
identificate și cercetate în toate campaniile, 
29 au prezentat anumite caracteristici după 
care au fost considerate că ar putea 
aparţine unor foști deținuți politici. Rămă- 
şitele pământești ale acestora au fost extra- 


137 


138 


se și recoltate după fiecare campanie, 
intrând într-un circuit oficial care presupune 
efectuarea expertizelor medico-legale și 
antropologice, iar apoi a testelor compara- 
tive de genetică umană între materialul 
osteologic recuperat din săpătură și probe 
de ADN prelevate de la rudele și urmașii 
victimelor. 

Actiunea de la Târgu Ocna are o dimen- 
siune recuperatorie, memoria fiind, așa 
cum se știe, ultima formă de justiție ome- 
nească posibilă. Cazul deținuților politici 
morți în penitenciarul de la Târgu Ocna 
face obiectul unui dosar de cercetare pe- 
nală, deschis la Secţia Parchetelor Militare 
ca urmare a unei sesizări oficiale înaintate 
de către IICCMER în 2018, sub mandatul 
președintelui executiv Radu Preda. Pe 
lângă răspunderea penală ce putea să 
revină unor cadre din fosta Securitate și din 
administraţia penitenciarului care se pot 
face vinovate de moartea acestor oameni, 
persoane care astăzi nu se mai află în 
viață, scopul suprem al demersului arheo- 
logic vizează posibilitatea de a se putea 

identifica măcar osemintele deja descoperi- 
te și cele care vor mai putea fi recuperate 
în următoarele campanii de săpături. 
Cercetările au fost efectuate de un 
colectiv de arheologi specializat în astfel de 
intervenții, alcătuit din Gheorghe Petrov, 
îndrumător și responsabil știintific (Muzeul 
Naţional de Istorie a Transilvaniei Cluj), 
Paul Scrobotă (Muzeul de Istorie și Științele 
Naturii Aiud), Horaţiu Groza (Muzeul de 
Istorie Turda) și Gabriel Rustoiu (Muzeul 
Naţional al Unirii Alba lulia), alături de care 
s-au aflat Ramona Maria Mocanu (Muzeul 
Județean „Ștefan cel Mare” Vaslui) și Radu 
Alin (Muzeul de Istorie Târgu Ocna). La 
săpături au participat ca voluntari din par- 
tea Ligii Studenţilor din lași, drd. Silvian- 
Emanuel Man și studentul Toma Tataru, 
ambii de la Facultatea de Istorie a 
Universităţii „Alexandru |. Cuza” din lași. 
Echipa de arheologi a fost însoțită în teren 
de reprezentantul Televiziunii Române, 
domnul Alexandru Munteanu, realizatorul și 
producătorul serialului documentar Arheo- 
logia Crimei, care are în pregătire noi epi- 


soade pe această temă. La lucrări au fost 
prezenți domnii Leontin Horaţiu luhas și 
Marius Oprea, președintele și vicepreșe- 
dintele Fundaţiei Doina Cornea. 

Activităţile de cercetare s-au desfășurat 
în prezența procurorilor militari însărcinaţi 
cu cercetarea penală a cazului, colonel 
magistrat Gheorghe Stanciu de la Secţia 
Parchetelor Militare din cadrul Parchetului 
General și colonel magistrat Octavian 
Toma de la Parchetul Militar de pe lângă 
Tribunalul Militar București, asistați de spe- 
cialiștii criminaliști agent-șef principal Sorin- 
lonel Crimu și agent Ciprian-Romeo Cojo- 
cariu, ambii din cadrul Inspectoratului de 
Poliție Județean Bacău - Biroul Criminalis- 
tic al Poliţiei Municipiului Onești, și de dr. 
George-Dinu Preda, medic legist la Ser- 
viciul Județean de Medicină Legală Bacău. 

Acţiunea s-a desfășurat cu acordul 
Arhiepiscopiei Romanului și Bacăului, iar în 
plan logistic a fost sprijinită de Primăria 
orașului Târgu Ocna (primar Cristian 
Aurelian Ciubotaru), Protopopiatul Ortodox 
Onești (preot protopop loan Birgăoanu), 


Parohia Ortodoxă Sfinţii Împărați Târgu 
Ocna (preot Andrei Turcu) și de unele per- 
soane particulare din localitate. Finanţarea 
campaniei arheologice a fost asigurată din 
contribuţii provenite de la persoane particu- 
lare prin intermediul Fundaţiei Doina 
Cornea din Cluj. 


* AFDPR face un apel către acei urmași 
ai victimelor decedate în penitenciarul din 
Târgu Ocna, care nu au fost încă identificaţi 
și contactaţi, să intre în legătură directă cu 
responsabilul cercetărilor, d-nul Gheorghe 
Petrov (tel. 0744516108), în vederea înde- 
plinirii formalităţilor necesare pentru rapor- 
tarea acestora către autoritățile care au în 
sarcină stabilirea identității osemintelor 
recuperate. 


ilustrație: Fig.1: Biserica Sfinţii Împărați cu zona dinspre 
sud și sud-vest a cimitirului unde au fost înhumați deţinuţii 
(Vedere dinspre sud-vest); Fig.2: Morminte intercalate 
descoperite în Secţiunea 21 din interiorul cimitirului paro- 
hial; Fig.3: Secţiunea 22 executată în necropola deținuților, 
pe terenul viran de lângă cimitir; Fig.4: Dezvelirea osem- 
intelor dintr-un mormânt descoperit în Secţiunea 23, prac- 
ticată în exteriorul cimitirului. 

IULIU-MARIUS MORARIU 


Mărturii din și despre 
închisorile comuniste 


Faptul de a fi ajuns la cea de-a patra 
ediție vine să spună multe cititorilor cu pri- 
vire la relevanta și statutul lucrării dedicate 
mărturisitorilor din închisorile comuniste. 
Tema este ea însăși una de actualitate, iar 
motivația nu lipsește. Gândurile celor care 
și-au propus tezaurizarea unor mărturii pro- 
venind de la cei care au avut de suferit în 
locurile de lugubră memorie și a celor cu 
privire la faptele extraordinare petrecute în 
preajma osemintelor lor în timpurile recen- 
te, vin să sugereze societății și Bisericii 
abordarea cu seriozitate și angajare a celor 
care ei le-au trăit. Astfel, pe de-o parte, 
după cum bine subliniază în cuvântul de 
început Danion Vasile: „In Biserică nu se 
judecă după judecata și rațiunea ome- 
nească, ci după judecata dumnezeiască 
(iar mai marilor lumii acesteia, care stau 
departe de viața în Hristos, această 
judecată le este cu neputinţă de înteles, li 
se pare cu neputinţă, greșită...). Biserica 
trebuie să judece istoria secolului XX 
acoperită de Duhul Sfânt, care a făcut sfinţi 
din tâlhari și din căpetenii de tâlhari, din 
vameși corupți și din desfrânate. Pentru că 
Hristos nu a venit în lume pentru cei sfinți și 
morali, ci pentru cei păcătoși”. (p. 9). 

Cu alte cuvinte, instituția eclesiastică, 
invitată să vadă în profunzime cele trăite de 
acești oameni, e chemată la o evaluare 

care să nu se plafoneze în barierele apa- 
rentului și să îngăduie deschiderea unui 
eventual proces al canonizării, mărturisind 
prin aceasta rolul spiritual jucat de către cei 
care au parcurs sinuosul drum al prigonirii 
și valoarea spirituală a mesajului transmis 
de către dânșii. Cele trei părți mari ale 
lucrării se constituie într-o adevărată 
exortație pentru aceasta. Astfel, prima din- 
tre ele (pp. 28-140) vine să vorbească des- 
pre minunile săvârșite după strămutarea la 
ceruri de către cei care au trecut prin 
experiența martirajului. Ele sunt relatate fie 
de către beneficiari care doresc să-și 
păstreze anonimatul preferând să-și 
deconspire doar prenumele și inițiala 
numelui de familie, fie de către editori, sau 
personalități deja cunoscute peisajului cul- 
tural și celui spiritual românesc, precum 
părintele Mihai Valică. 

Cea de-a doua secțiune (pp. 141-259) 
vine să aducă în atenție mărturiile unor 
mari oameni ai spiritualității românești 
răsăritene precum: părintele Gheorghe 
Calciu Dumitreasa (pp. 141-148), părintele 
Justin Pârvu (pp. 149-154), părintele Sofian 
Boghiu (pp. 155-156), părintele Arsenie 
Papacioc (pp. 156-163), maica Pangratia 
de la Mănăstirea Viforâta (pp. 164-178), 
maica Mina (pp. 179-185), Aspazia Otel- 
Petrescu (pp. 186-194), părintele Vasile 


MĂRTURISITORII 
DIN TEMNIŢELE COMUNISTE 
Minuni. Mărturii. Repere 


Danion Vasile (ed.), Mărturisitorii din Închisorile 
Comuniste. Minuni. Mărturii. Repere, ediția a patra, 
revăzută și adăugită, Editura Areopag, București, 2021, 
400 p. 


Pătrașcu (pp. 195-199), părintele Dumitru 
Bălașa (pp. 200-203), părintele Liviu 
Brânzaș (pp. 204-207), domnul Nicolae 
Purcărea (pp. 208-213), dar și medalioane 
dedicate de către istorici precum George 
Enache sau Gheorghe Andreica unor 
oameni precum ierarhul martir Nicolae 
Popovici (pp. 214-220), Niţă Cornel (pp. 
221-223), sau părintele Constantin Sârbu 
(pp. 224-237). 

Intrebat dacă a cunoscut sfinti în aceste 
închisori, părintele Gheorghe Calciu răs- 
punde: „Bineînțeles că am cunoscut. Cos- 
tache Oprişan a murit în brațele mele. In 
cartea lui Dumitru Bacu despre Pitești, în 
prefață, am scris amănunţit despre 
Costache Oprișan. Noi am fost 16 oameni 
într-o secţie specială, adică într-o hrubă ca 
un cilindru, semicilindru, 5 celule lipite de 


perete, fără lumină, fără aer, având numai 
2-3 găuri practic jos, pe unde să schimbe 
aerul, și am fost tinuti acolo 16 persoane. Și 
în această perioadă, în celula de dincolo de 
noi a murit unul, în alta au murit doi și 
Costache Oprişan în celula noastră. Așa 
că, în decurs de doi ani, aproape jumătate 
din noi au murit. A fost o celulă de extermi- 
nare, cu regim special: fără aer, fără 
lumină, cu bătaie, înfometare și cu 
persecuție specială! (p. 142). 

Lucrarea se încheie cu textele unor 
nume deja cunoscute peisajului spiritualită- 
tii românești, precum regretatul Arhiepis- 
cop Justinian Chira al Maramureșului (pp. 
261-277), care vorbește despre dreptul de 
canonizare al fiecăruia dintre cei prigoniţi 
aici', părintele Hrisostom Manolescu (pp. 
278-284), părintele profesor dr. Mihai 
Valică (pp. 285-300), părintele Serafim 
Rose (pp. 301-306), părintele Gheorghe 
Metallinos (pp. 326-341), dar și alţii, voci 
importante ale Ortodoxiei contemporane. 

Densă în mărturii și prețioasă datorită 
informaţiilor oferite, lucrarea intitulată 
Mărturisitorii din Inchisorile Comuniste. 
Minuni. Mărturii. Repere, apărută sub coor- 
donarea lui Danion Vasile și ajunsă la cea 
de-a patra ediție se constituie nu doar într- 
un text valoros, ci într-un volum-manifest cu 
valoare documentară, ce trebuie citit, medi- 
tat, înțeles și de ce nu, dezbătut. 


' „Toţi cei care au murit în închisoare, și care 
au murit, nu numai în închisoare, toți au dreptul 
să treacă din suferința de aici în rândul sfinţilor 
din sinaxar. E liber fiecare. Işi pregătește Raiul 
sau iadul fiecare, el personal, noi personal”. 
Danion Vasile (ed.), Mărturisitorii din Inchisorile 
Comuniste. Minuni. Mărturii. Repere, editia a 
patra, revăzută și adăugită, Editura Areopag, 
București, 2021, p. 261. 

Steluţa Pestrea Suciu 
Elite ale Brașovului și arhivele lor de familie, vol. 1 și 2, 
Editura Foton, Brașov, 2021 


„Cartea de faţă a doamnei profesoare Steluţa Suciu este 
despre lumea intelectuală a Brașovului de altădată, cum ar 
fi spus Sextil Pușcariu. Viata elitelor explică cel mai bine 
viața unor comunităţi de oameni (de la sate, orașe, grupuri 
profesionale până la naţiuni), fiindcă fără elite bune, aceste 
grupuri se destramă și intră în uitare. Prin această carte 
măiestrit scrisă, autoarea ne convinge că fără documente 
(izvoare, mărturii) nu există istorie veridică, că marile familii 
intelectuale au creat arhive fiindcă aveau cultul actului 
scris, că elitele acestea au făcut istorie, știință, artă și 
cultură în general (....)” - Acad. loan-Aurel Pop 


Al. Florin Ţene 

Nu plângeţi că mă duc de lângă voi. 

Viaţa „Sfântului închisorilor”, Valeriu Gafencu, 
Editura Ecou Transilvan, Cluj-Napoca, 2022, 249 p. 


„După iluminarea dumnezeiască din primăvara lui 1943 din 
celularul Aiudului, viata lui Valeriu Gafencu a devenit ase- 
menea unei rugăciuni. A ars până la moarte, iar lumina 
transparentă a trupului și gândului său trecut prin focul ini- 
mii a iradiat toată făptura înconjurătoare, sfințind tot ce 
atingea. Tânărul basarabean mort în închisoare la Târgu 
Ocna este un exemplu de martir pentru poporul credincios. 
Biserica trebuie să se reîntoarcă la noțiunea iniţială de 
basilica, adică de comunitate a clerului și mirenilor, pentru 
recâștigarea încrederii în mesajul creștin pentru societatea 


românească.” - Ionut Tene 

ELITE ALE 
BRAȘOVULUI è 


SI AVELI LOR DE PAARE 


AL. FLORIN ŢENE 


NU PLANGEŢI 
CA MA DUC 


e 
YD DE LANGA VOI 


loan Partene 

Viaţa și operele lui Anton Pann (studiu istorico-literar) 
Ediţie îngrijită de Ana-Maria Partene și lcu Crăciun 
Editura PIM, lași, 2022, 247 p. 


„La sfârșitul lunii noiembrie 2021, d-na Ana-Maria Partene 
mi-a dat un manuscris olograf al părintelui ei, un studiu 
istorico-literar, datat Budapesta 1918. Textul a fost păstrat 
foarte bine, are scrisul citet, putându-se lectura cu 
ușurință și astăzi după 104 ani. (...) Consider că acest stu- 
diu merită a fi publicat mai cu seamă că poate fi socotit 
2 9 Dr It pa aia. Ai a prima încercare serioasă de cunoaștere a vietii și operei 
pepe pe mi, eee lui Anton Pann de un intelectual ardelean.” - Icu Crăciun 


Horaţiu Măndășescu 

Poliţia politică văzută din interiorul sistemului ceaușist, 
Editura Fundaţiei Culturale Gheorghe Marin Speteanu, 
București, 2019, 294 p. 


„(...) Ceea ce scrie Horaţiu Măndășescu în această carte 
este mecanismul infernal al aparatului represiv comunist, 
demontat și catalogat segment cu segment, piesă cu 
piesă, cu toată expertiza pe care o stăpânește atât de 
bine și pe care foarte puțini alţii pot afirma că o posedă. 
Interesul pe care această remarcabilă lucrare îl prezintă 
este, desigur, actual, dar va crește considerabil pentru vii- 
toarele generații care ne vor urma, dornice să cunoască o 
perioadă din istoria ţării care se cere înțeleasă spre a o 
putea prețui și iubi așa cum se cuvine.” - Corneliu Zeana 


lon Dumitru 

Un destin între destine 

Exilul... ca unică speranță?!... 

27 august 1963 - 26 august 1964. 

Anii noștri dintre adolescență și maturitate. 
Fragmente. Vol. XVI 

Colecţia Oamenii pe care i-am cunoscut 
Editura Ex Ponto, Constanţa, 2022, 626 p. 

Victor Alexandrescu, Monografia Bisericii Sfânta Vineri- 
Herasca din București 1370-1982, ediţia a Il-a, Editura 
Fundaţiei Culturale Memoria, București, 2022, 86 p., 20 lei 


Următoarele titluri pot fi achiziționate prin poștă cu plata ramburs: 


O Omul-Aripă. Colecţia Revoluţia 
modelelor, vol. 2, coord. Cristina Chirvasie, 
Ed. Fundaţiei Culturale Memoria, București, 
2022, 200 p., 25 lei 

O Mihai |. Grăjdeanu, Momente din istorie. 
Istoria comunismului în România. vol. 1, 
Începuturile, Ed. Fundaţiei Culturale 
Memoria, București, 2021, 44 p., 20 lei 

O Lăcrămioara Stoenescu, Memoria anilor 
'80. Nouă opozanți ai regimului comunist, 
Ed. Fundaţiei Culturale Memoria, București, 
2021, 400 p., 39 lei 

O Antidot la zadar. Colecţia Revoluţia 
modelelor, vol. 1, coord. Cristina Chirvasie, 
Ed. Fundaţiei Culturale Memoria, București, 
2021, 182 p., 25 lei 

O loan A. German, Alexandru Vaida 
Voevod și Francisc Ferdinand de 
Habsburg, Ed. Fundaţiei Culturale Memoria, 
București, 2021, 263 p., 30 lei 

O Jipa Rotaru, Asumarea răspunderii, 
Ed. Fundaţiei Culturale Memoria, București, 
2021, 352 p., 40 lei 

O Banu Rădulescu. Autoportret. Poezii, 
redactori coordonatori: Nicolae 
Constantinescu, Cosmin Budeancă, 

Ed. Fundației Culturale Memoria, București, 
2020, 172 p., 21 lei 

O Anastasia Ambul-Balmuș, Dosarele 
infernului. Sudul Basarabiei în vârtejul 
sinistru sovietic al anilor 1940-1941, 

Ed. Fundaţiei Culturale Memoria, București, 
2020, 312 p., 29 lei 


O Anastasia Dumitru, Vocaţia mărturisiri. 
Încolţirea Basarabiei, vol. 2, 
Ed. Fundaţiei Culturale Memoria, București, 
2020, 826 p., 40 lei 

O Maria Stoica, Pecetea memoriei 1. Ziua 
când tata a devenit nemuritor, 
Ed. Fundaţiei Culturale Memoria, București, 
2019, 160 p., 10 lei 

O llie Popa, Antologia Liricii de detentie 
anticomunistă din spațiul românesc, 
Ed. Fundatiei Culturale Memoria, București, 
2016, 862 p., 50 lei 

O Aurel Sergiu Marinescu, Aspecte 
românești reflectate în articole 
publicate în exil, Ed. Tiparg, Pitești, 2015, 
478 p., 20 lei 

O lon Șiugariu, Ceva despre noi. Eseuri, 
Ed. Fundaţiei Culturale Memoria, 2013, 
188 p., 15 lei 

O Sergiu Grossu, Ei triumfă înaintea lui 
Dumnezeu, Ed. Fundaţiei Culturale 
Memoria, 2007, 240 p., 18 lei 

O Meşterul Manole, antologie literară 
alcătuită de Al. Husar, ediţie îngrijită 
de Gheorghe Derevencu, Ed. Fundaţiei 
Culturale Memoria, 2004, 330 p., 10 lei 

O Annie Samuelli, Gratiile despărțitoare, 
traducere Adina Arsenescu, ediție îngrijită 
de Micaela Ghitescu, Ed. Fundaţiei Culturale 
Memoria, 2001, 280 p., 10 lei 

O Cicerone loniţoiu, Nicole Valsry-Grossu. 
O lumină în bezna exilului, 
Ed. Fundaţiei Culturale Memoria, 1997, 
344 p., 10 lei 

